
A í^MAGYAE NÁBOB» MÍIÖKÖLTÉSE. 

«Megköltés» : ez megint új szó. Én csináltam. Azért 
csináltam, mert eddig nem volt, s szükség volt rá. írókra 
nézve ez műszaki kifejezés. Meghatározója annak az agy- 
működésnek, a míg az iró egy alapeszméből, a mit tár- 
gyul elfogadott, egy egész művet megalkot. 

A magyar nyelvben igen szerencsés szó az, hogy «költ», 
mert kétféle értelmet fejez ki tökéletesen : azt, hogy «dich- 
tet» és azt, hogy «brütet)). S ez a kettő az irói működés- 
nél együtt jár. 

Kissé mókás helyzet ugyan, ha elképzeljük, hogy ül az 
a romantikus tollas azon a tikgömbön,* saját fantáziája 
melegével iparkodva azt kikölteni, s maga sem tudja, hogy 
mi lesz belőle, ha kikel? Talán kakuk? vagy épen 
/ÍÍÍÉTC2; ? (baziliszk). A realisztikus tollas már komolyab- 
ban végzi : ő a tapasztalat, az életismeret egyiptomi kemen- 
czéjébe rakja be az eszmetojását, a minek a héjára már 
rá van irva a név: «Créve Cüeur», a hévmérő szerint alá 
fűt s bizonyosra működik. 

Hát én a galamboktól vettem a példát. A galambköl- 
tésnél felváltja egymást a nő és a hím a fészken. A nő a 
fantázia, a hím a tapasztalat, az emlékezet, az ítélő ész. 
Ezeknek együtt kell az új költeményt életre melengetni. 

Ha lehet a galamb vallási szent jelvény, miért ne lehetne 
épen olyan szent jelvénye a költészetnek is. 

* Ezt a szót egy nevezetes irónötül sajátítottam el, a ki a tyú- 
kot «kaka8uő» névvel jelzi. 

Jókai: Egy magyar nábob. I. ^ 

Pusztán fantáziával lehet írni szép meséket ; fantázia 
nélkül lehet irni remek korrajzokat ; de a regén3drásnál 
egyesülni kell mind a kettőnek. A regényírónak érezni is 
kell, tvdni is kell, ébren is kell látni, álmodni is kell 
tudni. Ez az én elméletem. 

Első kísérletemnél, mikor a « Hétköznapok »-at irtam, 
hol a képjelem, hol az életismeret ragadta magával a 
másikat, s az erősebb önkényével vitte magával pusztá- 
kon, ingoványokon, szalonokon, csárdákon és emberi 
szenvedélyeken keresztül, a merre neki tetszett. 

Későbbi munkáimban aztán egészen a fantázia vállalta 
magára a megköltést, s mikor a magyar történelmi regé- 
nyek terére átbarangoltam, ott meg épen minden alkotás 
a képzeletre volt bízva. Az fi Erdély aranykorán, nT&rök 
világ Magyarországon»y (^Kétszarvú ember» megírásánál 
egyedüli kútforrásom volt Cserey Mihály naplója. Egy 
vonás, egy esemény, abból kellett megteremteni az egész 
történetet, nagy és apró alakjaival együtt ; olyan volt az, 
mint mikor az ember álmában egy akkordot meghall, s 
fölébredtében az egész szimfóniát kifundálja belőle. Sza- 
badon alkothattam képzeletből kétszáz év előtti Magyar- 
országot, erdélyi fejedelmi udvart, török basákat, magyar 
djmasztákat ; senki sem czáfolhatott meg, hogy nein olyan 
volt mindaz. Apor monográfiája, Décsy ozmanogiafiája leg- 
alább segített stílszerűen felöltöztetni az alakjaimat. Ugyan- 
ezen a hyppogriffon süvöltöztek azután a török elbeszélé- 
seim: a üFehér rozsagy a Janicsárok végnapjain , m Véres 
könyv». 

Egy kis kitérés az élő világba esett meg rajtam, mikor 
a u Csataképeké -et és a a Bujdosó naplóját* -t írtam: 
ezekben már volt igazi életísmeret (nem mindenütt), de 
a mint ezen a földhöz kötött pályán tovább akartam bal- 
lagni 8 szedegetni az ^7ó' virágot: egyszer csak azt mondta 
az államhatalom, hogy «hands oflf» ! magyarul «kacsí» ! 
s azzal a kiadóm tizenöt ív kész munkámat, a mi a 48/9-es 
ídökrül szólt, szépen betapostatta papier machéenak; 

uSajó» barátom letűnt a látóhatárról, s az én fantá- 
ziám is kivándorolt Törökországba, Óceániába: egy el- 
sülyedt világrészbe ; aztán meg a régi Eómába, s ha már 
épen valami magyart kivántam írni, felkerestem a régi 
várkunokat, Oldamurt az ő Dalmájával, valahol a Kaspi-tó 
mellett. Ezen a réven még is csak csempésztem be egy 
kis hazaszeretetről, szabadságról szóló gondolatot-; az 
államhatóság szemet hunyt rá. Mért ne legyenek a ma- 
gyarok szabadok és hazaszeretok — az óbi pusztán ? 

Egy évvel később, hogy n Erdély aranykoráh megirtam, 
látogattam el Erdélybe. A nőmmel együtt utaztam, ki 
Kolozsvárott vendégszerepelt. Érdekes út volt. Négy nap 
alatt Szolnoktól Nagyváradig gyors (?) kocsin. Az egész 
világ egy feneketlen sártenger; többet gyalog a kocsi 
mellett, mint fennülve, egy egész nap folyvást sík vizén 
keresztül, minden út nélkül, torony irányában. 

Ezen az úton regélte el nekem a feleségem azt a jele- 
netet, a min a a Magyar nábob n kezdődik. Ö találkozott 
egykor, nagyváradi vendég-szereplése alkalmával, épen 
ilyen árvízlepte sík pusztán a szemközt utazó alföldi 
dynasztával, a kit egész Magyarország ujózsa Gyuri » pév 
alatt ismert. 

Ez volt az első eszmecsira, a miből én a « Magyar Ná- 
bob^ -ot megköltöttem. 

A többi munkáimnál is őszintén el fogom mondani, hogy 
honnan jutottam az alapeszméhez, némelykor az egész me- 
séhez ; annál inkább bevallhatom ezt a Magyar nábobnál, 
mert a feleségemtől kaptam, s csupán az első akkordot. 

A ómagyar nábob » egy tipikus alakja volt a magyar 
közéletnek, mondhatni egy egész korszaknak a kifejezése, 
a kinek bizarr ötleteit, hatalmaskodásait, tréfás kalandjait 
sokan< ismerték, egész adomakör gyűlt össze körüle. Ne- 
kem az az eszmém támadt, hogy én ezt az őseredeti ma- 
gyar alakot, elébb a maga tüskés kopáncsaiban bemuta- 
tom, s azután megtisztulva állítom elé jobb tulajdonságai 
nemes székéivel (nem «Stuhl», hanem ((Kem»). 

Vezérfonalam volt ebben maga a korszellem nagy át- 
alakulása, mely a harminczas évek nyilvános életében 
kezdett erőre jutni. 

Ez új korszellem személyesítőit megtaláltam abban a 
két nagy vezéralakban, kiket regényemben István gróf- 
nak és Miklós bárónak nevezek. Akkor még mind a kettő 
élő alak volt s én nem tartottam jó ízlésnek élő szemé- 
lyeket regényben névszerint szerepeltetni. Ma már mind 
a kettő a múlté; bátran megnevezhetem ideál alakjaimat: 
Széchényi Istvánt és Wesselényi Miklóst, Ifjúkori utazá- 
saikat érdekes részletezéssel írta meg báró Kemény Zsig- 
mond, a Magyar szánokok és államférfiak életrajzai közt, 
sokkal jobban, mint én tudtam volna. 

A párizsi eseményeket az egykorú lapokból tanulmá- 
nyoztam, a Catálani-Mainvillené epizódot a « Tudomá- 
nyos Gyűjtemény » « Koszorú » mellék-lapjában találtam.* 
Ugyanebben leltem a leírását a még azon évben dívott 
« pünkösdi királya népszokásnak. 

A pozsonyi diaetát, s a honatyák nemzeti pompáját, 
mint pozsonyi diák szemeinunel láttam. 

Ahéllinonak az alakja is teljesen korrajzi sablon. Volt 
olyan elég. A külföldön élő, vagyonukat elpazarló magyar 
főurak. Azok közül egy alak különösen kitűnt : a kinek 
fényes ősi nevéhez még egy praedikátumot ragasztott a 
nagyvilági médisance : annak a híres tánczosnőnek a ne- 
vét, a kit a főúr egész Európán keresztül városrul városra 
kisért s a kire a félvagyonát elköltötte ; pedig egyéb öröme 
sem volt belőle, mint hogy minden este abba az ágyba fek- 
hetettle, a melyet a továbbutazó művésznő reggel elhagyott. 

Az a párbaj Abellino és Fennimor között is valódi 
esemény. 

A mellék alakok, még a legbizarrabb kűlönczök is, csupa 
ismerősök, a kik akkor a magyar társadalmat kiegészí- 
tették, a kortyondi fráterek, a nagyúri tányérnyalók, a 
pusztai kocsmáros, Kecskerey és a becsületes lelkek. 

Még a női alakokról kell szólnom. 

Flóra grófnénak az alakja félig a képzelet, félig a való- 
ság alkotása nálam. Gyermek koromban a rajztanárom 
egy aczélmetszetű női arczképet adott elém lemásolásra, 
a ki képzeletemben a női szépség legelőkelőbb eszményét 
képviselte. Azt én nekem finom hollótoUal (még akkor 
ércztoU nem volt) egészen az aczélmetszés modorában, 
pontozva kellett megrajzolnom. Azt én háromszor is meg- 
próbáltam, a míg csak tökéletesen nem hasonlított az 
eredetihez. Ez volt gróf Seilern Crescencia, később gróf 
Széchényi /síf ámíe arczképe. Erről vettem Flóra grófnőnek 
a mintáját, arczban és lélekben. 

Végül a Mayer leányok. Ezeket is nagyon jól ismerte 
az egész világ, én is ismertem. Hírhedett szépségek vol- 
tak. Három közülök már « világszépleány •, a negyedik 
i^ég gyermek. S a hány, annyiféle szépség. Az egyik an- 
gol beauty, gesztenyeszín fürtökkel, porczellán zománczú 
fehér piros arczszínnel, gyilkos szép kebellel. A másik 
franczia lyonne, szőke haj, fekete szemöldök, kék szem, 
nevető száj ós fitos oit, rózsaszín lüktető czimpákkal. 
A harmadik valódi alma-piros arczú, fekete lángos hajú, 
bogárszemű magyar szűz. De sok lepkeszárnyat leperzsel- 
tek ezek a tűzszemek ! A legkisebb nővér valóságos Psyche- 
ideál : görög szoborminta, élő márvány. (Magyar család- 
nevük volt : előkelő.) 

A költőket különösen nagy előszeretettel fogadták a 
háznál. Az egyik leánynak az volt ambicziója, hogy íróval 
vetesse el magát. Egy napon (a forradalom évének a kö- 
zepén) egyike a legjobb barátaimnak, Lisznyay Kálmán, 
odajön hozzám s beavat a legmélyebb titkába. 

— Barátom, én feleségül veszem a szép Jennyt, Mit 
szólsz hozzá ? 

— Ha tudod, hogy mit cselekszel, akkor idvezülsz ; ha 
nem tudod, akkor elkárhozol. 

(Ez ugyan idézet volt az evangéliumból : Jézus monda 
ezt a szombatnapon mezei munkát végező izraelitának.) 

— Hát tudomr 

— Akkor vedd el. 

Eövid időn ismét odajött hozzám a palócz-dalok költője. 

— Hát már nem vBszem el a Jennyt. Megtudtam felőle 
még valamit. 

— Még? 

— Igen ; azt, hogy sok pénze van. Már most nem ve- 
szem el. 

Tehát a szerelmes költő azt, a mit a leány szerelmében 
elvesztett, megtudta neki bocsátani ; de azt, a mit nyert 
benne : — azt nem. 

Később aztán a szép Jenny férjhez ment egy földesúr- 
hoz, s példás életű tekintetes asszony lett belőle. 

Öt évvel később már a legifjabb leány is eladó leány 
volt. Ez a magyar nyelvben a bevett kifejezés a felnőtt 
hajadonokra nézve. 

A szinházban láttam őt páholyban ülve. A szerénység, 
a szüzesség világított az arczáról. Ezt már őrizték, mint 
drága kincset. 

Megtaláltam benne azt az alakot, a kit a regényem hős- 
nőjévé tegyek. Ö lett a «Fanny». 

S milyen csodája a sorsnak ! Két évvel azután, hogy a 
((Magyar nábob » megjelent: ezt az utolsó szép gyermeket 
nőül vette egy külföldi előkelő, dúsgazdag mágnás. Lett 
belőle grófné. Még most is él, s a nevét nimbusz veszi 
körül. Minden évben találkozunk vele a világlapok leg- 
előkelőbb rovataiban. 

Ezek mind élő alakok, ezek mind az életből ellesett 
vonások, ennek a mesének az alapja való, a földje termő- 
föld, az ege igazi levegő. 

Azóta negyven év elmúlt, hogy a Magyar Nábobot 
megírtam, azóta sok mindenfélét összeírtam ; de most is 
ezt tartom a kedvencz munkámnak, s midőn a jelen ki- 
adásnál újból át kell olvasnom az egészet : nem találok 
benne kiigazítani valót, sőt meg kell vallanom, hogy 
í(ma» nem tudnám ezt így megírni, mint negyven év előtt. 

] 893. aug. 6, Jókai MóVr 

I. EGY KULONCZ 1822-BOIi. 

Rút, förgeteges idő van odakünn a pusztán, az ég fel- 
hős, a föld sáros, szakad az eső két hét óta, mint a paran- 
csolat ; minden ér kiáradt, kiöntött, nád terem a buzavetés 
helyén, gólya szánt, kacsa költ a drága tengeri közt. 

— Medárdus napján kezdődött az Ítéletidő, már ez negy- 
ven napig majd így fog tartani, már pedig ha így tart, akkor 
nem tudom, ki lesz az a Noe, ki e partiális özönvízből 
embert és barmot kiszabadít? 

E sajnos észrevételt nemzetes Bús Péter uram tévé, ki 
a kegyetlen sors által arra volt hivatva, hogy a kereszt- 
úti gáton, nemes Szabolcs vármegyében, a vendégekkel 
veszekedjék, a ((Törikszakad» csárdának levén korcs- 
márosa. 

Szép menedék volt a «Törikszakad» csárda a keresztúti 
gáton, melyben Bús Péter uram vala a korcsmáros. Nevét 
nem őseitől nyerte e derék ház, hanem érdemekkel szerzé, 
mert míg azt elérte az utas, törni vagy szakadni kellett 
valaminek, - 

Kivált ilyen kedves időben, midőn megerednek az égnek 
csatornái és eszébe juttatják az embernek, hogy mennyi- 
vel jobb volna, ha inkább a földnek volnának csatornái ; 
ekkor nem állna meg a tó két felől a gát mellett, fenekéig 
áztatva azt keresztül, hogy a ki vesztére belehajt, ott vénül 
meg benne, vagy a hátán hordja ki a szekerét. 

Estére kezd már az idő járni. Bús Péter uram a szántó- 
földről jött meg lóháton ; csak úgy lassan dörmögdél ma- 
gában, mert a pipáját restelli a szájából kivenni azért, a 
ímt mpnd. Az a pipa azért látszik feltalálva lenni, ho^ 

az embernek legyen mivel bedugni a száját, hogy né ká- 
romkodjék annyit. 

— A szénát boglyástul elvitte az ördög, a búza a földön 
fekszik, mind az ördögé lesz. Beleütött az egész gazdaságba 
a menydörgős mennykő ! 

Mert a pusztai korcsmáros nem abból él, hogy bort ad 
el, hanem gazdálkodik, s nála a csaplárság csak sinecura. 

Míg így háborog magában, egy kétes némberi alak, ki- 
ről hirtelen nehéz megítélni : feleség-e vagy szolgáló ? a 
gát túlsó végire mutat, mely a Tisza felé visz. 

— Nem valami hintó jön ott? 

— Hiszen csak az kellene még, hogy most még vendé- 
get hozzon az istennyila, szól Bús Péter morogva s oda se 
néz, hanem bemegy a konyhába, átázott bundáját kiterí- 
teni a tűzhely elé s csak ott dörmögi el a többit. Azt sem 
tudom, ha a kenyerünk elfogy, hol kapunk másikat pénzért? 
én pedig senki fiáért sem koplalok. 

Végre mégis kitekinte az ablakon, letörölve róla az 
izzadtságot s megláta egy hintót jó tova négy postalóval 
lubiczkolni a gáton, s megnyugtató legyintést téve felé ke- 
zével, vígasztalódottan monda : 

— Nem ér ez ma -ide. 

Azzal kiült a kapu elé, s pipáját félrevágva szájában, 
elnézte boldog nyugalommal, mint kárhozik el négy ló sze- 
kerestül a hosszú gáton ? A nehéz kasomya magas rugóin 
akkorákat vetődik, hogy szinte felbillen, de két ember fogja 
kétfelől s a hol zökkenő jön, majd egyik, majd másik ne- 
hezedik a lépcsőkre, a hol pedig istenigazában levág a 
kerék tengelyig, s 'mind a négy ló kiáll, elébb kikiabál- 
ják magukat a lovakra, azután neki fanyarodnak, kapával, 
doronggal kiássák, kiemelik a kereket, a küllőkről lefarag- 
ják az egy tömeggé vált sarat, s annál nagyobb diadallal 
mennek aztán ismét néhány lépést. 

Bús Péter uram nézi igaz praedestinatiót hivő képpel 
a más veszedelmét, a hajszolás, ostorpattanás hangja elhat 
olykor a fülébe; de biz ő^nem bánja: volna ugyan négy 

jó paripája, melylyel ha segélyére menne az érkező ven- 
dégnek, úgy kirántaná a sárból, hogy a szeme is szikrát 
hányna ; de minek az ? ha a végzetek könyvében az volt 
megírva, hogy az a hintó szerencsésen a csárdáig jusson, 
akkor így is eljut, ha pedig az van róla határoztatva, 
hogy a sárban megf énekel vén, ott virradjon, akkor úgy 
kell annak megtörténni, s kár volna a gondviselés útjait 
bevágni. 

Végre csatugyan mind a négy kerekével úgy levág a 
hintó épen a gát közepén, hogy sem előre, sem hátra nem 
lehet azt mozdítani. 

Emberek elrekedtek, hámok, istrángok elszakadtak, 
lovak lefeküdtek a sárba, az idő is elsötétült szépen. Bús 
Péter uram könnyebbült szívvel verte pipája hamvát a 
tenyerébe. Hála Istennek, ide ma nem jön vendég, s örült 
a^ lelke, midőn kapuján befordulva, a? üresen álló kocsi- 
állást megpillantá, melyben kedélyesen veszekedtek az 
éjszakai álláson összekapott apró baromfiak. Maga is le- 
feküdt mindjárt egész háznépével, mert a gyertya drága, — 
még a tüzet is kioltá; s ott bundáján heverészve, s utol- 
ján égő pipáját szortyogtatva, elméikedék a felett, hogy 
milyen balgatagság ilyen moslék időben útnak indulni vala- 
hová! 

..... Míg Bús Péter uram csendesen aluszik az Úrban, 
jön másfelől házára a veszedelem: a túlsó oldalon. Nyír- 
egyháza felé nincsen ugyan gát, hanem szabadon járhat 
alá s fel a víz, a merre neki tetszik. Ismeretlen ember ha 
neki bodorodik e süppedéknek, tegyen testamentomot, 
mert ott vész, ellenben a kik ismerősök a föld titkaival 
könnyebben jönnek rajta, mint a csinált utón, sőt vannak 
kocsisok, a kik sokáig betyárkodtak a vidéken, s azalatt 
úgy kitanulták a laposok és dombosok minden tekervé- 
nyeit, hogy késő éjszaka is keresztül jönnek rajta bár- 
milyen hintóval. 

Már közel lehet az éjfél, mert a wTörikszakad)) csárda 
kakasai egyre-m^sra kezdenek kukorikolni; midőn vilá- 

gosság kezd támadni a sömlyéken. Tizenkét lóhátas ember 
jön égő fáklyákkal, egy hintót és egy szekeret fogva közre. 

A szekér elől megy, a hintó hátul, azért hogy ha gödörbe 
találna tévedni, a szekér dűljön fel, s a hintó okuljon -a 
példán és kikerülje a helyet. 

A fáklyát vivő férfiak mindnyájan sajátságos egyenruhát 
viselő hajdúk. 

Fejeiken csákós kalpag, fehér lószőr-bokrétával, dere- 
kukon piros dolmány, sárga zsinórral, melyre farkasbőr 
kaczagány van vetve a szakadó zápor ellen. Nyeregkápá- 
jába mindegyiknek fokos van akasztva és két pisztoly. 
Övig csak megjárná a gúnya, de azon alul kurta rojtos 
vászon lábravaló következik, mely sehogy sem akar illeni 
a skárlátposztó dolmányhoz. 

Most lássuk a szekeret : négy jó mokány ló van eléje 
fogva, miknek sörénye csaknem a vízben úszik, a gyeplőt 
egy betyárképű vén kocsis kezeli. Alszik a jó fiu, mert 
hiszen lovai jól tudják az utat, s csak olyankor ébred, ha 
megrántják a kezében a gyeplőt; akkor aztán nagyot cser- 
dít közé és ínég ő haragszik. 

Benn a szekérben nagyon furcsán ülnek ; mert noha a 
hátulsó ülés nem látszik elfoglalva lenni, mégis az első 
ülésbe helyezkedék két bizonytalan külsejű férfiú, háttal 
a kocsisnak; kicsodák, micsodák? azt hirtelen kivenni 
nem lehet, mert úgy el vannak téve gubákba, fejökre levén 
húzva azoknak kámzsája, hogy semmi emberi ábrázat 
azokból nem látszik, azonfelül jócskán alusznak is; lig- 
lóg mind a kettő feje jobbra-balra s csak néha-néha hő- 
köl fel hol egyik, hol másik, hol mind a kettő, a szerint, 
a mint a lőcsbe, vagy egymásba ütődnek fejeikkel, s olyan- 
kor kiegyenesedik, mintha elszántan mondaná : már most 
igazán nem alszom ! a másik perczben aztán újra elalszik. 

A szekérderék be van fedve pokróczczal, melynek dom- 
borulásairól azt lehet gyanítni, hogy nagyon sok minden- 
féle van alatta. A hátulsó ülésen néha-néha megmozdul a 
pokrócz, s azt engedi hinni, hogy ott mégis cs£i,k kell 

valami élő állatnak létezni, ki iránt való tiszteletében a 
két uri ember a rosszabb ülést foglalta el; míg végre csak- 
ugyan hosszas küzködés után, a ráterített pokrócz alól ki- 
birkózza magát a rejtélyes valaki s kidugja fejét a világba 
egy gyönyörű szép — agár. Tehát őt illeté az elsőbbség ! 
8 ezt jól látszott érzeni; felült két lábra a szekérben s 
méltóságteljesen ásított egy nagyot, azután megvakarta 
kegyelmes füleit hosszuságos lábaival, megrázta a nyakán 
csengő-bongó aczél-lánczos orvét, s minthogy egy imper- 
tinens éjjeli bögöly erővel ismeretséget akart vele kötni, 
azzal nagy vitába elegyedett, utána kapkodva s nagyokat 
csattantva fogaival. Miután ezt a mulatságot is megunta, 
alvó társaira vetette figyelmét -s épen leereszkedő kedély- 
ben levén, midőn a hosszabbik férfiú szundikáló állapo- 
tában nagyokat bókolt előre, a humoristicus agár fölemelé 
első. lábát és végighuzá annak orczáján. Az nagyot dör- 
mögött rá: «Ne izéljen a tekintetes úr!)) 

Most lássuk a hintót. 

Öt telivér ménló van eléje fogva, csakúgy hányj a- veti a 
czifra czafrangot mindegyik a fején; kettő a rúd mellett, 
három ló van elől, mind a három nyakán csengetyű lóg, 
hogy messziről meghallja a szembejövő a neszt s előre ki- 
térhessen. 

A bakon vén kocsis ül prémesbekecsében, kinek azon 
egy instructiója van, hogy akármerre jár, soha hátra ne 
merjen tekinteni a hintóba, mert rögtön főbe lövetik. 

Minthogy azonban mi nem félünk a főbelövethetéstől, 
nézzük meg, ki van ottan? 

A kocsi ernyője alatt egy éltes férfi ül, torkig farkasbőr 
bundába takarva, fejébe. nagy asztrakán süveg van húzva, 
egész a szeméig. 

Belőle sem látszik egyéb az arczánál, de az arczvonások 
és e szemek oly szokatlanul képesek meglepni a szemlé- 
lőt; egy eltévedt lélek látszik e szemekben, mely tán döntő 
nagy eszmékre volt hivatva, s fátuma, környezete, elhagya- 
tása miíttt k^r^st^ a szoko-tlant a kicsiségekben s most 

mintha önmagában bámulna el, oly mereven tud nézni ; 
az egész arcz kövér, de színtelen tekintetével, nemes vo- 
násaival, de melyek mind oly bizarr szegletekké vannak 
elferdülve, a durva szemöldök, az, elhanyagolt bajusz oly 
visszataszító hatást okoznak első tekintetre, pedig ha 
tovább nézné az ember, lassankint kibékülne minden vo- 
nással; kivált midőn szemeit behunyja, s az álom elsimítja 
a dúlt körvonalakat, oly ős patriarchális tekintetet vesz 
föl az arcz, hogy az ember atyjára gondol utána. De a mi 
még feltűnőbbé teszi őt, ez azon különös körülmény, mi- 
szerint mellette két felől két parasztleány ül, szorosan 
mellé férkőzve, két pirospozsgás leányzó, kiknek komoly, 
sőt mondhatni aggodalmas arczárói azt lehet következ- 
tetni, miszerint nem pusztán csintalan tréfa ülteté őket 
az öreg úr mellé. 

Az agg féríijázik a hűvös, nedves éjszakában, a farkas- 
bőr bunda nem képes testét melegen tartani, azért ültet- 
ték mellé a két fiatal pórleányt^ hogy azoknak életerős 
magnetizmusa kölcsönözzön meleget szétbömladozó élet- 
műszereinek. 

Az ember sietett élni és hamarább megszűnt élni, mint 
meghalt volna, úgy hogy most csak egy eleven hazajáró 
lélek, ki eltompul, elfásul, s csak akkor kezd újra élni, ha 
valami új inger, valami új mámor, bohó, bizarr, rend- 
kívüli eszme, vagy gondolat fölébreszti lelki tetszhalálából. 

Most is az hozza távol fekvő kastélyából éjszakának 
idején, hogy egész éjjel nem tudott aludni, nem találta 
semmiben örömét, végre azt gondolta ki, hogy elmegy a 
((Törikszakad)) korcsmárosra veszekedni, abba minden 
áron beleköt, az különben is mérges fog lenni, hogy. éjjel 
fel kell neki kelni és káromkodni fog, ha enni, inni kér- 
nek tőle, a miért ő azt azután jól megvereti a hajdúival. 
A korcsmáros nemes ember, az egész tréfa kerülni fog egy 
pár ezer forintba, de a mulatság megér annyit. 

Ezért fellármázta az embereit, befogatott, fáklyát gyúj- 
tatott s éjszakának idején tizenkét hajdúval nekiindult ag 

úttalan sömlyéknek, magával vivén minden enni-innivalót, 
a mi szükséges leend a megtörtént tréfa után rendezendő 
lakomához, nem feledkezvén meg egyúttal azon három 
személyről, kik leginkább szokták mulattatni, s kik ott 
vitetnek elül a másik szekéren : egyik a kedvencz agár, 
másik a czigánybohócz, harmadik a tányérnyaló poéta, 
kik ott egy társaságban ülnek szépen. 

így halad végig a zimankós éjben a bizarr csoport, tüsz- 
kölő páripáival, sziporkázó fáklyáival a sík vízúton keresz- 
tül a «Törikszakad» csárda felé, mely nagy tetejével úgy 
tűnik elő egy távol dombon, mint valami vár, megnagyítva 
az éji látás csalódásától. 

Odaérve meghagyatott az egyik hajdúnak, hogy veqe 
fel a korcsmárost és beszéljen vele per kend. 

A kik ismerik a magyar nyelvet, tudni fogják, hogy ez 
a «kend» szó nem fejez ki valami hízelgő megszólítást és 
hogy azt nemes embernek mondani, mégha korcsmáros is, 
valóságos .injuria. 

Már pedig nemes Bús Péter uram híres volt arról, hogy 
nála nem sokat kellett instálni egy kis gorombaságért és 
semmit sem lehetett olyan könnyen kapni tőle, mint össze- 
szidást ; egy görbe nézés elég volt rá, hogy az emberbe 
belekössön, s ha valakinek a képe nem tetszett neki, vagy 
okoskodni próbált az ellen, a mit ő mondott, avagy meg- 
szóUtás közben elmulasztá őt nagy uramnak czímezni: 
annak úgy kitette a szűrét, mintha benn sem lett volna; 
azt a merényt pedig, hogy őt « hallj a kend »-nek szólítsa 
valaki, csupán egyszer merte megpróbálni két jó futó pa- 
taki diák; azok is annak köszönjék, hogy "elbújtak a sás- 
ban, megszabadulásukat, mert utánok indult lóháton s 
meg akarta őket vasvillázni. 

Tehát ezt a derék urat kelté fel ilyen szavakkal egy 
hajdú, pogány dörömbözést mivelvén az ablakán : 

— Keljen fel kend szaporán korcsmáros : jöjjön kend 
ki gyorsan és szolgáljon kend ízibe ! 

Bús Pétert mintha kiöntötték volna e szóra az ágyából. 

kiugrott, kapta a fokosát, s veszettségében az almáriomba 
ment be a konyhaajtó helyett. 

Amint azonban kitekinte az ablakon, s meglátta azt a 
sok fényes cselédet, kik egészen bevilágíták a házat fák- 
lyáikkal, mindjárt megtudta, kivel van dolga? Észrevette, 
hogy őt bosszantani akarják mulatságból s föltette magá- 
ban, hogy csak azért sem fog bosszankodni. 

Mindjárt szépen felakasztotta szegre a fokost, fejébe 
nyomta báránybőr süvegét, s bundáját vállára kanyarítva, 
kilépett az udvarra. 

Az érkezett vendégek már akkor mind a tornáczon vol- 
tak ; középen, testőreitől körülvéve, maga a nagyságos úr, 
hosszú, térdig érő nagy aranygombos attilában, testének 
terjedelme miatt fejét kissé hátra tartva, s egy nagy 
aranyfejű spanyolnád-botra támaszkodva. Most tűnt 
még csak ki, mily rosszul illik arczához e gúnyos, köte- 
kedő kifejezés, mely egészen kiforgatta azt joviális voná- 
saiból. 

— Jőjön közelebb kend ! kiálta a korcsmárosra, erőlte- 
tett, felcsapott hangon. Nyisson kend nekünk szobákat és 
készítsen vendégséget ; bort nekünk, tokajit és ménesit ; 
fáczánhust, articsókát, meg rákfarkat. 

A korcsmáros levette nagy alázatosan a süvegét és ke- 
zébe fogta s nagy csendes hidegvérrel viszonzá : 

— Isten hozta a nagyságos urat nálunk; mindennel 
szolgálok, a mit csak parancsolt, csupán csak azért kell 
engedelmet kérnem, hogy tokaji és ménesi borom nincs, s 
fáczánjaim még nem híztak meg, a rákok pedig, a mint 
tetszik látni, mind belefúltak a nagy vízbe, hacsak ezt a 
tizenkét rákot itt konyhámra nem adja nagyságod. 

Ez czélzás volt a hajdúk skarlát montúrjára s az ötlet 
azonnal félre vitte a nagy úr figyelmét. Tetszett neki, hogy 
a korcsmáros csak úgy komázik vele. Ezt nem várta és 
még jobban mulattatá. 

A czigánybohócz e közben előtolta fekete pofáját, mely 
vetekedett akármelyik szerecsennel s két sor fehér fogát a 

korcsmárosra villantva, ujjain kezdé elszámlálni, hogy 
neki meg mi kell ? 

— Nekem nem kell egyéb, mint egy tál kolibrimadár- 
tojás, szoptatós őznek a vaja, meg a kecsege porczogójából 
főzött kocsonya ; soha sem élek egyébbel. 

— Kár az ilyen úri gyomorba, szólt Bús Péter, szolgá- 
lok inkább egy kis czigány-pecsenyével. 

— De már azt kikérem! kiáltá a bohócz, az nekem 
atyámfia, azt nem szabad megsütni. 

A nagy úr kaczagni kezdett ez ízetlen tréfákon ; neki 
az ilyenekben telt mulatsága s hogy a korcsmáros eltalálta 
a kedvét, egészen megváltozott iránta való szándéka. 

— Hát mit tud kend adni vendégeinek? folytatá a vitat- 
kozást. 

— Mindent biz én, nagyságos uram ; csakhogy a mim 
volt, az elfogyott, a mim pedig lesz, az messze van, a mim 
pedig volna, az nincs. 

A nagy urnák annyira megtetszett e körülírása a sem-, 
minek, hogy hahotára fakadt rajta s kivánta megörökíttetni. 

— Hol van Gyárfás? Hol kuttog a poéta? kiálta össze- 
vissza; pedig ott áll mellette a jámbor, hátul összetett 
kezekkel, sovány, száraz, bőrré vált orczávaJ kedvetlenül 
szemlélve az egész mulatságot. Frissen, Gyárfás, izibe ! 
mondjon kend verset erre a csárdára, hol az emberek nem 
kapnak enni. 

Gyárfáá úr lehúzá szemöldökét, száját feltolta az orráig, 
s újjahegyével megbökve homlokát, extempore kiugratá a 
distichont : 

«Enni ha nem hoztál ide, állhat előtted üres tál; 
Böjt vagyon itten örök, nem megy el itt a török. » 

— Micsoda beszéd már ez ! hát mi köze ehhez a csár- 
dához a töröknek ? 

— Nagy köze van, felelt nyugodtan Gyárfás. Minthogy 
a töröknek enni kell, különben nem mehet, itt pedig nem 
kap enni, tehát a vers tökéletes. 

— Szarva között a tőgye, monda rá a nagy úr, s azzal 
mintha hirtelen valamit meglátott volna, ismét a korcs- 
mároshoz szólt : van kendnek egere ? 

— Nem az enyimek, mert én csak árendás vagyok a 
háznál, hanem van elég, s ha egy-kettő elfogy, nem kell 
róla a tiszttartónak számot adnom. 

— No hát süttessen meg kend nekünk egy egeret. 

— Csak egyet? 

— Hát mi a gutát? Csak nem pokol a bélé ennyi em- 
bernek, hogy egygyel be ne érjék. 

— Szolgálhatok vele, monda a korcsmáros, s rögtön 
hivta magával a macskákat a kamrába. Csak a mángorló 
köveit kellett megbolygatni, azután válogathatott bennök 
az ember, azaz hogy a macska. 

Különben az egér olyan szép, kedves kis állat, én meg 
nem foghatom, miért irtóznak tőle ? csak olyan, mint a 
mókus, mint a tengeri malacz, miket szobában tartanak, 
czirógatnak, játszadoznak velők, csakhogy még azoknál is 
ügyesebb ; olyan finom kis orra van, csinos kedves fülecs- 
kéi, parányi piczi lábai, furcsa komikus nagy bajusza, s 
olyan ragyogó, fekete szemei, mint a gyémánt, s mikor 
játszik, mikor czinczog, mikor feláll két lábra fonni, oly 
ügyes, oly módos, mint akármely más állat. 

Attól, hogy a rákot megfőzik, senki sem irtózik, az asz- 
talra tett csigától senki sem szalad el, pedig azok sokkal 
iszonyúbb állatok az egérnél, mi van hát azon elször- 
nyedni való, hogy egy egeret megsütnek ? kivált mikor az 
Chinában a legnagyobb delicia, úrias nyalánkság, melyet 
kalitkában hizlalnak dióval, mandulával, s csemegekép 
adnak fel az asztalra. 

Egyébiránt az egész társaság meg volt győződve felőle, 
hogy ebből a leggyönyörűbb tréfa fog kerekedni, s előre 
nevetett magában mindenki. 

Bús Péter uram ezalatt felnyitá egyetlen nagy pajtányi 
szobáját az úri vendég számára, melynek egyik szegleté- 
ben volt egy üres nyoszolya, a másikban pedig egy fogas. 

Az ember válogathatott : ha nem tetszett hálni a nyoszo- 
lyában, hálhatott a fogason. 

A hajdúk azonban lepakolván a szekérről, párnákat, 
szőnyegeket, tábori székeket és asztalokat hurczoltak elő, 
s egy perez alatt úri lakká varázsolák az üres kongó ter- 
met. Az asztal tetézve rakatott meg ezüst-tálakkal és bil- 
likomokkal, s nagy ezüst-vedrekben jég közé eltéve nyúj- 
togatták fel karcsú nyakaikat a metszett velenezei kristály- 
edények, mik csábító tartalmat látszottak igémi. 

A nagy úr végig feküvék a számára elkészített tábori 
ágyon, hajdúi lehúzták lábáról a nagy sarkantyús csizmá- 
kat, az egyik parasztleány a fejéhez ült, kezeivel gyér ősz 
hajában kapargálva, a másik pedig az ágy végéhez, fla- 
nelldarabbal dörzsölve lábait. Gyárfás, a poéta és Vidra, 
a bohócz, ott álltak előtte, távolabb a hajdúk, ágy alatt 
az agár. 

Ilyen környezete volt Magyarország leggazdagabb urai 
egyikének : hajdúk, bohóczok, parasztleányok és agarak. 
Különben mind szemen szedett nép ; a hajdúk a nép leg- 
izmosabbjaiból válogatva, a bohócz a legfeketébb species, 
melyet czigányok között találhatni, s a poéta olyan fűz- 
fáról szakadt, a milyet csak a két hazában valaha lőni 
lehetett. 

Mindig létezett ez a faja a tollatlan két lábú állatoknak, 
melynek a költő név csizma volt, a melyben járt ; mely 
csavargott úrtól-úrhoz, írva és nyomatva köszöntő, be- 
köszöntő, üdvözlő és magasztaló, installatíonalis, restau- 
rationalis, gratuláló verseket úri maecenások névnapjaira, 
születésnapjaira, főispáni beiktatásokra, lakodalmakra és 
keresztelőkre, nemkülönben halálozásokra, csúffá téve ön- 
magában a költő szép nevét. Egy pár példány a régi jó 
időkből máig is fenmaradt, kik palotáról-palotára henye- 
séggel és hízelgéssel keresik kenyeröket. Elég keserű ke- 
nyér. 

Ez alatt megsült az egér. Maga a korcsmáros hozta be, 
feltéve egy roppant nagy ezüst-tál közepére, szíjácscsá 

Jókai: Egy magyar nábob. I. ^ 

faragott torma közé, a szájába zöld petrezselymet téve, 
ahogy egy bizonyos más állatnak szokták. 

Letevék az asztal közepére, • 

Legelébb a hajdúkat kínálta vele sorba a nagy úr. Nem 
tetszett nekik. Csak a fejőket csóválták ; végre a legöre- 
gebb kirukkolt a szóval : 

— Hátha ezt a csárdát nekem adná a nagyságos úr, 
korcsmárosostól, hozzányúlnék-e ? 

Ekkor a poétára került a sor. 

— Paxdon, gratia, nagyságos uram! majd én csak ver- 
set irok arra, a ki megeszi. 

— No hát ide, Vidra. Kapd be izibe. 

— Én, nagyságos uram ? szólt az, mintha nem hallott 
volna jól. 

— No mit félsz tőle ? Mikor a sátorban laktál, egy ök- 
röm megdühödött s ti megettétek. 

— Meg biz azt, még ha egy hordó bora megdühödött 
volna a nagyságos úrnak, azt is megittuk volna. Akkor 
volt az ! 

— No hát csak szaporán, a tál tisztességeért. 

— De ilyen állattal nem hadakozott ám az öregapám 
sem. 

— Légy különb az öregapádnál. 

— Különb leszek — száz forintért! szólt a bohócz, kon- 
dor haját körülvakargatva. 

A nagy úr dolmánya zsebébe nyúlt s kivett belőle egy 
nagy degesz tárczát, melyet felnyitva, látni engedé a sok 
szép veresszemű bankót. 

A bohócz félszemmel a tömött tárczába sandítva, ísmétlé 
még egyszer : 

— Száz forintért, nem bánom, megteszem. 

— Hadd lássuk. 

A bohócz kigombolá frakkját (mert mellesleg mondva, 
a nagy úr frakkban járatta a bohóczát, mint a mely öltö- 
zet előtte igen különösnek tetszett s gyakorta a legújabb 
dívatok szerint öltözteté őt fel, amint jöttek a bécsi jour- 

nálokban, hogy majd halálra kaczagta magát fölötte)* 
Tehát kigombolá frakkját, ostoba gömbölyű képét négy- 
szegletesre húzta, néhányszor alá- s feltolta mozgékony 
fejbőrét, mely által egész hajerdeje előre-hátra mozdult, 
mint a babtika bóbitája, azzal megfogá a borzalmas álla- 
tot azon részénél fogva, mely legtávolabb van a fejétől s 
ilyen formán a levegőbe emelte, csúnya savanyú képet 
csinált, megcsóválta fejét s kétségbeesett elszántsággal 
nekifanyalodva, eltátá a száját, szemeit behunyta s egy 
perez alatt eltűnt az egér. 

A bohócz még nem tudott szólni, hanem a torkához 
kapott ; nem bolondság egy egész négylábú állatot egy- 
szerre leuy élni ; de a másik kezét egyszerre nyújtotta a 
nagy úr elé, fuldokolva nyögvén : wazt a száz forintot !» 

— Micsoda száz forintot ? kérdé a tréfás úr, hát mond- 
tam én, hogy adok száz forintot? nem hogy megköszön- 
néd, hogy ilyen ritka sültet kaptál, a mit még a nagyapád 
sem evett, hanem még fizessek is érte ? 

A tréfán volt mit kaczagni, ámde rögtön elmúlt a jó- 
kedv, mert a bohócz egyszerre elkékült, elzöldült, szemei 
kidülledtek, hanyattveté magát a széken, nem tudott 
szólni, csak fuldokolva mutatott feltátott szájára és el- 
kezdé rángatózni. 

— Ahol van ni, a torkán akadt ! kiáltanak többen. 

A nagy úr nagyon megijedt, ez igen komoly fordulatot 
adott a tréfának. 

— Töltsetek a szájába bort, hogy lenyelhesse. 

A hajdúk hirtelen kapták a palaczkokat s kezdek itcze- 
számra töltögetni a bohócz torkába a jóféle egiit és mé- 
nesit, ki nagysokára lassankint nagylihegve magához kezde 
térni, s szemeit törölve, érthetlen szókat makogott. 

— No, fogjad a száz forintot, szólt a megszeppent nagy 
úr, ki az ijedtségből alig tudott magához térni s örömest 
akarta volna megengesztelni a halál révéről érkezett bo- 
hóczot. 

— Köszönöm, nyögé az keservesen ; nem kell már, vége 

2* 

a Vidrának, meghal a Vidra! Még ha a farkas ölte volna 
meg a Vidrát, de egér öli meg. 

— No ne bolondozz, hiszen semmi bajod sem lesz, 
nesze még a másik száz is, no ne tégy úgy, hiszen már 
elmúlt. Üssétek egy kicsinyt hátba ; hozzátok elő az őz- 
pecsenyét, majd az lenyomtatja. 

A bohócz megköszönte a hátba-ütést s amint az őzhust 
eléje tették, azzal a kétes kifej ezésű pofával, mint mikpr 
a durczás gyermek nem tudja, hogy sírjon-e vagy neves- 
sen? s majd elneveti magát, majd ismét elbődül, ült neki 
az Ízletes hideg sültnek, mely finoman spékelten, jó bor- 
sos tejfeles lében volt elkészítve, s abból akkora falatokat 
kezde magába tömni, hogy nincs a világon akkora egér. 
Ez végre teljesen megnyugtatá a nagy urat. A bohócz bú- 
san, keservesen evett, oda inté az agarat is, nagy falato- 
kat hányva fel a levegőbe, miket az gyönyörű ügyesség- 
gel tudott elkapni, s nagy szomorúan monda olyankor, 
mintha az utolsó falatját osztaná meg vele: wnesze Matyi!» 
(A nagy úr bohóczának állatnevet, kutyáinak ember-nevet 
adott.) 

A tréfa mégis jól ütvén ki s megszabadulván a nagy 
ijedtségtől, a nagy úr felszólítá Gyárfást, hogy most erre 
rögtön mondjon verset. 

A poéta megvakarta az orrát és szólt : 

«Mily kicsiny a kis egér, de czigány torkába ha nem fér, 
Jobbra, de balra forog, sír szeme, könnye csorog. » 

— Ejnye kend szemtelen tolvaj ! kiálta rá a n^gy úr, 
hisz ez az utolsó sor lopás Gyöng}^ösiből, a ki hasonlót írt 
a tordai hasadékba szorult kéményseprőrül. 

— Pardon gratia, szólt a poéta megzavarhatatlan kép- 
pel ; ez poetica licentia : a poétáknak szabad egymástól 
lopni, s ez a figura neveztetik plágiumnak. 

A nagy úr intésére f elhordták a hajdúk a magukkal 
hozott hideg étkeket, & a megi^akott asztalt oda tolva elé, 
míg ő maga ág}^án fekve maradt, az asztal túlsó végén 

három tábori széken foglalának helyet a kedvencz sze- 
mélyek : a bohócz, az agár és a poéta. 
* A nagy úr lassankint étvágyat kapott, e három sze- 
mélyt látva enni, a bor apródonkint összeatyafiasítá őket, 
a poéta a czigányt kezdte nagyságolni, a bohócz meg az 
urát tegezte, ki egjrre-másra szórta a silány elménczsége- 
ket az egérről, melyeken a másik kettőnek hahotával kel- 
lett nevetni. 

Mikor aztán a jó úr maga is azt hitte, hogy lehetetlen 
többféle variatióban szólni az egérről, akkor a czigány a 
keblébe nyúlt s elneveté magát : 

— Itt az egér ! 

S azzal kirántá azt a frakkja belső zsebéből, a hová 
észrevétlenül csúsztatá, míg a megijedt társaság azt hivé, 
hogy lenyelte s meg akar fúlni tőle s csaknem kétségbe- 
esve kérlelte, etetvén, itatván mindenféle jóval. 

— Nesze Matyi I 

Az agár aztán igazán elnyelte a corpus delictit. 

— Hát te csalárd semmirekellő ! kiálta fel az úr, így 
szedsz te rá engem! Felakasztatlak. Hajdúk! hozzatok 
kötelet. Föl kell húzni a gerendára. 

Azok menten szót fogadtak ; a folyvást kaczagó czigányt 
megragadták, felállíták egy székre, nyakára vetek a hur- 
kot, a. kötél túlsó végét keresztülhúzták a gerendán s ak- 
kor kirúgták alóla a széket. 

A bohócz rúgott, kapálózott, nem használt semmit, ott 
tartották mindaddig, míg igazán fuldoko]ni nem kezdett 
s csak akkor ereszték le iijra. 

A bohócz megharagudott. 

— Én meghalok. Én nem vagyok bolond, hogy többet 
felakasztassam magamat, mikor tisztességesen is meg tu- 
dok halni. 

— Csak halj meg, biztatá a poéta, ne félj, epitaphiu- 
módról majd én gondoskodom. 

— Meg is halok, szólt a bohócz s hanyatt veté magát 
a földre és behunyá szemeit. 

Gyárfás rögtön készen volt az epitaphiummal. 

«Itt fekszel te czigány, soha többé nem te kaczagván, 
Más hegedűse valál, rád hegedűié halál. » 

És a czigány nem mozdult meg többet. Elnyúlt, meg- 
merevedett, lélekzete elállt, hiába csiklandák az orrát, 
a talpait, meg nem mozdult. Akkor feltevék az asztalra, 
körülrakták égő gyertyákkal, mint valami ravatalt, s a 
hajdúknak énekelni kellett fölötte, mint valami halott 
felett, mindenféle bolond értelmű dalt, a poétának fel 
kellett állani egy székre s onnan búcsúztatót mondani 
fölötte. 

A nagy úr kaczagott, hogy az orczája kékült bele. 

Míg ezek oda benn folytak a wTörikszakad)) csárda 
egyetlen egy vendégszobájában, addig új vendégek közelí- 
tenek a vendég-nemszeretö hajlék felé. 

Ama szerencsétlenül járt hintó utasai voltak ezek, mely 
a keresztúti gáton saját szemeink és a csapláros szemei 
láttára a sárban megfeneklett, s miután a vele levő em- 
berek és igavonó állatok Három óra hosszat hasztalan 
törekedtek a zátonyra jutott járművet helyéből megmoz- 
dítani, végre kénytelen volt a kocsiban ülő egyetlen úr 
azon sajátságos ötletre vetemedni, hogy magát gyalog 
emberháton a csárdáig vitesse. 

Felült tehát a vadásznak, egy hórihorgas széles vállú 
suhancznak, a hátára, s inasát ott hagyva a hintón, hogy 
vigyázzon a holmira, a postakocsist a kocsilámpával maga 
előtt küldé s ilyen furcsa módon belovagolt a csárdáig. 
Az izmos vadász ott tette le a tornácz alatt a hátáról. 

Érdemes lesz az új jövevényt, a mennyire lehet, hirte- 
lenében megismernünk. 

Külső viselete mutatá, hogy nem az alföldi urak közül 
való. t 

Levetve bő, kurta gallérú á la Quiroga köpönyegét, egy 
sajátszerű módit engede láttatni, minőt ha napjainkban 

mutogatnánk az utczán, nemcsak az utczai gyerekek, de 
magunk is utána szaladnánk. 

Nevezték ezen divatot amaz időben «á la calicot»-nak. 

Fején kicsiny, kurta kalap, körülbelül oly alakú, mint 
egy kis pléh casserol, oly keskeny karimával, hogy az 
ember kétségbeesik, ha elgondolja, hogy minél fogva ve- 
szi le? 

E kurta kalap alól kétfelől nagy csomó kifelé fodorított 
liff-leffegő haj erdő bokrosodik elő olyan mennyiségben, 
hogy felülkerül a kalap karimáján. 

Az arcz meg van borotválva, csak két hegyes bajusz 
ágaskodik az ég felé öklelő modorban, s a nyak magas 
kemény kravátliba van szorítva, melyet két hegyes vászon- 
fül díszít, hogy a^ ember az állát meg nem bírja benne 
mozdítani. 

A sötétzöld frakk dereka épen a hóna alatt van, de 
szárnyai térden alul érnek s gallérja oly magas, hogy alig 
lehet belőle kilátszani, mellhajtókája pedig kétszer-há- 
romszor is ki van hasogatva, a frakk rézgombjai nem na- 
gyobbak egy meggymagnál, ujjai pedig éktelen bővek, 
pufogósak, vállain magasra emelkedve. 

A viaszsárga mellény csaknem el van takarva félig a 
kihajló nagy melltászli által. 

Megteszi az egészet az á la cosaque lábravaló, mely alá- 
felé mind inkább bővülni kezd, végre a csizmáknál bugy- 
gyot vet s elül ki levén hasítva, ott kell a csizmát kidugni 
rajta. 

A mellény alól mindenféle csengő-bongó joujouk lóg- 
nak elő, a csizmákra pedig irtóztató hosszú sarkantyúk 
vannak ütve, hogy ha nem vigyáz az ember, kiszúrhatja 
velők a szemét. 

Ilyen volt az ózon idők harczias divatja; a mikor tudni- 
illik sehol sem volt harcz. 

Kiegészíté a viseletet egy vékony teknősbékahéj pál- 
czikó, elefántcsontból faragott madárfejjel, melyet a jó 
szokásokkal ismerős ember rendesen a szájában szokott 

forgatni ; ha síp is volt a madár fejében, igen úrias dolog 
volt rajta sípolni. 

Hyen férfiú volt az újon érkezett vendég, s ha ruháját 
leírtuk, úgy hiszem, egészen ismerjük őt. Az akkori idők 
divatemberei magok is a szerint változtak, idomultak szo- 
kásaikkal, modorukkal, még jellemükkel is, ahogy a divat 
alakult. 

A «jeunesse d'orée», az «arany ifjak» divatjában nagy 
görcsös botokat viselt a divatvilág, s a párisi salonokban 
szokássá vált az «r» betűt ki nem mondani s ez egész 
Coblenzig terjedt, hogy mikor az elegáns ifjak XVIII. 
Lajos noble gardeját vezényelték, a katonák nem értették 
az elköszörült ((r»-ek miatt, hogy mit mondtak nekik. 

A calicot idejében viszont még a boltoslegények is úgy 
viselték magukat, mint a katonák, s az egész elegáns 
világ oly kemény «r»-reket mondott, mintha nagyon hara* 
gudnék. 

A chapeau á la Minerva alatt divat volt republicanus- 
nak lenni, római és görög neveket hordani ; a chapeau 
á la Bobinson, s a cravatte á la oreilles de liévres (nyúl- 
fülű nyakravaló) napóleoni sympathiákat föltételezett; azt 
aztán mindjárt a chapeau á la russe váltotta fel és az em- 
berek mindig ugyanazok voltak: csak öltönyt, elvet és 
jellemet változtattak, néha ugyan még nevet is, mint ez 
egy hazánkfiával megtörtént, ki 1790-től 1820-ig minden 
phásisán keresztül ment a párisi divatvilágnak, s kinek 
neve volt eredetileg Váry, lett belőle a római divatban 
Varus, a franczia nemzeti divatban de Var, a lengyel 
sympathiak divatjában Varszky, azután meg Waroff és 
haza jött végre mint Herr von War. 

De nem ez az, a ki előttünk áll. 

— Eh ventre bleu ! eli sacre bleu ! kiálta a jövevény 
(ennyit tanult meg Bérangerból), a mint berúgta a konyha 
ajtaját s megrázta esőtől ázott köpönyegét. Micsoda ország 
ez ! Hej ! világot ! Ki van idehaza ! * 

E csodára kilépett Bús Péter uram gyertyával kezében. 

s miután eléggé megbámulta a l^onyhába betört jövevényt 
és szolgáját, szörnyüképen hozzá nem illő készséggel k^r- 
dezé: «Mit parancsol az wc9» A képe mutatta, hogy sem- 
mit sem fog adni. 

Az idegen törte a magyar nyelvet, kiejtésén nagyon 
észrevehetőleg megérzett valami idegen accentus. 

— Mille tonnerres ! nem tudnak itt más nyelven csak 
magyarul? 

— Nem. 

— Az rossz. Hát maga a korcsmáros? 

— Én vagyok; hát az úr kicsoda? honnan jön? hol 
lakik? 

' — Birok itten, lakom Parisban. Ördögök engem ide 
hoztak. Bár vinnének odább ; de a sár megfogott az úton; 
Már most adjon nekem — comment s'apelle cela? (Itt 
megakadt, nem jutott eszébe a szó, a mit kérni akart.) 

— Mit adjak uram? 

— Comment s'appelle cela? Hogy hiják? 

— Engem ? Bús Péternek. 

— Diable ! nem magát, hanem azt, a mi kell ? 

— Hát mi kell uram ? 

— No az, a mi a kocsit húzza : négy lába, ostorral 
ütik ... 

— Lovat ? 

: — Pas donc? azt nem úgy hiják. 

— Forspontot? 

— Az, az; forspont! nekem kell forspqnt, mindjárt. 

— Nincs uram, kinn vannak a lovak a legelőn. 

— C'est triste ; akkor itt maradunk. Tant mieux, ez 
engeín nem geniroz; én utaztam Egyptomban és Marocco- 
ban, háltam elég deplorable gunyhóban, s az nekcjm mu- 
latság. Azt fogom képzelni, hogy valami beduin baraque- 
ban vagyok, s ez itt a Nilus, áradva ki, s ezek az állatok, 
a kik a vizben szólnak, comment s'aj)elle cela? — békák; 

a nilusi alligátorok, s ez a miserable ország : 

hogy híják ezt a depai-tement ? 

— Nem part ez uram, hanem gát, úgy híják, hogy a 
keresztúti gát. 

— Fripon ! nem erről a sárról beszelek, a mibe bele- 
ragadtam, hanem ezt itt körül hogy híják? 

— Úgy? az Szabolcs vármegye. 

— Szabolcs? Szabolcs? C'est, parce que bizonyosan 
sok szabó lakik benne, azért híják így? Ha, ha. Ez jó ca- 
lembourg volt tőlem, c'est une plaisanterie. Tudja? 

— Nem mondhatnám, hanem így híják a magyaroknak 
egy regi vezéréről, a kivel Ázsiából kijöttek. 

— Ah, c*est beau! Ez kedves. A jó magyarok még most 
is a régi emberekről nevezik a departementokat, ez ér- 
zékeny. 

— Hát megkövetem, az úr miféle nemzet? 

— Én nem itt lakom. Bon dieu ! micsoda fátum vala- 
kinek itt lakni, ahol a piszoknak nincs feneke, s az ember 
nem lát egyebet, mint gólyát. 

Bús uram gondola magában, hogy vele is kevesebbet 
lásson, fogta magát s fordult a szobája felé. 

— No, no, ne menjen el azzal a gyertyával, signore 
contadino ! kiálta utána az idegen. 

— Megkövetem : az én nevem nemes Bús Péter és én 
meg vagyok vele elégedve. 

— Ah, ah, ah, monsignore Bouche, tehát maga nemes 
ember és korcsmáros; nem tesz semmit: Stuart János 
fejedelmi vér volt és végtére ő is korcsmáros lett. Hát ha 
itt kell maradnunk, van-e magának jó bora és szép le- 
ánya hein? 

— Borom rossz. Nem úrnak való. Szolgálóm pedig csúf, 
mint az éjszaka. 

— Gsúf ! Ah c*est piquant ! Nem kell búsulni, annál 
jobb. Egy gentlemannek ez mindegy; tegnap elegáns 
dáma, ma Aschenbrödel ; egyik szép, mint istenasszony, 
másik czudar, mint Macbeth boszorkányai, ott parfüm, itt 
hagyma-illat, c'est la méme chose ! ez mindegy; így tarka 
az élet. 

Bús Péter uramnak sehogy sem tetszett ez a beszéd. 

— Jobb volna bizony, ha azt kérdené az úr, hogy hol 
fog az éjjel hálni ? mert azt ugyan magam is szeretném 
tudni. 

— Ah gá, ez interessant. Hát nincs itt vendégszoba ? 
— = Van egy, de már abban van valaki. 

— C'est rien. Megosztozunk. Ha férfi, nem kell neki 
magát genirozni, ha dáma, tant pis pour elle, annál rosz- 
szabb reá nézve. 

— Nem úgy van az. Meg kell tudni, hogy Jancsi úr van 
abban a szobában. 

— Qu'est-ce que cela? Ki az ördög az a Jancsi úr? 

— Hát Jancsi úr. Nem hallotta az úr soha hírét Jancsi 
úrnak? 

— Ah c'est fórt, ez erős ! Hát itt oly patriarcháUs élet 
van, hogy az embereknek csak teresztneveik vannak ? Eh 
bien, hát mi baj van Jancsi úrral ? Megyek be hozzá és 
megmondom neki, hogy én ott akarok a szobájában aludni. 
És én gentleman vagyok, kit refüzirozni nem lehet. 

— Az bizony jó lesz, monda Bús Péter; azután nem is 
mondott többet, hanem elfújta a gyertyát s bement le- 
feküdni, ráhagyva az idegenre, hogy keresse fel hát annak 
a szobának az ajtaját, a hova be akar menni. 

Olyan sötétség volt, hogy ragadt az emberre, hanem a 
víg danolás és ordítozás hangjai vezetőül szolgáltak a 
jövevénynek a rejtélyes nagy úr szobájáig, a kiről már 
most tudunk annyit, hogy Jancsi úrnak hívják; hogy 
miért hívják annak, majd az is kiderül. 

Ott a bolondos tréfa már ekkor a dühödés tetőpontját 
érte, a hajdúk felkapták az asztalt a rajta fekvő bohóczczal 
együtt négy lábánál fogva s körülhordozák nagy vonító 
énekszóval, utánuk ment a poéta, nyakába kötve palástul 
az abroszt, s pokolnak való rossz alexandrinus verseket 
declamálva hevenyében, míg maga Jancsi úr kapott egy 
szál hegedűt a kezébe, melyet mindenütt utána hordoztak 
s egyre-másra húzta a friss magyart, oly ügyesen meg* 

ozifrázva, mint akármelyik czigány ; erre pedig a két pa- 
raszt leánynak tánczolni kellett előtte a két hajdúval. 

A bohó temetési paródia, össze-vissza, keveredve a tán- 
czoló párokkal, a muzsikáló úr, hegedűvel kezében, ének 
és zene, vers-rikácsolás, ittas ujjongás és kaczaj össze- 
vissza oly pokoli charivarit szolgáltattak szemnek és fül- 
nek, a minőt csak képzelni lehet. 

E pillanatban lépett be az idegen úr a terembe ; — az 
ajtót senki sem őrizte, csak akkor vették észre, mikor már 
megszólalt. 

— Jó estét uraim és dámáim, van szerencsém önöknek 
salutirozni. 

A milyen nagy volt a lárma, egyszerre úgy elhallgatott 
minden ember, a szájak tátva maradtak, ahogy épen a szó 
beléjök szakadt, midőn a közéj ök nem illő alak egyszerre • 
csak a társaság közepében teimett s nagy affabiUtással 
üdvözlé őket. 

Mindenki meg volt zavarodva. Jancsi úr kiejté kezéből 
a vonót, mert szerette bár a bohóságot a végletekig vinni, 
de nem szerette, ha azt idegenek látták ; azonban mindjárt 
nem lett a jövevény idegen, mert a bohócz meglepve az 
egyszerre beállt csend által s feltekintve, a mint meglátta 
a hozzá nem hasonlótlanul öltözött gavallért, elf eledé, 
hogy meg van halva, felugrott ravataláról s nekiesett, 
átölelte s megcsókolta: «hozott Isten, kedves jó barátom !» 

A kaczaj újra kitört e bolond fogadásra. 

— Ah ce dróle de czigány ! szólt az idegen, kifeszegetve 
magát a bohócz ölelései közül; ne csókolj meg többet, mert 
elég volt. 

Azzal körülhajtá magát a díszes társaság előtt, arczárói 
létörülve zsebkendőjével a czigány csók nyomait. 

— Ne derangirozzák magokat miattam uraim és dá- 
máim, tessék folytatni a mulatságot. Én nem szoktam mu- 
latságot rontani; én igaz gentleman vagyok, a ki minden tár- 
saságban tudj a prendre son aire. Van szerencsém nagyság- 
toknak magamban bemutatni Kárpáti Kárpáthi Abellinót. 

S ezzel pálczája sípján fütyörészve, noble non cha- 
lence-al veté le magát egy tábori karszékbe, nagy sarkan- 
tyús lábait egymásra hajítva. 

E szóra még jobban elbámult mindenki. Jancsi úr most 
épen felült fektéből s tenyereit két térdére téve, úgy bá- 
mult a jövevényre, míg a bohócz eb módjára kezdte körül- 
szaglászni az idegent. 

Végre ünnepélyes, vontatott hangon kérdé Jancsi úr: 

— Az úr egy Kárpáthi? Tudja-e, mit tesz az : egy Kár- 
páthinak neveztetni? viselni olyan nevet, melyet harmincz- 
két ős hagyott hátra, kik mind főispánok, zászlós urak 
voltak, melynél különben hangzó név nincs a magyar 
hazában? — Azért gondolja meg az úr, hogy mit mond? 
Kái-páthi csak egy van még a hazán kívül és azt Kárpáthi 
Bélának hívják. 

— Le voilá ! Az épen én vagyok, szólt az idegen, az 
egyik lábát elnyújtva egy előtte álló széken, a másikkal 
tactust ütve valami új operai dallamhoz, melyet beszéd 
közben szájába dugott botja végén fütyölt. Engem szült 
ebben a barbár országban az apám — ah 9a ! nem az 
apám: comment s'appelle cela? az az apám, a melyik asz- 
szony volt? 

— Tán az anyja? 

-^ Úgy ni ! Az anyám. Az egy noble dáma volt, igen 
finom nevelésű, hanem az apám az egy kissé furcsán tet- 
szett magának. A több furcsaság között van az . hogy engem 
egyetlen egy fiát Bélának kereszteltetett és magyarul tanít- 
tatott; Béla! hát nemes embernek való név áz? szeren- 
csémre az apám jókor meghalt, s én elmentem anyámmal 
Parisba. Nevem nem tetszett, tehát akkor legdivatosabb 
név volt Abellino, csináltam Bélából azt, de azért a ma- 
gár nyelvet nem tudtam elfelejteni. Nem tesz semmit. En 
tudok négerül is. Az nem árt egy igazi gentlemannek. 

— Hm. És lám most jó hogy tud, mert különben mit 
csinálna ezen utazván ? 

— Ah ! venir Í9Í de Paris, c'est tomber du ciel á l'enfer ! 

Parisból ide jönni, égl^i^ potyogni pokolba. C'est merveil- 
leux, csodálatos, hogy tudnak itt élni az emberek. Ah mon 
cher hajdú : itt valami sültét látok, legyen szíves közelebb 
adni, tegye ide az asztalra és töltsön poharat nekem. 
A votre santé messieurs et mesdames ! Es különösen az úr 
egészségére, monsieur Jancsi ! 

Jancsi úr hallgatott ; szemei folyvást figyelemmel kisérék 
a jövevény minden mozdulatát, s arcz vonásain lassanként 
valami csendes szomorúság kezdett elvonulni. 

— Hát mi hozza most ide az urat — az égből a po- 
kolba? 

— Hélas ! sóhaj tá Abelüno, késével, villájával marsot 
verve a tányérján. Egy elmúlhatatlan dolog. Egy gentle- 
mannek, ki külföldön lakik, sok szüksége van, s nekem 
nem hagyott az apám többet, mint rongyos négyszázezer 
frank jövedelmet ; kérem : mi az arra, hogy abból az ember 
illendően éljen? És hogyan éljen? Ha az ember becsületet 
akar szerezni a nemzetének, meg kell mutatni a külföldön, 
hogy mihez ért? Én első házat tartottam Parisban, saját 
meutét és écuriet tartottam, szeretőim voltak a leghíresebb 
tánczosnők, énekesnők; utaztam Egyiptomban, Marocco- 
ban elszöktettem a bey legszebb háremhölgyét, a saisont 
Itáliában töltém, magamnak volt elegáns villám, a laco di 
Como mellett, s írattam utazásaimról a legelső franczia 
auteurökkel foliántokat, s kiadtam, mintha magam írtam 
volna, az academie des sciences megválasztott érte tagjá- 
nak ; a homburg-fürdőn egy ülő helyemben elvesztettem 
fél millió frankot, a nélkül, hogy egy vonást elhúztam volna 
arczomon, s az én rongyos négyszázezer frank jövedelmem 
a capitálissal együtt phű ! 

Itt kézzel és szájjal mutatá, hogy az mind a levegőbe 
van fújva. 

Jancsi úr mindig merevebb tekintettel néze a még nem 
igen idős rouéra s önkénytelen, öntudatlan egy mély sóhaj 
szakadt fel kebléből. 

— Ez azonban nem tesz semmit, folytatá a chevaHer 

megnyugtató hangon, míg az emb^ek van egy milliója, 
abból elkölthet két milliót; ez olyan tudomány, a mit 
könnyű megtanulni. Egyszer azonban ces fripons de cré- 
anciers, ezek a gaz hitelezők fejőkbe veszik, hogy pénzt 
kérjenek tőlem, s a mint az egyik elkezdi, a többi bolond 
utána. — Én leszidom őket, ők nem elégesznek meg, 
mennek a törvényszékhez s nekem el kell hagynom Parist. 
C'est pour se brúler la cervelle. Ez főbe lőni való ! Mais 
v'la. A szerencse engem megszeret. Ekkor történik, hogy 
az apámnak egy testvére, valami Kárpáthi János, a ki még 
sokkal gazdagabb volt az apámnál .... 

— Ahán! 

— Egy bolondos vén öreg ember, a ku'ől ezerféle osto- 
baságot mesélnek. 

— Valóban ? 

— Ig^n. Hogy soha falujából ki nem mozdul, hanem 
ott tart a kastélyában theatrumot, melyben saját komé^ 
diásai játszanak, s oda hozatja a legelső énekesnőket, csak 
azért, hogy neki paraszt nótákat daloljanak; a ki egy 
egész palotát tart a kutyái számára, s velők egy asztalnál 
eszik. 

— • Hát még? 

— Hogy egész háremet tart parasztleápyokból s magá- 
hoz hasonló betyárok társaságában reggelig eltánczol 
velők, akkor meg összeveszíti a társaságot, s vérig verek- 
szenek. 

— Hát aztán ? 

— És annyira különcz a magaviseletében, hogy semmit 
sem tűrhet a mi külföldi, még csak borsot sem enged tenni 
az asztalra, mert nem idebenn termett, hanem paprikát, 
és kávét nem szabad a házához vinni, czukor helyett pe- 
dig mézet használ. Nem bolond ez ? 

— De biz az. Tud még róla valamit ? 

— Ah ezer ilyet ; az egész élete mind bolondság, csak 
egyszer tett életében valami okosat : a midőn én már épen 
az utolsón voltam és semmi sem segíthetett rajtam egyéb, 

mint egy gazdag oncli, ez a magyar Nábob, ez a Plutus, 
egy éjszaka torkig eszi magát bibicztojással, s reggelre 
meghal nekem ; a miről engem rögtön tudósítottak. 

— És most az úr azért jött úgy-e bár, hogy a gazdag 
örökséget menten fölvegye ? 

— Ma foi, semmi egyéb rá nem bírt volna, hogy e de- 
testable földre lépjek. 

— No hát akkor csak fogassa az úr a lovait a szekere 
hátuljába, s kocsikázzék vissza Parisba vagy ItaHába, vagy 
akár Maroccóba, mert az a félbolond nagybátya, az a gaz- 
dag betyár én vagyok és nem haltam meg. 

Abellino szétmeredt e szókra, kezét lábát elejté ijedté- 
ben, s önkénytelen hebegé : 

— Est-ce possible ? Lehetséges volna ? 

— Az úgy van. Én vagyok az a Kárpáthi János, kit a 
köznép Jancsi úrnak csúfol, a hogy az úrnak is tetszett 
szólítani. 

— Ah, ha gondolhattam volna ! kiálta felugorva a che- 
valier, s sietett megragadni nagybátyja kezét; de hisz én 
előttem a rossz emberek egészen másformán írták le az 
én egj^etleneg}^ onclimat, úgy, hogy épen nem képzel- 
hettem őt egy ily derék noble gentleman alakjában; mille 
tonneres ! merje nekem még valaki mondani, hogy az én 
kedves onclim nem a legderekabb gavallér a continensen ! 
Vigasztalhatlan volnék, ha meg nem ismertem volna. Ez 
nagj^on derék ; egy holt onclit keresek és találok egj^ ele- 
vent : c'est bien charmant ! a szerencse istenasszonya nem 
liiába dáma, mert egészen belém bolondult. 

— Hagyja az ilyen fajta beszédet, édes uram-öcsém, 
nem szeretem én azt, én már ahhoz vag}"ok szokva, hogy 
velem a hajdúm is gorombán beszél, mert az nekem jobban 
tetszik. Úröcsém jön nagy messze földről engem örökölni, 
a hitelezői regementestül jönnek utána, s most úgj^ találja, 
hogy én még élek ; már hogy ne volna ez boszantó ? 

— Au contraire. Minthogy kedves onclim él, annál 
könnyebben teheti magát szeretetreméltóvá előttem. 

— Hogyan ? nem értem. 

— No, én nem akarok évenkénti apanageért bejönni, 
ce serait bien fatigant mind a kettőnkre nézve : hanem 
azon ajánlatot teszem, hogy ha most kifizeti adósságomat 
egyszerre, békét hagyok ezután. 

— Űhm, be nagylelkű ; és ha ki nem fizetem, akkor tán 
háborút indít? 

— No édes oncli, minek ez a plaisanterie ? Minek azt 
mondani: ki nem fizetem? TJne bagatelle: egynéhány 
százezer livres. Mi az magának? 

— Már édes úröcsém, nagyon sajnálom, hogy birtoká- 
nak, melyet vitéz őse érdemeivel szerzett, oly könnyű 
szerén nyakára hágott, de nem segíthetek rajta; a pénz 
nekem is kell ; én is bolondokra költöm, de itthon termő 
bolondokra, nekem vannak betyár pajtásaim, hajdúim és 
léhütőim falka számra és ha azokra el nem megy jöve- 
delmem, megtraktálom a mezőn lakó darvakat, vagy egy 
bolondos kedvemben hidat építtetek egyik hegytől a má- 
sikig, de bíz az én jövedelmemből sem tánczosnékat nem 
kocsikáztatunk, sem maroccoi herczegasszonyokat nem 
szöktetünk, sem a pyramisokra nem mászunk ; ha tetszik 
enni, inni, mindig talál nálam a mennyit akar, szép leány- 
ban is válogathat untig, s ha felöltözteti czifrára, csak 
olyanok, mint a maroccoi herczegasszony ; utazhat is, mert 
elég nagy az ország, hét egész nap akár le se szálljon a 
szekérről, mindig saját jószágaimon mehet, de pénzt kül- 
földre, Dunába vizet nem hordunk. 

A chevalier veszteni kezdé türelmét, s az egész kelletlen 
leczke alatt szüntelen forgatta maga alatt a széket, előre 
hátra feszengve rajta. 

— KKszen nem ajándékot kérek ! kiáltá végre szóhoz 
juthatva, hanem csak épen előlegezést. 

— Előlegezést? Mire? Tán a tulajdon bőrömre? 

— Eh ! kiálta fel türelmetlenül Abellino, s arczán az a 
fitymáló impeiünentia kifejezése kezdett helyet foglalni, 
melyet oly jogosan bámulunk némely embereknél, kik 

Jókai: Egy magyar nábob. I. ^ 

épén akkor, midőn legalázatosabbaknak kellene lenniök, 
szúrni, sértegetni tudnak. S ezzel nyakát cravátlijában 
nagy dölyfösen hátra igazítva, két ujját tásztlijába dugva, 
monda : 

— Hisz a mije van, az elébb-utóbb úgyis az enyém lesz ; 
csak nem akarja magával vinni a koporsóba? 

— Koporsóba ! kiálta fel összerendülve az öreg s arcza 
egyszerre elhalaványult. Mit? Koporsóba? Én? 

— Igen, igen ; féllába úgyis már a koporsóban, ban- 
quettek, pástétomok és paraszt leányok majd a másikat is 
oda viszik és akkor mindene az enyim lesz, a nélkül, hogy 
meg kellene köszönnöm. 

— Kocsisok ! ordítá felugorva helyéből az öreg Kárpáthi 
s arczán e perczben egy hős vonásai látszottak. Elő a sze- 
kerekkel ! megyünk innen, megyünk ebben a pillanatban. 
Ne vegyen senki lélekzetet sem többet, ebben a szobában. 

Abellino kaczagott az öreg tehetlen haragján : 

— No, mit dühösködik, mit echaufirozza magát ; így 
még hamarább megüti a guta. No, no, jó öreg, nem kell 
úgy mérgelődni, hiszen én ráérek, én még fiatal vagyok. 

S ezzel elkezdett valami vaudevilleből eszében maradt 
chanson-töredéket' dúdolni, végig nyújtózva egyszerre há- 
rom széken. 

A hajdúk ki akarták alóla ránczigálni a székeket s a 
holmit készültek összetakarítani. 

— Hagyjatok mindent, ahogy van ! kiáltá az öreg, nem 
kell semmihez nyúlni, a mihez ő hozzá ért ; korcsmáros ! 
hol van az úr? A mi ebben a szobában van, az mind 
az úré. 

Az utolsó szavaknál már egészen berekedt az öreg, hogy 
alig lehete a szavait érteni. A bohócz megfogá kezét, hogy 
el ne essék, a poéta féltében előre kotródott. 

— Lássa, magának nem használ a lárma, szólt gúnyos 
részvéttel Abellino; ne szaladjon úgy, mert elesik s az nem 
egészséges, vegye magára bundáját, hogy magát meg ne 
hűtse ; hol van a nagyságos úr láb tarisznyája ? Hej ficzkók, 

téglát melegíteni az én kedves onclim lába alá. Vigyázza- 
tok minden haja szálára. 

János úr ezalatt egy szót sem szólt ; életében első eset 
volt ez, hogy így merték őt felboszantani. Hah! ha más 
tette volna, milyen kimenetele leendett? a hajdúk, a lová- 
szok reszketve állottak előtte, maga Bús Péter uram is 
megnémult, a mint a hallgató néma arczra tekinte, mely 
véres szemeivel merően nézett maga elé . . . 

A hajdúk nagynehezen a kocsiba emelték ; a két leány 
mellé ült kétfelől, ekkor odainté magához a korcsmárost s . 
tompa, rekedt hangon néhány szót mormogott fülébe, mire 
az helybenhagyólag billentett fejével, János úr ekkor oda- 
veté neki tárczáját, s inte, hogy tartsa meg mind. 

Azzal kirobogott a hintó, körülfogva fáklyás lovagjaitól. 

Gúnyos, rikácsoló hangon szólt utána a róué boszantó 
bucöúja, ki csókot hányva integetett felé : 

— Adieu, cher oncle ! adieu kedves Jancsi bácsi ! Tisz- 
telem a kisasszonyokat odahaza és a kiskutyákat detto ! 
A revoir ! A viszontlátásig ! 

És hányta folyvást a csókokat utána, 

A korcsmáros ezalatt kezdett egyetmást kihurczolni a 
szobából, ágyakat és asztalokat, miket János úr neki 
hagyott. 

— Ah, cher ami, nem hagyhatná el azt a takarítást reg- 
gelig, szükségem volna reájok? 

— Nem lehet, mert a házat fel kell gyújtanom. 

— Que diable ! Hát hogy mer ilyet mondani ? 

— A ház azé az úré, a ki elment ; a mi benne van, az 
enyím s ki van fizetve az ára ; ő azt parancsolta, hogy a 
korcsmát fel kell gyújtani s ezen a helyen nem lesz többet 
korcsma; a többire kinek mi gondja. 

És azzal szépen odatárta nagy phlegmával a gyertyát az 
eresz alatti nádkévéhez s nagy hidegvérrel nézve, mint hara- 
pódzik tovább a láng? A világosságnál nagy kényelmesen 
számíthatá meg, mennyi pénzt kapott ez illuminátióért. 
Három házat vehetett rajta Szegeden. Meg volt elégedve. 

A chevaliemak, ha benn nem akart égni, nem volt mit 
tenni más, mint szedni a köpönyegét s leguggoltatván 
hórihorgas lovászát, felülni a hátára s újra visszavitetni 
magát a hintójához. 

— Te kiűztél engem a csárdából, én kiűzlek téged a 
világból ! mormogá magában, mig lovásza czuppogó csiz- 
mákkal tántorgott vele odább a végtelen sárban. A két 
ember egymás hátán olyan volt a tűzyilágnál, mint egy 
bukdácsoló óriás. 

Itt végződött a két rokon végzetteljes találkozása a 
«Törikszakad» csárda alatt. 



n. ALKU EGY ÉLŐ EMBER BŐRÉRE. 

Monsienr Griffard egyike volt ezen időkben Paris leg- 
gazdagabb pénzembereinek. 

Griffard úr még 1780-ban pástétomsütő volt valamelyik 
külvárosban s financztudományát még csak a piquepucei 
collegium diákjain élesitgeté, szüntelen hányva- vetve azt 
az aureus calculust, mely szerint ha egy diák adós maradt 
a fellakomázott pogácsák árával, hogy lehessen azt a többi 
készfizetőre leróni? 

A Mississippi-őrjöngés őt is magával sodorta örvényébe. 
Parisban akkor minden ember egyszerre milliomos lett ; 
úton, útfélen, piaczokon, köztereken árulták, adták, vették 
a Mississippi-részvényeket. Mr. Griffard eladta pástétomos 
boltját a legöregebb legényének, maga elment milliomokat 
keresni, azokat meg is találta ; egy napon aztán, mint a 
czifra szappanbuborék, szétpattant az egész Mississippi- 
tréfa s Mr. Griffard kilencz sousval maradt a zsebében. 

Ha az ember még nem volt millionaire s akkor marad 
kilencz sous a zsebében, azon nincs mit boszankodni; de 
ha valaki már állt azon a magasságon, a honnan saját 
kocsit, lovat, livrées inasokat, pompásan bútorozott szo- 
bákat, dús asztalt, szép szeretőket s más efféle kellemes 

tájékokat láthatni, a visszaesés csakugyan kellemetlenül 
eshetik. 

Griffard úr bújában elment egy késáruló boltba, hat 
sousért vett egy nagy kést, két sousért kiköszörültette ; az- 
alatt odaérkezett egy csoport legújabb divat szerint neki- 
vetkezett és felgyürkőzött citoyen, phrygiai sipkákban, 
erősen kiáltozva : le az arisztokratákkal s egy nagy póz- 
nára feltűzve zászlóképen hozta Marat újságának legújabb 
esti számát s itt észrevévén, hogy többen vannak, a kik 
még annak tartalmát nem ismerik, levevék a póznáról s 
egy a többi közül, a ki legkevésbbé volt elrekedve, fen- 
hangon elolvasá azt a köszörűs boutiqueja előtt; a miből 
aztán Mr. Griffard azt tanulta ki, hogy sokkal hasznosabb 
foglalatosságot . is lehet egy kiköszörült késsel mívelni, 
mint hogy az ember vele a saját torkát elméssé. Dugá 
tehát azt az öve mellé s ő is a csoport közé vegyült és 
kiálta mint a többi : «A bas les aristocrates !» 

Hol, merre hányódott- vetődött azután néhány évig? azt 
tán ő maga sem tudja. A hirrel, dicsőséggel nem sok baja 
volt, azt engedé másnak, hanem a mint néhány év múlva 
a directorium alatt ismét találkozunk vele, már akkor úgy 
tisztelhetjük őt, mint élelmezési biztost majd a rajnai, 
majd az olaszországi hadseregnél ; a szerint, a mint vagy 
az egyik, vagy a másik tábornok akarta főbelövetni. 

Mert az élelmezési biztosoknak két neme szokott lenni : 
olyanok, a kik koldusokká lesznek, és olyanok, a kik mil- 
liomosokká lesznek vállalatuk mellett ; az elsőbbek ma- 
gukat szokták főbelőni, az utóbbiakat mások. Hanem az 
utolsó eset sokkal ritkább. 

Mr. Griffard szerencséjére azok közé tartozott, a kik 
milliomosokká lesznek és nem lövetnek főbe. Néhány szép 
jószágocskát szerzett össze, melyeket kivándorolt főurak 
a statusra hagytak, %midőn újra visszaj övének, a restau- 
ratio napjaiban, Mr. Griffard is egyike volt azon renomirt 
habituéknak, kik saját ^palotáik balconjáról nézték az egye- 
sült seregek pompás defilirozását Paris utczáin ; egynémely 

ban, csodálkozva tekinte az új pompás ötemeletes palo- 
tára, a boulevard des Italiensban, mely még akkor nem 
volt ott, midőn legutóbb látta Parist s ha kérdezősködék 
gazdája felől, hallott olyan nevet, mely ismeretlen volt 
előtte. 

De nem soká maradt ismeretlen. A kinek milliomai van- 
nak, az kevés fáradsággal juthat azon megtiszteltetéshez, 
hogy a legjobb társaságokba juthasson. 

Mr. Grififard neve rövid időn egyike lőn a legkelleme- 
sebben hangzó jelszavaknak. Egy elegáns estély, egy 
geniális matinéé, egy lófuttatás, egy orgia, egy hires szök- 
tetés nem történhetett meg nála nélkül és Grififard úr 
sehonnan sem maradt el, mert hiszen az ily alkalmak 
mind igen kinálkozók arra, hogy egy ügyes figyelmező 
ember a többiek szenvedélyeit, bohóságait, vagyoni álla- 
potát, pazarlását vagy pénzszűkét alaposan kitanulhassa, 
s szilárd számításokat építhessen rajok. 

Grififard úr a legmerészebb vállalkozó volt a világon. 
Ö mert nagy összegeket kölcsönözni oly ruinált tékozlók- 
nak, a kiket már a cselédjeik is megidéztettek ki nem 
fizetett havi béreikért, és lám, vagy egy, vagy más úton 
mindig pénzéhez jutott. Mikor azt mondom «pénzéhez», 
ez mindig annyit tesz, hogy kétannyihoz, a mennyit adott. 
Mert épen azért foglalkozott mindig koczkáztatott válla- 
latokkal, hogy ne legyen kénytelen aprólékos kamatfélékkel 
fáradozni. 

S nemcsak egyeseket, nemcsak a legmagasabbakat birta 
ő maga iránt lekötelezni. Gondja kiterjedt a tisztelt közön- 
ségre is. A legjobb karban álló tontinák, életbiztosító inté- 
zetek, a legsolidabb játékbankok az ő védurasága alatt 
állottak s hogy a status se mondhassa, miszerint a köz- 
ügyekkel nem törődik, a börzén mindig leghitelesebbek vol- 
tak az ő tudósításai, s akármi állt a hivatalos «Moniteur»- 
ben, ha Mr. Grififard hirtelen nagy mennyiségű papírjait 
bpps^tá íi^rúba, hanyatthomlok esett az egész börzevilág 

ijedtében s futottak lefelé a cursusok, ha pedig ő vásá- 
rolni kezde, szépen kigömbölyödtek az arczok, s mint a 
napsugártól a fű, úgy nőtt fel ismét minden papiros. 

Néha ő egyedül egymaga maradt kitartó az egész börze- 
ingadozásbau s olyankor iszonyúkat nyert kitartása által. 
Ö maga sem tudta már, mily nagy lehet vagyonértéke? 
Szegény embernek nagy munka száz forintra vergődni, de 
egy milliomosnak csekélység másik milliomot szerezni. — 
Hiába : a pénz is a" társasagot szereti. 

Ismételjük, miszerint ez a nagy férfiú bírt azon ritka és 
szeretetreméltó bátorsággal, miszerint kétségbeesett válla- 
latokat legnagyobb önbizakodással elfogadott, vagyon- 
bukott embereknek pénzt kölcsönzött s ezt azért látjuk 
jónak újra megemlíteni, hogy elejét vegyük minden cso- 
dálkozásnak, ha a legközelebb történt csárdai rencontre 
után rögtön mindjárt Parisban találkozunk elbeszélésünk 
egyik hősével, — ha ugyan szabad e czímmel megbántani 
a fiatal sensitiv chevaliert. 

A hely tulaj donkép nem Paris, hanem a Szajna egyik 
kedves szigete, az ile de Jerusalem, a párisi leggazdagabb 
pénzemberek villáinak kiváltságos helye, hol minden ron- 
gyos millionairnek nem igen állt módjában mulatóházat 
építeni, kerteket, parkokat rendezni, mert ezen a helyen 
minden négyszögölet ezer, néha ezerkétszáz frankon 
szoktak vesztegetni ; úgy hogy ott egy tíz holdas angol ker- 
tecske oly áron kelt, mint egy középszerű magyarországi 
domínium. 

Mindazon villák, pavillonok és tusculanumok között, 
melyek e kisded szigetet ellepték, legszebb, legnagysze- 
rűbb és legköltségesebb volt tagadhatatlanul monsieur 
Grififard kéj tanyája. 

E^ kisded, emelkedett dombon, melyet emberi fáradság 
emelt magasra, homlokzatával a Szajna vizébe tekintve, 
épült a mindenféle nemzet és kor ízlésére készült mulató- 
lak ; nagy dicséretére az akkori építészetnek, mely meg- 
vetve minden pedáns elassicitást és másfelől minden 

roccoco-neműt, e helyütt iparkodott mindenben feltalálni 
a tekervényest, a furcsát és a kényelmetlent. 

Nem volt pedig elég, hogy a kert maga is szigeten állott, 
még azon fölül körül volt kerítve mesterséges vízfolyással, 
melyen mindenféle hidak vezettek keresztül, az amerikai 
lánczhidon kezdve, a fa és kéregből összerakott s téli zöl- 
dekkel befuttatott breton hidakig, s azokat mind saját ala- 
bárdos hídőrök strázsálták, saját megfelelő tanyáikon, 
melyek szinte majd remetekunyhót, majd tengeri világító 
tornyot képezének, s mindenkinek sajátszerű trombitája 
levén, szépen meg lehetett tudni előre : melyik hídon és 
melyik úton közelít valami vendég a kastély felé ? 

A hídon túl következtek az angol kert tekervényes útai, 
melyek azon időben a színfalakká nyírt korábbi falegyenes 
alléek iránti ízlést egészen háttérbe szoríták. Az ember 
mindenütt egymásra hajló sűrű, lombos fák között bolyon- 
gott, elcsavaroghatván órákig, a nélkül, hogy oda talál- 
hatna, a hova akar ; az utak melléke mindenütt tele ültetve 
nyíló virágsorokkal, minden kanyarodásnál majd egy jaz- 
mínlugas, idylli padokkal, majd antik márvány isten- 
szobrok, mikre igen jó gondolat volt gobalákat futtatni 
fel, másutt egész pyramidok egymásra halmozott divat- 
virágokból; majd mesterséges romok, közéjök ültetett- 
aga ve és kaktus szörnyetegekkel ; itt egy egyiptomi sírbolt, 
igazi múmiákkal s örökké égő lámpával, melybe minden 
reggel olajat töltöttek ; amott egy római oltár, kőből fara- 
gott edényekkel, corinthi vázákkal s mindenféle színes 
kövekből utánzott régi római lepények és pogácsákkal, a 
milyenek Egeria nympha idejében jók voltak a római iste- 
neknek ; s melyek alá egyszer valami tréfás ember ezt a 
bétiset irta: « itten kaphatók régi pástétomok », ami a haj- 
dani pástétom-sütőt egyébiránt épen nem boszantotta ; lígy 
hogy még csak le sem törülteté onnan a tréfát. Néhol a 
tágasb helyeken roppant szökőkutak és vízesések zuhogtak 
márvány-medenczébe, üveg lapdákat hajigálva a magasba 
s virgoncz arany halacskákat mulattatva; miknek viz^ 

nagy keieti sások közé rejtett tavakba folydogált, hol szép 
fehér hattyúk úszkáltak a csendes hfibtükrön, melyek nem 
énekeltek olyan szépen, mint a költők el akarják hitetni 
az emberrel, hanem annál több kukoriczát fogyasztottak, . . . 
a mi akkor még drágább volt, mint a tiszta búza. 

Ha az ember mind e tekervényeket végigfutotta s mind 
e csodákat végig bámulá, valahára mégis okkal-móddal 
ráakadt a tusculanumhoz vezető sétányra, melynek minden 
lépcsője narancsfákkal van megrakva, egyik még virágzik, 
a másikat már ért gyümölcseinek terhe húzza. 

E narancsfák között látjuk az ifjú gentlemant, kivel már 
volt szerencsénk ismeretséget kötni. Azonban azóta egy 
egész évszak folyt le, a divat nagyon változott ; kell tehát, 
hogy őt újra bemutassuk. 

A calicot-saisonnak vége van; jelenleg hosszú térdig 
érő kaputot visel az ifjú dandy, mely széles keresztülvető 
leffentyükkel van összegombolva, a feszes kimondhatatlan 
magasBzárú fényes csizmákba van húzva, a bajusznak híre 
sincs már, helyette a fültől az orr felé induló vajas-szarvas 
alakú pofaszakáll ad új idomot az arcznak, a haj kétfelé van 
simítva, s felül rányomva egy irtóztató valami, melyet cha- 
peau á la Bolivárnak neveztek, s mely igen czélszerű faja 
volt a kalapoknak, oly széles karimája levén, hogy az eső 
nem érhette az embert, teteje pedig mindinkább szélesedett. 

Ez Kárpáthi Abellino. 

A bankár lépcsőin, előszobáin seregei hemzsegtek a 
léhütőknek, ezüstös cselédi egyenruhákban kevélykedve, 
kik az érkező vendégeket kézről-kézre adták s elszedték 
köpenyét, pálczáját, kalapját és keztyűjét, miket aztán a 
visszafelé jövőnek úgy kellett ismét jó borravalóért visz- 
szaváltogatni tőlök. 

Abellinot jól ismerték már az érdemes kenyérpusztítók, 
mert a magyar főurak jól tudják azt, hogy külföldön nem- 
zetök becsületét különösen a cselédek előtt fenn kell tar- 
tani, arra pedig csak egy mód van : szórni a pénzt, min- 
den pohár vízért^ minden elejtett zsebkendő feladásáért 

aranyakat osztogatni. Tudnunk kell, hogy elegáns gavallér 
nem visel magánál egyéb pénzt, mint aranyakat, azokat 
is legújabb év vereteiből, és jól belocsolva eau de Co- 
logne-al és más illatszerekkel, hogy idegen kezek érintése 
ne érezzék rajtok. 

Egy perez alatt el volt szedve Abellino kalapja, pálezája 
és keztyűi, a cselédek egymásnak csengettek, egyik futott 
a másik szobába, a lovag alig ért az utolsó ajtóhoz, midőn 
már jött a legelébb szaladó vissza, jelentve, hogy monsieur 
Grififard kész az elfogadásra s azzal szétcsapta a magas 
mahagónifa szárnyajtókat, melyek Grififard úr meghitt 
szobájába vezettek. 

Ott ült Griffard, egy csomó hirlaptól körülvéve, mert 
mellesleg mondva, csak a magyar főuraknak van azon ideá- 
juk, hogy a nyár azért adatott a teremtőtől, miszerint 
abban semmi uj ságlapot sem kell olvasni. Griffard úr 
tehát épen a görögök legújabb diadalmait olvasá, egészen 
felfrissülve általok azon kellemetlen érzésből, melyet egy 
angol kritikai lap támasztott kedélyében, a holott bizo- 
nyos Watts úr nyomról-nyomra be akarja bizonyítani, 
miszerint azon istentelen, kevély, felfuvalkodott lord Byron 
minden költeményeit innen-amonnan lopogatta s mind- 
azok a dolgok meg voltak irva. E polémia egy pár évre 
nevezetes emberré tette Watts urat. 

A bankár előtt kis chinai porczellán asztalon ezüst 
thea-készület állt, s egy félig tölt laposdad csésze, mely- 
ből koronként valami higságot szörpölgetett, liihetőleg 
tojással kevert theát, a melyet bizonyos tejből kristályo- 
sult czukorral édesite, a mi akkor legújabb találmány 
volt, mint mondák, igen jó a mellfájás ellen, de rendkívül 
drága, melynél fogva igen sok nagy úr divatnak tartá 
mellfájásban szenvedni, hogy vele élhessen. 

A bankár szobája egy pillanatra sem emlékeztetett a 
hajdani pásté tomsütőre ; midőn az emigráltak kastélyait 
megvásárlá, azoknak komornyikjait is magához váltogatta 
8 egy ügyes komornyik a legjobb nevelő, a ki yalakit amq.z 

előkelő idomtalanságokra (Unform) megtaníthat, miket a 
tiérs-état emberei, a chinéser, lateiner és philiszter osztá- 
lyok annyira bámuljak és nem tudnak elsajátítani. A bú- 
torok massiv része, a fauteuilek, pamlagok, író- és könyv- 
tartó-asztalok ébenfából, ezüst ékítményekkel, a kelmék 
fehér cashmirból, virágos bordureökkel, egy bútordarab 
sincs a fal mellett, vagy a szögletekben, hanem részint a 
szoba közepén, részint keresztbe fordítva a szegletek 
felé, mert most ez a divat, s a tömör bútorok között, 
melyek nehézkes alakjaikkal az újabbkori (1822) euró- 
pai unalmat és költőietlenséget akarják képviselni, mint 
szükségesnek érzett ellentétek, felállítva a szépen cize- 
lirozott nyúlánk korynthi vázák, drága antik szobrok, 
a miket a nem rég felfedezett Pompeji omladékai közül 
ástak ki és a tarka, fényes, aranyos , ezüstös ehinai 
porczellán asztalkák. A lábszőnyegek mind kézzel hímzett 
munkák; a legtöbbre nagy betűkkel ráhímezve e szó « sou- 
venir », de a mi azért nem hárítja el a gyanút, hogy azo- 
kat a bankár drága pénzen vásárolta; a falak ezüsttel 
préselt szőnyegekkel bevonva, miket a virágos thibet- 
shawlok osztanak szakaszokra, a plafondtól a földig levén 
vonva s közepett ezüst kígyók által összeszorítva, minden 
szakaszban pompás aczélmetszetek (elegáns dolgozó-szo- 
bákban nem szokás olajfestményeket tartani, azok a sa- 
lonba valók), híres divatköltők és híies paripák arczképei, 
kiket a bankár személy szerint ismer, kik verseket írtak 
hozzá, és hátukon hordozák. 

Mindez eléggé bizonyítja, hogy a bankárnak igen ügyes 
és a kor ízlését ismerő komornyikja van. 

Maga a bankár egy hetven év körüli, igen tiszteletre- 
méltó ősz férfiú, arcza a nyájasságig kedves, mondhatni 
első tekintetre megnyerő ; nemcsak viselete, de egész mo- 
dora is élénken emlékeztet Talleyrandra, a kinek ő csak- 
ugyan legnagyobb tisztelői közé tartozik. Haja csodaszép 
fehér, arcza még egészen piros és simára levén borot- 
válva^ ezáltal is elevenedik, fogsorai épek és fehérek, kezei 

is különösen finomak és simák, mint szokott rendesen 
lenni olyan embereké, kik sokat foglalkoztak édes tészták 
gyúrásával. 

A mint a szétnyitott ajtókon meglátta a pénzember Kár- 
páthit, letette hirlapját, melyet szemüveg nélkül olvasott s 
az ajtóig eléje menvén, a kitelhető legnyájasabban üdvözlé. 

Állt pedig a kitelhető nyájasság az elegáns divatformák 
szerint abból, hogy az ember hirtelen fölemelkedett a két 
lábhegyére, egyszersmind a kezét ujjaival a szája felé 
fordítva, derekát, a milyen messzire lehetett, meghajtá s 
azzal fejét csöndesen megrázva, tenyerét az érkező elé ki- 
nyújtá, mit az hasonló attitudeökkel viszonzott. 

— Monseigneur! kiáltá az ifjú merveilleux (« csodála- 
tos)) ez volt a divaturak czime), öné vagyok egész czipőm 
talpáig. 

— Monseigneur ! válaszolt Mr. Griffard hasonló plaisan- 
teriával, én öné vagyok egész a pinczém fenekéig. 

— Hahaha ! hahaha ! Ez jól volt mondva, ön megfelelt 
nekem, kaczagott az ifjú dandy; a bonmotrul egy óra 
múlva valamennyi salonban fognak beszélni. Hát mi újság 
Parisban, kedves pénzsouverainem. Eossz nem kell, csak 
azt mondja, a mi jó. 

— Legjobb újság, szólt a bankár, miszerint önt ismét 
Parisban láthatjuk. Es még annál is jobb újság az, hogy 
ön nálam van. 

— Ah, monsieur Griffard, ön mindig olyan udvarias, 
szólt az ifjú incroyable (((hihetetlen !» ez is divatczim), 
magát egy fauteuilben hanyatt vetve ; ámbár ez már akkor 
nem volt divat Parisban, hanem a megfordított székre úgy 
kellett ülni, mint a nyeregbe, s a támlájára könyökölni, 
ezt Abellino nem tudhatta. 

— Eh bien, monsieur Griffard, folytatá beszédét, egy 
zsebbeli tükörből elébb körülnézve magát, ha sima haját 
nem borzolta-e fel? Ha ön csak ilyen jó újságot tud nekem 
mondani, tudok én önnek mondani különbet^ de rosszat. 

— Például? 

— Például, Ön tudja, hogy én bizonyos örökséget átvenni 
mentem la Hongrieba, bizonyos majorátust, mely másfél 
milliót jövedelmez. 

— Tudom, szólt a bankár hideg mosolygással s egy 
kezébe vett tollal játszadozott. 

— Azt is fogja ön talán tudni, hogy ez ázsiai ország- 
ban, a hol a majorátusom fekszik, semmi sincs olyan rossz 
lábon, mint a törvénykezés, kivéve az országutakat. De 
nem, a törvénykezés mégis rosszabb. Az országutak, ha 
száraz idő van, lehetnek jók, de a törvénykezésre mind- 
egy : akár eső van, akár napfény. 

Itt megállt az ifjú merveilleux, mintha időt akarna en- 
gedni a bankárnak, hogy az esprittelj es ötletnek gratulál- 
hasson. 

Az csak mosolygott csendesen. 

— Képzelni kell önnek, folytatá Abellino, mellét kife- 
szítve s jobb karját a karszék támlája mögé vetve, hogy 
van ezeknek egy nagy könyvük ; legkevesebbet mondok, 
ha épicier strazzakönyvéhez hasonlítom; abban benne 
van mindenféle törvény, a mit valaha barbárok hoztak, 
még az is, hogy egy cocu (hála Istennek, nincs rá magyar 
szó) hűtlen feleségét tetten kapott szeretőjével együtt meg- 
gyilkolhatja. E mellett az ország tele van prókátorokkal, 
a parasztság csak két osztályból áll, földmívelő és próká- 
tor, ott ugyan némely parasztot nemes embernek hínak, 
nem tudom miért; ezeknek a prókátoroknak nincsen 
egyéb dolguk, mint mindenütt keresni a port, csinálni 
a hol nincs, s ennyi tenger pörre, prókátorra van minden 
departementban egy biró, az is repczét vet meg páhnkát 
főz nyáron ; de még ez nem elég, ha végtére igazságos 
Ítéletet kapott is az ember, az elitélt félnek szabadságá- 
ban van a bírót elkergetni, bottal, vasvillával ellentállni, 
appellálni három felsőbb törvényszékre, melyek közül a 
legutolsót septemtrionalis táblának hívják. 

— Nagyon mulattató dolgok ezek, a miket ön nekem 
beszél, szólt felkaczagva mr. Griffard, ki épen nem értette. 

hogy mi szükség neki mindezeket igy hegyiről tÖvire meg- 
tudni? 

— Ah, meg kell önnek mindezt hallani, ha meg akarja 
érteni, a mit majd későbben mondok. Van aztán még egy 
gonosz kifejezés a magyar nyelvben : intra domínium et 
extra domínium, mely francziául annyit tesz, hogy « birto- 
kon belül és birtokon kívül ». Már most akármilyen igaz- 
ságos joga legyen valakinek bizonyos uradalomhoz, ha 
birtokon kívül van, övé a baj, annak, a ki belül van, bár- 
milyen bitorló is, könnyű mosolyogni, mert a dolog mesz- 
sze elhúzható. így vagyok én tehát. Képzelje : az örökség, 
a gazdag majorátus másfél millió jövedelemmel már szinte 
kezeim között van, én sietek csak átvenni a jószágokat, 
a midőn azt találom, hogy valaki már előttem benne ül. • 

— Ertem, szólt a bankár furcsa mosolygással; tehát ön- 
nek monseigneur Kái-páthi, gazdag örökségében szintén 
intra domínium ül valami gonoszakaratú bitorló, a ki 
nem akarja önnek igaz jussát kiszolgáltatni, s ragaszkodik 
ahhoz az ostoba nagy könyvhöz, melyben a sok parag- 
raphus között az is meg van írva, hogy: ((élők után nincs 
örökösödés)). 

Az ifjú dandy nagy szemeket meresztett. 

— Mit tud ön ? 

— Azt tudom, hogy e gonosz bitorló, ki önnek öröksé- 
gével visszaél, senki sem más, mint önnek nagybátyja 
maga, ki elég indiscrjet, miután egyszer már a guta meg- 
ütötte, hirtelen alkalmazott érvágás által annyira magához 
jönni, hogy önnek birtokait újra elfoglalja, s önt ezáltal 
olyan helyzetbe hozni, hogy daczára ama vastag könyv 
tartalom-gazdagságának , egy czikkecskét se lelhessen 
benne, mely önnek jogot adjon élő nagybátyját megperel- 
hetni, hogy miért nem halt meg ? 

— Ah ! ez gyalázat ! kiálta Kárpáthi, felugorva fektéből. 
Én mindenütt azt beszéltem, hogy perelni fogok. 

— Csak maradjon ön csendesen, csillapítá őt a bankár. 
Mindenki azt hiszi, a mit ön mond. Csupán nekem kell 

tndnoin az igazat ; mert én bankár vagyok. Hanem én hall- 
gatni szoktam. Előttem a nepauli berezeg családi viszonyai 
Kelet-Indiában épen úgy ismeretesek, mint alegelső spa- 
nyol grand életmódja. S nekem az egyiknél az embarras 
des richesses (gazdagság miatti zavar) épen úgy hasznomra 
van, mint a másiknál a fénynyel takargatott szegénység. 
Én meg tudom mondani minden idegennek az állását, a 
ki Parisba jön, akármilyen úton és zajjal jön is. E napok- 
ban két magyar gróf érkezett ide, kik gyalog járták be 
Európát, egy másik Amerikából tért vissza, hol az egész 
utat a harmadik födélzetén tölte, de én azért jól tudom, 
hogy ezeknek az uraknak oly jó rendben hagyott gazdag- 
ságaik vannak otthon, hogy ők kölcsönözhetnének ne- 
kem ; ellenben hat fehér lóval hajtatott be a minap porté 
St. Denis-n aranyos hintóban, tollas lovászokkal egy éj- 
szaki berezeg, kinek neve a legjobban hangzik, de én job- 
ban tudom, hogy szegénynek minden pénze az, a mit ma- 
gával hozott, mert valami politikai éclat miatt minden 
vagyonai lezároltattak. 
Kárpáthi türelmetlenül szakítá félbe a bankár beszédét. 

— Eh uram, de hát mi szükség nekem mindezt meg- 
hallanom? 

— Annak bizonyítékául, miszerint titkok igenis voltak 
és lesznek is a szívek és tárczák fenekén, és azért, hogy a 
pénzvilágot kormányzó emberek valamit megtudnak, az 
váltig titok maradhat, s azért, hogy én tudom önnek érzé- 
keny körülményeit, ön egészen mást beszélhet a világ 
előtt, s nem fogja tapasztalni, hogy valaki kétkednék 
azokban. 

-— Enfin, mit használ az nekem ? 

— Vagy úgy ? kiálta a bankár, homlolf át megütve ; ön 
kevésbbé bánná, ha az egész világ tudná azt, mit én tudok, 
csak én magam nem. Ez természetes, ön azon szándékkal 
jött hozzám, hogy nekem egészen más betegség jeleit fogja 
elmondani, mint a miben szenved s arról gyógyíttatja ma- 
gát; azonban én practicus orvos vagyok s meglátom a 

szenvedés okait az arcz színéből. Hátha mégis megtud- 
nám önt gyógyítani ? 

Abellinonak tetszett a keserű tréfa. 

— Hm, tapintsa ön ütereimet, szólt tréfával, de ne 
kezemhez, hanem a zsebemhez nyúljon. 

— Nem szükség az. Előbb lássuk a kórjeleket. Tehát 
van önnek egy kis indigestiója, mintegy háromszázezer 
frank, meg nem emésztett adósság miatt. 

— Ön jobban tudja. Adjon be hitelezőimnek valamit, a 
mitől elmenjenek. 

— Ah, kár volna szegény emberekért ; ki ölné meg a 
kárpitosát, a kocsigyártóját, a lócsizárját, azért, hogy ne 
kelljen kifizetni? Sokkal egyenesebb út lenne őket kielé- 
gíteni. 

— Miből? kiálta föl dühvel Abellino, ha csak mint Don 
Jüan de Castro, a fél bajuszomat nem küldöm Toledóba, 
hogy adjanak rá pénzt. De már azt sem tehetem, mert 
levágtam. 

— S mit fog ön tenni, ha mégis kérni fogják? 

— Az rövid. Főbelövöm magamat. 

— Ah, azt nem teszi ön. Mit mondana a világ, hogy 
egy előkelő magyar nemes rongyos néhány százezer fran- 
kért főbelőtte magát ? 

— S mit fog mondani, ha néhány rongyos százezer 
frankért az adósok börtönébe záratja magát? 

A bankár mosolyogva tévé kezét a dandy vállára, s biz- 
tató hangon monda : 

— Majd megpróbáljuk, mit lehetne önön segíteni. 

E mosolygás, e leereszkedő vállveregetés a legtökélete- 
sebben rajzolák a parvenut. 

Kárpáthinak e pillanatban nem jutott eszébe, hogy a 
legelső zászlós urak egyikének ivadékára egy hajdani Ram- 
buteau-utczai pástétomsütő terjeszti ki pártfogó védelmét. 

A bankár helyet foglalt mellette a széles pamlagon s 
ezáltal kényszeríté őt egj^enesen ülni. 

— Önnek háromszázezer frankra volna szüksége, monda 

mr. Grififard, nyájas, szelíd hangon, s ön épen nem ijedne 
meg azon gondolattól, hogy ez összeg helyett, majd ha 
majorátusát megnyeri, hatszázezerét fizessen vissza. 

— Fi donc, szólt megvetőlegKárpáthi, kiben egy perezre 
fölébredt a nemesi büszkeség, s hidegen voná ki karját a 
bankár kezéből. Ön mégis csak uzsorás. 

A bankár mosolyogva tette zsebre a megbántást, s tré- 
fával iparkodott azt elsimítani. 

— A latin példabeszéd azt mondja: «bis dat, qui cito 
dat». « Kétszer ad, ki rögtön ad.» Miért ne kívánhatnám 
tehát kétszeresen vissza ? Egyébiránt, uram, a pénz árú- 
nemű, s ha szabad az elvetett magtól tíz magot várni, 
miért ne az elvetett pénztől? Azt is. tekintetbe kell önnek 
venni, miszerint ez legerősebben koczkáztatott vállalat a 
világon : ön elébb meghalhat, mint rokona, a ki után örö- 
kölni akar; leeshetik a lórul rókavadászaton vagy ver- 
senyfuttatáson, s nyakát szegheti, agyonlőhetik párbajban, 
egy láz, egy meghűlés, s én tehetek gyászt az én kala- 
pomra, megboldogult háromszázezer frankomért. De men- 
jünk tovább. Az önre nézve nem elég, hogy adósságait 
kifizesse, még ezutánra is kell, legalább évenkint még 
kétszerannyi összeg. Jó. Én azt is kész vagyok önnek elő- 
legezni. 

Kárpáthi érdekelten fordult e szóra a bankár felé. 

— Ön tréfál? 

— Legkevésbbé sem. Én koczkáztatok egy milliót, hogy 
nyerjek kettőt, koczkáztatok kettőt, hogy nyerjek négyet 
és így tovább. Nyíltan beszélek. Én sokat adok és sokat 
veszek. Ön e pillanatban semmivel sincs jobb állapotban, 
mint Jüan de Castro, ki a toledoi saracenoktól félbaju- 
szára vett kölcsön; jó! egy magyar nemes bajusza se 
legyen rosszabb a spanyolénál ; én adok rá a mennyit pa- 
rancsol, s bátran kérdésbe merem hozni, hogy rajtam és 
a toledoi mórokon kívül tette-e azt valaki, és fogia-e utá- 
nozni? 

— Jó. Egyezzünk meg, szólt Kárpáthi, egészen komo- 

Jókai : Egy magyar nábob. L ^ 

lyan véve a dolgot, ön ad nekem egy milliót, én adok 
önnek adóslevelet két millióról, mely akkor lesz lefizet- 
hető, midőn nagybátyám meghal, 

— S ha ön nagybátyjának életfonala a párkák kezében 
hosszabb találna lenni, mint az ön kezében az egy millió ? 

— Akkor fog ön adni egy másikat és így tovább. Pén- 
zét igen jó helyre teszi ön, mert a magyar nemes vagyo- 
nának rabja, s azt a törvényes örökösön kívül másra nem 
hagyhatja. 

— S teljesen bizonyos ön arról, hogy a törvényes örö- 
kös egyedül ön lehet? 

— Senki más nincs, ki Kárpáthi János holta után még 
e nevet kívülem viseli. 

— Azt tudom. De Kárpáthi János még megházasod- 
hatik. 

Abellino felkaczagott. 

— Ön nagybátyámat valami szeretetreméltó gavallér- 
nak képzeli? 

— Épen nem. Én igen jól tudom, hogy ő csaknem a 
halál révén áll, s élet-müszerei annyira teljes felbomlás- 
ban vannak, hogyha csak életrendén rögtön nem változ- 
tat, tobzódásaival fel nem hagy, a mihez nagyon kevés 
reménységem van, bármennyire sajnáljam is őt, alig 
hiszem, hogy tovább élhessen egy esztendőnél. Megbocsát 
ön, hogy így beszélek kedves rokona kimúlta felől. 

— Tessék bátran. 

— Nálunk, kik az életbiztosító intézetekkel foglalko- 
zunk, megszokott dolog az, valakinek az életét meg- 
becsülni, s az egészet vegye úgy, mintha jelenleg nagy- 
bátyját egy életbiztosító intézetbe íratná be. 

— Fölösleges scrupulusok ; én nem vagyok nagybátyám 
iránt semmi kegyelettel. 

A bankár mosolygott. Jobban tudta ő azt, mint maga 
AbelUno. 

— Tehát azt mondám az imént, hogy önnek nagy- 
bátyja megházasodhatik. Ez nem tartozik a legritkább 

esetek közé. Gyakran megtörténik, hogy élemedett gentle- 
manek, kik nyolczvan évig irtóztak a házasságtól, hirtelen 
valami elérzékenyült órában a legelső fiatal ladyt, a kit 
meglátnak, legyen az bár néha konyhaszolgáló, kezeikkel 
megajándékozzák. Vagy pedig lehetett valami régi hajla- 
muk, s évek multán, mint a kőszénbe szorult rovar, új 
életre támad s ideáljokat, kit tizenhat éves korában el 
nem vehettek, mert talán máshoz volt kötve, midőn az 
hetven éves korában ismét szabad lesz, akkor veszik el. 

— Az én bátyámnak nincsenek ideáljai. Ezt a nevet 
sem ismeri. Egyébiránt biztosíthatom önt, hogy ily házas- 
ságot semmi szokásos eredmény nem követhetne. 

— Ez iránt meg vagyok nyugodva, különben alig bátor- 
kodtam volna önnek ajánlataimat tenni. De még^egy más 
pontra nézve kell önnek biztosítékot nyújtani számomra. 

— Én ? biztosítékot ? No, most kerül a szakállamra a 
sor, dörmögé Abellino, arczához simogatva, fekete favo- 
risját. 

— Valóban, ez alku épen olyan, szólt derülten a ban- 
kár, mint a hogy beszélik egy nálamnál sokkal gazdagabb 
gentlemanről, kit köznyelven ördögnek szoktak nevezni, 
hogy midőn az embereknek megmérhetetlen kincseket 
osztogat, leikeiket vérrel aláirt szerződésben kötelezi le 
magának. Par Dieu ! az én ízlésem más, ez a monsieur 
Satan tud valamit csinálni a lelkekkel, de mire használ- 
nám én? Ellenkezőleg: én aiTÓl akarom magamat bizto- 
sítani, hogy ön sokáig éljen. 

— ^ Természetesen, nehogy elébb meghaljak, mint nagy- 
bátyám. 

— Találva van. Én tehát nemcsak pénzt adok önnek, 
hanem egyúttal arra is vigyázok, hogy életében kárt ne 
tegyen. 

— Például? 

— Elmondom : míg az öreg Kárpáthi János él, nem 
szabad önnek párbajt víni, nem szabad parforce vadásza- 
tokra menni, nem szabad tengeri útiu kelni, nem szabad 

a balletszemélyzet tagjaival liaisont kötni, egy szóval : köte- 
lessége minden alkalmat kikerülni, a mi életveszélylyeljár. 

— így tehát bort se igyam és lépcsőre se menjek, mei-t 
ittas fővel leeshetem s kitörhetem a nyakam ? 

— Azt nem veszszük oly szorosan. Az elsorolt tilalmak, 
megengedem, hogy eléggé kellemetlenek fognak lenni 
önre nézve, de tudok egy esetet, mely azokat azután 
megszüntetné. 

— És az? 

— Ha ön megházasodnék. 

— Parbleu ! akkor inkább azt fogadom meg, hogj^ nem 
ülök lóra és nem fogok kezembe fegyvert. 

— Monseigneur ! ön ügy szól, a hogy a vaudevillek- 
ben hallja beszélni a festett chevaliereket. Ez carricatur 
elménczség, a mit feuilletonisták csinálnak. Hiszen tud- 
hatja, a ki közelről szeret látni, hogy a házasság elegáns 
világban csak kaucsukláncz, összetart, ha akarjuk, de 
nyúlik, a mennyire akarjuk. Ön egy elegáns hölgyet meg- 
tjsztelne kezével ; az első évet eltöltené boldogan, mert 
hiszen Parisban találhatni hölgyet, a kit az ember képes 
legyen egy egész évig szeretni. Egy év múlva egy ifjú 
sarjadékkal több lenne a Kárpáthi-család, s azontúl ön 
föl lenne oldva terhes fogadása alól, nyakát szeghetné, 
vagy főbe lövethetné magát, a hogy legjobban tetszik. Ha 
pedig jobbnak találná azt, hogy az életben gyönyörködjék. 
Paris elég nagy, a világ két akkora — csak kétszer 
akkora ! — ön úgy el lehet benne, hogy nejét akár több- 
ször ne is lássa, hacsak esetleg ismét bele nem akar 
szeretni, midőn már egészen idegennek találandja. Ez 
nem olyan irtóztató dolog. 

— Majd meglássuk, szólt Abellino fölkelve helyéről, s 
körme lapjával kiegyenesítve ülés közben meggy ürődött 
ing-előjét. • . 

— Hogyan ? kérdé figyelve a bankár, ki előre látta, 
hogy ha Kárpáthit pénzzavarából kisegíteni késznek mu- 
tatkozik, ez akkor kezdi el majd játszani a begyest. 

— Azt mondom, hogy majd meglátjuk, az előttem álló 
utak közül melyik lesz a legjárhatóbb? Az ajánlott pénzt 
mindenesetre elfogadom. 

— Ah ! Ezt reméltem. 

— Csupán a biztosítékok forognak kérdésben. Előbb 
megpróbálom, hogy tudom kiállani önnek elém szabott 
tilalmait. Oh én hozzá vagyok szokva az ascetai lemon- 
dásokhoz ; egy időben homoeopathice gyógyíttattam ma- 
gamat s öt hétig nem volt szabad kávét innom és a 
hajamat beillatszereznem. Én sok lélekerővel birok. Ha 
ezt ki nem állom, akkor megpróbálom a házasságot. Mind- 
ezeknél sokkal jobb eset volna az, ha nagybátyámtól 
szépszerivel meg tudnék szabadulni. 

— Ah uram, szólt a bankár felugorva, ez, reménylem, 
csak tréfa volt öntől. 

— Haha! nevetett az ifjú dandy. Nincs gyilokról és 
méregről szó, még csak azon sem gondolkozom, hogy 
vérmes némberek, vagy kövér pástétomok által rongáljam 
szegénynek az egészségét. Vannak, tudja ön, olyan jó 
nehéz pástétomok, miket örökségi pastétomoknak hívnak. 
Nincs bennök méreg, csak lúdmáj és nyalánkságok. Egy 
jóllakás belőle, rá jó vörös bor és kész a gutaütés. 

— Nem tudom, mert én soha sem csináltam olyanokat, 
szóla komolyan az egykori pástétomsütő. 

— Nem is azért mondom, hogy nagybátyám számára 
csináljon; én tudok gyűlölni, tudok gyűlöletből meglőni, 
leszúrni valakit, de meggyilkoltatni azért, hogy örököljem 
nem természetem ; hanem annyit mondhatok, hogy ha én 
azt a fáradságot venném magamnak, képes volnék őt meg- 
szöktetni a világból. 

-^ Kár volna, várjuk el, míg önkényt elutazik. 

— Nincs mit tenni egyéb. Addig ön lesz kénytelen ban- 
károm lenni. Mentül több pénzt költök el, az csak önnek 
használ, mert kétszeresen kapja vissza. Mit bánomén? 
a ki utánam jő, tegye be az ajtót. 

— E szerint megegyezénk. 

— Holnap reggel tizenkét óra után elküldheti ön hoz- 
zám jegyzőjét, kész iratokkal, hogy sokat ne vesződjem. 

— Nem fogom önt fárasztani. 

Abellino elbúcsúzott, a bankár, kezeit dörzsölve, kikiséré 
egész a sálon ajtajáig. 

A legszebb kilátás volt rá, hogy a magyarországi leg- 
nagyobb birtokok egyike néhány év alatt egészen egy ide- 
gen bankár kezére jusson. 



m. BOUSSEAU SmjANAL. 

Három könnyedén öltözött ifjat látunk az ermenon- 
villei erdőcske felé haladni. Viseletökben, minden utias 
pongyolasága mellett is, észre lehet venni a keresetlen 
csint, melyet finomabb Ízléshez szokott egyének nem 
tagadhatnak meg maguktól. 

Ifjú magyar főnemes mind a három. Mind a háromnak 
hallottuk már hirét monsieur Griffardnál, s tudni fogjuk, 
hogy ama kettő, ki szélrül megy, Magyarországból jött, 
gyalog utazva be kölcsönös fogadásból, nélkülözésekbeni 
versenyzés mellett egész Európát. Erős, jelölt arcz voná- 
sokkal bir mind a kettő. Az elsőt különösen jellemzik a 
sűrű, fekete szemöldök s bizonyos sarcasticus mosolygása 
az arcznak, mely azonban csak pillanatokra jelen meg s 
eltűnik ; a másik egy athletai termetű alak, roppant mell, 
sűrű fekete haj, merész, tüzes szemek, határozott ajk, 
mely fölött rövid kis bajusz pelyhedzik; ha olykor meg- 
szólal, oly mély, dörgő hangot hallat, hogy az ember 
meglett korú férfinak tartaná, arczát nem látva. 

A harmadik, ki középen kettőjök között halad, magas, 
sugár ifjú, simára borotvált arczczal. Viselete egyszerű, 
arczán seínmi kifejezés nem látszik magát jellemezni : 
hideg, szenvedélytelen nyugalom terül az egészen, ajkain, 
szemeiben az a tisztult egykedvűség, mely nők előtt annyi 
ingen^el bir és oly veszedelmes. Mozdulataiban angolos 

hanyagság, minden keresett aflfectatio nélkül, beszéde 
csendes, egymásból folyó, egyik szónak nem ad sem na- 
gyobb súlyt, sem erősebb hangot, mint a másiknak, s 
inkább azon látszik lenni, hogy beszédét érthetővé tegye, 
semhogy szónoki tehetségét bámultassa. Ez azon ifjú, 
kiről GrifiFard monda, hogy Amerikából a harmadik fedél- 
zeten jöti 

Csodaképen hozzátehetjük, hogy mind a hárman ma- 
gyarul beszélnek, a mi, tekintve azt, hogy történetünk 
ideje az ezemyolczszázhuszonkettedik év, helye az erme- 
nonvillei csalit, és személyei magyar főurak, — elég okot 
adhat a méltó bámulásra. 

Az ifjak egymást beszéd közben keresztneveiken szólít- 
ják: a tüzes, izmos ifjú neve Miklós, ama sötét szemöldűé 
István, a középen levőé Eudolf. 

A figyelmes szemlélő észreveendé azon körülményt, mi- 
szerint a haladás közben a három karöltve sétáló ifjú 
közül az egyik egy egész fejjel mindig elébb jár, míg a 
másik hátrább, ilyenformán előre-hátra vonva középen 
levő társukat, ki gyakran kénytelen megállni, hogy a 
menetrendet helyreállítsa, mely a heves vita közben unta- 
lan felbomlik. 

Az erdei magányban kissé hangosabb beszédet enged- 
nek maguknak ; az ermenon viliéi erdő nem igen kedvencz 
tere a divatvilágnak, az ember beszélhet, vitatkozhatik 
bárminő fenhangon, a nélkül, hogy valaki által nevelet- 
lennek tartassék. 

Egyszerre a bokrokon keresztültörtet egy ifjú alak, s az 
úton megállva, pillanatig a hallott beszédre látszik figyelni. 
Külsejéről ítélve a munkásosztályhoz tartozik, fején ke- 
rek lapos sipka, izmos tagját bő kék vászonzubbony fedi, 
melyre tarka inggallér látszik kihajtva. 

Az ifjú arczán öröm és meglepetés tükrözi magát, a 
mint a három szemközt jövőt beszélni hallja. Pillanatra 
habozni látszik magában, de azután elhatározott léptekkel 
eléjök indul ós megszólítja őket. 

— Ah uraim, önök magyarul beszélnek, én is magyar 
vagyok. 

Az ifjú munkásnak örömköny csillogott szemében. 

— Üdvözlünk honfitárs, szólt ama dörgő hangú ifjú, 
barátságosan nyújtva jobbját az ismeretlen elé s megrázva 
azt férfiasan, mit társai is követének. 

Az ifjú kézműves egészen el volt érzékenyülve s alig 
lelt szavakat érzelmei kifejezésére. 

— Megbocsássanak, uraim, hogy így önök közé tola- 
kodom, de mióta Parisban lakom, hét éve . már, most 
hallok először hazám nyelvén beszélni, s az nekem olyan 
jól esik, de olyan jól esik. 

— Hát jöjjön velünk, monda a középen álló, ha dolgai 
engedik, kapaszkodjék valamelyikünk karjába és beszél- 
gessünk. 

A kézműves szerényen látszott vonakodni, mire az ifjak 
közül az, kit Istvánnak neveztek, karjába ölté kezét és 
oda vonta maguk közé. 

— Nem tartóztatjuk önt valamely foglalatosságtól vissza? 

— Nem, uraim, ma ünnepnap van, nem dolgozunk. 

-r- De tán valamely találkozástól vonjunk el önt ? kérdé 
amaz futó mosolylyal arczán. 

— Épen nem, felelt a kézműves. Csak úgy szoktam ide 
kijárni, valahányszor üres időm van. 

— Pedig ez nagyon kevés mulatsággal kínálkozó hely. 

— Az igaz, hogy bormérő házak nagyon messze vannak 
ide, de van itt egy nagy ember sírja, a kinek munkáit 
olvasni nekem többet ér minden mulatságnál, mert úgy 
vannak azok irva, hogy a legegyügyűbb ember is gyönyör* 
ködhessék bennök; talán ismerik műveit az urak? Ah be 
együgyű kérdés tőlem ! Hogy ne ismernék ily művelt urak 
Jean Jaques Eousseau munkáit? 

— Ön Eousseau sírját szokta látogatni ? 

— Az nekem a legkedvesebb emberem. Könyveit száz- 
szor keresztülolvastam már, s mindig újabb szépséget 
találok bennök, oh milyen igaz minden szaya, sokszor 

tapasztaltam már magamon, hogy mikor valami nagy 
gond volt fejemben, valami eset nagyon bántott, elővettem 
Rousseaut s úgy megcsendesített, ha olvastam. így ünnep- 
napon ki szoktam ide járni, s az egyszerű emlék alá, mely 
tiszteletére emeltetett, leülök, előveszem könyvét és olyan- 
kor úgy tetszik nekem, mintha ő vele magával beszélnék. 
Már korán reggel kijöttem s most visszatérőben vagyok. 
Rudolf hidegen szólt közbe, egészen más irányt adva a 
beszédnek : 

— Minő hivatás tartja önt Parisban? 

— Munkás vagyok, uram, asztaloslegény Gaudcheux 
atelierjében, ha azon járnak önök, ne resteljék megtekin- 
teni azon díszmű-mintákat és egy góth izlésű templom- 
fölszerelést, mely a kirakatban látható, azokat én raj- 
zoltam. 

— Miért nem iparkodik ön saját etablissementhoz jutni? 
A kézműves öntudatlan fölsóhajtott. 

— Nem akarok Parisban maradni, uram ; viszamegyek 
hazámba. 

— Haza Magyarországba? Tán rossz dolga van Parisban ? 

— Jobbat kivánni sem lehet. Mestereim becsülnek, fá- 
radságomat jól fizetik, az ember megszereti itt mester- 
•ségét, mert az örökké változó divat csaknem művészetté 

emeli azt; csupa gyönyörűség mindennap valami új, 
valami pompás darabon dolgozhatni, abban kitüntethetni 
az embernek tehetségét; de én még sem maradhatok 
Parisban, hanem haza megyek, pedig tudom, hogy ott 
nem fogok sem berezegi díszágyat, sem templomi karza- 
tokat dolgozhatni, mert az ilyesmit nem bízzák magyar 
nevű embeiTe ; tudom, hogy szegénységgel fogok küzdeni, 
s ha azt akarom, hogy élhessek, paraszt lóczákat leszek 
kénytelen faragni meg tulipántos ládákat, mert a magyar 
mesterembertől nem várnak egyebet ; de én azért mégis 
haza inegyek. 

— Tán rokonai vannak otthon ? kérdé Rudolf. 

— Senkim a jó Istenen kívül. 

— Akkor mégis megfoghatatlan, hogy a jóllétből el- 
kívánkozik. 

— Oktalanság biz az, uraim, és én magam sem tudom 
magamnak megmagyarázni. Csaknem gyerek voltam még, 
mikor hazulról elszakadtam, s azóta sok idő lefolyt, de 
mégis, ha eszembe jut, hogy az a nép, a melyik az én 
nyelvemet beszéli, száz meg száz mérföldnyire van hoz- 
zám és nem lehetek közöttük, kiesik a köny szemem- 
ből és én nem tudom elmondani, hogy micsoda érzés az? 
Legyenek csak az urak hét esztendeig távol hazáj októl, 
akkor majd megtudják, hogy mi az? 

Szegény bohó fiu! azt gondolta, hogy minden ember 
úgy érez, a hogy az asztaloslegények ! 

István odafordult Eudolfhoz, s odasúgva monda : 

— Látod ezt ? Ha ti csak egy századrészét ereznétek 
ennek ! — Eudolf vállat vont, fogai közt mormogva : 

— Irigylésre méltó érzelgés. 

E közben egy keresztúthoz értek ifjaink, s ott tétovázva 
álltak meg, nem tudva, melyik felé induljanak. 

— Ah, hiszen ifjú barátunk járatos e vidéken, szólt 
Miklós, ki legszabadelvübb volt a baráti szó osztogatásá- 
ban. Lesz ön szives, bennünket útba igazítani. Mi is 
Kousseau sírjához indultunk. 

Az ifjú kézműves nem rejthette el meglepetését. 

— Önök is a jegenyefák szigetére szándékoznak? 

— Ön csodálkozni látszik. 

— Mert az igen elhagyatott hely, egy bölcsnek a sírja, 
a kit nagyon kevesen látogatnak. De igen örülök rajta, 
hogy önök is megemlékeztek róla ; az egész franczia föl- 
dön csak ezt fogom sajnálni, hogy magammal nem vihe- 
tem. Ma már voltam ott egyszer, de szívesen visszamegyek 
újra. Egész a sírig ugyan nem mehetünk, mert az körös- 
körül van mocsárral, hanem átellenben van egy jókora 
domb, melyen valami régi templomforma áll, annak egy 
oszlopára szintén fel van jegyezve Eousseau neve s oda 
felállva, épen ráláthatunk a bölcs sírkövére. 

Az ifjak szívesen fogadták az ajánlatot s megindultak a 
sűrű bozóttá vált csaliton keresztül a gyalogutakkal ismerős 
legény nyomán, ki meg-megállt, nem akarva elhinni, hogy 
a háta mögött jövők tudjanak oly erősen sietni, mint ő. 

Végre kitűnt a domb, melyen a Montaigne tiszteletére 
épült kisded templom látszik, melynek hat oszlopára egy- 
egy philosoph neve van bevésve, köztűk Voltaire, Montes- 
quieu és Eousseau. Az épület félbe van hagyva, soha sem 
volt kész, tán azért nevezték bölcseség templomának. 

Szemben e halommal látszik azon kisded tér, melyet 
jegenyefák szigetének hívnak, ott a rezgő lombú fák alatt 
fehérlik a bölcsnek sírja: egy magas kő-obeliszk az egész, 
ráírva e szavak : 

«Itt nyugszik a természet és igazság férfia.» 

Nem csoda, hogy oly elhagyatott a sír, az igazság rossz 
ajánlólevél. 

De a természet pártul fogta legkedvesebb ember 
sírját, a virág soha sem szárad el rajta s köröskörül zö] 
bokrokat növeszt, mintha egészen el akarná azt fog 
magának. 

Montaigne emlékéhez érve, a honnan a sírra lehete 1 
a kézműves búcsút vett. a három magyar ifjútól, neki még 
Parisba kellé visszatérni, azzal érzékenyen megszorítva 
társai kezét, s a nélkül, hogy neveik után tudakozódnék, 
eltávozott, számtalanszor visszatekintve útjából. 

— En valami oly csüggetegséget érzek magamban, szólt 
István, a hogy a kézműves eltávozott ; nem tudom, e fiu 
szavai költötték-e azt bennem, vagy e rideg magány, 
melyet egészen másképen képzeltem magamnak ? En az 
ermenonvillei virányt egy derült tájnak gondoltam, virágzó 
bokrokkal, csörtető folyam közepén kis szigetecskével, hová 
csak najádokat és tilinkós faunokat kell képzelni, hogy 
előttünk álljon Tempe völgye s íme látunk itt egy kákával 
és vízi tulipánnal benőtt mocsárt, melynek közepén egy 
művészietlen alakú fehér kő látszik, a legkevésbbé festői 
fekete nyárfák alatt. 

— Egykor olyan volt e vidék, a minőnek magadban kép- 
zeled, monda Eudolf, leheveredve a fűbe, mig Miklós az 
emlék feliratait jegy ezgeté tárezájába; virágos Tempe- völgy, 
melyből még a najádok sem hiányzottak. Paris galant höl- 
gyei által képviselve, s Eousseau sirjához két kis vízágon 
keresztül apró csónakokon lehetett eljutni, a mi nagyon 
alkalmas hely volt szerelmi pásztorórákra ; hanem egyszer 
neki jött egy felhőszakadás, elhordta a kis patak martjait, 
elöntötte vízzel az egész síkságot s azóta mocsár van körös- 
körül és azóta nem látogatja Eousseau sírját más, mint a 
békák, kik Homer óta nagy barátjai a költészetnek, néhány 
különcz routier, kinek erre is ideje jut, s vagy egy asztalos- 
legény, a ki az új Heloiset olvassa. Ez hivatása minden 
tudósnak a föld alatt. Boldog barbárok ti, kiknek nincse- 
nek tudósaitok ! 

"^^a minket értesz azon boldog barbárok czimzete 
megtiszteltetéshez érdemünkön kívül jutottunk, 
lökben a magyar is kezd lelki lethargiájából ébre- 
többé nem Csokonai a legutolsó költő, ki a lite- 
n helyet foglal, s nem a « Tudós palócz» az egyet- 
óirat, mely a szépirodalmat képviseli. Ez évben 
3 tudományos és irodalmi folyóiratunk keletkezett ; 
almanachjainkat pedig, melyek ez évben kijöttek, a leg- 
követelőbb kritika elől sem volnánk kénytelenek elrejteni. 

— Én is igen tiszteletre méltó érzületnek tartom a sajá- 
tunk iránti előszeretetet. 

István heves kezde lenni e szóra. 

— Oh ez több mint előszeretet, ez öntudat; ifjú költőink, 
kik újabb időkben fölmerültek, büszkévé tesznek bennün- 
ket nyelvünkre, fajunkra. 

Miklós készen volt a feliratok lemásolásával s dörgő 
szavával közbeszólt : 

— Hát a magyarnak, mint a vénasszonynak, csak a 
nyelvében van már minden büszkesége ? s nem áll előt- 
tünk egyéb tér, mint a versírás és a könyvnyomtatás, me- 
lyen nagygyá lehet lenni ? 

— Barátom ! nagy hősök, nagy statusférfiak csak ott 
születtek, hol a nagy költők, s egy nép halálbizonyítványa 
az, ha költői elnémultak, s egy lethargiában fekvő nemzet 
új életének hangja az, ha költői szólni kezdtek. Korunk- 
ban egy Hunyadi János szellemére alig várna egj^éb hiva- 
tás, mint hogy szántson és vessen, míg azon ifjaknak, kik 
ez évben az « Aurora)) -ban léptek ki a közönség elé, Bajzá- 
nak, Szenveynek, Vörösmartynak fényes jövendőt merek 
jóslani. 

— Ismeretlen nevek, szólt Eudolf, kezét feje alá téve, s 
egy leszakított fűszálat forgatva szájában. 

— Nem fognak azok maradni. Egyébiránt szolgálhatok 
ismerősebbekkel, nehogy azt hidd, miszerint az irodalom- 
mal foglalkozók a nemzet páriáinak tartatnak; az idei 
«Hebe)> czimű almanachban találkozhatol nevekkel, mint 
Dessewfify, Teleky Ferencz, Eáday Gedeon, Majláth, a kik 
már nostrasok és nem ismeretlen nevek. 

Itt újra látszott az a futó sarcasticus mosoly a beszélő 
arczán, 

— Holttestek galvanismusa az egész, felelt rá hidegen 
Eudolf, szemeit hanyagul lehunyva. 

— Te azt hiszed, hogy megvagyunk halva? kérdé István. 

— Azt. 

— De már azt tagadom ! kiálta egyszerre mind a két 
ifjú hevesen. 

Eudolf elveszíthetlen njrugalommal felelt : 

— Ha az erős hang jó czáfolat a meghalás ellen, akkor 
helyesen teszitek, hogy úgy kiáltoztok rám; ti tagadjátok 
a gondolatot, mert nektek még fáj, de én látom, tudom, 
érzem, bennem öntudattá van fagyva, hogy fajunk lejátszta 
szerepét s oda fog térni, hová elődei : a hunnok, avarok 
és besenyők. Városait, nagyobb kereskedelmi helyeit most 
is kevés magyar lakja. A faj optimatesei csak a térképről 
tudják, merre van az ország s legkisebb maguk erőltetése 
nélkül átszegődhetnek akármely más nemzethez : az eredeti 
faj apródonkint kiszorul pusztáira, karámjaiba; lassankint 

onnan is kikoptatják nálánál életrevalóbb gazdák, elpusz- 
tul, eladósodik, a nemesség eltemeti magát obsolet institu- 
tiói alá, a mint a civilisatióval első összeütközésbe jön. 
Nem a barbárok fogják a magyar népet ezután elfogyasz- 
tani, hanem a eivilisatió, s mije van népünknek, mely jö- 
vendőt Ígérjen neki? 

— Vannak fiai ! szólt Miklós mély, erős hangon. 

— Ez helyesen volt mondva Miklós, szólt István, társa 
kezét megszorítva, egyébiránt én azt mondom, hogy min- 
dene van, a mi kell arra, hogy éljen. 

— Bora, búzája, ugy-e bár? 

— Az is egy. Van neki miből élni, a mi nagy prseser- 
vativa az elernyedés ellen. Igaz ugyan, hogy épen a miatt, 
minthogy van neki miből élni, nincs arra szorulva, hogy 
szellemét tökéletesítse, pedig a magyar ezermester. Ha 
kényszerítve leend, hogy fáradsággal jusson kenyeréhez, 
csodáit fogja adni minden oldalú tehetségeinek. — Elfoga- 
dandja a polgárisulás minden jelszavait, lépést fog haladni 
az idővel, versenyezni fog minden téren a világ első nem- 
zeteivel ; lesz új élet, új mozgás, új vérkeringés az egész 
fajban, leteszi a kardot, melylyel egykor egész Európát 
védte, s megmutatja, hogy minden eszközt bír forgatni, 
melylyel hírt, hasznot, becsületet lehet szerezni, legyen az 
szobrászvéső vagy bányakalapács, festőecset vagy építés- 
zsinór, s kik buzdítsák, lelkesítsék, lesznek magas lelkű 
emberei, s úgy hiszem, hogy azoknak a születése után már 
nem kell várakoznunk. 

— És a legfőbb, a mit elfeledtél, szólt közbe Miklós, 
előtte a diplomatiai tér, s azt meg kell engedned, hogy a 
legutolsó magyar táblabírónak a kis ujjában több status- 
férfiúi bölcseség van, mint a legelső . . . 

(Maga is átlátta, hogy nagyon is sokat akart mondani.) 
Eudolf mosolygott az utóbbi állításra s félkönyökre 
dőlve, István felé fordult : 

— Ennek itt nem felelek, szólt Miklósra mutatva, mert 
képes lenne ebbe a mocsárba belevetni; hanem az, a mit te 

mondtál, csak fordított része az én állításomnak: ha fajunk 
levetkőzi ősi sajátságait, beletörődik azon formákba, mi- 
ket eléje az újabb fogalmak szabnak, megszűnik lenni az, 
a mi ; új életet kezd, de a réginek meghal ; lehet boldog 
nép, de nem lesz magyar, mentül inkább megközelít más 
világnemzetet, > annál messzebb távozik önmagától ; poéták 
és népzenészek fenn nem tai*tják a nemzetéletet, — a sta- 
tusférfiakról nem merek szólani, mert azok Miklós fede- 
zete alatt vannak. 

— És pedig, lásd, ez egész aggodalomnak egy szó, egy 
eszme végét veti. E szó « akarni » és nem akarni. Ha mi azt 
mondjuk, hogy akarunk élni, akarjuk ősi nemzeti sajátsá- 
gainkból mindazt megtartva, örökítve megőrzeni, a mi 
azokban nemes, életrevaló és szép; akarunk kiki saját 
tehetségei szerint a választott pályán becsületesen meg- 
állani, akarjuk szeretni magunkat, megbecsülni azt, a mi 
a mienk, akarjuk mindazon előnyt felkeresni, kiművelni, 
a mi fajunkat emeli; és viszont nem akarunk hiú maj- 
molói lenni annak, a mi idegen, hanem ha átvettünk vala- 
mit tőle, az, mint a tüdő lehelletétől a fehér chylus, piros 
vérré válik bennünk; ha eljárunk a külföldre azért, hogy 
hazánknak bölcseségűnkkel, nem pedig, hogy a külföld- 
nek ostobaságainkkal legyünk hasznára : akkor nincs oly 
természeti vagy morális erő, mely bennünket elolvasz- 
szon. 

Elolvad a jég, de a kristály azt mondja : én nem olvadok ! 
és szikrát vet a napban. A népek át fogják látni, hogy 
életrevalók vagyunk és tisztelni fogják törekvéseinket; 
mezőinken új élet fog virulni, szárazi és vízi utainkon 
megélénkül a kereskedés, a magyar nyelv felhat salon- 
jainkba és divattá válik, nagyobb városainkban megszüle- 
tik a nemzeti szelle^m, az ország fővárosában Pesten össz- 
pontosulni fog a nemzet fénye, ereje, szelleme ; lesz aka- 
démiánk, írói egyleteink, nemzeti színházunk. És mindezt 
csak akarnunk kell. 

— Szép. És ki fogja e szent akarást megkezdeni? Mert 

valakinek csak kell példával előljámi, a lélek nem száll- 
hat meg egyszerre egynéhány millió embert. 

— A capite foetet piscis ; azok, kiknek legtöbb érdemeik 
vannak a múltban, legtöbb bűnük a jelenben s legtöbb 
tartozásuk a jövendő iránt: a magyar főurak. 

— Sajnálom, hogy nem szoktam fenhangon nevetni, 
szólt Eudolf, most jó alkalmam volna rá. Hol vannak azok 
a magyar főurak? 

, — Nagy része külföldön ; de azt talán nem akarod el- 
vitázni, hogy ha a hazából elhozott port leverték is saruik- 
ról, sziveiket nem adták zálogba. 
Eudolf csendesen mosolygott. 

— Te missionarius vagy, ki meg akarod téríteni eretnek 
hazádfiait, s bejárod a világot, hogy őket hazahivogasd? 

— És nem tartom azt lehetetlennek. 

— Boldog fiatal ember, hány éves vagy most ? 

— Elmultam húsz. 

— Holnap tíz évvel öregebb leszesz. Holnap jöjjetek el 
velem az «ifju óriások)) clubbjába. Ez egy nemes társaság, 
melybe csak oly tagoknak van beléphetésük, kik vagy elő- 
kelő születés, vagy gazdagság, vagy valami nevezetes bohó 
életmód által kitüntették magukat. A magyar előkelő világ 
ittlakó ifjait mind ott találandjátok együtt. Akkor azután 
majd megkérdem tőled : akarod-e és hiszed-e őket magad- 
dal vihetni ? 

— Ej, oktalan törekvés! az országgyűlési regálisok min- 
den fáradság nélkül haza gyűjtendik őket. 

Ez utolsó szavakkal Miklós biztatta társait, ki az egész 
vita alatt azzal fáradozott, hogy egy, a templom előtt he- 
verő ketté tört kőoszlopot állított fel, melyre ez embléma 
volt Írva: «Ki állíthatja ezt fel újra?)) Miklós megfordítva 
a követ, tört felét a földbe nyomta s felül talapjára a tört 
darabot koronájával állítá, megczáfolva a bölcs kérdést. 

— Tehát holnap együtt megyünk az ifjú óriások clubb- 

IV. AZ rPJü ÓRIÁSOK. 

A boulevard Montmartre éjszaki oldalán áll egy három- 
emeletes ház, jelenleg a jockey-clubb szállása, mely akkor 
is (1822) kedvencz gyűlhelye.volt az elegáns fiatalság- 
nak. (E mondat pleonasmnsnak látszik, miután elegáns 
ember örökké igényt képezhet arra, hogy fiatalnak tar- 
tassék.) 

Itt történtek mindazon események, melyek a magasabb 
köröket foglalkoztatni szokták;.steeple-chassek és lóverse- 
nyek rendezései, banquettek híres művészek tiszteletére, 
innen indult ki a színházakat lesújtó és fölemelő közvéle- 
mény, fütty és taps ; itt határoztatott el, hogy jövő farsan- 
gon minő virág fog divatban lenni ? tavaly egyideig a hor- 
tensia volt, de vége felé a narancsvirág és a heliotropium 
kiszorította, most már a narancs- és a napraforgó-virág a 
cselédszobákba száműzetett, jelenleg a geránium és mela- 
leuca között oszlanak meg a vélemények, s nem lehet előre 
megjósolni, melyik leend a győztes? nag^^obb kérdés még 
ennél is, ha vájjon az academie royal de Musique (ilyen 
czifra neve volt akkor a2 operaszínháznak) igazgatója fog-e 
bírni elég bátorsággal Zelmirában, mely Eossini legújabb 
zeneműve, a czímszerepet Catalaninak adni, kit a fiatal 
óriások pártolni kívántak, mivel most jött és még fiatal, s 
mellőzendí-e madame Mainviellet, ki már régen itt van, 
s a mi több : férjhez ment, s a mi még több : egy színész- ' 
hez, és a mi a legfőbb : jól él a férjével. Minden szobában, 
a piquetasztalnál úgy, mint a billíardok körül csoportok 
alakulnak, kik mind heves vitában látszanak lenni ; min- 
denkit ez egy kérdés foglalkoztat, alig bírja a közérdeket 
egy perezre magára vonni egy-egy művészi carambol, vagy 
egy diadalmas sextet. 

Az eUteje a társaságnak, a créme du créme legkedven- 
czebb helye az erkély-szoba. Pompás márvány dombor- 

Jókai: Egy magyar nábob. L <^ 

művekkel ékített terem, művészi festményű plafonddal, 
melyen Lebrun ecsetje remekelt. 

Az erkélyen öt vagy hat ifjú látszik egy csoportban, kik 
onnan Paris előkelő és nem előkelő világát látva, pompás 
anyagot találnak azon igen kedves mulatságra, melynek 
medisance a neve, nálunk emberszólásnak hívják. 

Köztük látjuk a híres marquis de Bry-t, Paris legelső 
bonhommeját, a legszeretetreméltóbb rágalmazót, kinek 
minden apró kalandot, a boudoirok legkisebb titkait, a 
coulissák regényes intriguáit meg kell tudni, azokról min- 
denféle változatokkal meséket, anecdotákat csinálni; ha 
valakire ránézett, már az bizonyos lehet felőle, hogy tud 
róla valamit, hanem azért a marquis a legkedvesebb ember, 
mert senkit szemben meg nem sért, azért pedig, a mit az 
embernek háta mögött mondanak, civilisált világban nem 
szokás megharagudni. 

A körüle álló ifjak kaczagása tanúsítja, hogy most épen 
valami kedves kalandot mesél, néha a beszéd a suttogásig 
alászáll, a hallgatók összedugják fejeiket, egyszerre kitör 
ismét a kaczaj s dűlnek jobbra-balra. 

A marquis egy elhízott kövér ember, kiről senki sem 
tenne fel annyi mozgékonyságot, annyi könnyűséget; úgy 
tudja kezeivel, arczával gonoszul illustrálni elmondott sza- 
vait, hogy gyakran maga a történet alig volna érdekes, ha 
ő nem mondaná el s a kik utána akarják azt mások előtt 
ismételni, rendesen kudarczot vallanak vele. 

Azon perczben érkezünk oda Kudolf grófifal és társaival, 
midőn a történet már javában foly; Kudolf, ki ismerős a 
társasággal, röviden bemutatja társait, s az illő üdvözlet 
után tovább foly a monda. 

Mindannyi meghiúsult törekvés és fiasco után sem 

engedé magát a mi Saint-Michelünk visszarettenteni, foly- 
tatá a kedves ember ; — miután szegény még csak annyira 
sem ment, hogy a kis Petit-pas-nak szemébe tudjon ötleni, 
mert szegény fiu velem együtt nem igen számíthatja magát 
az Adonisok közé (milyen alkalmas emberszólási forma ez 

a <(velem együtt))), jövendőbeli örökségét pedig eddigelé 
még ő előtte is ismeretlen emberek birják, s az a havi fize- 
tés nem elég Petit-pas-nak egy melaleuca-bokrétára, azon- 
felül arra sincs születve, hogy valaha esze által tegye magát 
szerencsétlenné ; tehát mit gondoljon ki mégis a szegény 
Saint-Michel, hogy a kedves kis őzlábu tánczosnő közelébe 
juthasson, vele mindennap beszélhessen, hogy úgy szólván 
éjjel és nappal otthon legyen nála ? 

— Ohó, ez kissé sok lesz ! kiálta fel e szóra Iván herczeg, 
egy magas, katonás alak, kiben azon északi herczeget van 
szerencsénk tisztelni, kiről már egyszer volt szó. 

— No, adok száz aranyat annak, ki kitalálja. 

— Add magadnak azt a száz aranyat és találd ki, szólt 
rá lord Borlington, egy furcsa angol fiu, ki háttal ülve a 
társaságnak, lovagolt egy széken, annyira elnyújtva lábait, 
hogy szinte hihetetlen volt, hogy ez mind hozzá tar- 
tozzék. 

— A nemes lord jobb élczeket mond, mint magam, ne- 
vetett a marquis; jól tudja, hogy száz arany nem szokott 
a zsebemben heverni. Tehát a jámbor fiu — beszegődött a 
kis tánczosnéhoz inasnak. 

— Ah, ah ! kiáltanak fel valamennyien. 

— Úgy dupla czélt ért el, szólt hátulról a lord, mert 
egyúttal szobaleányoknak is udvarolhat. 

— Fi donc! hangzók egy vékony, czérnaszálvékony 
hang, ez gróf Vezekéri, magyar elegáns ifjú hangja volt, 
egy nyúlánk, tejképű ifjúé, ki kényes lustasággal veté hátát 
az erkély rácsozatának, két karját túllógatva rajta. Fi 
donc ! ne mondja ön tovább, ez engem alterál, ily scandal 
a mi köreinkben ! 

— Nincs valamelyiteknél szagos üveg ! a gróf úr elájul ! 
kiálta tréfásan Debry. 

— Halljuk a történetet tovább, sürgetek mások. 

— Tehát a fiu inas lett a kis Petit-pas-nál, nevetett Iván, 
tán épen az volt, a ki múltkor kocsim ajtaját kinyitotta, s 
én egy rubelt adtam neki ? 

5* 

— És a ki az én redíngotomat theáv'al végigöntötte, 
szólt a lord, és én egy pofont adtam neki érte. 

— Ah, ah ! iparkodék szólni selyemszál szavával a fiatal 
seiisitif magyar gróf, és a kire én rábiztam, hogy szerelmes 
leveleimet adja át kisasszonyának. 

— No azokat bizonyosan mind a tűzbe dobta ! nevetett 
Debry. De hagyjátok hát elmondanom, mi történt tovább ? 
mert ez a java. 

— Halljuk ! 

— Egy napon a kis Petit-pas-nak légyottja volt a bou- 
lognei erdőcskében, hol csinos kis villája van Isten kegyel- 
méből. 

— És az én erszényemből, dörmögé Iván. 

— Herczeg! a mit a jobb kéz ad, ne tudja a bal, szólt 
feddőleg a marquis. Tehát a kis tánczosnőre valami pásztor- 
óra várakozók oda künn, mire nézve idegen kocsit bérelt, 
s inasát természetesen magával vivé. 

— Kit? Saint-Michelt? 

— Épen őt ; ott valami derék tábornokkal kellett talál- 
koznia, ki iránt a kedves hölgy úgy hiszem, személyes von- 
zalmat érez. 

— Debry J Ne rágalmazz ! kiáltá tréfás feddőzéssel Eu- 
dolf, ki szintén a hallgatók közé vegyült. 

— Ah, elfeledtem, hogy méltóságod jelen van, különben 
jobban vigyáznék kifejezéseimre. Annyi kétségtelen, hogy 
a derék tábornok igen szerencsés az asszonyok körül, 
engem magamat már több helyről kiszúrt. 

— Ne beszélj magadról, rólad majd beszélünk mi, ha el- 
mégy. 

— Tehát maradjunk a tárgynál. A tábornok megjelen, 
a kis Petit-pas két teritékre asztalt hozat a rózsalugas alá, 
épen a hogy Ovidius Naso idejében szokták a pásztorok, 
illatos rózsalugas, csergedező patak s aztán két szerető 
szív, csakhogy azok a hajdani pásztorok nem ittak cham- 
pagneit, s nem tartottak magok körül szerencsétlen inaso- 
kat, a kik azalatt a dugókat húzogassák a palaczkokból, 

míg ők azoknak tartalmait ürítik. Tehát a mint Dámon és 
Phyllis az asztalhoz ülnek, a szerencsétlen inasnak oda 
kellett állani kisasszonya széke mögé, tányérral a hóna 
alatt ; és miután a tábornok szemközt ült vele, tehát az^al 
farkas-szemet kellett neki nézni. Hát a mint rátekint, majd 
a föld alá sülyed a szerencsétlen Saint-Michel, hisz az tu- 
lajdon — nagybátyja ! 

— Ah, már így még jobb. 

— Még talán, ha lélekjelenléttel bír, kikerülte volna, 
hogy nagybátyja ráismerjen, mert cselédeket nem igen 
szokás figyelmesen nézegetni, értve tudniillik a velünk 
hasonló nemen levőket ; azonban a jó fiu oly zavaiodott 
lett, hogy mindent össze-vissza cselekedett, kést adott, ha 
kanalat kértek, villát dugott a fagylaltba, s majd kilőtte a 
tábornok szemét egy pezsgő-dugóval. Erre már mégis csak 
ránézett, s a mint nézi, lassankint ráismer. Que diable, 
hisz ez Saint-Michel, az én unokaöcsém ! kiált fel végre. 
A boldogtalan egyszerre elejtett féltuczat chinai porczel- 
lánt a földre, ijedtében. A kis Petit-pas pedig elkezde ka- 
czagni, úgy hogy kapcsai felpattogtak s székestül hanyatt 
dőlt. 

— Ah, ez érdekes. 

— Nem történt semmi scandalum, fölemelték ; a tábor- 
nok jókedvií ember, Saint-Michelt oda ültették az asztal- 
hoz, terítéket adtak neki s késő estig vigadtak együtt a 
viszonttalálkozás örömére. 

— És azután ? kérdé a lord. 

— No ez- derék. A nemes lord azt akarja, hogy az ember 
úgy végezzen egy anecdotont, mint Scott a regényeit: 
ki meddig élt és hogyan halt meg ? 

— Mi történt azután Saint-Michellel? 

— Abban az órában semmi. Vannak nagybátyák, a kik 
szeretetreméltóbbak unokaöcscseiknél. Hanem meglehet, 
hogy ez anecdot után divatlyon válhatik belőle. 

— Ah, minő fád mesék, sóhajta a sensitif szittya gróf, 
óráját kivonva zsebéből s oly közel tartva szeméhez, hogy 

szinte kiszúrhatná a mutatójával, ha üveg nem vohia rajta. 
Már öt perez egyre és én elkésem; azzal fölkeresé kalapját, 
összehúzott érzékeny szemekkel megnézve kivül-beltil, ha 
vájjon csakugyan az ő kalapja-e? s azután felpróbálva fe- 
jére, ha vájjon csakugyan az ő feje-e az, a mire ráteszi? 

— Honnan késik ez el ? kérdé egy az ott maradottak 
közül, midőn az előbbi eltávozott. 

— A «bain cosmetique de lait»-ből, felelt gonoszul 
Pebry. 

— Ön tréfál, szólt közbe István, csak nem fürdik tán 
tejben, mint az asszonyok ? 

— Sőt igen, mert az finommá teszi a bőrt és érzékenynyé 
az idegeket, egy időben folyvást marhahúslében fürdött, 
hogy érző inai felfrissüljenek, melyeket olyan jól szokta- 
tott, hogy valahányszor Kossini «More8))-ét adják, a ma- 
gasztosabb hangzatoknál versenyt ájuldozik a többi jelen- 
levő asszonyságokkal. 

— Párduczos Árpád ! sóhajta Miklós, mennydörgő mély- 
séges hangon. 

Ez alatt a társaság jött, ment, változott az erkélyen, az 
eltávozottak helyett újak jöttek és a kik ott maradtak, 
megszólták azt, a ki legközelebb elment. Ez olyan rendes. 

Legelébb az északi herczeg távozott el. — Debry mind- 
járt tudott róla valami anekdotát mondani. 

— A minap az orosz követségi palota előtt találkozik 
egy kozákkal, a ki épen akkor száll le lováról. «Te pa- 
raszt!)) kiált rá a kozák; a kozáknak mindenki paraszt, a 
ki puskát nem hord, vagy lovon nem jár. «Te paraszt, 
úgymond, jer ide, fogd a lovamat, míg odabenn leszek »>, s 
odaveti neki a kantárját. A herczeg szépen megfogta a 
lovat s tartotta, míg a kozák bement. Meglátják ezt az 
ablakból a követ cselédei, s nagy ijedten rohannak le a 
lépcsőn, kiabálva a szemközt jövő kozákra, hogy az 
Istenért, mit cselekedett? Iván herczeggel tartatja a lovát. 
A szegény nyavalyás ijedtében majd elhalt, térdre esik a 
herczeg előtt és könyörög, hogy legyen iránta kegyelmes, 

hihetőleg meg lehetett volna vele alkudni száz kancsukában. 
Ekkor a herczeg kivesz két aranyat és markába nyomja : 
« Nesze fiam és ne félj semmit, ezután is tudj büszke 
lenni)). 

Némelyik nevetni, másik csodálni valót talált e vonás- 
ban ; a lord azt mondta rá, hogy ez csak ktilönczködés, s 
felrúgta a székét, átlépett három előtte ülő térdein, kezeit 
hátradugta a frakkja zsebébe, s kalapját meglelve az 
asztalon, abba bedugta a fejét, a nélkül, hogy kezével 
hozzányúlna és eltávozott az erkélyszobából. 

— Lám, a nemes lord azt hiszi, hogy csak neki van 
kiváltsága a különczködésre, szólt Debry. Hallották önök 
legközelebb a theatre de la Gaietébeni vendégszereplését ? 
Ah ez érdekes ! monda, Kudolf felé fordulva, s nem várva 
el, hogy az megmondja: vájjon hallotta-e, vagy sem? — 
Ismeri ön ugy-e bár, azt a kedves kis vaudevillet : «La 
belle laitiéreö (A szép tejárusnő), mely néhány hét előtt 
olyan nagy furorét csinált. Abban egy medvének igen ér- 
zékeny szerepe van ; valami vadászszal nagy tusakodásba 
ered, mig végre a vadász leöli, s végig nyújtva a szín- 
padon, ráül, s ott danol el az elejtett medvén egy kedves 
kis couplet-t, melyet már minden gamin fütyöl. Ez a bo- 
londoö lord egyszer ráveszi a Gaieté igazgatóját, hogy 
engedje neki ezt a medve szerepét játszani. Az beleegyezik. 
A lordot befűzik a medvebőrbe, pompásan tudott morogni, 
czammogni, s a fejét hánytatni. Végi-e jön a vadász, a lord 
két lábra áll, a vadász megrohanja, a lord olyat üt a medve- 
talpával a kezére, hogy az elhullatja a vadászkést, akkor 
összekapnak, a vadász nem bir a medvével, birkóznak, 
végi-e a vadász esik el, a medve lenyomja a földre, s azzal 
ráül nagy diadallal, s ezúttal a medve énekli el a vadász 
hátán az ismeretes couplet-t, a közönség tomboló kacza- 
jára. Hát nem érdekes tréfa ez? 

Kudolf komoly, figyelmes arczczal hallgatta a marquis 
tiaeséjét s meg nem zavarta, mig beszélt, csak akkor 
mondta meg neki ; 

— Nagyon érdekes és új. Csak tegnap olvastam a ((Jour- 
nal des carricatures»-ben. 

— No, ez kemény levágás, szólt Debry, végig mondatni 
az emberrel egy mesét, a mit már az újságokban is olvas- 
tak. Ily kudarcz után szököm innen. 

Mielőtt kilépett volna, tréfás esedezéssel fordult a társa- 
sághoz : 

— Uraim, legyenek irántam irgalommal. Én tudom, 
mi sors vár arra, a ki innen elmegy. Kegyelem és irga- 
lom, uraim! 

Debry szerencséjére e pillanatban egyszerre más tárgy 
ragadta meg az erkélyen ülők figyelmét, mely nem engedé, 
hogy róla elmondják, miszerint ő a leggazdagabb ember a 
földön, mert nemcsak a saját zsebéből, hanem szüntelen a 
másokéból költ, hogy a szakállát festi és harmincz rend- 
beli álhajat visel, mindennap hosszabbat tesz fel, a hónap 
végén aztán azt mondja, hogy megnyiratja a haját, s ismét 
újra kezdi és nagyon haragszik, ha a parókájára vonat- 
koznak ; egyszer az angollal szinte párbajra ment egy élez 
miatt, a midőn az Odeonban voltak, s a fiatal óriások 
szüntelen nyitva hagyták a páholy aj tót, s Debry lármázott, 
hogy lég vonat van ! ((Pedig önnek könnyű beszélni, monda 
a lord, mert nincs fedetlen fővel ». — Mindezek és még 
mások készen valának ellene, a hogy eltávozott az ember- 
szólás köréből, a midőn a boulevardon nagy vágtatva 
hajtat keresztül egy sajátságos úri fogat. Ujdon fényes 
görögdinnye-zöld caléche elé fogva négy szürke telivér 
mén, még pedig nem kettő elül, kettő hátul, a hogy szo- 
kás, hanem egymás széltében mind a négy, mint valami 
római diadalszekér előtt. A lovakat maga az elegáns úr 
hajtja, a kocsis és a vadász hátul ülnek a coupéban. 

Nézzétek Kárpáthit, szól egy fiatal dandy, az erkélyen 
kihajolva (ez, hogy el ne felejtsük, egy magyarországi 
alispán fia, ki hazulról apanaget húz, s esztendő óta ipar- 
kodik elhitetni az emberekkel, hogy az anyja báróné, s 
hogy Magyarországon az alispánokat excellentiás uraknak 

hívják) ; ah milyen derék fiu ez a Kárpáthi ! uraim, ilyen 
kocsis nincs több Parisban. Úgy vágtat en carriére, mikor 
legtöbb szekér jár a boulevardon. A minap egy tejárus- 
szekér nem akart előle kitérni. No várj ! monda neki, én 
mellette ültem, s ő oly ügyesen hajtatott neki, hogy bele- 
akadva a tejárus tengelyébe, hopp ! egy perez alatt a sze- 
keret felfordította, mind a négy kereke az ég felé állt, a 
tejárus csak úgy nézett ki a kas alól : eltörött egy lába, 
meg egy lőcse. Abellino azután a conciergerien, hova a 
tej árus panaszra ment, rövid processust csinált, elővette az 
erszényét: « Ennyi az eltörött lőcsért, ennyi az eltörött 
lábért)). Milyen elménczség, épen hasonló eset történt 
mamám, a báróné kocsisával ; egy reggel bejön a papához, 
azt mondja: excellentiás uram . . •. 

A többit nem mondhatta el az ifjú merveilleux, mert e 
perczben nagy zaj támadt a salonban, mintha valakit 
diadallal üdvözlenének s megnyílva az erkélyterem ajtaja, 
dicsőségtől ragyogó arczczal lép be Kárpáthi, kisérve az 
összecsoportosult fiatal óriásoktól, kik abba hagytak kár- 
tyát, tekeasztalt, hogy a jó hírt hallhassák, melyet Abellino 
a Mainvielle-Catalani-féle ügy felől hozott, rá lévén bízva 
annak elrendezése. 

Hogyan, mint végezett ? száz kérdés intéztetett hozzá. 

— Uraim, hagyjatok egy kissé lélekzethez jönnöm, egé- 
szen alterálva, exaltálva, fatigálva vagyok. 

Hirtelen széket toltak alá és leültették. 

— Minden nyerve van, többet kivívtam, mint a mennyit 
kívánt a clubb : csitt, csendesen uraim ! mindent elmon- 
dok, de kikötöm, hogy senki bele ne szóljon a beszé- 
dembe. 

Tehát tudják önök, hogy ez a makacs, önfejű Deboureux, 
az operaszínház igazgatója, milyen állhatatosan meg- 
maradt azon szándéka mellett, hogy Zelmirát minden 
követeléseink daczára se adja Catalaninak, hanem Main- 
viellenének. 

— Ugyanazon Maínviellené ez, kérdezé István, közbe- 

szólva, ki néhány év előtt oly kitűnően fogadtatott Szent- 
pétervárott, Velenczében és itt Parisban? 

— Ahol van ni, már valaki beleszólt ! kiálta bosszúsan 
feli)attanva Abellino. 

— Bocsánat érte, a név meglepett, miután e nő hazánk 
leánya. 

— Az . . . 

E szó oly hangon volt mondva, mintha azt jelentené : 
hogy is lehetne valami kitűnő, ha a miénk? 

— Tehát, folytatá Abellino, az igazgató egészen hozzá- 
járulhatlanná tévé jnagát s beszédbe sem akart ereszkedni 
e pont felett. Ekkor az én régi pártfogóném, a szerencsés 
véletlen, jön segítségemre, egy pudlikutya képében. 

Altalános kaczaj. 

— Mint mondom, egy pudlikutya képében. Ismerik önök 
uraim azt a legújabb divatban levő drámát, mely Shakes- 
peare és Hugó Viktor darabjait mind háttérbe szorította : 
((Aubry, vagy a háládatos kutya ». A tárgy az, hogy egy 
lovagot megöltek s annak hűséges kutyája lép fel vádlóul 
a gyilkos ellen, mire a király ordaliákat rendel, hol a vád- 
lottnak meg kell jelenni a sorompók előtt s a bosszúálló 
pudlival megvívni, mely által csakugyan legyőzetik. Vala- 
mely lángész ebből érzékeny drámát csinált, melyben a 
főszerepet Philax úr, a pudli viszi. Philax úr bejáiiia már 
fél Európát s mindenütt diadallal, lelkesűléssel fogadtatott, 
záporként hullott lábaihoz a koszorú, gazdája zsebébe pe- 
dig a tallér s louisdor ; hasztalan kiabáltak a költők, a 
journal-firkanczok, hogy ez gyalázat, megbecstelenítése a 
művészetnek ; lealázása a poezisnek ! Philax úr azéii; foly- 
tatá műutazását s néhány hót előtt Parisba térve, itt is 
elkezdett furorét csinálni. Eleinte ugyan féltek az igaz- 
gatók felléptetni, mert a színészek azzal fenyegetőztek, 
hogj^ rögtön otthagyják a színpadot, a hol a művész egy 
kutyával állíttatik egy categoríába, s hol eddig a helyes 
declamatio, művészi arczjáték, kitűnő hang és ragyogó 
érzelem jutalmául osztogatott taps és koszorú egy ok- 

talán barom csaholására és ugrándozásaira pazarol- 
tatik. 

— Ez nem rosszul beszél, súgá István Kudolf fülébe. 

— Ne búsulj, majd mindjárt elrontja. 

— Azonban mégis akadt egy igazgató, a Luxembourg- 
szinházé, a kit nem geniroztak szinészei s ez bátorságot 
vett magának a kutyát elfogadni vendégszerepekre, a siker- 
től föltételezvén, ha vájjon rendes tagnak szerzödtesse-e 
vagy sem ? A siker várakozáson felül volt. A luxembourgi 
nyomorult pajta, melybe azelőtt senki sem járt más, mint 
matrózok, diákok és debardeurök, s még jóravaló lorette 
sem mutatta benne magát, ez estve Paris legelegánsabb 
népével tölt meg ; a foghagyma- s pálinka-illatú páholyok- 
ból a legismei-tebb divathölgyek tekintgettek elő, s ezen 
estve a művész-kutya a szó teljes értelmében virágesővel 
temettetett el. E naptól fogva egyik színház a másik kezé- 
ből ragadta ki a2 elhirhedt négylábú művészt ; egy nap a 
Gaieté hallotta őt csaholni, másnap a Theatre des vaude- 
villes, azután a Varietés, végre minden párisi szinpadot 
körüljárt, s a két rátartó szinház, a Theatre fran^aise és 
az Academie royale de musique közönség nélkül maradt ; 
az elegáns világ törte magát Philax úr után, fölvitték őt 
páholyaikba, caressirozták, hizelgésekkel halmozták, s ter- 
mészetesen, a hova a dámák mennek, oda sietnek a férfiak 
is, egy szóval : a két pedáns szinház játszhatott üres padok 
előtt, adhatták ott Cidet, Hermionét, Tariufifeöt; amott 
Cenerentolát, Gazzáladrát, Alcidort, vagy Nurmahált, a 
szinház üres volt, s az igazgatók dühösködtek a közön- 
ségre, mely egészen szerelmes volt a kutyába. 

— Monsieur ! mi szükség mi nekünk ezt megtudnunk? 
kiálta fel egy türelmetlen hang. 

— Uraim, én discretiót kérek, szólt méltatlankodva 
Abellino, különben egy szót sem fogok szólni. 

Megszavaztatott a discretio. 

— Ekkor én meglátogatom monsieur Deboureuxt s 
tudva azt, mennyire fel van ingerülve a kutya ellen, úgy 

hogy ha ő játszaná Aubryban a gyilkos szerepét, bizonyo- 
san ő harapná meg a kutyát, nem az öt: tehát azon aján- 
latot tevém neki, hogy ha én rögtön végét szakasztom 
ennek a kutya-saisonnak, s a közönséget kigyógyítom 
caniculai szenvedélyéből, minő hálával fog nekem tar- 
tozni ? Mindennel, a mit ön kivan, feleié a derék ember. 
Jó, én tehát két dolgot kivan ok: Zelmira szerepét Cata- 
laninak adni, ez az első. Megigérte. 

A fiatal óriások szerte-széllyel szedték e szóra Abellinót. 

A másik pedig az, hogy Zelmira adatása utáni napon 
adassa «Italiana in Alghérit», ezt a kopott és divatból ki- 
ment operát s abban léptesse föl Mainviellenét. 

— Bravó, bravó ! kiáltanak többen, ez gyönyörű, soha 
ügyesebben fel nem lehetne emelni egy művésznőt, és a 
másikat megbuktatni mellette. 

— Várjatok, még ez nem minden. Mainviellené bizo- 
nyosan megérezte a bajt, mert még azon órában odaizent 
az igazgatóhoz, hojgy őt bocsássa szabadságidejére, mert 
férje beteg s fürdőre kell vele menni. No már ki ne látná 
itt megint a világos malitiát ? hát az-e a világ rendé, hogy 
a szinésznők férjeikkel együtt utazzanak? Enfin, az igaz- 
gató kötelezve volt, Mainviellenét három nap múlva útra 
kellé bocsátania, s Zelmirának még csak a két első felvo- 
nása van betanulva, s így csak az ő eltávozta után fog 
színre kerülni s az a színe lesz a dolognak, mintha Cata- 
lani csak szükségben kapta volna meg a szerepet. — Ki 
tud itt segíteni? 

Itt körülnézett a fiatal óriásokon, s miután azok hall- 
gattak, büszke öntudattal ütött homlokára, mintha mon- 
daná: «az én fejem!)) 

— Annál jobb, mondám, tehát adatni fogjuk ugyan- 
azon este Zelmira két első felvonását és utána azt a kiáll- 
hatatlan két utolsó felvonást (dtaUana in Alghéri))-ból, 
mely elől rendesen meg szokott szökni a közönség. Hát 
nem jól van így? 

— Dicső, felséges ! kiáltanak mindnyájan, leleményesen 

van kigondolva, az arrangement tökéletes. Ugyanazon este 
a diadal és a bukás, egyfelől a taps, másfelől a pisszegés. 

— De halljuk tovább. A föltétel ezért az volt, hogy a 
kutya-saisonnak vége szakadjon. Itt felugrott Abellino 
székéről, egyet csettentve ujjaival. Eh voilá : már vége van ! 

— Hogyan, hogyan ? kérdek mind elcsodálkozva. 

— Én rögtön lóra ültem, beszéltem bankárommal (en- 
nél a szónál megigazította cravatliját, hogy hallgatói az 
alatt gondolkodhassanak azon, miszerint neki ismét ban- 
kárja van); onnan egyenesen vágtattam Pelerinhez, a kié 
ez a művész-kutya. Kihivatám magamhoz kutyástól s le 
sem szállva lovamról, azt kérdezem tőle : «hogy adod ezt 
az ebet?» A pimasz elébb gorombául felelt, azt mondva, 
hogy nincs annyi pénzem, a mennyiért azt megvehessem. 
Par Dieu ! lehet-e a magyar nemesnek ennél nagyobb go- 
rombaságot mondani ? hát úgy nézek ki, uraim, mint a 
kinek azt lehet mondani, hogy nincsen pénze ? Hah ! dü- 
hösen kiáltók a ficzkóra : Monsieur, mit nevez ön pénz- 
nek? hiszi, hogy én nem tudom megadni kutyájának az 
árát? mit kér ön érte? — Az ember azt feleié, hogy nem 
adná ötvenezer frankon alól. — Fripon ! s ezt nevezi ő 
pénznek ! Itt van ötvenezer frankod, kiáltók hirtelen ki- 
rántva tárczámból ötven bankbillétet, s oda vetem neki. 
A ficzkó elbámult ; a kutya ugyan művészete keresményé- 
vel őt évről-évre táplálta, de a kutya meghalhat, ötvenezer 
frank pedig nem hal meg, s azon ő magának fűszerszámos 
boltot nyithat s élhet belőle holtig ; egy kicsinyt gondol- 
kozni látszott, azután eltette a bankbilléteket, s a pudlit 
örvénél fogva odavezette hozzám, s vigyorogva monda: 
ezzel ugyan jó vásárt csinált az úr ! A gazember valami 
vándor szinház -igazgatónak nézett, s azt hitte, hogy már 
most majd én fogok városról városra járni a kutyával, s 
mutogatom, hogy micsoda mesterségeket tud. No semmh-e- 
való, hogy lássad, miszerint egy magyar nemes embernek 
ötvenezer frankot kidobni micsoda tréfa s máskor respec- 
tusod legyen előtte, hát ime, nézz ide ! Azzal kivontam nye- 

regkápámból egy terzerolt s puff ! ott hevert a kutya agyon- 
lőve — 8 ezzel vége az eb-saisonnak. 

A csodálkozás megnémítá az ajkakat, csak egy önkény- 
telén sóhaj volt hallható. 

— Társad sajnálja a kutyát, szólt Abellino Kudolfhoz, 
Istvánra mutatva. 

— Nem a kutyát, hanem téged. 

— Eh bien, én teljesítem a föltételt, s Deboureux is a 
magáét, holnaputánra van kitűzve Zelmira és La Italiana ; 
most sietve gondoskodni kell az előkészületekről, a szere- 
peket fel kell osztanunk, hogy mindenre időnk teljék, mert 
sietnünk kell; Debryre bízzuk a virágárusnőket felhaj- 
hászni ; valahány melaleuca van, mind vegye meg ; Fenni- 
more (ez a tejfürdőt használó hazafi keresztneve volt) be- 
széljen azokkal a poétákkal, akik nekünk dedicálni szoktak, 
Írjanak magasztaló verseket. Iván siessen az ékszerárushoz 
s válaszsza ki a legszebb gyémántokat, neki épen ebben 
legjobb ízlése van, egy pompás diadém számára ; ha a 
clubb pénztárát meghaladja a költség, azt én fedezem. 

Az ifjú óriások közt nagy mozgalom támadt e szóra, 
mindenki akarta, hogy valamit bízzanak rá. 

— Parancsoljanak velem is! ismétlé az a fiatal gentle- 
man, ki az atyját excellentiás úrnak szokta titulálni. Pa- 
rancsoljanak velem is, ismétlé már tizedszer. 

— Szívesen, barátom, szólt a mindent rendező Abellino, 
siessen ön monsieur Oignont fölkeresni és idehívni. 

Az ifjú ember egy darabig gondolkozott, ha vájjon elég 
nagy megtiszteltetés-e ez ránézve, vagy sem ? végre mégis 
elhatározta magát, vévé a kalapját és eltávozott. 

— Hát ti semmit nem fogtok mozdítani, he? kérdé 
Abellino oda fordulva, hol Kudolf és társai álltak egy 
szegletben. 

— A hol annyi a játszó személy, nézőnek is csak kell 
maradni, felelt hideg sarcasmussal Eudolf, míg István 
megfogá Abellino karját s mutatóujját annak gomblyukába 
akasztva, odavoná közéj ök. 

— Szólj, miért e harag Mainviellené ellen? megsértett 
valakit közületek ? 

— Mindnyájunkat ! vérig sértett; hogy négy év előtt ide 
jött, az egekig emeltük, dicsőítettük, világhírt szereztünk 
neki s mivel hálálta meg? avval, hogy pimaszul elvonult 
előlünk morosus, hypochondricus férje mellé, a legdere- 
kabb gavallérokat visszautasította; pedig többen a leg- 
becsületesebb liasont szándékoztuk vele kötni, mind visz- 
szautasított. 

— Már így igazatok van, szólt Eudolf, alig mozdítva 
keserű vonásra ajkait. 

— De ez mind kevés.' Nem rég banquettet adánk, me- 
lyen csupa művésznők és mübarátok valának jelen, s ő 
kihúzta belőle magát, azt vetve okul, hogy férje beteg, azt 
kell ápolnia. Ah madame! ön velünk daczol? Megállj, 
majd megmutatjuk, hogy le tudunk onnan vetni, a hova 
fölemeltünk ! 

— Hátha az asszony férje fel talál lépni .ellenetek? 
kérdé Miklós, ki ezt nagyon természetesnek találta volna. 

— Férje? Que diable? Mit léphetne mi ellenünk? Mi 
közönség vagyunk és ő színész, mi fizetünk és ő játszik ; 
ha tetszik tapsolunk, ha tetszik fütyülünk. Megfizet- 
tünk érte. 

— Egyet hagyj még mondani, szólt István, mi később 
szokássá vált nála, annak a kivel beszélt, nyakkendőjét 
igazgatva, ez a nő magyar születésű, hazánk leánya. Te- 
hát még itt is üldözni fogjuk-e azt, a mi a miénk? 

Abellino nem felelt a kérdésre, hanem a mint István 
gomblyukában tartá ujját, tréfásan monda : 

— Lesz ön szíves gomblyukamat elereszteni, vagy le- 
vessem frakkomat és itt hagyjam ? — Az előbbi megtör- 
ténvén, a fiatal lyon nonchalant lebegéssel a többi óriások 
közé vegyüli. 

Nemsokára visszaérkezett az alispáni és bárónői mes- 
allianceból származott fiatal ember monsieur Oignon tár- 
saságában. 

Monsieur Oignon pedig senki sem volt más, mint a 
claque entrepreneurje, magyarul : egy olyan ember, a ki 
tapsokkal és fütytyökkel kereskedik. Nagy tekintélyű férfiú, 
kitől az irók és művészek sorsa függ. 

Az első czikk iránt, a taps, koszorúhányás és vers-szórás 
dolgában hamar megvolt az alku. A másik kissé nehe- 
zebben ment ; egy köztiszteletben álló művésznőt kipisszeg- 
tetni nem tréfa dolog, s ahhoz úgy könnyedén hozzáfogni 
nem lehet, az ember hamar alkalmat nyújt magának a 
. gensdarmerievel való megismerkedésre, a pubUcum is 
hamar pártra kelhet. Aztán a claqueur-chefnek is van 
szíve. 

No de szerencsére a claqueur-chef szíve nincsen vasból, 
néhány markába nyomott argumentum végre mégis meg- 
lágyítá ; majd meglátja, hogy mit tehet. Eajta lesz, hogy a 
fogadtatás hideg legyen, kieszközli, hogy a pástétomhordók 
ne hordjanak frissítőt a karzatokon, hogy a közönség zúgo- 
lódjék a nagy melegségben, aztán egy-egy kis véletlen" 
intermezzo mindig jó szolgálatot tehet: egy kalap, mely a 
földszintre esik, egy ember, ki a pianissimóban irtóztató 
nagyot ásít, hogy a közönség könnyebbvérű része kaczajra 
fakadjon, mindez sokkal többet fog érni, mint valami el- 
határozott fütty, mei*t az unalom és hidegség sokkal lesúj- 
tóbb nyilatkozat, mint a pisszegés és fütty, mely gyakran 
visszahatást szokott előidézni. 

Ilyenformán megköttetett és ratificáltatott az egyesség 
a holnaputáni napra, mely nevezetes napot oly nehéz volt 
elvárni a felizgatott óriások kedélyének. 

— Hát viszed-e őket haza ? kérdé Eudolf hallgató tár- 
sától. 

— Annyi bizonyos, hogy tégedet elviszlek közülök. 
Rudolf lecsüggeszté fejét és hallgatva ment végig társai- 
val a clubb termein s csak a lépcsők végén monda : 

— Az meglehet. 

Most lássuk, ki volt ez a Mainviellené, ki oly erős moz- 
galomra adott okot az óriások világában s kinek érdekes- 
ségét növeli előttünk az, hogy magyar születésű hölgy s 
mint ilyen európai hírű volt. — Csak volt ! most ő is mé- 
lyen alszik, s tündérhangjai elhaltával egy szava sinc^ róla 
többé a hímek . . . 



V. EGY HÍKES MŰVÉSZNŐ PÁLYÁJA. 

Nem ideális dolgokról beszélek ; a költők hazudnak, az 
élet mond igazat. 

Azon művésznő, kinek életéről irok, egyike volt kora 
legragyogóbb szellemeinek, kit a természet gazdag szívvel, 
bájos arczczal, elragadó hanggal ajándékozza meg; reá a 
művészet geniusa legforróbb ihletét lehellte s a szeszélyes 
sors kinyitá előtte keblét, hogy válogasson annak minden 
kincséből. 

Híre el volt terjedve Moszkvától Velenczéig és Bécstől 
Parisig és Londonig; beszéltek róla, mint csodatünemény- 
ről ; a költők, kik a világharczok hőseire csillagokat raktak, 
őt a napsugárban fürösztötték, s diadala tökéletesebb volt, 
mint Napóleoné, mert ő nemcsak egy-egy nemzetnek volt 
büszkesége, hanem egész Európáé egyszerre, s Angolhon- 
ban ép oly nagynak tárták, mint Oroszországban, s a Tuil- 
leriákban ép úgy elismerek fensőbbségét, mint a Kremlben. 
Nevét úgy ismerte mindenki, mint majd Lind Jennyét — 
és ennek alig múlt harmincz éve — és most senki sem 
emlékszik róla többé. 

E hölgy neve volt Fodor Jozefina. Nagy atyja. Fodor 
Károly, mint magyar huszárkapitány a múlt században 
származott ki Hollandba, három fiával együtt. Ezek közül 
a legkisebb, József, a zenére adta magát s egy franczia 
hölgygyei nősülve, Montmorency berezeg által udvari kar- 
nagyává választatott. E házasságból született Jozefina; 
gyermekei szépsége bizonyítá, mennyire szerették egymást 

Jókai: Egy magyar nábob. I. 6 

szülői, s szépségének éveivel történt növekedése azt, 
mennyire szerette ö szülőit. Meglehet, hogy babona, a mit 
mondok, de én azt hiszem, hogy a mely gyermek szülői 
nem szeretik egymást, az rútnak születik, s a ki nem sze- 
reti szülőit, az rútnak nő fel, mert a szerelem teremti a 
szépet. 

A franczia forradalom kiütésekor Montmorency herczeg 
kibujdosott, s Fodor József visszatért Hollandba, s ott neje 
meghalt. Ekkor ismerkedék meg Kurakin herczeggel, ki 
követkép volt a hollandi udvarnál s általa meghivatott 
Oroszországba, hol a szépművészeteket bálványozó orosz 
főúr karnagyává tévé, Jozefinát pedig saját herczeg-kis- 
asszonyaival együtt nevelteté európai hirü mesterek által. 
A kis leány már tiz éves korában a világ minden művelt 
nyelvén beszélt, a hazai édes barbár nyelvet pedig édes- 
atyjától tanulta titkos magános órákban. 

Már gyönge gyermekkorában oly tökélylyel játszott a 
hárfán, mely még akkor sok előnynyel birt a tökéletlen 
zongora felett, hogy apja nem félt őt a moszkvai úri világ 
előtt egy hangversenyen fölléptetni, melyben mindenkit 
bámulatra ragadott. 

Két év múlva újra hallották őt a moszkvai művészet- 
imádók ; már ekkor énekelt. Jelen volt Sándor czár maga 
a hangversenyen s annyira elragadtatott a kedves hangok 
által, hogy a leányka kezét mindenki láttára megszorítá s 
nem telt bele egy hét, midőn udvari kamarását elküldé 
atyjához, hogy Jozefinát az udvari énekes színházhoz há- 
romezer rubel fizetéssel szerződtesse. 

Nemsokára a közönség kedvencze lett. Oh azon hideg 
éghajlat alatt, ama barbár emberek, kikről mi forró égalj 
művelt szülöttei azt hiszszük, hogy mind medvebőrben 
járnak s dobszóra tánczolnak, — nagyon forrón tudnak 
érezni a művészet iránt. 

Azon időben franczia drámai színháza is volt Moszkvá- 
nak, melynek legünnepeltebb hőséül Tharaud-Mainvielle 
urat emlegeté a hír. 

A művész magas, eszményi alak volt, nemes, szilárd 
vonásokkal, miken a közéletben csak egy kifejezés volt 
látható, a becsületesség, a nyiltszívűség, és ez volt valódi 
jelleme, de ah a színpadon, ott ezer alakot váltott; düh, 
szenvedély, megrázó indulat s elborzasztó harag, ellen- 
állhatlan csáb, halvány bosszú, vagy nevettető tréfa egy- 
forma tökélylyel tükrözé magát arczán — és ez volt mű- 
vészete. 

A hír épen annyi dicsőt beszélt Mainvielleről, mint 
Jozefinről. A hir, ez a rábeszélő kerítőné, járt egyiktől a 
másikhoz; mindennap egymás diadalairól kellett halla- 
niok. A hír nem egyszer bírt már összeszerezni két híres 
embert, férfit és hölgyet, kik azt hitették el magokkal, hogy 
egymást megszerették, pedig csak egymás hírébe szerettek. 

Kivétel történt a szabály alól. A kornak leghíresebb két 
művésze egymást megszerette, s e szeretet nem múlt el 
soha, még akkor sem, midőn elmúlt a hír. Mert édeseim, 
kik a hír után jártok, tudjátok meg, hogy a művész híre 
mulandó, neki nem kell meghalni, csak megvénülni ; még 
él, de már eltemették. 

Tehát a két híres művész férj és feleség lett s azóta 
kettős dicsősége volt mind a kettőnek ; a tapsoló közönség 
épen olyan jól ismerte a Mainvielle, mint a Fodor nevet, 
s nem kellett új szóhoz szoknia, midőn kegyenczét mint 
nőt látta a színpadon. 

Azonban kiütött a harcz az orosz és franczia császár 
között s ekkor Sándor czár rögtön kitiltott birodalmából 
minden franczia színészt, köztük Mainviellet is. Jozefine 
nem tartozott férjét követni, mert őt nem érte a tilalom 
súlya, ő az orosz udvari operánál volt szerződtetve s nem 
történt volna rendkívüli eset a világban, ha férjét futni 
hagyja, s maga dús szerződése mellett marad. 

De nem úgy tett, hanem követte férjét, elhagyta jó sor- 
sát, elment vele szegénységbe, szomorúságba. Kóbor szín- 
társulatot alakítottak, vele bejárták Stockholmot, Kopen- 
hágát, Hamburgot; operájok nem volt és Jozefine játszott 

drámai szerepeket. Ezt, úgy hiszem, a lehető legnagyobb 
lemondásnak tekintendi mindenki, a ki az operaénekesek 
ragyogó pályáját a drámai szinész hűs életútjával össze- 
hasonlítja. 

így jutottak vissza Parisba. 

Valami harmad-negyedrendű művészetcsamok, a Fey- 
dau-szinház megengedé sok utánjárásra, hogy Jozefine 
fölléphessen benne. E nap óta Paris kedvenczévé Ion. Eög- 
tön mint első énekesnőt szerződtették az olasz opera-tár- 
sasághoz, s midőn Griseldában föllépett, az elébbi prima- 
donna, signora Bariili, örök feledékenység zöldjébe lön 
temetve. 

Innen bejárta Angolhont, a tündér Velenczét. Itt a zene 
őshonában érte el dicsősége a tetőpontját. Éitka művész 
az, ki Olaszhonba viszi másutt szerzett koszorúit, de a ki 
odavitte és onnan visszahozta hervadatlanul, annak fején 
örökzölddé lettek azok. • 

A velenczei világ lelkesedése oly fokra nőtt a magyar 
művésznő iránt, hogy a Fenice-szinházban ünnepélyesen 
megkoronázták s emlékére arany, ezüst és bronz pénzeket 
verettek, miknek egyik felén a művésznő mellképe volt, 
nevével körülvéve, másik felén borostyánkoszorú e sza- 
vakkal: ((Te nuova Euterpe Adria plaudente onora». (Té- 
ged, új Euterpe, Adria tapsolva dicsőít.) 

Ekkor visszakövetelte őt Paris. Eendesen a külföld be- 
csülése után tudjuk meg sajátunk értékét. Jozefine vissza- 
tért. Épen azon időben történt, hogy Eossini legelső művei- 
vel szerencsét próbált, de balszerencsét aratott Parisban. 
((Sevillai borbélya » került a színpadra; az első előadáson 
kipiszszegték, a másodikon kinevették, a harmadikon nem 
nézték meg, azután végkép kitörülték a repertoirból. Joze- 
fine megismerkedett a művel s lánglelke belátta annak 
szépségeit. Azt kívánta, hogy abban léptessék fel. Midőn 
eléneklé Eozinát, a párisi nép tombolt örömében; min- 
denütt új, ismeretlen szépségek tűntek elő. Eossini egy nap 
alatt divat embere lett s a ((Sevillai borbély »-ban nyolczvan- 

szór hallgatá és tapsolá meg egymásután a közönség Main- 
viellenét. 

A jó közönség ! Hisz a közönség olyan jó magában, a kit 
egyszer megszeret, azt könnyen élnem hagyja; csak egyes 
emberekből ne állna a közönség ! 

Bármilyen nagy legyen egy művésznő, bármennyire 
meghódítja is a közönség szívét, ha sokáig egy helyen van, 
lassankint elhidegülnek iránta, megszokják s nem veszik 
többé észre előnyeit, hibáit pedig f ölj egyzik. Ha tisztán 
művészetének él, ha nem veti magát oda a világ zajának, 
hasonló szerepeket játszva az életben, mipt a színpadon, 
vagy ha épen otthon házi boldogságot talált, melybe csen- 
desen elvonulhat; ha szüntelen csak férje karján jelen 
meg, kit éveken át makacsul szeret, — lassankint elfogy- 
nak az imádók, később a tisztelők is ; a tapsokat, a koszo- 
rúkat tele marokkal szórják tehetségtelen olcsó szépségek- 
nek s neki meg kell ismerkedni mindazzal, a mi a közönség 
elhidegülését tanúsítja, a néma hallgatással, midőn lelké- 
ben érzi, hogy művészete remekelt, fitymáló bírálatokkal 
és üres padokkal. Később azt is hallania kell, hogy már 
régóta játszik, hogy már régen él, éveit megszámlálják; 
elmondják, hogy erre meg arra a szereposztályra már al- 
kalmatlan lett, beszélnek róla, hogy ki lesz utána, ha ő ki 
fog dűlni? Kereken szemébe mondják, hogy megvénült. 
És ha jön egy szerencsés vetélytársné, kinek két nagy ér- 
deme van fölötte: egyik az, hogy új, másik az, hogy a 
közönség kegyét nemcsak a színpadon, de a színpadon 
kívül is iparkodik megérdemelni : akkor a régi kegyencznő, 
anélkül, hogy vétett volna, anélkül, hogy erejében, művé- 
szetében hanyatlanék, bukva van ; mindenki ellene támad, 
elkövetkezik a kritika fitymálása, a közönség hidegsége, a 
színésztársak intriguái, gyűlöletes szerepek, és utoljára a 
sziszegés. 

Catalaní nem volt sem szebb, sem fiatalabb, sem na- 
gyobb művésznő, mint Jozefine, de volt egy talizmánja, 
mely sokat jelent a művészvilágban. Nem hordta magával 



Digitized by 



Google 



86 

á férjét A jámbor tengerészliapitány ki tudja melyik vi- 
lágrész tengerén fogy£|,sztá a rhumot, neje még csak any- 
nyira sem méltatá, hogy a közönség előtt nevét viselje. 
Hogy is cserélhette volna fel annyi diadal emlékével össze- 
kötött jólhangzó nevét egy barbár bourgognei névvel? 
tapsolóinak fele elhallgatott volna, ha signora Catalani 
helyett madame Valabregue-et kellett volna hangoz- 
tatnia. 

A becsületes Valabregue nem állt útjában neje művé- 
szetének, ő lehetett beteg bátran, lelhette a sárgahideg, 
skorbut, vereshimlö s a mi egyéb ajándékai vannak a tro- 
picus lég körének, meg is halhatott tetszése szerint és 
sülyedhetett a tengerbe, azért legkisebb változás sem tör- 
ténendett a heti rendben, s a kitűzött darabnak nem kellett 
elmaradni a játéksorozatból. 

Már csak az is nem eléggé bosszantó-e, ha egy kihirlelt 
műnek el kellett maradni napjáról, mert a főszerep vivöné 
aznap megbetegedett? Lehet-e ilyesmit elhinni, lehet-e 
megbocsátani ? Mindennapi ember, ha meghűtötte a gyom- 
rát, lehet kedvetlen, ha hurutja van, köhöghet, ha epéje 
kiömlött, lehet haragos, ha nem bir lábain állani, lefek- 
hetik; de egy művész, kinek kötelessége a közönséget 
mulattatni, mi joga annak köhögni, gyöngélkedni, lefe- 
küdni ? 

S hát olyat hallott-e már valaki, hogy egy művésznő 
csak azért elvonja magát a szinpadról, mert férje beteg? 
Isten neki, hát hivasson hozzá orvost, ő úgy sem gyógyítja 
meg; maga pedig menjen játszani, énekelni, mosolyogni, 
kaczérkodni. 

Már több nap óta keringett a városban az a botrányos 
hír, hogy Mainviellené nem akar föllépni, azt vetve okul, 
hogy képtelennek érzi magát énekelni, midőn férje halálos 
beteg s ő, ha egy perezre eltávozik tőle, a legkínzóbb aggo- 
dalmak között van. — Lárifári ! ki hinné ezt? azért nem 
akar föllépni, mert Catalani itt van, s a közönség tapsol 
Catalaninak; s ez sérti a madame-ot. 

Az igazgatót minden oldalról megrohanják, hogy miért 
nem lépteti fel Mainviellenét? Az igazgató minden órában 
izenget hozzá, végre fenyegetőzik, hogy kényszeríteni fogja ; 
a művésznő szabadság-idejét kéri, mert férje csak úgy 
gyógyulhat meg, ha fürdőkre mehet vele; úgy de elébb 
egyszer még föl kell lépnie, mert így van szerződésében ; 
nem bánja, azt is megcselekszi, csak bocsássák; ekkor oda 
küldik legkiálhatatlanabb szerepét : nem törődik vele, el- 
szánja magát, hogy átesik rajta. 

Már hét éjszakát virrasztott keresztül a szenvedő férj 
ágya mellett, s maga is oly halavány, miként az. Hosszú 
éjszakákon át ott ült a beteg ágya szélén, leste ajkainak 
sóhajtását, számlálta az órák perczeit, nehogy a gyógyszer 
bevételével elkéssék, hűs kezével lohasztá égő homlokát, 
s biztató suttogásával űzte a kór ijesztő álmait. Látogatók, 
jó barátok elmaradtak, mert azt mondák, hogy Mainvielle 
betegsége ragályos. A nő átölelte férjét, mellé hajtá fejét 
izzadt vankosára, forró ajkait csókolá, égő fejét keblére 
fekteté, gondolva, hogy ha ragályos a láz, ragadjon ő reá, 
s ha meghal a férj, haljon meg ő is vele ... és olyankor 
feledve volt a színvilág és az egy napig élő dicsőség ! 

Mainvielle betegsége épen az éjszakán fordult meg, s 
most üdítő álom fogta le szempilláit, az orvosok biztatása 
szerint ezentúl már életveszélyen kívül van. 

Jozefine ott ül ágya mellett, halvány, nemes vonásain 
a megtért nyugalom boldogsága látszik. Csak egy gondo- 
latja van, az, hogy férje meggyógyuland. 

Kezeiben a kiállhatatlan szerep hangjegyei, miken végig- 
fut, hogy visszaemlékezzék s teremtő lelkével új fényt, új 
szépséget keressen bennök. Hasztalan. Hálátlan szerep az, 
egyike azoknak, mikben a művész kiadja testi-lelki erejét, 
a nélkül, hogy legkisebb sikert arathatna, miket a költő 
kedv nélkül, gondolat nélkül szerze s a művészre bízta, 
hogy leheljen beléjök lelket, a mi tőle távol volt. Százszor 
földhöz kellene csapnia szerepét, széttépni lapjait és papu- 
csával rágázolni ; de Jozefine nem haragszik, a színpadi 

világ ingerei nem hatnak szívéig, ő csak azt érzi most, 
hogy férje meg fog gyógyulni. 

Néha elkomorodik arcza, ha élte ragyogó felén végig 
gondol, 8 odáig viszi gondolatja, hol a művészi élet alko- 
nyán meghosszabbul minden árnyék, de egy tekintet az 
alvó férj arczára, s szemei újra mosolyogni kezdenek, hisz 
ez mind csak komédia! a boldogság négy fal között lakik 
s semmi köze a csilló lámpafényhez. Lám, a miéi*t imád- 
kozott az éghez : férje meggyógyult ; hadd veszszen cserébe 
a hír ! ha őt elvesztette volna, jöhetne a hír, jöhetne a 
dicsőség, soha nem pótolná vissza. 

Egyszer halkan nyílik az ajtó, s a puha szőnyegeken 
óvatosan lép be mademoiselle Jeanette, Jozefine legrégibb 
kedves cselédje, kit utóbbi időkben minden munkától föl- 
mentett s mint társalkodónőt, mint barátnőttartottmagáhál. 

A leány arczán aggodalom látszik, melyet rosszul bír 
elrejteni. 

— Miért jött, Jeanette? kérdé halkan Jozefine, kezével 
intve, hogy zörejt ne okozzon, mert férje alszik. 

— Ah madame, mint örülök, hogy Mainvielle úr meg- 
gyógyul, s n^int szeretném, ha ön ma hirtelen megbete- 
gednék. 

— Jeanette, ön nekem rosszat kíván. 

— Világért sem madame, nem valami tartós nyavalyát 
értettem, hanem csak valami olyan színpadi betegséget. 

— Tudja, Jeanette, hogy nekem az a bajom nem szokott 
lenni, miért óhajtaná most? 

— Ah madame, ön talán még nem tudja, hogy Catalani 
is ma fog föllépni Zelmirában. 

— Tudom, Jeanette. 

— És tapsolni fognak neki, koszorúkat hányni. 

— S azt hiszi ön Jeanette, hogy az nekem rosszul esik? 
Catalani mindazt megérdemli, mert nagy művésznő. 

— Nagy, a hol ön nincs. Én Istenem, minő gondo- 
lat : önnek mellette Italianában lépni föl ! A közönség hi- 
deg lesz, 

— Hozzá szoktatott már. 

— De nem csak hideg, közönyös lesz; nemtetszését 
fogja éreztetni. 

— Eltűröm, Jeanette. 

— Oh madame, ön nem tudja, mi van ön ellen készü- 
lőben? a városban mindenütt beszélik . . . 

— Mit beszélnek ? 

Jeanette habozni látszott, mintha új szókat akarna föl- 
fedezni, végre mégis csak az igazit monda meg : 

— Hogy önt ki fogják pisszegni .... 

Jozefine egy perezre halavány lett, mint a fal, szerepe 
kihullott kezéből, feje alácsüggedt, s szemeiben két köny- 
csepp jelent meg. 

— Oh madame, ha lehet, ne lépjen ön fel ma, ne lép- 
jen itt fel soha többet; önt meg fogják gyalázni. 

Jozefine nyugodtan emelé fel e szóra arczát. 

— Tegyék. Mit gondolok én már vele ! 
S itt pillantatai alvó férjére estek. 

— Ne beszéljünk többet, Jeanette, férjem föl találna 
ébredni s meghall valamit. 

Mainvielle e perczben felnyitá szemeit s száraz kezét 
kinyújtva, megfogá Jozefine sima fehér kezét s odavoná 
őt magához, halk suttogó hangon rebegve : 

— Mindent hallottam. — Oh a betegek ravaszok, sok- 
szor lehunyják szemeiket, tettetve, mintha aludnának, csak 
azért, hogy kihallgassák, mit beszélnek körülöttük ? . . . 
Hát ide jutottunk ! . . . 

Jozefine lehajolt hozzá és megcsókolá homlokát. 

— Ne gondolj vele, Tharaud ; nagyobb a hír, mint a 
való ; én nem hiszem, hogy azt tegyék velem, és ha tennék 
is, mit vehetnek el tőlem ? Híremet ? akkor leszek boldog, 
ha azt elfeledtem. Te enyim maradsz. 

— Nem kellett volna engemet annyira szeretned, só- 
hajtja Mainvielle. A színésznő az egész világé, s a ki azt 
elfoglalja, az tolvaj és azt megbüntetik. 

-^ hé^ nyugodt és ne gondolj arra többet, 

— Én ne gondoljak rá többet? szólt keserűen a beteg 
színész, én, a ki tudom, mit tesz az : egyetlen szisszenést 
hallani ezer taps között, melyet meghall a művész leg- 
nagyobb lelkesedése közepett, s mely jobban fáj, mintha 
fulánkját érzenéd a kígyónak; én majd csendesen aludjam 
akkor, ugy-e ? midőn tudom, hogy te, az én 43álványom, 
az én oltárképem, a szégyenpadon állasz, s nyomorult 

. ficzkók tépik le homlokod koszorúit, miket Isten kezei 
fontak körüle. Idáig fogom hallani a szisszegést, mintha 
poharamból hangzanék felém. Ah, nyújtsd ide azt a poha- 
rat, hadd törjem darabra! 

— Tharaud ! esenge a nő, ne indulatoskodjál. Sérthet-e 
egy tiszta lelket ily bántalom ? Ha visszatérek, nem fogod 
homlokomon látni a szégyen pírját. 

— S én addig itt az ágyban fekve fetrengjek? Azt hi- 
szed? Nem. Elvitetem magamat oda, félholtan vitetem a 
nézők közé. Látni akarom, lesz-e bátorsága valakinek — 
engemet megölni, lesz-e bátorsága rajtam keresztül gá- 
zolni? En ! én magam kihívom az egész világot ! 

— Feküdjél le, Tharaud, szólt hidegvérrel Jozefine. Ez 
indulatoskodás neked nem használ. Beteg embertől senki 
sem fél. Ha egészséges volnál, sem védhetnél engem, mert 
férjem vagy. Ha szeretőm volnál, akkor tehetnél értem 
mindent; de gondolj rá, milyen nevetséges szerep volna 
az : egy színésznő férje, ki összevesz azokkal, a kik felesé- 
gének nem akarnak tapsolni ! 

Maínvielle mindkét kezével eltakarta arczát. 
E perczben az előszoba ajtaján csengettek. Jeanette 
sietett felnyitni. 

— Ha felgyógyulok, hörgé heves zokogással Maínvielle, 
kötéltánczos leszek ! Circus, ugrálni tanított kutyák, szem- 
fényvesztők, orczátlan ballet-meztelenség kell ide, nem 
művészet. Ha újra kezdem az életet, lovardát kormány- 
zók, nem színházat. Faré well Othello! Bambocheé a 
vásár ! 

Jozefine hasztq^lan kérlelé heveskedő férjét, ki szavaiban 

végerejét látszott kimeríteni, midőn visszatért Jeajaette, 
egy felbontott levelet tartott a kezében. 

— Bocsánat, madame, hogy e levelet bátor voltam fel- 
bontani, de miután átadója nevét épen nem akará meg- 
mondani, azon gondolatra jöttem, hogy tán valami bosz- 
szantó irat, valami pasquille, oh az emberek mindenre 
képesek. 

— Tehát mi az? 

— Egészen ellenkezője annak, a mit hittem. Elolvas- 
hatja ön. 

— Névtelen levél? Ki Írhatja azt? 

— Nem lehet valami nagy úr, mert igen szépen van 
Írva, egy egyszerűen öltözött férfi adta kezembe ; olvassa 
ön, madame, olvassa úgy, hogy Mainvielle úr is hallja. 

Jozefine kezébe vévé a levelet s olvasá belőle fen- 
hangon : 

« Halhatatlan művésznő! Ne lepje önt meg azon hír, 
hogy mai fölléptére bizonyos emberek, kiknek nincsen 
egyéb dolguk, oly előkészületeket tesznek, melyek önt 
megszomoríthatnák; én bizonyosan mondhatom önnek, 
hogy a közönségnek azon része, mely nem fecsegni, ha- 
nem hallgatni jár a színházba, mindazok, kik önben a mű- 
vészetet és nem személyes kellemeit bámulták, most is 
forrón éreznek ön iránt s ez érzelmöket a mai estén nem 
csak szóval, de ha kell, bizonyomra tettel is be fogják bizo- 
nyítani. Azért lépjen ön oly bátorsággal a közönség elé, 
mint a ki tudja, hogy őt szeretik. Megbocsásson ön kuszált 
soraimért, én, ki ezeket írtam, egyszerű kézműves vagyok 
s minden érdekem, mi önhöz szólni késztet, az, hogy én is 
Magyarországban születtem s önre, mint hazám leányára, 
büszke vagyok. N. N.» 

Az egyszerű, czifrázatlan szavak oly jól estek az üldö- 
zött művésznőnek. Tehát ott, hol csak a művészet kéjeit 
élvezik, s nem követelnek a művésznőtől többet, még sem 
hal meg a kegyelet egészen. 

■ — Lásd; monda férjének, e néhány szó engemet föl- 

emel. E névtelen irás nagyobb diadal énnekem, mint egész 
halmazai az illatos leveleknek, miknek pecsétjei tízágú 
koronákat viselnek; ennek pecsétje egy méh, a szorgalom 
jelképe; oh e napon erős fogok lenni! 

Újra csöngettek. 

Jeanette kétségeskedő arczczal jött vissza. 

— Az igazgató kihordója van itt valami izenettel. Nem 
tudom, bebocsássam-e ? 

— Jöhet ! bárminő izenettel, szólt Jozefine, erős szív- 
vel. Ma nem fog semmi megrendíteni. 

S kiment eléje a salonba, nehogy férjét a netalán kelle- 
metlen izenet újabb kedélyizgatottságba hozza. 

Az igazgató egész tisztelettel jelenté kihordója által, 
miszerint bocsánatot kér a tisztelt művésznőtől a mai es- 
tére hirdetett «Italiana in Algheri)) helyett mást kénytelen 
helyettesíteni, mert a király ő felsége épen most paran- 
csolá meg, hogy a tegnap érkezett Nemours herczegnő 
kívánatára, ki Mainviellenét Semiramidében akarná hal- 
lani, ez utóbbi dalmű vétessék elő. Azonban, ha a tisztelt 
művésznőt tán családi bajok tartóztatnák, az igazgató ke- 
gyeskedik elengedni a föllépést, s magára vállalandja, 
hogy a tisztelt művésznőt a herczegnő előtt kimentse. 

A kedves, engedékeny igazgató ! Milyen jószívű lett egy- 
szerre. Ah igen, mert Semiramide oly szerepe volt Joze- 
finenek, melyben a közönséget elbűvölé, s ha abban lép 
fel Zelmira után, könnyen kiragadja a pálmát Catalani 
kezéből. Ah, milyen keresztvonás volt ez az ifjú óriások 
számításain ! rémültökben ők adták azt a tanácsot Debou- 
reuxnek, hogy inkább mentse fel a játék alól Mainvielle- 
nét, ki úgyis félni fog e napon a végzetes föllépéstől. 

Jozefine arcza kigyulladt, ajkai remegtek és keble hevült. 

— Tisztelem Deboureux urat, szólt hirtelen elhatározva 
magát, játszani fogok ! 

A kihordó sietett vissza az izenefttel, mely tökéletes 
dühbe hozta az ifjú óriások seregét. Ez dacz, s nyílt ki- 
hívás yolt ellenökben ; ők tért nyitottak neki, hogy vissz^- 

vonulhasson és ő nem használta azt, hanem szembe állt 
velők ; a kihordó jól hallá az ajtón keresztül, mint paran- 
csolá emelt hangon Jozefine társalkodónéjának, hogy leg- 
szebb diadémját, legpompásabb öltözékeit készítse el szá- 
mára. 

Ah ! Tehát harcz életre-halálra ! 



VI. A színházi csata. 

Eljött a várt, a rettegett óra, a népség tódult az opera- 
színház felé. A fiatal óriások nem eléggé titkolt előkészü- 
letei a lehető legszélesebb kiterjedésben szélesztek el a 
hírt, hogy ma nagy dolgok fognak történni a színháznál, 
nagy előadás lesz nemcsak a színpadon, hanem a parter- 
ren, a karzatokon és a loge infemaleban (alvilági páholy), 
így hívták a színpadhoz legközelebb levő páholyt, mely a 
fiatal óriások kedvencz barlangja volt, azon tulajdonságá- 
nál fogva, miszerint sokkal alantabb esett a színpadnál, a 
legkellemesebb kilátást nyújtván balletek alkalmával. 

A fiatal merveílleuxök törik magukat a népen keresztül, 
mely a pénztárak és előcsarnokokban tolong, iparkodva 
észre vétetni, hogy most foglalatosságban járnak; ha kettő 
összetalálkozik, nagy gondos fontossággal kérdezik egy- 
mástól : minden rendben van ? a fiatal alispánfi azt a sze- 
repet találta ki maga számára, hogy minden szembejövő- 
től megkérdezze : nem látta ön monsieur Kárpáthít ? Nem 
látta ön az én barátomat, Iván herczeget? Nem látta ön 
monsieur Fennimoret? utoljára kifogyva a többiből, még 
azt is megkérdezi : nem látták-e monsieur Oígnont ? a ki 
után pedig civilisált ember nem igen szokott minden bo- 
lond helyen tudakozódni, levén az embereknek bizonyos 
osztálya, kikkel négyszem között szokás bizalmas lábon 
állani, de mások előtt nem szokás őket megismerni. 

Monsieur Oígnont nem is szükség keresni, ő a maga 
helyén van; embereit jól elrendezé földszinten és karza- 

tokon; most az előőrsöket vizsgálni jár, ha vájjon min- 
denki rendeltetése helyén áll-e ? A tapsot a parterren kell 
kezdem, mert ez adja a hitelt; minthogy az opera először 
adatik, az emberek nem tudhatják, mikor tapsoljanak? 
tehát arra kell vigyázniok, hogy a loge infernaleban mikor 
áll fel Kárpáthi a tükör előtt? ez azt jelenti, hogy most 
tapsoljatok. A koszorúvetők már be vannak tanitva s el- 
helyezve mind a három karzaton ; a harmadik karzaton 
ott van már az az ember, a kinek a kalapját le kell ejteni, 
mikor Semiramide áriája jön, átellenben pedig a másik, 
ki ásítani fog a legcsendesebb fioriturák alatt. 

A fiatal óriások beavató ttabbjai ezalatt a foyerben len- 
getik szárnyaikat, Catalani körül csoportozva. Mainviellené 
még nincs felöltözve, Ő csak két felvonás múlva jön s 
addig öltözőszobájában marad. 

Catalani ma csupa kedély, elmés, néha csípős ötletei 
mindenkit jó kedvre hangolnak; nagyon jól tudva van 
előtte az ifjú gentlemanek ez esti fáradozása s igyekszik 
érte háládatos lenni. 

Öltözete a legigézőbb. Hosszú, fekete haj a félig lebontva 
omlatag fürtökké szoríttatik össze a keresztülfont gyöngy- 
füzérek által, a habkönnyű tunica, mely termete igéző 
bájait leplezi, phrygiai kelméből készült, melynek szöve- 
téből nagy munkával minden második selyemszálat ki- 
húztak, hogy annál árulóbb legyen ; a gazdagon hímzett 
piros öv úgy van kötve karcsú derekára, hogy sorsát irigy- 
lésre méltóvá tegye azok előtt, kik örömest változnának 
chasmirrá, hogy a szép asszony derekát átfűzhessék. 

A szép asszony egy évvel sem fiatalabb Mainviellenénál, 
de a játszi vidámság, a gyakran túlcsapongó kaczér kedély 
s valami bámulatosan hódító merészség, mely egész lényén 
elömlik, azon hódolatot biztosítják számára, mely az örök 
fiatalságé. E mellett ő minden szerepében csak magát, 
csak Catalanit játsza, a kedves, a vidám, a hódító asz- 
szonyt; nem sokat törődik vele, hogy öltözete jellemző 
legyen, mint inkább, hogy küllemeit emelje; megőrül, a 

coulissák közé mosolyogva, s meghal, az alvilági páholy 
felé vetve hódító tekintetét. Ez ugyan kevés annak, ki a 
művészetét imádja, de annak, ki a művésznőt, elég. 

Catalaninak nincsenek azon gyöngéi, a mik más művész- 
nőknek, a kik szeretik azt hitetni el a világgal, hogy ők 
vetélytársnéik ellen nem áskálódnak, s ha valaki előttük 
rosszul beszél azokról, megfeddik, hogy minek cselekszi 
azt ? Oh, madame Valabregue még a szinpadon sem sze- 
reti a színlelést, ö egyenesen buzdítja arra imádóit, hogy 
előtte a többi énekesnőket megszólják, s ha kifogytak azok, 
szolgáltat ő maga anyagot. Egy időben e rendkívülisége 
által, midőn az opera igazgatónéja volt, annyira vitte a 
dolgot, hogy társaságának valamennyi nőnemen levő tagja 
otthagyta s ő egyes egyedül maradt. 

Ma rendkívüli vásárja volt a kedveskedésnek : a frakk- 
szárnyú pillangók nagy titokban megsúgák a szép asszony- 
nak, hogy ma reá nagyszerű meglepetés vár; később 
azután azt is kifecsegték, hogy miből álland a meglepetés : 
koszorús és gyémántos diadém a művésznő számára, 
pisszegés és talán fütty a vetélytársnénak. 

— ügy kell néki, monda a szép asszony nem rejte- 
getett örömmel, kicsi, gömbölyű ökleit egymáshoz ütö- 
getve. 

Később azt is elmondák a jelenlevők, hogy mindezek 
kinek a művei? Természetesen, a ki jelen nem volt, arra 
nem háromlott semmi. 

A szép asszony gyönyörű mosolygással jutalmazá a fára- 
dozókat, s maga szólítá fel Abellinót, hogy mint a szépé- 
szetnek legavatottabb tanítványa, a kis fekete szépség- 
flastromot ragaszsza fel korallpiros ajkai fölé. E kitünte- 
tést növelte az is, hogy a pompás gyémántokkal kirakott 
órát, melyet Abellino ma reggel ajándékozott a szép asz- 
szonynak, keblére tűzte. Hogy Zelmira idejében viseltek-e 
a dámák szépségflastromot és zsebórákat? az nem idetar- 
tozó kérdés. 

Végre jön a rendező s egész alázattal jelenti, hogy a 

darabot már kezdeni kellene) mert Nemours és Berry her- 
czegnők már páholyaikban vannak. 

— Mit nekem Nemours és Berry herczegnök? kiálta 
büszkén a szép asszony, ki nem tudta elfelejteni, miszerint 
ők az okai, hogy ma Mainviellené nem Italiánát, hanem 
Semiramidet énekli. Várjanak ! Itt én vagyok a királyné. 

A fiatal óriások azonban nem szándékoztak örökké 
abban a birodalomban élni, a hol a szép asszony a királyné, 
8 nagy courtoisieval kértek bocsánatot, hogy a művésznőt 
idáig tartóztatták, midőn az épen azt szerette volna, ha 
még tovább is tartóztatják. 

Sietett mindenki páholyába. Abellino még egyszer végig- 
futotta a szövetségesek páholyait, intve, serkentve és buz- 
dítva őket; egy páholyban a három ifjú magyar mágnás 
ült, István, Rudolf és Miklós. Hozzájok is benyitott Kár- 
páthi. 

— Ah, ti is megjelentetek? nagyon szép. Csak kérlek, a 
mi páholyunkra vigyázzatok. 

— Úgy látszik, szólt Eudolf, mintha ma ti fognátok 
debutirozni, nem azok ott a színpadon. Sok szerencsét. 

Lassankint helyére vergődött mindenki. A nyitány el- 
kezdődött, ezalatt a loge infemale kiszegezé távcső-batté- 
riáit, megostromolva a páholyok sorait, a világszépségek 
eleven műtárlatát, onnan sorba vették a földszint, a kar- 
zatokat, mindenütt akadt ismerős. 

Monsieur Oignon, a taps karmestere, az első karzaton 
emelkedék magasra egy pad végére állva fel, kivel AbelUno 
a páholyban levő nagy velenczei tükörből váltogatá titkos 
jeladásait. 

Végre dob és trombita szakadtából befejeződött a nyi- 
tány s a várva várt függöny föllebbent. 

Minden szem, minden látcső oda volt fordulva, minden 
tenyér készen áll már, a koszorúk és versek repülőfélben, 
úgy, hogy midőn a megnyílt szinpad félsötét hátteréből 
előlépett a biborpalástos, aranynyal hímzett nőalak, egész 
vihara a tombolásnak zendült meg felette, s hogy vihar 

ne legyen szemét és eső nélkül, repülő koszorúk és kavargó 
versek kezdtek alá özönleni a színpadra. 

— Barmok ! mit csináltok ? hisz ez még nem Catalani, 
hanem signora Brussi, ki a prologot fogja elmondani ! 
Csendesüljetek el ! 

A megrettent signora észrevéve, hogy a vihar nem az 
ő kedveért támadt s sietett elkotródni a maga p'rologjával, 
helyet adva Zelmirának, ki dühösen jött a szinpadra, po- 
kolnak ajánlva Eossinit, ostoba libretto-irójával együtt, 
ki prologokat készít az operák elé s másnak szóratja a 
koszorút. Hiába, nem lehet első előadásnál azokat a tudat- 
lan embereket mindenre jól betanítani. Nincs más mód a 
hibát helyrehozni, mint signora Brussit skizzirozni, s rög- 
tön belekapni a jelenésébe. 

E jelenetre kétszer akkora lett a taps. Ha más színésznő 
feledkezik így el magáról és a közönség iránti tiszteletről, 
bizonyos lehet felőle, hogy azon színpadról eltíltatik ; ah, 
de a közönség kegyenczétöl ez genialitás és bámulatos 
lélekjelenlét. 

E jelenépre a még elkésett koszorúk is útnak eredtek, 
^gy í^ogy Catalani a szó teljes értelmében térdig járt a 
versben és bokrétában, a mi a tisztelt művésznőnek nem 
csekély akadályára szolgált a súgó-lyukhoz közeledésben ; 
azon különös tulajdonsága levén, miszerint partitúrája 
szövegét rendesen fölöslegesnek tartá megtanulni, s ez a 
mint egyrészről nagyszerű bátorságát bizonyítja, másfelől 
annak tanúságára szolgál, mennyire nem szükség énekes 
darabokban a szereplöknek a mű beltartásával ismeret- 
ségben lenni. 

Hanem azt meg kell engedni, hogy szép asszony volt ; — 
itt a lámpafény mellett gyermekded leánykának tetszett, 
minden pillanata ölt és elevenített, minden mozdulata el- 
bűvölt, elragadott ; nem iparkodott ő szerepének keresztül- 
gondolt összhangot adni, hanem az egy változatos lán- 
czolata volt mindennek a mi varázsló, bűvölő, csábító ; 
maga az ének is messze esett attól, a mi szerepében volt 

Jókai: Egy magyar nábob. I. ' 

Írva, annyira átfűzé azt tetszése szerint csodálatos hajlé- 
konyságú hangja virágaival, elővette mindazon mester- 
fogásokat, mik a közönséget meghódítják, s teleszórta 
csillagokkal úgy az egész darabot, hogy maga Bossini, ki 
a színfalak közül hallgatá saját müvét, tapsolni kezde s a 
körülállóktól kérdezte : wnagyon szép mü ez, nem tudják, 
ki szerzetté ?» 

A közönség is igen jól játszott, monsieur . Oignon em- 
berei jól viselték magukat, egy kézmozdulatára Kárpáthi- 
nak száz meg száz tenyér visszhangzott, s ha ^ letette 
kezét, elhallgattak ismét, hogy' egyetlen drága fioritura el 
ne veszszen a közönségre nézve, holmi idétlen tapsolás 
miatt. 

Most következett Zelmira románcza; a mű legszebb 
fénypontja, hol a mélabús áriát csak egy fuvola, egy hegedű 
piccicato s egy oboe koronkinti kísérete mellett énekli. 

— Csitt! chutt! pszt! hangzók jó eleve; a loge ínfer- 
naleból integettek, hogy csendesen legyen a közönség, 
mert most jön a javar. 

Catalani egész a szinpad elejére lépett, hogy annál job- 
ban megérthessék s olvadékony, lágy hangon elkezdé a 
románczot énekelni. 

Alig haladt egy pár tactust, midőn a legelső trillánál 
valami harsány hang « bravó »-t kiált, s arra elkezd szám- 
talan tenyér tapsolni. 

Kárpáthi ijedten tekinte fel : micsoda ügyetlen bolond 
ez az Oignon ! ilyenkor tapsoltat, mikor a piano van. 

Catalani megállt az ének közepén s látható bosszúság- 
gal végigvárta, míg a taps elnémul, s csak akkor folytatá 
a románczot. 

Ismét alig ment a legközelebbi rouladig, megint rákezd- 
tek a tapsot és a bravokíáltást. 

— Megőrült ez az Oignon ? kiálta Kárpáthi elég hallha- 
tólag, kihajolva páholyából. Csitt ! csendesség ! 

Az egész loge infernale felállt, hogy elcsitítsa a mítl- 
apropos zajt; már pedig semmi sem nehezebb, mint egy 

tapsoló közönséget megkérlelni, hogyne tapsoljon. Zelmira 
kezdett kijönni a szerepéből, s a fejét csóválta. 

Azzal újra hozzáfogott a dalhoz, a taps megint félbe- 
szakasztá, a mi végre annyira dühbe hozta a művésznőt, 
hogy magáról egészen megfeledkezve, bosszúsan toppantott. 

Abellino dühösen rohant erre ki a páholyból, fel a má- 
sodik karzatra, ott a sápadtan szembejövő Oignont torkon 
ragadta. 

— Ember ! Mit cselekszel? Megakarsz ölni bennünket? 

— Uram, szabódék a sápadt tapskereskedő, bukott em- 
ber vagyok, itt idegen kezek működnek, ezek nem az én 
tapsaim, ez ármány, a mely túljár az eszemen. En a tap- 
solók közül egy lelket sem ismerek. 

— El kell őket csitítani. 

— Oda ne menjen ön uram, mert ezek valami részeg 
ouvrierek, a kik hamar megmarkolászszák az embert. 

Abellino- kétségbeesve tépte haját, 

Végre Zelmira látva, hogy a merő taps miatt ezt a csen- 
des áriát el nem énekelheti, hirtelen feltalálta magát, s 
egy másik operából, mely a közönség kedvencze volt, hir- 
telen kikapott 'egy finálét s azt énekelte el Zelmira ro- 
máncza helyett. A taps irtózatos lőn. Oly művésznőnek, ki 
a közönség kegyencze, minden szabad, minden jól illik. 

Az ifjú óriások magukon kívül voltak a siker nagysze- 
rűsége felett, s midőn a függöny legördült, felrohantak a 
színpadra, melyről a koszorúkat épen akkor gereblyélte 
össze két színházi szolga, hogy saját bokrétáikból egy 
levelet kaphassanak; a művésznőt Zelmira jelmezében 
ültették hintájába s nagy lelkesedésben kifogták lovait a 
rúd mellől, s maguk vonták diadalmi menettel egész szál- 
lásáig, hol ismét átöltözködött, hogy imádói seregével 
együtt a színházba visszatérhessen, páholyában élvezendő 
diadala másik részét : vetélytársnéja bukását. 

Ezalatt a második darabhoz szükségelt előkészületek 
rendbehozattak, a nyitány megkezdetett. Mindenki helyére 
ült, szeméhez igazi tá lorgnettjét, s kíváncsian várta a füg- 

7* 

göny föllebbentét, mert hiszen ma nevezetes rendkívülí- 
ségnek kell történni : a szinház első művésznőjét, ki annyi 
éven keresztül a közönség kedvencze volt, fogják ma kipisz- 
szegni, s a közönség némi elégtételt lát abban, hogy a 
kinek oly sok ideig tiszteletével adózott, végre valahára 
megalázva, összetörve lássa. Utoljára is töredékeny játék- 
szer volt csupán. 

A nyitány végződött, — a színpadon hallatszott az ügyelő 
koppantása, — egy páholyban nagy zajjal csapták be az 
ajtót, s elkezdtek fenhangon beszélni, nevetni : az Catalani 
páholya volt, ki igen jól látszott mulatni több fiatal óriás 
társaságában, mi annyival hallhatóbb volt, minthogy az 
egész" közönség az utolsó dobütés elhangoztával a legmé- 
lyebb hallgatásba merült. 

A függöny lassan felgördült. A szinpad hátteréből ma- 
gas, fönséges alak lépett elő. — Arcza, termete, magatar- 
tása igazán királynői. Maga Semiramis nem lehetett 
szebb, nem magasztosabb, midőn birái, midőn ellenei elé 
lépett birodalmát visszanyerni vagy elveszteni. — Ott is, 
itt is égy birodalomról volt szó ! 

Mély csend honolt mindenütt, csak egy páholyban fe^ 
csegtek hangosan, még egy szisszenés sem hallatszott ; ezt 
csak akkor volt szokás megkezdeni, midőn az illető a lám- 
pák elé lépett. 

Jozefine jól tudta azt, hogy ez ama veszélyes helynél 
szokott kezdődni, s arczán egy vonása sem látszott a féle- 
lemnek, a tétovázásnak. Oda lépett bátran. 

Azon perczben Berry herczegnő, ki Nemours herczegnő 
mellett ült, kihajolt páholyából, s erős, csengő hangon e 
szókat kiáltá : 

— Au nom de la reine ! (A királynő nevében.) 

S a közönség egy immortelle-koszorút látott repülni a 
művésznő elé. 

A következő pillanatban egy férfi-hang kiáltá az első 
karzatról : 

— Au nom du peui)le ! (A nép nevében.) 

S a művésznő lábaihoz egyszerű babérkoszorú hullt alá. 

E perczben, mintha rögtön kicserélték volna a közön- 
ségét, oly óriási általános taps zendült meg, hogy Catalani 
ijedten kapta vissza a fejét, mintha valami explosio tör- 
tént volna. 

A közönségnél a méltatlanságot a nagylelkűségtől csak 
egy hártya választja el, s a milyen könnyen hajlik az elsőre, 
ép oly kitörő a másodikban. 

Mainviellené mindenre készen volt, csak erre nem : két 
koszorú hullott elé, két oly nagy név felkiáltása mellett, 
mely előtt tisztelettel hajol meg mindenki, mely egy va- 
rázsütéssel képes volt megnyerni számára a közönséget, 
úgy, hogy midőn lehajolt e két koszorút fölemelni, mely 
egész özönével fölért a fizetett bokrétáknak, elfeledkezék 
Semiramisról és térdre roskadt. Azt hiszik sokan, hogy a 
színésznő nem tud igazán sírni a színpadon ; oh ezek 
valódi könyek voltak, a véghetetlen, a határtalan hála 
könyei. 

A közönség nem birt magához térni a tapsolásból s ez 
valóban jól történt Jozefinere nézve, mert ha e perczben 
énekelnie kellett volna, egy hangnak sem leendett birto- 
kában. 

De végre kisírta magát, ereje visszatért, egy színházi 
szolga eljött a színpadra, a két koszorút ezüst-tálczára 
teendő. Jozefine annyit mondott neki súgva : hogy siessen 
beteg férjét a látottakról tudósítani — s azzal ismét Sémi- 
ramis lett, a szíveket, országokat hódító királyné . . . 

Soha sem hallották őt így énekelni ! Hangja csengett, 
mint az üvegharmonika zenéje, versenyi sírt a fuvolával, 
lígy, hogy nem lehetett megismerni, melyik az ének, melyik 
a zene hangja? majd lement mélyen harmadfél octáván 
keresztül, s mint a megütött harang, zúgott tiszta ércz- 
hangja a szíveken keresztül. Nem volt az mesterséges, de 
művészi ; nem volt az csáb, nem varázslat : de ideál, de 
költészet ! 

A közönség, mintha megbánását akarná benne kifejezni, 

hogy egykori kedvenczét oly könnyen fölcserélte, kétszere- 
sen el volt ragadtatva. 

Van valami bizonyos önkénytelen zúgás, valami névte- 
len hangja az elragadtatásnak, mely olyan, mint az arany : 
nem lehet mondva csinálni, épen azért oly becses, mint 
ama nemes érez, s többet jelent minden tapsvihamál : e 
sóhajból, biztatásból, elégültségből vegyült hang kiséré 
végig Jozefine első énekét, melyben nem lehete egy foltot, 
egy lehelletét a gyöngeségnek találni. 

A loge infemale népessége meg volt némulva ; ha valaki, 
a ki egy véletlenül szétpattant gőzös roncsában egyszerre 
a tenger fenekére sűlyedt, leírhatná azon érzést, mely által 
meglepetett, az valamennyire megközelítené az ifjú mer- 
veilleuxök belső mivoltát 

— Mi ez ? Ez ármány ! Ez complott ! összeesküvés ! Ki- 
nek a műve ? Áruló volna tán közöttünk ? Ah ez a taps 
botrány ! Ez fizetett dolog. Bizonyosan ez az újonan érke- 
zett két magyar mágnás rendezte az egészet. Nem, nem, 
azok sokkal takarékosabbak. Ez kétségbeejtő ! 

Ilyen és hasonló apostrophok tölték be az alvilági 
páholyt, míg Abellino nem állhatva tovább a nyugtalan- 
ságot, igérkezék, hogy felszalad Eudolfhoz és kiveszi belőle, 
nincs-e e botránynak valami összeköttetése az ő separatis- 
musokkal ? 

— Ah, szólt berohanva a páholyba, tehát a büszke 
Mainviellenének is vannak gazdag imádói ! 

Eudolf vállat vont, mintegy mutatva, hogy ezt a syllo- 
gismust, melynek sem eleje, sem hátulja nincsen, nem 
értheti. 

— No mert azt csak nem tagadhatod, hogy ily dühön- 
gés nem történik imádók nélkül. 

— Megengedem, hogy vannak imádói, csak azt nem 
értem, hogy miért kell azoknak gazdagoknak lenni ? 

— Ah, tehát azt hiszed, hogy ily pompás tréfát ingyen 
lehet csinálni ? Ez valóban f amóz ! Akárki tette közülünk^ 
azt meg kell vallani, hogy övé 9, diada-l. 

— Pedig egyikünké sem a diadal, mert nem közölünk 
való szerzetté. 

— Ahán ! Ti tehát ismeritek, hogy ki az ? Csak nekem 
mondjátok meg, hogy a többiek meg ne tudják. 

— Amott áll az első galleria közepén, jól kiveheted, 
mert valami sajátságos zsinóros öltözet van rajta, a milyet 
itt nem viselnek. 

Abellino oda irányzá látcsövét. 

— Bon Dieu ! ki az ördög az ? 
Eudolf hidegvérrel felelt 

— Gaudcheux asztalosmester uram legénye. 

— Va-t'en, kiáltá bosszúsan Abellino s felugrott és ott- 
hagyta a páholyt. 

— Hát érdemes ennek igazat mondani ? szólt Budolf, 
szemüvegét az arszlánpáholy felé fordítva, melynek szem- 
fegyverei rettenetesen dolgoztak mindenfelé, ismerős ar- 
czot akarva fölfedezni a váratlan ellenség között ; de mind 
hasztalan : a rejtélyt nem birták kibonyolítani. 

Abellino ezalatt rohant monsieur Oignont fölkeresni. 
A lépcsőkön találkozott vele. Az ember úgy nézett ki, mint 
a kinek az orravére foly. 

A dandy megragadá a tapskereskedő * magas gal- 
lérját. 

— A kingdoom for a horse ! egy lovat egy füttyért, nagy 
ember ! 

— Ah uram, nem vagyok én többé nagy ember, — ösz- 
szetört, semmivé tett ember vagyok. Hallja ezt az ember- 
gyilkoló tapsot? Én futok. 

— Fuss, de sípokért és druszáidért (Oignon = hagyma). 
Ha ők a végletekre mennek, megyünk mi is oda. 

— Ok ! ők ! De kik azok az «ők» ? Hiszen ha csak egyet 
ismernék közülök, mindjárt megtudnám, ki lappang a háta 
mögött? de csupa merő ismeretlen pofák, s mit tudom én, 
kinek a parancsára működnek? 

— Jól van Oignon, ön gyáva ficzkó, s ez önnek jól áll ; 
hanem gentlemaneket nem fog senki csúffá tehetni, most 

takarodjék ön és küldjön maga helyett koszorúba fonott 
oignonokat. 

— Ah uram, gondolja ön, hogy lesz valakinek bátorsága 
azt lehajítani? 

— Fripon ! Lesz nekem. 

— Az Istenért, azt ne cselekedje ön uram; akkor inkább 
^ég egy kísérletet teszek; a legközelebbi entreact alatt 
utasítást adok embereimnek a pisszegésre, a sípra nézve 
ma rossz aratás lehetne, tán egy erős chut hasonló szolgá- 
latot teend kevesebb veszélylyel. 

— Tehát lássa ön, hogy helyrehozza a kudarczot, nehogy 
mi vegyük át a szerepet. 

Abellino ezzel visszatért az oroszlánbarlangba, elmondva 
erélyes föllépését Oignon ellenében, mely hősi magaviselet 
az egész clubb helybenhagyásával találkozott, s mindnyá- 
jan késznek nyilatkozának azon esetben, ha Oignon szavát 
nem tartja, Kárpáthi igéretét beváltani s a canaille ellené- 
ben határozottan föllépni. 

Az első felvonás ezalatt dicsőségesen végződött; közön- 
ség és szereplők meg voltak elégedve egymással, a mi nagy 
ritkaság. A felvonásköz alatt valami véletlen izenet érke- 
zett Berry herczegnőhöz, mire mindkét herczegnő elhagyta 
a páholyt. 

Ez jó jel volt az ifjú óriásoknak. Sokan Oignon úr ban- 
dájából tartózkodást éreztek a magas vendégek jelenléte 
miatt, s eltávoztuk után új erőre ébredt bennök a rakon- 
czátlankodási vágy. 

A második felvonásban nincs mindjárt dolga Mainvielle- 
nének, előbb több apróbb szereplők végzik a maguk ügyeit. 

Ezek jók voltak arra, hogy a kötelőzködés fegyvereit 
előre hozzájok fenjék. Egy művész pályáján még az idegen 
emberek szerencsétlensége is befolyást gyakorol. 

Itt kezdődik Semiramide áriája. Csendes, álomszerű áb- 
ránd, melynek dallamát az ember, úgy tetszik, mintha szí- 
vével hallaná, s régi visszhangokat érzene ébredni mind- 
egyik szavára* 

E csendes, méla ária közepett, a halk pianissimo alatt, 
mint Oignon úr eleve jól elrendezé, egyszerre elkezd valaki 
a harmadik karzaton nagyot és czifrát ásítani, végignyúlva 
az ábéczé valamennyi magánhangzóin. 

Ennyi magánhangzóra azután hirtelen egy mássalhangzó 
következett, mely mássalhangzó nem találtatik semmiféle 
ábéczében, nem levén az egyéb, mint egy goromba tenyér- 
nek a hangja, mely az ásítás közepén valakinek a szájára 
egész súlyával ütődik. 

A közönség hallá az ásítást és a csattanást, néhányan 
nevettek, egy-kettő pisszegett, azután ismét csendesség lett, 
s Mainviellené zavartalan f oly tata áriáját. 

Az első jeladás megtörténvén, a fiatal óriások figyelve 
látszottak lesni, hogy mikor kezdődik már a chut? 

A csattanás pillanatában hangzott ugyan egy pár, de 
arról nem lehete tudni : vájjon a színpadra szól-e, vagy az 
ásítóknak, vagy a nevetőknek ? 

Több nem hallatszott. 

Már az áriának is vége volt, pisszegés csak nem tör elé ; 
hanein a közönség tapsolt, s az. eltávozott művésznőt nyílt 
jelenetben kihívá. 

Már ekkor az ellenfél dühe, nem fékezheté magát többé ; 
a loge inffemaleban elkezdtek pisszegni. De mi volt ez 
annyi taps ellen ? Szélfúvás, mely csak a tüzet éleszté. 

— Fel a karzatokra ! Fel a karzatokra ! kiálta Abellino. 
Ha kell botrány, legyen az csattanós. Miért nem hozattam 
előre hagymakoszorúkat. 

Az ember mond sokszor nagyot, a miről tudja, hogy úgy 
sincs kéz alatt, s ha aztán akad valami hírtelenkezü ember, 
a ki rögtön előteremti a kórt, de nem kívánt tárgyat, akkor 
aztán mit csináljon? 

így járt Abellino, mert a mellette álló excellens fiatal 
honfi, a mint meghallotta, hogy mije hiányzik, rögtön futott 
le a piaczra, megvásárolt egy egész hagymás kofát s a há- 
tára vetett hagymakötegekkel futott vissza a páholyba, 

— Itt vannak ! 

Már benne voltunk. Kárpáthi kénytelen volt végigjátszani 
hős szerepét. 

— Fel a karzatokra ! Előre, barátom ! kiáltá elhatáro- 
zottan. . 

Annyi esze volt, hogy az exoellens ifjút küldötte előre. 

S az ifjú titánok rohantak fel a meny dörgő olympusra, 
azt vélve, hogy szövetségeseiket lángra buzditandja erélyes 
megjelenésök. 

Jaj, de már akkor az egész szövetséges sereg siralmasan 
debandirozva volt. 

Miként Budolf helyesen gyanitá : Gaudcheux uram asz- 
taloslegényei vitték ezúttal a legtitkosabb policziát. Társuk 
által felbuzditva, nemcsak abban voltak munkásak, hogy a 
nép kedvenczét tetszésnyilatkozatokkal megtiszteljék, ha- 
nem egyúttal abban is, hogy Oignon úr legényeinek ellen- 
kező nyilatkozatait idejekorán elfojtsák. 

Az első darab alatt igen együgyű dolog volt kiszemel- 
niök azon választottakat, kik a loge infemale intésére tap- 
solnak, s könnyű volt kitalálni, hogy a második darabban 
ezek fognak majd sziszegni. Az entreact alatt tehát, midőn 
a közönség meggyérül, oda furakodának melléjök, minden 
fogadott pisszegő mellé egy tenyeres-talpas asztaloslegény, 
s abban a pillanatban, a mint az első pisszegés megtörtént, 
rnint a parancsolat fúródott a sziszegő oldalába egy-egy 
hegyes könyök, vagy egy izmos ököl. Az aztán naeg sem 
mukkant többé. Un soufflet pour un sifflet ! Ez volt a tit- 
kos jelszó, mely bonmot annyit tesz, hogy .«egy pofont egy 
füttyért)). S ez untig elég volt az ellenfél elnémítására. Ha- 
sonló fátum érte az ásítót is, ki hihetőleg máskor otthon 
fogja magát kialudni. Az egész claque le volt fegyverezve; 
monsieur Oignon nem képzelt egyebet, mint hogy embereit 
elnyelte valami titkos sűlyesztő. 

Ámde jöttek a triariusok. Elől rohant az excellens ifjú, 
vállán a veszélyes koszorúkkal ; két-három lépcsőt ugrott 
át egyszerre, Fennimore nem győzött utána kiáltozni, hogy 
e rohanás afficiálja a tüdőket. 

— Itt vagyunk! kiálta diadallal, a legfelső lépcsőre jutva, 
de azon pillanatban úgy üték fejébe eddig észre nem vett 
kezek a Bolivár-kalapot, hogy az széles karimájával a vál- 
lait takarta el. 

Azon perczben el volt szedve a munitio, a zajra ki- 
rohant a lépcsőkre a sok mindenféle tímárlegény, asztalos- 
legény, s más afféle keztyűtlen hadak, a gants jaunes (sárga 
keztyűk) nem állták ki az ostromot, ki kalap, ki frakk- 
szárny veszteséggel jutott vissza a lépcsőkre, az egész fel- 
lázadt óriássereg lejupitereztetett a paradicsomból, üldöz- 
tetve prédára jutott vereshagyma-mennykövektől. 

Benn a színházban minderről semmit sem tudtak; tizen- 
kétszer hívták ki egymásután Jozefinet, ki sírt elérzéke- 
nyültében, a hölgyek kendőikkel integettek, a férfiak bot- 
jaikkal verték a padlót, alig akartak megválni tőle. 

Csak a loge infernale volt üres. 

Ennek lakói odakinn harczoltak ez alatt az ismeretlen 
canaille-al, mely bepiszkolta fehér mellényeiket, behorpasz- 
totta castor-kalapjaikat, legázoltaglacée-csizmáikats össze- 
tépte sima öltönyeiket a nagy perpatvarban, mely Catalani 
contra Mainvielle ekként ére végett. 

Es ezt nevezték 1822-ben «pompás mulatságnak)). 



A szinház-igazgató, Deboureux, még aznap játék után 
sietett Mainviellenéhez, azon ajánlatot téve, hogy 14 ezer 
frankot fog neki fizetni, ha nem lép fel többet. 

Kik a cselszövények érdekeit figyelemmel kisérték, ér- 
teni fogják, mint adhat egy igazgató 14 ezer frankot azért, 
hogy legjobb művésznőjétől megszabaduljon? . , . 

Vn. CHATAQUELA. 

A divat virágainak rövid életök van. E kényes isten- 
asszony páphoszi szigetén, Parisban, a dicsőség nem jár 
egy úton a halhatatlansággal. 

Néhány hónap lefolyta alatt elmondjuk, hány új tárgya 
volt a hírnek, a közbeszédnek, vagy hogy műszóval éljünk : 
kik voltak a nap oroszlánai? 

Mert egyik hír a másikat eltemeti, s a ki ma bálvány 
volt, az holnap áldozat lesz egy új bálvány oltárán. 

Tehát ápril l-jétől egész 5-kéig divathős volt «La belle 
letiére» szerzője; 5-től 8-ig lord Burlington, ki a medvét 
játszta, s a vadászt földhöz verte, 9-től 10-ig Debry komor- 
nyikja, kinek ura félévi fizetés fejében egy sorsjegyet adott, 
s ez nyolczvanezer frankot nyert rajta, mely összeget a 
mint kezéhez vette, rögtön elkezde hasonló gazdaságot 
folytatni, miként a marquis maga : kocsikat, lovakat vásá- 
rolt, hotelt etablirozott, páholyt vett az opera comiqueban 
és ballet-tánczosnőknek udvarolt. Ezen az úton nagyon 
könnyű volt neki kiszámítani, hogy négy hónap múlva, 
tehát augusztus tizedikéig egy sousja sem marad abból a 
nyolczvanezer frankból, mire nézve jó eleve megkérte haj- 
dani gazdáját, Debry marquist, hogy ne fogadjon helyette 
komornyikot, mert ő majd ismét vissza fog térni. 

Ápril közepéig ismét Iván herczeget emelte föl a hír, 
ki megtudta, hogy Vestris, híres tánczosnő, jószágain ke- 
resztül veendi útját, parancsot adott azon városba, mely- 
nek ő kegyura, hogy minden fogadóról szedjék le a czímert, 
s azok helyett az ő saját palotájára tétetett vendéglői jel- 
vényt, mely csalás által a hírhedett művésznő egyenesen 
az ő palotájába hajtatott be, hol őt a berezeg, mint ven- 
déglős, fehér előkötővel, hóna alá vett sipkával fogadá, s 
teljesíté minden parancsát, csak azután tudatva vele, ki 
által szolgáltatta magát, midőn a városból tovább utazott. 

utána következett a világhírben mademoiselle Gri- 
gnon, ki fiatal rat (patkány, így hívják az operáknál a néma- 
személyzetet) létére egy fiatal dandyt, ki őt valahogy rá- 
szedte, a palais royal legnépesebb utczáján lovagkorbács- 
csal eldöngetett. 

Elmosta a hírt valami mangeur des petits enfants (kis- 
gyermek-evő), ki tán öt vagy hat embei*t gyilkolt meg egy- 
másután s ezért lefejeztetett. Mert ez is elég arra, hogy az 
ember divatba jöjjön. 

A lenyakazott hírét elhomályosítja Aubry kutyája, mely 
lázba hozta az egész közönséget. A kutyát felválta Kárpáthy 
Abellino, ki azt ötvenezer frankért agyonlőtte. 

Következett a színházi csata, a Mainvielle-Catalani harcz, 
erről legtovább beszéltek, ez a hír körülbelül kihúzta a 
saisont augusztus 10-éig. Ekkorra, mint előre megmondá, 
minden pénzét elköltötte Debry komornyikja, s ismét 
visszaállt inasnak előbbi urához, kivel négy hónapig ga- 
vallérságban versenyzett ; mind e híreket eltörlé azonban 
nem sokára egy név, mely a milyen különösen hangzik a 
mi nyelvünknek, kétszeres bajt okoz a francziának, ki 
kénytelen minden elképzelhető erőszakot elkövetni beszélő 
műszerein, hogy e nevet ki tudja mondani : 

wKhatakvéla.)) 

Pedig már szeptember elején senki sem beszélt egyébről, 
mint a csodás Chataquéláról, s nem volt derék ember, a 
ki legalább egy új kalandot nem tudott felőle regélni, lett 
legyen az való, avagy sem. 

így a hangzás után ítélve, sokáig engedhetnők találgatni 
a sajátságos név alatt rejlő egyéniséget, s lenne a ki nílusi 
lovat, arab szemfényvesztőt, vagy ausztráliai madarat vélne 
benne feltalálni; e malomkelepeléshez hasonló név akár- 
minek lehetvén képviselője, csak valami eszményi tárgy- 
nak nem. 

Pedig e nevet a legszebb hölgyek egjáke viselte, kiket 
valaha a tropicusok égalj a szült. 

Chataquéla afghan hadi főnök leánya volt s mint olyan, 

az angolokkal! harcz alatt jutott fogságra még gyermek- 
korában. Elébb fogságra, azután uralkodásra, mert az 
Európába átültetett meleg égalji virágszál azon percztől 
fogva, midőn lábait a szárazföldre tévé, uralkodónéja lett 
minden férfiszívnek. 

Egészen új, idegenszerű szépség, mely a megszokottól 
annyira elüt, s szokatlan bájaival ismeretlen gyönyöröket 
igér. 

Arcz- és testbőre, mint az ezüsttel vegyített arany, fényes, 
de nem kellemetlen sárga, melynek hamvas bársonya alatt 
ez átlátszó aranyon keresztül világlik áz arcz hajnalodó 
színe, melyet láthatólag kigyullaszt a néma szenvedélyek 
lángi'a. Szemeinek fehére valami mély porczellánszerű 
kékséggel bír, szivárványa igazán szivárvány, mert feke- 
téjében a napsugár minden színét vélheted ragyogni. Haja 
négy hosszú tekercsbe fonva, színére nézve a kékbe átmenő 
aczél feketeségével ragyog ; ajkai oly parányiak, pirosak, 
telttek, mint egy meghasadt cseresznye, s termete karcsú 
és délczeg. De mit arcz, termet és szemek ? Mit ér a holt 
leírás az élőnek egy tekintete mellett ? Ki tudna beszélni 
e szemek olthatlan tüzéről, mely világít és éget, mely kínoz 
és epeszt, mely boldogít és elvarázsol ? Volna-e bátorsága 
festőnek ecsetéhez, költőnek toUához nyúlni, ha látná ez 
ajkat mosolyogva? hogy más helyzetéről ne is szóljunk. 
S ki győzné őt minden perczben leiini, hisz e csodálatos 
hölgy minden perczben más alakot vált, még soha két fér- 
finak nem volt róla egyenlő fogalma és ha egy társaság- 
ban vannak tizen, Chataquélát mindegyik másnak fogja 
látni ; egynek szende, másnak kaczér, harmadiknak hősnő, 
negyediknek gyermeteg, itt óvatos, amott öntudatlan, ma 
kicsapongásig víg, holnap ábrándos és méla és ezért őr- 
jöngnek a férfiak annyira utána. 

Különben mindezekből nem szükség Chataquéla ellen 
gyanús elővéleményt támasztanunk, ő nem tartozott a 
divatszépségek, nem az entretenuek s más egyéb könnyen 
hozzájárulható hölgyek sorába, ő maga volt a morál és leg- 

szigorúbb erény példányképe — afghan fogalmak sze- 
rint. 

Csupán c^ak az afghan fogalmakat kell tehát ismer- 
nünk. 

Az afghanok házassági codexeiben nagyon kevés forma- 
ság van megállapítva a hivatalos szerelmi összekötteté- 
sekre nézve. Az egész mindössze abból áll, hogy ha egy 
férfinak megtetszik valami szabad állapotban levő asszony- 
személy, derekán viselt övét elküldi hozzá, s ha a hölgy 
megtartja azt és cserében a magáét küldi vissza, a házas- 
ság megköttetett. Arról azután ha a hölgy valamely férfi 
övével derekán jelenik meg, tudhatja mindenki, hogy ez 
annak felesége és többé nem szabad ; a férfi azonban tar- 
tozik valamely csekély ajándékkal udvarolni a legköze- 
lebb talált boncznak, a ki őket ezért megáldja. 

Az elválás hasonló egyszerű formaságok mellett mégy 
végbe. A melyik félnek nem tetszik az összeköttetés többé, 
leoldja derekáról az övet s visszaküldi annak, a kitől kapta 
8 ismét szabadok lesznek. Kereshet mind a két fél új nőt 
és új férjet és ezt annyiszor ismételheti, a hányszor kényel- 
mesnek találja. De jaj volna azon nőnek, ki addig, míg 
más férj öve van a derekán, egy idegennek engedné ke- 
zeit érinteni : az afghan erkölcs szigorú ! azon nő házasság- 
törő volna s az még csak istenes dolog, hogy ezen a vilá- 
gon elevenen elásatnék, de a másik világon a nagyfogú 
Talihaméha tüzes fűrészekkel osztja ezer darabra s mind- 
egyiknek külön kell érezni a kínt, mit ezen a földön egy 
darabban érzett. 

lm ezen jámbor fogalmai szerint a morálnak a legtöké- 
letesebb hölgy volt Chataquéla mindazok közt, kiket valaha 
a Dhavalagiri bérczei neveltek. 

Első férje egy angol colonell volt, ki őt magával hozta 
Londonba ; ott azonban egy lord kisasszonyát véve nőül, 
tőle a fent leirt egj^szerű szertartások mellett törvényesen 
elvált. 

Ettől fogva Chataquéla nagy kedvezésében részesült 

Siovnának, az afghanok szerelem-istenasszonyának, ki áb- 
rázoltatik tizenkétezer füllel, hogy mindazon sóhajtást 
meghallhassa, melyek hozzá intéztetnek. 

Két év alatt ugyanis alig maradt a világ fővárosaiban 
híres ember, ki őt rendes törvényes feleségül ne birta 
volna és Chataquéla mind valamennyi iránt szigorúan 
megtartá a kötelezett hűséget és női erényt, a meddig 
tudniillik jónak nem látta tőlük végkép elválni. 

A legutóbbi időkben a görög thermopilaei hőst, Ulyssest, 
követte Hellasz földére s harczolt vele együtt bátran és 
hősileg a törökök ellen, ugyanott feUsmeré egy csata alkal- 
mával a lánglelkű szellemóriást, Byront, s elválva Ulys- 
sestől, őt tiszteié meg sokat vándorolt övével s a költő- 
vel vissza is jőve Londonba. 

Alig pár hete, hogy a britt fővárosból Parisba érkezek, 
itt mindenki csak róla beszélt. Szépsége felülmúl minden 
eddig látottat, sajátságai elragadok. 

Az ember tudja, mily végtelen szerelem lakik e szívben, 
és azt elérni mégis milyen nehéz. 

Nem elég gazdagnak lenni ő előtte. Chataquéla tud 
tűrni, nélkülözni azért, a kit szeret ; ha kell, tud szolgá- 
lója lenni: előtte szeretetreméltónak kell lenni, mert ő 
szerelmet nem hazudott soha. 

Neki férje van. Ez európai fogalmak szerint nagyon 
kényelmes dolog, mert egy férjes nővel kezdett viszony 
nem végződhetik házasságon, s e mellett az a tréfa is van 
benne, hogy az ember magának örömöt, másnak bosszú- 
ságot szerez, a mi kettős élvezet. Ámde Chataquéla férje 
iránti hűségéről csak következő férje iránti szerelemből 
mond le, s másra nézve illethetetlen. 

Ez ismét nem volna igen nagy baj, mert hiszen az 
ember tehát nőül venné és azután időjártával ismét el- 
válnék tőle; de nem olyan könnyű az afghan hölgyet 
meghódítani. Az európai courtoisie szegény az ő szeszé- 
lyeinek megfelehii. A hízelgés, a léha kedvtelések őt nem 
mulattatják; ő előtte hősnek, bátornak, eszesnek, önfel- 

áldozónak kell lenni, s nem elég mindez indulatokat szen- 
velegni, ő az embert kényelmetlen próbákra állítja, s ha 
ki nem állotta azokat, kikaczagja. 

Ö érte fáradni, küzdeni kell, pedig milyen könnyű és 
édes az ő birhatása! 

Ez ad legnagyobb ingert a szenvedélyeknek ; e csalo- 
gató csáb, mely épen a czél előtt állít meg, mint a tenger 
fenekén látszó virágok, mikről azt hiszi az ember, hogy 
kezével elérheti, s csak ha utánok nyúl, tapasztalja, milyen 
mélyen vannak. 

Ez lázítá fel az egész elegáns fiatalságot, mindenki 
törekszik az új férj helyét elfoglalhatni, a mi ezúttal any- 
nyival nehezebb, mert a régi még bírja a nő szerelmét 
és ez a régi Lord Byron, és ez oly magasan áll korának 
minden arszlánai felett, hogy a gondolatnál kétségbe kell 
^sni, miszerint az ő emlékét valaki egy szerető hölgy szí- 
véből kitörülhesse. 

És az ifjú óriások azért nem szűntek meg remélni; 
mindennap ostromolják a szép exoticus hölgy termeit és 
szívét ; a termek nyitva, de a szív zárva örökké. Ö csak 
szomjat oszt, de nem enyhítését a szomjnak. Játszik, 
enyelg, mulat velők, mint játszanék szelídített állataival ; 
az ifjak mindennap elmondják a clubban : ki mennyire 
haldt már? és ha felvetik a végeredményt, azt látják, hogy 
ott vannak, a hol kezdték. 



Egy délután tűz ütött ki a Mouffetard-utczában. 

Még akkoriban nem voltak a tűzoltó intézetek oly jól 
rendezve, mint most, s minden gyulladásnál nagy dob- és 
harangszót kellett ütni, hogy a kinek ép keze-lába van, 
siessen a közveszélyt meggátolni. 

A Mouflfetard-utcza különben is nagyon alkalmas arra, 
hogy a benne támadt égés az egész környékre nézve veszé- 
lyessé váljék. 

Egy tömkelege az a legcsodálatosabb alakú házaknak, 

Jókai Egy magyar nábob. L ^ 

mik közül némelyik több háromszáz esztendősnél, össze- 
keveredve apró szűk sikátorokkal, mint a S.-Medard, Arras, 
Oursine-utczák, melyek csak gyalogok számára látszanak 
fennhagyva lenni. Egyik ház földszinti, a másik három 
emeletes, de mind oly ódon, romladozott, elfeketült falak- 
kal, szúette kapukkal ; az utczán keresztül a házak tete- 
jére kötött zsinegről lógnak a lámpák alá, e szurtos keve- 
rékben csak a népség legszegényebb osztálya, mely e 
városrészt lakja, tud eUgazodni, s minthogy itt úri elő- 
fogatok és postakocsik úgy sem robognak keresztül, az 
utcza néhol oly keskeny, hogy ha szekér talál rajta keresz- 
tül menni, a gyalog embereket a falhoz szorítja. 

A rongyos középkori épületek között emelkedik magasra 
egy rengeteg épület vörös téglafalakkal, nagy és sűrűn 
egymás mellett álló ablakokkal; ez a GobeUn-szőnyeg- 
gyár, mely az egész utcza népességének ad munkát, kik 
egész nap itt dolgoznak és éjszaka mennek rongyot keresni. 

Az utcza egyik végén áll a la Pitié kórház, hol a nyo- 
mor, vagy bűn által látogatott nők számára van intézet, a 
másik végén a la Bourbe kórház, a haldoklók számára és 
a Saint Pelagie börtön, a halálra Ítélteknek. Ez utcza 
népességéről tehát gondoskodva van a bölcsőtől a sírig. 

Alig kondult meg a Saint Medárd templomában a vész- 
harang, a megdöbbent nép roppant fekete füstoszlopot 
látott az égre gomolygani, melyet utóbb éles lángnyelvek 
czikáztak keresztül. 

A népség azonnal minden oldalról sietett a veszélyben 
forgott városrész felé ; a harangok egyenkint felelgettek 
egymásnak ijedelemgerjesztő zűrhangokban, mikből leg- 
borzasztóbban hangzott ki a notre-damei harang iszonyú 
zúgása. 

A Pantheon-térről legszebbben lehete látni a tüzet, 
mely gáttalanul harapózott szét a sűrű épület-halmaz 
között ; ide sietett az e áns világ a nagyszerű tüneményt 
bámulni pompás előfogatain, lovon, cabrioleten ; az asz- 
szonyságok készentartott flaconokkal, hogy ha szükség 

lenne elájulásra ; a chevalierek a legelső kútnál meglocsol- 
tatták öltözeteiket, hogy azt mondhassák majd, miszerint 
a tüzet oltani segítettek. 

Itt lehete látni Chatac[uéla nyitott kocsiját is, körül- 
fogva elegáns lovagoktól, kik közt ott látjuk Abellinot, 
Fennimoret, az alispánfit s más honi ismerősöket; lord 
Burlington fennül a kocsi hátulsó bakján, térdére fekte- 
tett hosszú látcsővel vizsgálva az égés terjedését; a többi 
lovagok mint hadi nyargonczok száguldanak előre-hátra, 
tudósításokat hozva a delnő számára, ki pompás cashmir 
öltözetében hanyagul hátraveté magát a hintó vánkosai 
közé, finom rizskalapját levette fejéről, s szalagjainál 
fogva kezében tartja s merőn a tűzbe bámul. 

Legtöbbeu azok közül, kik neki újabb hírt hoznak, nem 
igen lovagoltak odább a szomszéd utczánál sj'ónak látták 
onnan a néptolongás elől visszatérni, csupán Iván ber- 
ezeg vévé magának azt a fáradságot, hogy lóháton ülve 
keresztültörtessen a szitkozódó canaille-on, korbácsnyél- 
lel verve magának utat közöttük. Kis idő múlva ismét 
visszatért. 

— A tűz egyre terjed, monda, Chataquéla hintájába 
behajolva, nemsokára a Saint Medárd templomba is bele 
fog kapni, a mi nagyszerű látvány lesz. 

— S nincsenek itt bátor férfiak, a kik ezt meg tudják 
gátolni? kérdé a delnő. 

— Mit tehetnek fecskendők nélkül ? A szűk sikátorokon 
keresztül nem lehet a nagyobb fecskendőket vinni, ügy ne- 
vettem egy pár jó fiút közülünk, úgy hiszem magyar mágná- 
sok voltak, kik ott vesződtek egy rokkant kertészfecsken- 
dővel, a minővel a hernyókat szokás lelövöldözni a fákról ; 
persze az égő ház ablakáig sem bírtak vele prüszkölni. 

— De hát nincs itt közelében nagyobb tűzoltógép ? 

— Van biz itt a Pantheon udvarán, de nincsenek lovak, 
melyek odahúzzák. 

— Azon könnyű segíteni, szólt Chataquéla, s inte kocsi- 
sának, hogy hajtson a Pantheonba. 

8* 

Odaérve, kífogatá hintaja elől pompás angol telivér 
lovait s a roppant fecskendő elé kapcsoltatá, melyet már 
akkor egy csoport fiatal ember törekedett odább tolni. 

Azzal Chataquéla elhajítá rizskalapját, felgyűré gyönyörű 
karjain vállig a himzett ujjakat s felugorva a fecskendő 
ülésébe, maga kezébe ragadá a gyeplőt. 

— Ah ! szörnyűködének kisérői. Ön tán nem akarja 
maga odahajtani a lovakat ? 

— Hát mit tegyek? Itt az előfogattalan kocsiban csak 
nem ülhetek. 

Azzal közibe vágott az ostorral lovainak, a nehéz tűz- 
oltógép menydörögve gördült végig a kövezeten a Mouffe- 
tard-utcza felé. Az elegáns világ megbotránkozva csóvál- 
gatá fejét : minő feltűnni vágyás ! 

A kisérő dandy-sereg lassankint elmaradozott tőle, az 
élére vert néptömeg rögtön összezárult a fecskendő mö- 
gött, s míg ennek hurrah-kiáltással sietett utat csinálni, 
az utána jövő lovasokat szitkozódva kergeté vissza. 

Chataquéla észre sem vévé, hogy a tűz szinhelyére érve, 
egyedül van jelen az elegáns világból. 

— Ide, ide, madame ! kiáltá ekkor hirtelen egy nemes 
accentussal kiejtett hang mellette, s Chataquéla egy leg- 
újabb divat szerint öltözött ifjút pillanta meg, de ki egészen 
össze volt locsolva és bekormozva, s a lovak zabiájába 
kapva, egy szeglethez iparkodott azokat kormányozni, hol 
egy ügyetlen fecskendő segélyével néhány hasonlóul díszes 
öltözetű ifjú törekedett az átelleni házon a tűz terjedését 
meggátolni. 

Ez volt a legféltőbb pont. Ha a tűz e szegletet elfoglal- 
hatja, akkor a Medárd-templom veszve van. Több blouseba 
öltözött ouvrier egy másik fiatal chevalier vezetése mel- 
lett a háztetőre mászott fel, arról leverve a tetőt. 

Chataquéla mindezek közül senkit sem ismert ; bár a 
legelőkelőbb világhoz keUett tartozniok, ő soha sem talál- 
kozott velők; de azok jól ismerték őt, s egy közülök rövid 
üdvözlettel nevén szólítá, megköszönve a nélkül, hogy 

bókot mondana, a tett szolgálatot, s miután az. új fecs- 
kendőt a szegletre állíták, felszökött rá s a csövet meg- 
ragadva, gyönyörű ügyességgel irányzá a vízsugarat a 
felettök égő tetőre. 

A hatás rögtön észrevehető volt, a láng e részen lohadni 
kezde, de annál sűrűbben sziporkázott. 

Mintegy tizenkét ház égett már egy csomóban. 

Egyszer nagy kétségbeesett sírás hangjai hallatszanak 
a tömeg lármája közül. 

A Gobelin-gyárból egy csoport némber jő, kezeit tör- 
delve a legnagyobb kétségbeesés kifejezésével, a körülálló 
férfiaknak nagy erőszakba kerül őket visszatartóztatni, 
hogy a tűzbe ne rohanjanak. 

— Mi baja azon asszonyoknak? kérdé Chataquéla egy 
odaérkező munkástól. 

— A nyomorultak, midőn dolgozni mentek a gyárba, 
Jg ndesen egy udvarba szokták beadni gyermekeiket, hol 
valami vénasszony viselt rájuk gondot. Most az a vén- 
asszony valahova bizonyosan eltávozott, s azalatt bezárta 
a gyermekeket és azok most mind odaégnek. 

— De hát ki kell őket szabadítani minél gyorsabban. 

— Hiszen csak hozzá lehetne férni azon udvarhoz, de 
köröskörül minden ház ég már, ha csak valaki az égő 
házak tetején keresztül nem menne értök, mert a sikáto- 
rok be vannak omolva. 

Es valóban úgy tetszék, mintha a lárma és zavar közül 
távol gyenneksírás hangjait lehetne kivenni. 

— Uraim, ez irtóztató ! kiálta Chataquéla, a körülállók- 
hoz fordulva, nem hallják önök ezt a sírást? Hát nincs 
mód a gyermekeket megszabadítani ? 

— Van egy, szólt hidegvérrel azon ifjú, ki legelébb meg- 
szóHtá a delnőt ; hágcsót támasztani ez előttünk álló ház- 
nak, tetején a fecskendő folytonos működése mellett 
keresztülhatolni, onnan egy ember a másikat kötélen le- 
ereszti az udvarba, s ez ugyanazon kötélen egyenkint fel- 
hiizza a gyermeket és így kézről kézre le lehet adogatni. 

— Igen, szólt a munkás, bosszúsan lerántva sipkája 
ernyőjét, de ki lesz oly merész, hogy az égő háztetőre 
mászszék? 

— Leszek én ! szólt változatlan arczczal a gavallér. 

— De hát az a másik, a ki onnan leereszkedik arra a 
veszélyre, hogy ha ön elhagyja, ott vész ? hein ? 

— Ki fogja magát önre bízni ? 

— Én, én ! kiálta hevesen Chataquéla. Gyorsan lábtót 
és kötelet ide ! s azzal nem sokat taijakodva magával, 
hirtelen kikapcsolá az öltönyét elől összetartó agraflfjait, s 
a nélkül, hogy a körülálókkal törődnék, hirtelen leveté 
magáról a cashmir felöltönyt, nem gondolva meg, hogy 
sokkal nagyobb gyujtogatást követ el ezáltal, mint maga 
a tűzvész. Pompás termetét nem rejté egyéb, mint egy 
vállait szabadon hagyó csalánszövetű ing, s egy bő selyem 
török bugyogó, mely indu szokásként csupán térdéig ért, 
ott lábaihoz levén szorítva s széles csipkekarmantyúval 
fodrozva. 

A körülállók egy perezre még a tűzoltásról is meg- 
feledkeztek. 

Chataquéla nem vévé észre a veszélyes hatást, melyet 
előidézett, s erős, csengő hangon kiálta : 

— Előre, uraim ! hozzátok a lábtót, az anyák gyerme- 
keikért sírnak, siessetek ! 

— Hitemre, ez asszonynak van szíve. Dörmögé magá- 
ban a munkás, s elsietve, nemsokára társaival egy hosszú 
lábtót és kötelet hozott elé ; a lábtót neki támaszták az 
égő háznak, a kötelet dereka körül foná a delnő, s inte az 
ifjúnak, hogy menjen előre. A nép hurrah-kiáltása kiséré 
a két vakmerőt. Az asszonyok letérdepeltek az átelleni 
ház előtt, s imádkozva várták a sikert a magasból. 

Megállapodás nélkül haladtak fölfelé. Már az ifjú az égő 
tetőhöz ért. Kezével inte a hölgynek, hogy maradjon kissé 
hátra. Neki egy égő gerenda alatt kell elébb ke^resztül- 
búni. Most egy jól irányzott víz-sugár éri az égő-gerendát 
8 a hirtelen eloltott részt sikerül az ifjúnak megragadni, s 

annálfogva a gerendát félrevetni az útból. Azzal kezét 
iiyüjtja az utána jövő hölgynek, az bátran szökik fel a 
zsarátnakos falra. Ez a nő vagy a jókkal, vagy a rosszak- 
kal van szövetségben ! 

Ugyanazon víz-sugár, az alant álló ifjú gavallértól irá- 
nyozva, kiséri most a tűz közepett haladókat, utat törve 
előttük, s szabadon tartva hátuk mögött. Ah, sikerült a tűz- 
falig eljutniok. Az ifjú helyet keres, lábaival megtapogatva 
a falat, hanem omlik-e le alatta? kezével megnyugtatólag 
int az alant állóknak, hogy a gyermekek ott vannak az 
udvarban. Most legombolyítja derekáról a hölgy a kötelet, 
egy kiálló gerendára kétszer körülkeríti, azzal a fal pár- 
kányába fogózva, lassankint lebocsátkozik ; a kötél az ifjú 
kezében van, ki öt csendesen bocsátja alá ; ha az ifjú csak 
egy perezre gyáva talál lenni, a hölgy veszve van; s 
mindez omló zsarátnak-zápor s fojtó füstfelleg közepett 
történik. Az emberek odalenn elcsendesültek, oly mély a 
várakozás, a bámulat. Az ifjú féltérdre bocsátkozva, mind- 
két kézzel kénytelen a kötelet tartani, hogy terhét el ne 
szalaszsza ; e közben, egy feje fölött égő gerenda lassan- 
kint el kezd alá felé hajolni; a férfi jól látja, hogy feléje 
fog esni, alant az irtózat hangja tör ki, mindjárt ott fogja 
zúzni ! Az ifjú nem tarthatja elé kezét, nem léphet előle 
félre, mert a kötelet kell tartania, csak nézi csendesen, 
mint hajUk feléje az égő szálfa. Többen mentésére sietnek 
fel a íábtón, a példa által bátorítva ; már késő ! A szálfa 
lezuhant ! azon perczben ügyesen hajolt előle félre az ifjú 
s az lábaihoz e^ett le, alig félnyomnyira tőle. 

Már ekkor több bátor férfi ért fel a tetőre. E pillanatban 
az udvarra szállt le a delnő. A gyermekek mind egy nagy 
akáczfa alá voltak gyűlve, mely lombjaival védte őket 
idáig a tűzeső ellen ; mintegy huszonnégyen lehettek. 

Chataquéla hirtelen egy rövid dorongot hurkolt a kötél 
végére, s kétfelől két gyermeket ültetett rá, meghagyva 
nekik, hogy kapaszkodjanak jól a kötélbe, s azzal inte a 
magasban álló ifjúnak. 

Az felvoná a két gyermeket, kiket a többi munkások 
kézről kézre adva szállítanak le a lábtón. 

Lássátok azon anyák örömét, kik gyermekeiket legelébb 
megkapták, nézzétek azt az őqöngést; mint szorítják keb- 
leikre, sírnak s földre borulnak az öröm miatt ; a többi 
lihegve imádkozik, hogy az Isten megsegítse a fárado- 
zókat. 

Az ifjú újra két gyermeket húzott fel a kötélen ; lassan- 
kint minden anya keblére ölelheté gyermekeit. Már az 
utolsó kettő is emberkezek közt van. Ah, de még égy nin- 
csen itten. A legutolsó, a legkisebb, egy kis pólyában fekvő 
csecsemő, kit bizonyosan a szobában feledtek; egy szegény, 
fiatal, tizenkilencz éves asszony csecsemője, kinek férje az 
idén halt meg, s kinek minden vigasztalása a gyermek, s 
ki ott fetreng a porban, kétségbeesésében hajfürteit tépve. 
Az ifjú már int a tetőn álló embereknek, hogy távozzanak 
el s nagyobb erőt látszik a kötél felhúzására fordítani, 
mint eddig. Látszik, hogy az nem gyermeki teherrel jön 
ezúttal. A fiatal anya megszakadó szívvel tekint fel az 
égre, mintha gyermekét keresné benne, midőn óriási öröm- 
diadal zendül meg körüle ; a delnő felért a tűzfalra — és 
karján hozá fel a megtalált csecsemőt. 

Néhány pillanat múlva ismét lejutott a két bátor mentő 
a hágcsókon, a ház minden emelete beégett már ekkor, 
minden ablakon jött ki a láng. 

Lejutva a földre, Chataquéla az ifjú özvegy keblére tévé 
a megmentett csecsemőt, a keblén viselt gyémánt fetisht 
akasztva nyakába s azzal sietett hirtelen magára venni 
felöltönyét. 

Milyen szép volt ! Szemei miként ragyogtak, arcza de- 
rült volt és boldog. Hogy fogják áldani majd a nyomorú 
viskókban ! — és hogy kigúnyolják majd a salonokban e 
kötéltánczosi bravourért. 

E pillanatban nagy robajjal omlott össze az égő ház 
féloldala. Ha tíz perczczel elébb történik, mindkettőt oda 
temeti. 

Azonban a tűz ez oldalon el volt fojtva s másfelől is 
erősen oltották ; a népség széledezni kezdett. 

Ez alatt Chataquéla hintaja utána érkezett a visszatért 
fogattal, s inasai ugrottak szolgálatára, hogy őt ülésébe 
segítsék. 

A delnő körültekintett, mintha valakit keresne, de a 
három ismeretlen ifjú már nem volt sehol ; ők azon pilla- 
natban, midőn a delnő a csecsemőt anyjának visszaadta, 
eltűntek a néptömeg közül, hihetőleg a hálálkodásokat 
akarták kikerülni. 

Chataquéla hasztalan tudakozódott utánok a körül- 
állóktól, senki sem ismeré, pedig úgy szerette volna ki- 
tudni: kivolt azon ifjú, kire ő életét oly könnyelműen 
rábízta, s ki azt oly erős lélekkel őrzé meg? 

Néhányan azt állítják, hogy vele jött vadásza grófnak 
czímezé az ifjat. 

így mégis kell vele találkoznia valahol, hacsak ez ifjú 
nem asceta, vágy puritán, hogy kerülje azon köröket, mik- 
ben ő meg szokott fordulni. 

Mint szeretne vele még egyszer találkozni az életben. 
Talán semmi egyébért, mint hogy megmondhassa neki 
«ön derék férfi !») 

Miként előre, mondók : lesz tréfa és anekdota ez acrobatai 
productióról a jobb körökben elég. 

A fiatal óriások clubbjában az a boldogabb, a ki szebb 
élczet tud ez esetre készíteni. Ha ők is jelen lettek volna^ 
akkor hősi tett volna e munka, de így csak badinage, a 
min nevetni kell. 

Chataquéla tettét százféle toldással és megfordítással 
adták elő, csak azt nem bírták kitudni, hogy ki volt azon 
ismeretlen hős, a ki segített neki benne ? Hát épen nincs 
abban az emberben hiúság, hogy nem siet magát fölfedezni 
valami újságíró előtt? vagy ha a jobb körökből való, hogy 
nem dicsekszik vele ? Ha közember, miért nem siet jutal- 
mát elvenni a kormánytól ; ha főúr, Chataquélától ? 

Az ismeretlen azonban nem jött. 

Egy délben legjobban folyt a tréfa és elménczség e tárgy 
fölött ; ezúttal Abellino vitte a szót az erkély-teremben, 
jelen voltak a szokott ismerősök, lord Burlington, Rudolf, 
Iván berezeg, Debry marquis, Fennimore és a többi. 

— Nyomon vagyok, uraim, szólt Abellino. Psycholo- 
gicus adataim vannak, hogy az ismeretlen salamander a 
nemesi körökből való. 

— Halljuk az adatokat ! kiáltanak többen. 

— Tehát, a midőn Chataquéla azt az ajánlatot tévé a 
nép között, hogy ezer aranyat fog kapni, ki őt a tűz közé 
fogja követni, senki meg sem mozdult: ekkor azt kiáltá: 
«egy csókot azon féi-fiunak, ki velem jő !» és rögtön akadt 
vállalkozó. Hát nem közülünk valót jelent ez? 

— Hihihi! kaczaga az alispánfi, kinek igen jó szokása 
volt másnak rossz élczeit megnevetni. Hát azután meg- 
kapta-e a csókot? 

— Hagyjon ön beszélni, monsieur, szólt neheztelő lené- 
zéssel Abellino, ki igen jól tudta, hogy Magyarországon 
nem hiják az alispánokat excellentiás uraknak, s e miatt 
nagyon sértette, hogy egy ilyennek a fia belevág a szavába. 

— Tehát, folytatá magához térve, a monda szerint a 
mi delnőnk az ismeretlen férfiúnak nagyobb hitelesség 
kedvéért ott a tűz közepette, a nép szeme láttára, szolgál- 
tatá ki a kitűzött csókot. 

Általános kaczaj, melyben csak Eudolf nem vesz részt, 
ez alatt valami angol lapot olvasva. 

— E némbemek nagy kedve lehet a tűzben csókolózni, 
jegyzé meg Iván berezeg. 

— Hogyne ? szólt a megjavithatlan alispánfi, ki azt hive, 
hogy ezúttal Iván herczegnek valami iijat mondhat, ki 
mint afféle muszka, ezt bajosan tudhatja. Hisz az indus 
nők magukat férjeik holttestével együtt égetik meg, s az 
nekik gyönyörűség. 

— Alig hiszem, hogy Chataquéla volt és leendő férjei 
valamelyikét ebben a dicsőségben részesítse, szólt nevetve 
Abellino és a többi is nevetett utána mind. 

Erre a szóra fölkelt Eudolf a helyéből, hol eddig ült, s 
oda lépett a kaczagó társaság közé. 

Szép, halavány arczán e pillanatban oly nyomasztó ki- 
fejezése tilt az életunalomnak, boszúságnak, embergyűlö- 
letnek és megvetésnek, hogy a kik ránéztek, önkénytelen 
elhagyták a kaezajt. Tekintete különösen Kárpáthi felé volt 
fordulva. 

Alig lehet bizarrabb csoportozatot festeni, mint e két 
arczot, így egymással szemközt tekintve. Egyfelől a köny- 
nyelmű, oktalan gőg, büszke, nevető arcz, kihívó, gijnyoló 
vonásaival, — másfelül az élestekintetü, megvető, szobor- 
szerű arcz, hideg, keserű mosolyával, mely amazt vissza- 
torolni látszik. E két ember arczából azt olvashatná le egy 
physiognom, hogy ezek valaha keserű ellenségei lesznek 
egymásnak. 

— Fogadjunk, uram, hogy a mit ön mondott, az nem 
igaz .... szólt Rudolf, könnyedén odavetve a szót Kár- 
páthihoz. 

— Hogyan ? kérdek többen, elcsodálkozva Rudolf szo- 
katlan magaviseletén. 

— Fogadjon ön, szólt Rudolf, merően Kárpáthi szemeibe 
nézve, hogy ez a kérdéses nő képes magát férje halála 
esetén megölni. 

— Ah §a ! ez furcsa fogadás. Ismertessen meg ön a 
módjával. Az idő nagy különbség, mert kérdés az, hogy 
Chataquéla még akkor fiatal legyen. 

— Ajánlatom rövid és gyorsan végbemehet. En elve- 
szem nőül ezt az asszonyt : ez az első. Azután gondom 
lesz rá, hogy hirtelen meghaljak : ez a második. Chataquéla 
utánam fog halni : ez a harmadik ; és akkor ön kötelezve 
van, magát tetszése szerinti módon kivégezni : ez a ne- 
gyedik. 

— Ah, ez bolondság ! kiálta fel Iván ; ti oly könnyen 
beszéltek két nemes ember életéről, mintha két tekebirót 
kellene választva kiütni. 

— Ez pompás tréfa ! állítá a lord. Igen sajnálom, hogy 

nem tőlem származik^ vagy hogy Eudolf nem angol. 
Egyébiránt én hiszem, hogy ő meg fogja szavát tartani. 

Abellino kaczagott, mint szoktak azok, kik megijedtek 
a komoly szótól. 

— Hinni, vagy fogadni, uram ! szól hideg arczczal Eudolf, 
kezét nyújtva elé. 

— Mit hinni? 

— Azt, hogy Chataquéla meg tud halni férje után, vagy 
fogadni — fejet fejért ! 

— Áll a fogadás ! kiálta Abellino kaczagva, s megragadá 
az eléje nyújtott kezet. 

— Nemesi szóra, monda Rudolf. 

— Nemesi szavamra ! kiálta Kárpáthi nevetve. 

— Hallották uraim, szólt Rudolf a körülállókhoz for- 
dulva ; ha én nem tartom meg, a mit Ígértem, tartsanak 
gyávának, ha azon nő nem teszi kötelességét, nevessenek 
ki ; ha pedig mindkettő megtörtént, önök bizonyosan látni 
fogják, hogy Kárpáthi Béla nemesi szavának meg fog 
felelni. Addig a titoktartás becsületügy. 

Azzal vette kalapját és eltávozott. 

Abellino arcza az utóbbi szavaknál mosolygó gömbölyu- 
ségéből kissé hosszúkásra vált, s kezdte restelleni, hogy 
a fiatal óriások ezt a fogadást olyan igen jó tréfának talál- 
ják. Azonban benne volt, s szükségből el kellett fogadnia 
a nagylelkűséget. 

E fogadás bámulatos derék dolog volt, csak az az egy 
volt benne szomorú a jelenlevőkre nézve, hogy kifecsegni 
nem lehetett. Rudolf becsületügygyé tette és ez termé- 
szetes volt, nehogy a hírt megtudhassa maga az érdekelt 
delnő. 

Lesznek sokan, kik e fogadást túlzásnak fogják tekin- 
teni, de azokat bizonyosakká tehetjük, miszerint e magas 
körökben igen olcsó az élet ; egy szó, egy tekintet, elég ok 
ölni és halni. Szegény embernek lehet aggodalma az élet 
iránt, de nagy urakhoz ez nem ilUk, a divatszerű blazirt 
kedélyek előtt pedig épen bűn. Szegény eniber tartozik 

életével családjának, hazájának, Istenének; nagy urak 
között az a hit él, hogy ők nem tartoznak vele senkinek. 

Ah, megálljunk ! itt mégis most az egyszer kivétel van. 
Monsieur Kárpáthi csakugyan tartozik az életével vala- 
kinek : a hitelezőjének. 

Mr. Griffard megtudta a fogadást, mert hiszen neki 
mindent meg kell tudni, legyen bár a titok lakat, diplo- 
matiai pecsét, káptalani szentély, vagy becsületszó alá 
lezárva. Hanem azért titok marad, mert tőle nem szár- 
mazik odább. 

Griffard úr tehát megtudva, hogy a tréfa annyira ko- 
moly, miszerint ha Eudolf teljesíti a fogadás föltételeit, 
Kárpáthi kénytelen annak eredményét elfogadni, külön- 
ben jogában áll a^ jelenvoltak bármelyikének őt, a hol 
3 álja, föhe lőni; s lord Burlington már előre meg is 
vigasztalta vele, hogy ha neki magának nem lenne bátor- 
sága fogadását teljesíteni, ő szolgálhat neki a magáéval s 
a jámbor lord ellövi ötven lépésről a fölvetett tallért. 

E fogadás tehát épen nem tetszett a bankárnak. Föl- 
keresé személyesen Kárpáthit és szemére veté, hogy szer- 
ződésüket már is megszegte, életveszélyes kalandba bocsát- 
kozva, 

— Ah bah ! szólt Abellino, itt oly távol az életveszély, 
mind a hold. Először annak kell megtörténni, hogy Eudolf 
elvegye a delnőt — afghán szertartás szerint, de hiheti-e 
ön, hogy ez neki sikerülni fog? Ez önfejű asszony nem 
akarta feledni a britt poétát sem értem, sem másokért, kik 
mind gazdag, genereus, elegáns gavallérok ; fogja-e tenni 
Rudolfért? ki egy melancholicus, spleenes, yankee szoká- 
sokkal teljes különcz. Ez alig valószínű ; de föltéve, hogy 
megtörténhetnék, képzelhető-e épeszű emberről, hogy ez 
csupán azért, hogy fogadását megnyerje, megölje magát? 
Ez Rudolftól bizonyosan csak kötekedés és feltűnési vágy, 
mely vissza fog térni a végletnél. Végre azonban még azt 
is megengedve, hátra van az utolsó lehetetlenség, az, hogy 
Chataquéla magát utána ölje, mert Indiában ez így szo- 

kás. Ez lélektani absurdum. Egy nő, kinek ötven férje 
volt már, s azok közül akárhány meghalt. 

— De meg kell önnek gondolni, hogy a delnő azoktól 
még életökben elvált s így vallási kötelezettsége megszűnt 
irántok. 

— Ejh, hagyjon ön nekem ilyen faggatásokkal békét ! 
Azzal hátat fordítva a bankárnak, elkezdett fütyölni. 
Ez igen jó felelet, mikor az ember meg van fogva. 



Az indu hölgy azalatt a szenvedély hevével kereste min- 
denütt ismeretlen lovagját s e szenvedély majd dühhé, . . . 
végre kétségbeeséssé vált, hogy sehol sem találta. 

Nappal szüntelen Paris utczáin kocsizott, nyilvános étter- 
mekben ebédelt, a leglátogatottabb kioszkokba járt fagylal- 
tozni, este rendre járta a színházakat, szemüvege szünte- 
len sorba vett minden férfi-arczot : hasztalan ! sehol sem 
volt, a kit keresett. Ah, az kétségbeejtő : ily végtelen nép- 
tömeg között keresni egy alakot, melyet csak egyszer lá- 
tott, s mely nyomtalanul eltűnt. Ki lehetett az ? Mi oka van 
előle rejtőzni? Nincs senki, a ki őt ismerte volna, hogy 
még csak nem is beszélnek róla ? Oly közel állt hozzá, ke- 
zét szórítá kezében, éltét odaveté neki, hogy vigyázzon reá ; 
és elfeledett csak egy szót is szólni hozzá, csak annyit kér- 
deni: hogy hívják önt, uram? Mikor fogom önt láthatni 
újra ? Most milyen boldog lehetne, ha e két kérdés felele- 
tét bírná. 

Egész éjszakákon át ébren van. Vén dajkája, a bűvész 
Hyurmala mulattatja hindu varázsdalokkal, miknek mind 
azt kellene megjósolni : ki volt azon ifjú és fogja-e őt újra 
látni? 

A vén duenna fellállítja az alacsonylábú asztalkára a 
hindu palaczkot. Egy-egy öblös üvegedény, felül szűk, 
hosszú nyakkal, tele valamely sűrű, de kristálytiszta nedv- 
vel. Ekkor felül a szűk nyíláson valami aranytiszta sárga 
folyadékot tölt belé a varázslónő, s a palaczk nedve azonnal 

elhomályosul, mintha felhőkkel töltötték volna tele, me- 
lyek sűrűn hömpölyögve rohannak le egész a palaczk fene- 
kéig, mindig feketébben. Midőn a feneket érte a felhőszerű 
gomolygás, elkezd a palaczk belseje bámulatosan megele- 
venülni, jövőmenő alakok tetszenek fel benne, mik vál- 
toznak, eltörpülnek, egymást félre tolják, s mikből felizga- 
tott képzelet ismerős arczokat, házakat, városokat teremt. 
A sötét felhőszerű tárgyakat lassankint szivárványos színek 
derengik át, a mezők zöldje s a hajnal pirossága játszik 
egymással, benne valami tündéri világítást nyernek a 
mozgó alakok, majd végre lassúbb lesz a ködalakok moz- 
gása, a tárgyak mindinkább egymásba olvadnak, a szivár- 
ványló színek elsápadnak, a körforgás csodái elülepednek, 
s az egész tünemény terét eltakarja valami átlátszatlan 
fakó halálszín. 

A vén Hyurmala, kinek arczbőrét cserszínűre festette 
a kegyes idő, nem késik e látott alakokból, mik talányos 
chaoszszá keveredve, egymás hegyén-hátán hömpölygenek, 
összefüggő regéket alakítani., Elmondja asszonyának: az 
ismeretlen ifjú mostan hol jár? Most virágos mezőkön sé- 
tál, valahova lép, zöld és piros lesz a táj, s elhagyja, gyászos 
kékre, lilaszínre válik. Mik ezek á barna alakok itt mögötte ? 
Ezek fogadott gyilkosok, kik őt meg akarják ölni. De védi 
őt erdő, berek, sötétzöld lombok boiiilnak össze mögötte s 
nem sértheti őt meg senki. Túlnan egy halovány sárga alak 
jár, keresztül-kasul törve magát a gomolygó tüneménye- 
ken, mintha valakit keresne. Mindig kikerülik egymást. 
Apró gyermekfők a földön, röpkedő kígyók a légben vonul- 
nak előtte, utána. Áldás és rágalom. Most egymáshoz köze- 
lítenek, a sárga alak megáll, a gyermekfők rózsafejekké 
változnak s lugast alakítanak körüle, a kígyók galambokká, 
mik mindkettőjök feje fölött repkednek. Nézd, nézd, most 
sebesen forognak egymás körül, ah ! mindjárt egymáshoz 
érnek. Most összeértek, — mindkét alak egyszerre egy- 
másba olvad 8 csodálatos tünemény ! az egész bűvpalacz- 
kot egyszerre égő rózsafény derengi át ! — Asszonyom, a kit 

vársz, az el fog jönni érted és azután meg fog szeretni. — 
Most az alakok elülnek, a nedv elsápad, elhomályosul. — 
És azután nem fogsz szeretni senkit többé. 

Chataquéla ez éjjel gyönyörű képeket álmodott, pedig 
reggel fölébredve, elixirral tölt csészéjét érintetlen találta : 
tehát az álmok másunnan jöttek. 

Felöltözteté magát, viseletének phantastious divatát sa- 
ját kalandor lelke alkotá, összekötve a hindu és európai 
viseletből az eszményit. Omló fekete haját homlokán ke- 
resztül kötött fehér szalag tartá hátra, a hosszú halvány- 
sárga selyem öltözet fedetlen hagyá karjait, miket sima 
érczkarmantyúk szorítanak, s az elől nyitott volantok látni 
engedek a csodaszép tarkasággal szőtt indu rokolyát, a 
hogy csak a keleti kelmeszövők mernek bánni a színekkel, 
a legellentétesebb neműeket rikítóan rakva egymás mellé 
s az egész mégis oly összhangzó. Keblén hármas rubin- 
kapocs fogja össze az öltönyt, s karcsú, njoilánk derekán a 
délczeg csípőkre leszorulva van keresztül kötve a hosszú 
aranynyal, ezüsttel hímzett veres shawl-öv, mely egészen 
más szabást ad az akkori kurta derekú, szerfelett prózai 
divatnak. 

Csengetésre bejő Hyurmala, s míg az úrnő szobalányai 
hosszú hajfürteit csodás fonadékokba idomítják, átnyújtja 
neki a tegnapi látogatók névjegyeit, kik az nap nem jut- 
hattak Chataquélához, mei*t az nap beteg volt, talán szere- 
lemből vagy tán csak szeszélyből. 

A delnő végig nézi a névjegyeket. Mind ismerős, meg- 
unt, elutasított emberek. De ah, egy új van mégis kö- 
zöttük. 

Egy név, melyet soha sem hallott még említeni. Egy név, 
melyet az eddig ismert nyelvek idomai szerint még csak el 
sem tud olvasni. A keresztnév hátul, a vezetéknév elől, a 
hogy sehol sem szokták az előtte ismeretes világban. Hisz 
a többiek mind megfordítva vannak : vicomte AbelHno de 
Carpathi, — conte Fennimor de Tile de Szigetvár. — Che- 
valier Charles de Calacci (olvasd Kalácsi). Miért épen ez 

az egy ily különcz? a czím leghátul így: «Szentirinay 
Eudolf gróf)) . 

A többi jegy kihullott kezéből, csak ez egyet tévé ölébe. 

Hátha épen ő az, a kit vár. A varázspalaczk jót jöven- 
döl és annak teljesülnie kell. 

Szegény indu nő, ő nem ismeré azon áldást, hogy a mit 
óhajtunk, azért imádkozni is lehet, s csak néma vágy, vagy 
csaló varázslat és múló álmák fogalkodtaták lelkét. 

— Senkit se bocsássatok be hozzám, szólt Hyurmaláhóz. 
Csupán csak azt, ki e jegynek tulajdonosa. Igérte-e, hogy 
visszajön? 

Senki sem emlékezett rá. 

— Milyen volt alakja, arcza? tudakozódok a delnő, 
epedő kíváncsisággal. 

Senki nem tudta megmondani. Kikerülte figyelmüket, s 
helyette másokat irtak le, kiket Chataquéla nagyon jól 
ismert. 

Nyugtalan, maradhatlan vágyak közt múlt a dél ; hintók, 
cabrioletek álltak meg koronkint a hotel előtt ; hallatszott 
a portás csengetyűje ; azután ismét tova gördültek a hin- 
tók; nem az jött, a kit várt. 

Már a délután is itt volt. Chataquéla beteg volt az epe- 
kedés miatt, nem találta helyét, ledőlt kerevetére s ismét 
felszökött, száz munkához fogott és mind abbanhagyta. 

Egyszer ismét hallatszik a kapus csengetése s a hindu 
nő éles hallása a zárt lépcsőn férfi-léptek hangjait lesé el. 

Szíve sebesen kezdett dobogni. 

Ez ő! 

Leült kerevete egyik szögletébe, karjait keblére szorítva ; 
nem mert föltekinteni. 

Félt; reszketett, mint ifjú hajadon, ki vőlegényét várja. 

A szőnyegek susogtak, valaki belépett rajtok. . 

Ö volt az ! fel sem tekintett a hölgy, de tudta azért, hogy 
ő jön. 

Hiszen sokszor álmodta így : a hős, a bátor ifjú belépett 
szobájába; arcza, mely a vész közepette oly hideg volt, 

Jókai: Egy magyar nábob. I. 9 

oly bűbájos szelíden tekinte most rá, szemei, a halállal 
daczolók, tele voltak sugárzó szerelemmel, oda ült mellé, 
susogott fülébe ... és annyiszor álmodta ezt. 

Most is úgy volt. 

Az ifjú belépett, susogva üdvözlé, bűbájos szelíden 
tekinte rá, szemei tele sugárzák lelkét szerelemmel, odaült 
mellé ... és a delnő most is attól tartott, hogy ez újra 
csak álom. 

Pedig valóban ott ült mellette, a kit keresett, a kit várt, 
a kit szeretett, és az nem volt álom többé, az ifjú meleg 
lehellete érinté vállait. 

Chataquéla suttogva szólt hozzá, a hogy szokás álom- 
képekhez beszélni, nehogy elriadjanak. 

— Tehát Eudolfnak hívják önt? Milyen nagy kín volt 
nekem, hogy nem tudtam önt magamban nevén nevezni, 
csak arczát láttam magam előtt és nem tudtam megszólítani. 

— Én is sokat gondolkoztam ön felől, viszonzá Eudolf, 
kinek arczán mi e pillanatban sem fogunk egyebet látni a 
szokott hidegségnél; a bűbájt sugárzó szemeket csak a 
szerelmes nő szemei látják benne. Az ily hideg, hala- 
vány arcz az asszonyok veszedelme. Férfiak nem tudják 
azt, de a nők, a kik szeretnek, ismerik jól, hogy ez vezet 
az őrüléshez. 

— Tudja-e ön, mit gondoltam akkor, midőn ama vészes 
órában életét rám bízta ? 

— Gondolkozott ön rólam akkor? 

— Azt gondolám, hogy midőn a gyermekek meg lesz- 
nek mentve, s nem marad hátra más, mint ön : ekkor a 
helyett, hogy önt felvonjam, levessem a kötelet a mély- 
ségbe s magam is utána rohanjak és ott veszszünk el 
együtt a tűz között. 

— Miért nem tévé azt? kérdé a hölgy kimondhatatlan 
epedéssel. 

— Midőn az utolsó két gyermek megszabadult, önnek 
valami őrszellem azt tanácslá, hogy menjen be az égő 
házba, ha nem maradt-e ott még valaki? 

— Igen, úgy érzem, mintha valaki vont volna kezemnél 
fogva, hogy menjek oda. 

Ön bement, s egy bölcsőjében alvó csecsemőt hozott ki, 
azt övével kebléíe köté, s így nehézkedett a kötélre. És én 
nem tehettem többé azt, a mit akartam. 

— Pedig az nekem gyönyör lett volna. Kik a tűzben 
halnak meg, azok egyszerre a napba jutnak, a kik a föld- 
ben halnak meg, azoknak ott várni kell sokáig, míg mind 
ilyen apró porszemekké válnak, minők itt a függönyök 
közt besütő napsugárban tánczolnak s miket a nap sze- 
menként szí fel magához. Legszebb a halál a tűzben és 
szerelemben : a hogy hazámban szoktak meghalni a nők. 

Rudolf megfogá csendesen a csodás asszony kezét. 

— Chataquéla, légy te az én nőm. 
A hölgy reszketett, nem bírt felelni. 

— Menj vissza férjedhez és válj el tőle azonnal. Én 
utánad fogok menni és nőül veszlek s szeretni foglak, míg 
meg nem halok. 

A delnő elsápadt mint a viasz, ajkai elfehérültek, re- 
megve, lázasan rogyott az ifjú lábaihoz, ki karcsú derekát 
karjaival átfonva tartá őt fenn, s csak akkor tért magához, 
midőn lehajló nyakán egy forró ajk égetését érzé. — Erre 
felszökött s kezeit védőleg tartá maga elé. 

— Mit tevéi ! kiálta ijedt tekintettel. Megcsókolál, mi- 
dőn nem vagyok tiéd, míg férjemtől nem váltam el. A hara- 
gos szellemek ezért vészt hoznak reám. 

— Közöttük és közötted állok ! szólt Rudolf, magához 
szorítva ellenállhatlanul a delnőt. 

Egy óra múlva útban volt Chataquéla Calais felé. 

Rudolf megígérte, hogy két nap múlva követni fogja. 

És itt helyén van megkérdenünk : tréfa ez vagy való ? 
és ha való, miben alapszik ? 

Honnan e harmincz éves életunalom, e bizarr különcz- 
ködés, e megvetése a világnak, ez útjából kitévedt eszme- 
járás? Megmondjuk. 

Nem a máj és lép betegsége ez, hanem a léleké, és 

többnyire nagy lelkeké, mert kis lelkek hamar otthon 
találják magukat a világban. A tétlenség átka ez mind- 
azokon, kiknek rendkívüli szellemerőt adott a sors, de ők 
kikerülték, nem keresték a tért, mely számukra ki volt 
mérve s büntetésül ostorrá vált rájuk nézve épen e lélek- 
erő, mert üresnek látta a világot és haszontalannak min- 
dent, a mi benne van, mely sem fáradságra, sem szeretetre, 
sem gondolkozásra nem méltó. Pedig ha kereste volna, 
megtalálta volna, hogy van valami, a mi karjai fáradsá- 
gára, szelleme küzdésére és szíve legmélyebb szeretetére 
méltó, és az — ha nem egyéb — a haza. 

Tíz nap multChataquéla eltávozásaóta s Kudolf mégmin- 
dig hasztalan várta a delnő levelét, pedig elválásuk perczében 
megígérte, hogy a mint megérkezik, tudósítni fogja Kudolfot. 

Végre elhatározá, hogy utána menend Londonba. 

Ösztönszerű nyugtalanság volt-e ez, vagy valódi szere- 
lem, vagy semmi egyéb, mint egy neme azon vágyaknak, 
miket az ember magára vitatott az által, hogy sokat gon- 
dolkozott róluk ? 

Azon nap előtti estén, melyre indulását tűzte, még 
egyszer elment a színházba és tapasztala, hogy sohasem 
unta magát oly mértékben, mint ekkor. Az egész világ 
rendkívül rútnak és ostobának tetszett előtte. Mars kis- 
asszony sohasem szavalt oly helytelenül, a claqueurök 
sohasem impertinenskedtek oly ügyetlenül, a páholyokban 
sohasem viselte magát oly kaczérul a fiatal nőnem, s az 
ifjú óriások sohasem mondtak annyi ízetlenséget, mint 
ma ; kín, boszúság volt akár hová nézni, utóbb nem is né- 
zett sehová, hátra vetette magát páholya kerevetébe s töké- 
letesen készen volt rá, hogy a legelső emberrel, a ki páho- 
lyába benyit, össze fog veszni. 

S csakugyan nyílik az ajtó, Kudolf félvállról tekint nagy 
mogorván vissza s István grófot látja belépni. 

Még az a bosszúság hozzá, hogy ezzel össze sem lehetett 
neki veszni, mert kénytelen volt iránta egy nemével a be- 
csülésnek viseltetni. 

Az ifjú gróf csak amúgy az ajtóban állt meg, beszólva 
halkan Eudolfhoz. 

— Ugyan kérlek egy szóra. Eszékiék vannak itt, most 
érkeztek Londonból, megtudták, hogy itt vágy, az öreg 
asszony nagyon szeretne veled beszélni. 

íludolf leirhatlan sava^iyú képet csinált ez örvendetes 
izenethez, s a mint elhatározá magát, hogy helyéből föl- 
keljen, mintha égy gőzgépet kellene mozgásba hoznia, oly 
fáradsággal tévé, s nagy kedvetlenül beleakasztva magát 
István gróf karjába, engedé magát czepelni, a merre annak 
tetszett. 

István gróf egy földszinti páholy ajtaját nyitá meg előtte. 

A kérdéses család egyike volt Magyarország legelőke- 
lőbbjeinek, s két tagja volt jelen a páholyban : az öreg- 
anya, a derék, kedélyes gróf Eszéki Sándomé és fiatal 
tizenhét éves unokája Flóra, kivel egy telet Londonban 
töltött. 

Az éltes asszonyság még mindenben megtartá a császár- 
ság alatti divatot, a nagy hajporozott dupét, mely külön- 
ben igen jól illik piros, egészséges matronalis arczához, a 
hegyes derekat, hímzett virágos övvel, a szűk, megfeszülő 
ruhát rövid ujjaival s a hosszú, pávafark nagyságú festett 
legyezőt és a könyökig érő szarvasbőr keztyűket. 

foglalja el a főhelyet, a színpaddal szemközt. Átellen- 
ben ül unokája. Flóra; egy megragadó szépségű arcz, 
melyet csak a szerény komolyság őriz, hogy az emberek 
utána ne őrüljenek. Tekintetének nyugalma, szép tojásdad 
arczának halvány vonásai, melyre ha sokáig néz az ember, 
úgy tetszik, mintha valami dicsfényt látna körüle, vékony 
szemöldöke, szelíded szemei, finom ajkai valami oly har- 
monicus ártatlanság rajzát adják elénk, melynek látása 
magában képes a vulgivaga Vénust megtagadtatni a szem- 
lélővel. Egyike azon arczoknak, miknek látása nem költ 
szenvedélyt, bár szépsége tökéletes. 

Figyelmét egészen a szinpad foglalja el, s midőn a két 
ifjú a páholyba belép, könnyű főhajtással üdvözli őket S 

udvarias gyöngédséggel vonja el tekintetét a szinpadtól, 
a nélkül azonban, hogy azt egészen a bejövöknek szen- 
telné. 

— Ön rossz embier, szólt tréfás feddőzéssel Eszékiné 
Eudolfhoz, ha hatalomkarral nem küldenék érte, bizony 
nem is szólhatnánk vele. Mi azt hiszszük, hogy majd a 
színházban találkozunk vele s ö a helyett, hogy sorba 
nézné a páholyokat, behúzza magát kerevete szögletébe és 
sehova sem néz ; micsoda megfeledkezés ez az illő kíván- 
csiságról? Ön rossz ember, ön mindig akkor távozik el egy 
városból, a mikor mi megérkezünk, mintha szántszán- 
dékkal kerülne bennünket ; de most az egyszer rajta kap- 
tuk s mi kerestük önt fel. 

— Én tettem volna azt ? szólt Eudolf, midőn szóhoz 
juthatott a beszédes asszonyságtól. Nem feledkezem el a 
tiszteletről, melylyel nagysádtoknak tartozom* 

— Csakhogy azt nehéz lett volna tanusítnia, mert hol- 
nap már indulunk az én kedves Magyarországomba. 

Néhány sarcasticus rángás Eudolf arczán azt látszott 
mutatni, mintha ilyesmit mondana magában : kell menni, 
mert a repczét most kaszálják, a bárányokat most nyírják, 
ilyenkor jó gazdasszonynak otthon kell lenni. 

E helyett azonban azt mondta : 

— Nagysádtok még nagyon jókor hagyták el Angliát ; 
a víg élet, a lóversenyek, vadászatok, tengeri kirándu- 
lások, a víg mulatságok a Jersey szigeten még csak most 
kezdődnek. 

— Nem maradhattam már a kis unokalányomtól, min- 
dig unszolt még a télen, hogy szeretne otthon lenni. 

Eudolf csak ekkor tekinte figyelmesebben a «kis unoka- 
lány)) arczára, kit eleget látott évek előtt, mint lótifuti 
gyerkőczöt, s alig bírta rejteni meglepetését a kifejlett 
hajadon komoly, szűzies szépsége felett. Néha egy pár év 
alatt ideállá fejlődik a gyermeki vonásaiban keveset 
ígérő arcz. 

^- T^hát Flóra kisasszony unta magát Londonbaji? 

szólt egyenesen a lánykához intézve szavait, valószinűleg, 
hogy beszédre birja, s lássa, vájjon e szép arcz hogy jön 
zavarba kérdésére ? 

Azonban a jó nagymamának azon kedves szokása volt, 
hogy az unokájához intézett kérdésekre maga szeretett meg- 
felelni, nem engedvén, hogy a gyermeket valaki zavarba 
hozza. 

— Ah uram, hogy unhatta volna magát, hiszen még 
gyermek, a kit minden mulattat, s még sem férje, sem 
imádói nincsenek, hogy az unalmat megismerhesse. 

— Ezt a bókot elteszem az összes férfinem nevében, vi- 
szonzá felhangoltan Eudolf, kit Eszékiné azért tüntetett ki 
legjobban minden ismerős ifjak közöt^ mert legmakacsabb 
és legfinomabb vitatkozó társát találta benne. 

— Tehát csupa honvágy, folytatá Eudolf, egy kerevet 
karjára támaszkodva ; regényes epedés a szőke Tisza után, 
újra hallani a malmok csendes kelepelését a tiszaváradi 
jegenyék árnyékából, sétálni a búzavirágok között, látni az 
ismerős czigánycsoportot a falu végén, mint készítenek 
dorombot, s hallani vasámaponkint a tiszteletes úr ma- 
gasztos elmélkedéseit. 

— Ah uram, ne is folytassa tovább sarcasmusait, vágott 
beszéde közé Eszékiné, mi nem megyünk Tiszaváradra 
malomkelepelést hallgatni, s nagyon mezei fogalmai van- 
nak a honvágyról, ha azt csak a búzavirágok közt látja 
érni : mi Magyarországon is nagy városban fogunk élni. 

— Annál szebb. Debreczen vagy Szeged, vagy akár 
Hódmezővásárhely a legritkább élvezetekkel fognak kínál- 
kozni. Teszem föl Debreczenben van egy nagy hid a város 
közepén, mely az egész utczán végig megy, s mely azéi-t 
európai ritkaság, mert száraz földre van építve ; ezen érde- 
kes lesz járni. 

— r Ön ismét csalódik, mi tiszteljük ezeket a nagy kenyér- 
termő városokat, de lakni Pesten fogunk. 

— Ah, azt el is feledtem, hogy Magyarországon van. 
Úgy hiszem, ott maguk nagysádtok is el fogják feledni; 

hogy Magyarországon vannak. Hisz az nem magyar város, 
hanem egy nagy német-zsidó colonia, a hol csak a körösi, 
kecskeméti udvarban lehet hetivásárok alatt magyar szót 
hallani. 

— Legyen úgy, uram. Egygyel többen lesznek velünk, 
a kiktől hallani fogják. Bég volt nekem egy bizarr eszmém, 
csak arra vártam, hogy unokám fölserdüljön. Most állan- 
dóul Pesten fogunk lakni. Minthogy^ Pestnek úgyis ke- 
vés díszes épülete van, építtetünk nagyobbszerű palotát 
a város kitűnőbb helyén. Nyári lakul választjuk a budai 
hegyeket, rajta leszünk, hogy minden munkát hazai mű- 
vészek és mesteremberek által teljesíttessünk; alkalmat 
adunk tehetséges l^ltőknek, művészeknek, hogy Pesten 
élhessenek, nagy házat fogunk tartani, honnan száműzve 
lesz minden idegenszerű, ^ divatvilág asztalainkon magyar 
lapokat, termeinkben magyar szót, magyar zenét fog hal- 
lani, s elkívánja tőlünk. Vagy azt hiszi ön, hogy nem sike- 
rülend kört alakítanunk? 

E kérdésnél büszkén tekintett unokájára Eszékiné. 

— Sőt inkább, felelt Kudolf, én magam örökös satellitje 
lennék nagysádtoknak, ha oly szerencsés volnék, hasonló 
honvágytól lelkesülhetni. 

— Édes Kudolf, szólt komolyan Eszékiné, megfogva a 
gróf kezét. Ön méltatlanságot követ el lelkén, midőn a leg- 
szentebb érzelmet megtagadja. S e szomorú tüneményt 
alig látni másutt, mint a mi köreinkben. Végignézek a 
páholysorokon, s öt-hat magyar főurat látok itt, kik állan- 
dóul itt laknak, itt vesztegetik el vagyonukat, s a mi annál 
több, szellemüket; pedig mennyit használhatnának oda 
haza ! Látja, én politikához nem értek, nem tudom : van-e 
valami szerepe főurainknak még Magyarországon ? de azt 
tudom, hogy ha egy népet épen azok hagynak el, a kik 
leggazdagabbak, annak okvetlen szegénynyé kell lenni. 

— Mások használhatnának még, asszonyom, felelt hideg 
mosolylyal, de én nekem mi hasznomat vehetné még? Én 
hasznavehetetlen vagj^ok. 

— Nem úgy, édes Eudolf, azt én jobban tudom. Én 
ismerem az életet, mert magam is régen élek. A mi fajtánk 
férfiai rendesen így szokták : tizenhat éves koráig gyerek, 
addig nincs róla mit beszélni : tanul jót, rosszat, össze- 
vissza ; — tizenhattól húszig ábrándozó, költői vagy leg- 
alább is epedő szerelmes ; — húsztól huszonötig azután 
elmerül a világ minden örömébe, vad, gyönyörvadászó 
lesz, s mikor ez évek végén már azt hiszi, hogy lábaival 
feneket ért minden élvezetben, akkor elkezd blasirt lenni, 
megtagadja szenvedélyeit, megtagadja szívét, még vére 
melegségét is; mosolyog, vagy még azt sem teszi, ha 
valamiféle szeretetről beszélnek előtte, illessen az jó ba- 
rátot, asszonyt, vagy hazát; játszik életével, mint unott 
játékszerrel, melynek nincs előtte nagyobb becse, mint egy 
czitromhéjnak, melynek levét az utolsó cseppig kifacsarta ; 
s ez tart harmincz éves koráig, ekkor nyílik ki csak saját 
szivének világa, ekkor kezd el valóban élni, helyesen látni, 
igazán érzeni, ekkor lesz belőle emberbarát, hazafi, jó férj, 
egy szóval boldog ember. Lássa Rudolf, — és ön még nincs 
harmincz esztendős. 

Rudolf türelmetlenül várta, hogy vége legyen a grófné 
textusának, s erre e mondatot szalasztá ki ajkán : 

— Egy új Istennek kellene támadni arra, hogy belőlem 
új embert teremtsen. 

Valóban csak rendkívül izgatott kedélyének kell tulaj- 
donítani, hogy ilyet mondhatott, ő, ki különben a kegye- 
leteket nem szokta sérteni. 

Eszékiné komolyan megbotránkozék. 

— Édes Rudolf, nem jól esik öntől ily szót hallanom. 
Lássa, én kegyeskedő nem vagyok, de Isten nevét szere- 
tem, ha tisztelettel említik. Azért, hogy Parisban az oltárra 
egy tánczosnőt a balmabilleből állítottak fel. Isten min- 
denható maradt, s csodái nemcsak az elemekben láthatók, 
hanem az emberek szíveiben is. 

Rudolf nagyot sóhajtott, mintha azt kérdené magában : 
lesz-e hát isteni hatalom, mely őt meggátolja attól, hogy 

meghaljon hideg, kiégett, elfásult szívvel? a ki őt valaha 
megtanítsa élni ésérzeni? 

Azonban illőnek találta ez emphaticus beszédfolyamnak 
más menetet adni, s Flórához fordulva, csupa illedelemből 
valami általános tárgyú beszélgetéshez kezdett vele, meg- 
kérdezve tőle, hogy mulatta magát Londonban, s mik ott 
a legújabb közbeszéd tárgyai? 

A lányka okos, nagy fekete szemeit s tündér tiszta 
arczát a kérdezőhöz emelve, helyes hangon válaszolt, 
őrizkedve, hogy beszéde sem oly magas ne legyen, hogy 
a hallgató közönséget zavarja, sem oly halk, hogy a pá- 
holyban levők suttogásnak vehessék. 

— Oh most nagy szomorúság van Londonban. — Az 
egész divatvilág gyászol. Midőn eljöttünk, épen azelőtti 
napon temették el a leghíresebb férfit és a leghíresebb asz- 
szonyt AngUában. 

— Ah, erről mi még mit sem tudunk, monda Kudolf és 
gondola magában : ez a kis együgyű leány bizonyosan a lord 
mayort, vagy valami nagy tábornokot tart leghíresebb em- 
bernek, s híres asszonya legalább is csillagkeresztes hölgy. 

— És ki volt ama híres férfi és nő ? kérdé Flórától, mint 
a hogy gyermekeket szoktunk kikérdezni. 

— E híres férfi, monda a lányka némi exaltatióval, mely 
nemes arczához úgy illett, korának legmagasabb szel- 
leme, a halhatatlan költő — lord Byron. 

Eudolf, mintha egy villanyos ütést kapott volna mindén 
ízében, úgy megrendült e névre, arcza elhalványult, ha- 
lántékain és fehér homlokán az erek lüktetése volt látható ; 
egy perezre a szellem elhagyta minden érzékeit. 

— És ki volt a nő ? kérdé elszorult hangon, midőn ismét 
vissza kezdenek térni gondolatai. 

— E nő egy más éghajlat leánya, ki a költőt nagyon 
szerette, saját istenei előtt férjéül fogadta, s midőn meg- 
halt a férj, mint ezt őshonában szokták, utána halt, magára 
gyújtva a kioszkot, melyben lakott. Talán hallotta ön valaha 
^ nevet: «Chata(juéla?» 

Eudolf hallgatott, nem felelt semmit. 
Tehát Byron előbb meghalt, mint Chataquéla tőle elvál- 
hatott volna. 

És az indu nő kötelességének tartá utána meghalni. 
Megelőzte Kudolfot, a helyett, hogy követte volna. 

— Tehát mégis van isteni hatalom, mely egy életunt 
kezéből kifacsarja a saját maga ellen irányzott fegy- 
vert ! . . . 

Eudolf szent borzadályt érze végigfutni tagjain, mintha 
azon hangokat hallaná, miknek zengése Sault szent Pálra 
változtatá. 

És csodálatos ! A mint ismét magához kezde térni, e hir 
által nem érzé magát kellemetlenül meghawa, ellenke- 
zőleg : oly megnyugtató valami érzést tapasztalt keblében, 
mint ki egy nyomasztó álomból ébred föl s örül neki, hogy 
a mit látott, csak álom volt. 

Szerencsére megilletődését nem vevék észre a jelen- 
levők, mert e perczben Mars kisasszony egy monológja 
foglalta el a figyelmet, s első volt, ki a szavalás végeztével 
tapsolni kezdett. 

— Milyen jól szavalt ma ez a Mars. 

És akárhová nézett, mindent más szemekkel látott, az 
emberek jobbak, szebbek voltak, mint azelőtt, s midőn 
pillanatai az előtte ülő Flóra arczára visszatértek, oly 
hosszan, oly önfeledten nézte e szép, nemes vonásokat, 
hogy a leányka lassan pirulni kezdett, mint a napsugártól 
érő gyümölcs. 

Egyszerre minden apropos nélkül fordult Eszékinéhez, 
ki már kezdé vendégét szórakozottnak tartani. 

— Mikor utaznak nagysádtok Magyarhonba ? 

— Holnap korán reggel. 

— Megengedik, hogy útitársuk legyek ? 

E kérdés oly meglepő, oly váratlan volt mindenkire, 
hogy senki sem felelt rá. 

Azonban a hallgatás és bámulás elég válasz volt. 
Budolf hirtelen vévé kalapját és búcsúzott. 

— Sietnem kell ma még ügyeimet rendbe hoznom s 
szekerem iránt rendelkeznem, hogy el ne maradjak. 

S azzal egy boldog ember szélességével meghajtva ma- 
gát, elrohant. 

Midőn egyedül maradtak, István gróf kegyelettel hajolt 
le Flóra kezéhez s annak gyöngéd, fehér ujjait érintve 
ajkaival, halkan rebegé: 

— Köszönet kegyednek. 
Flóra ámultán kérdé : 

— Miért? 

— Hogy egy derék férfit visszaadott hazájának. 

A szép hajadon fejecskéjét rázva, miitatá, hogy nem érti. 

Pedig az olyan egyszerű volt. 

Rudolf pedig sebesen rohant le a lépcsőn ; egy sarok- 
fordulásnál szinte hanyatt taszítá Debryt, ki midőn rá- 
ismert, utána eredt s elkapva frakkja szárnyát, kényszeríté 
megállani. 

— Ecocce ! ecocce ! Megálljon ön hát. íme egy fogadás, 
melyet mind a két fél megnyert és egyik sem vesztett el ! 
Nem hallotta ön még, hogy Chataquéla meghalt ? Igen ! 
megégette magát férje után. Tehát ön megnyeré a foga- 
dást. De nem ön után égette meg, tehát Abellino sem 
veszté azt el. 

— Hallottam már, szólt Rudolf, teljesen osztva a mar- 
quis derültségét s kiszabadítva frakkja szárnyát, sietett 
magát kocsijába vetni s haza hajtatni. 

Útközben mégis szemrehányásokat akart magának tenni, 
hogy e nő halálán legkisebb szomorúságot sem tud érezni, 
pedig mily végtelen volt annak szerelmi önfeláldozása. De 
hasztalan ! Az érzelmeket erőszakolni nem lehet ; úgy érzé 
magát, mint ki gazdag örökséget nyert, örömest tenné, 
illenék is, hogy szomorú legyen, de más zajosabb érzések 
elriasztják a gyászt. 

Szívtelennek kezdé magát vádolni, gyávának, ki örül, 
hogy egy halálos fogadástól egy szerető szív vesztével 
megszabadult; s hazaérve, naplóját vévé elő, hogy újra 

emlékébe idézze azon napok benyomásait, melyek ama bű- 
bájos hölgy emlékével tölték el. 

De a míg ezen lapokra jutott volna, elébb más lapokat 
kellett végigforgatnia, mikben rég elfeledett s most újra 
visszatérő érzések emlékei voltak letéve. Egy-egy arczkép 
rég nem látott rokonoktól, egy regényes tájék rajza a Duna 
csendes partjain, egy ép színben megmaradt virág, mely a 
lapok közül kihull, azon gyermekévekre emlékeztetve, mik 
Erdély havasai közt tölték el, az első ábrándok tiszteletre- 
méltó ömlengései, egy ősz hajfürt az elhalt apától, kinek 
arcza elevenen tűnik szemei elé, ez ősz fürtöt látva — s 
azután egy gyöngéd kézzel írt levél, melyet özvegy édes- 
anyja küldött messze világba távozott fia után, míg ő nem 
tudott megválni a sírtól, mely legkedvesebb halottját rejté, 
kinek hamvait könyeivel öntözi most is. 

Eudolf lelkének mindez emlékeken egyenkint fel kellett 
akadnia, némelyiken sokáig elmerengett, s midőn az utolsó 
lapra ért, melyeket egy szokatlan, rendkívüli érzelem, vagy 
jobban mondva, fásulat befolyása alatt írt, oly nevetsége- 
seknek, oly szánalomra méltóknak tartá az eszméket, hogy 
szégyenlé végigolvasni. 

Még egy kísérletet tőn lelkében az önmaga elleni harcz, 
mely nem akarta engedni, hogy egy vasjellem szíve által 
legyőzesse magát. Vévé rajzónját, s leült naplójához, hogy 
emlékéből belerajzolja Chataquéla arczát, a mi élénk kép- 
zelőtehetsége és ügyessége mellett máskor oly jól szokott 
neki sikerülni. 

És most leverten vévé észre, hogy ez arczot nem birja 
ínaga elé képzelni. Felidézte emlékében azon órát, mely- 
ben őt oly ragyogónak látta, s halvány körrajzokat vetett 
a papírra. A kép nem akart sikerülni ; az arcz valamivel 
hosszúkásabb lett, a szemek kevéssel derültebbek, nyi- 
tottabbak, a szemöld keskenyebb, az ajk komolyabb, s 
midőn készen volt s messzi tartá azt magától, hogy lássa : 
helyesen van-e ? megdöbbenve állt meg előtte, a kép nem 
Chataquélához hasonlított, hanem Flórához. 

Rudolf magasabb szellemek közellétét érzé maga korul ; 
érzé, hogy itt e magányban nincs egyedül, mellette, fö- 
lötte, mindenütt valami fensőbb hatalom él, ki nemcsak 
az elemekben mutatja meg csodáit, hanem az emberi szi- 
vekben is. 

Kezei önkénytelen összekulcsolódtak, — kebléből egy 
fohász szállt a magasba s szemeiben egy köny jelent meg ; 
első fohász és első köny, a gyermekévek óta. 

Azután újra kezébe véve rajzónját, maga elé képzelé a 
szép piruló leánykát, Flórát, néhány vonást igazít a képen, 
és ime az arcz most tökéletesen hasonlított élő mintájához 
és szerelem és mosoly sugárzott rajta. 

Eudolf öntudatlanul ajkaihoz emelé a képet és megcsó- 
kolá azt. Arczán az elpirulás ifjúkori melegét érzé elömleni. 
Új érzések, új vágyak hullámzottak át erein, új színt nyert 
előtte a világ. 

Nyugodtan és jó kedvvel fogott úti készületeihez — 

vissza — a szép — a szegény Magyarhonba. 



Vm. A PÜNKÖSDI KIRÁLY. 

Tehát ismét itthon vagyunk, a kedves, szegény Magyar 
honban. 

Piros pünkösd hajnala van, igazán piros hajnal. Nagy- 
Kun-Madaras utczáin korán az első kakasszó után, nagy 
muzsikával vonul keresztül egy banda barna zenész, 
előttük járul kivont mogyorófa pálczával egy városi es- 
küdt, s arczának haragos méltóságán meglátszik, hogy 
fontos hivatalos foglalkozásban jár és hogy még ma pá- 
linkát nem ivott. 

A derék esküdt férfiú becsületesen kékbe van öltözve, 
a hogy rangbéli emberhez illik, pörge kalapját ékesíti egy 
pár nagy, kinyílt bazsarózsa, gomblyukában egy csomó 
szegfű, muskátli levéllel, selyem pruszlija ezüstgombos, 
képe piros, bajusza hegyes, csizmája bojtos, sarkantyús; 



Digitized by 



Google 



143 

oly hegyesen szedegeti a lábait, mintha tojásokon járna, s 
félre nem nézne a világért, még kevésbbé a háta mögött 
járó czigányokra; csak a midőn egy-egy tanácsbeli, vagy 
választott polgár háza előtt mennek, akkor int feltartott 
pálczájával, hogy menni lassabban kell, a trombitát fújni 
pedig erősebben. 

A nagy zenére mindenütt fölébrednek az utczák lakói, 
ablaktáblákat, redőnyöket nyitogatnak, a fiatal leánykák 
köténynyel eltakarva kebleiket, néznek ki a kapiiajtón s 
kivángatnak szerencsés jó reggelt Vaqu András uramnak ; 
de Varjú András uram senkit sem ismer, mert ő ma nagy 
hivatalt visel, mely nem engedi meg a leereszkedést. 

Majd a tisztelendő úrék házai elé ér; ide be kell neki 
menni, mert különös foglalatossága van velük : ez a külö- 
nös foglalatosság abból áll, hogy ott egy ital pálinka vár 
reá, melynek szelídítő hatása meglátszik orczáján, midőn 
visszakerül. 

Ezt elvégezte ; legutoljára marad a legfontosabb hiva- 
tás: ő nagyságát, méltóságos Jancsi urat, megtisztelni 
annak rendje módja szerint. 

Ez nem tréfa, mert Jancsi úr szelídített medvéket tart 
az udvarán, melyek megeszik az embert, tekintet nélkül 
esküdti hivatalára, vagy a kopók közé téved, s úgy meg- 
szabdalják, hogy soha sem látott olyat. Szerencséjére azon- 
ban egy vörösmondúros épen odakinn ácsorgott a kapu- 
ban, azt tehát megszólítá szép békességgel : 

— Fölkelt-e már a nagyságos Jan — Ján — Jancsi úr ? 

— Ejnye, majd alig látja kend kimondani a szedtevettét. 
Hát ! Még le se feküdt. 

Varjú uram kotródott tovább. Most még jelentést kellett 
tenni a község házánál bírák uraméknak, melyet le is 
rótt Varjú uram, minden hosszadalmasság nélkül, röviden 
elmondva. 

— Mindent elvégeztem. 

— Jól van, Varjú uram. 

Most lássunk nevezetesebb embereket. 

A tisztes községi teremben ülnek hosszú sorral a falakra 
függesztve az ország és város celebritásai, arczképben le- 
festve, közben elég hely maradt még a meghalt patronusok, 
esperesek, kurátorok, alapítók halotti czímerei számára is, 
az asztalon nagy fenyegető vastagságú könyvek lenyom- 
tatva egy ólom kalamárissal, az asztal alja szépen betar- 
kázva tintával, a hogy a tollakat oda szokták verni. 

Még csak most hangzik á hajnaU harp,ngszó s már a 
t^-nácsbeliek mind fel vannak gyülekezve a terembe s ott 
könyökölnek szép rendben a hosszú asztal körül, elnököl 
a biró, egy derék kövér ember. 

Az ajtó felől egy csoport fiatal legény áll, kurta, térdig 
érő bő gyolcs lábravalókban, pitykés dolmányaik panyókára 
vetve, valamennyinek tarka kendő a gomblyukában s sar- 
kantyús csizma a lábán. 

Legeslegelől mind a fiatalok között áll a tavalyi pün- 
kösdi király. 

Magas, szikár termetű legény, nagy, előre görbülő sas- 
orral, hosszú bajusza háromszor is meg van kanyarítva a 
végéig s megerősítve viaszos kenőcscsel ; nyaka hosszú és 
előregörbült, feketére sülve odáig, hol az ing nem éri, azon 
alul mintha más bőrbül szabták volna. Viselete nem olyan, 
mint más közemberé, vászon lábravaló helyett zsinóros 
nadrágot visel, kordovány csizmákba húzva, melyekről 
hosszú bojtok fityegnek alá, széles derékszíjának villogó 
rézcsatja szépen kilátszik a rövid zöld selyem mellény alól, 
mindenik dolmány-zsebéből egy-egy tarka kendő lóg ki, 
odakötve egyik szegleténél fogva a gomblyukba, ujjain 
karika- és pecsétnyomó gyűrűk, úgy beledagadva, hogy le 
nem bírná húzni. 

De a mi legjelesebbé teszi a legényt, az egy nagy lom- 
bos koszorú, mely fejére van téve. Ezt az ifjú leányok 
fonták gyászfűzekből és virágokból, úgy hogy a szegfűkkel 
és rózsákkal ékes füzérek hosszan omlanak a legény vál- 
laira, mint hosszú leányhaj, csak arczát hagyva szabadon, 
a hol kétfelé választvák. 



Digitized by 



Google 



Ezt a koszorút nyerje el aztán, a ki tudja. 

— No Márton, szól hozzá a biró ; megint itt van piros 
pünkösd napja. 

— Tudom, nemzetes uram, tegnap én is voltam a tem- 
plomban, hallottam, mondta a tisztelendő úr. 

— Hát szándékozol-e még az idén is pünkösdi király 
maradni ? 

— Már én rajtam nem múlik, nemzetes uram. Csak 
hatodik esztendeje már, hogy az vagyok. 

— Tudod-e, hogy hány akó bort ittál meg az alatt, hány 
palaczkot törtél össze, hány vendégségből, disznótorból, 
lakodalomból hánytad ki a vendégeket ? 

— Nem tudom, nemzetes uram, nekem csak arra' volt 
gondom, hogy egyből se maradjak ki, s annyit mondhatok, 
hogy soha sem bor, sem ember meg nem vert. 

— Olvassa csak fel neki, jegyző úr : hány akó bor és 
hány bevert fej van neki a rovására irva. 

És kisült a lajstromból, hogy Márton hat évi pünkösdi 
királysága 72 akó borba került a községnek s több mint 
száz mulatság bomlott meg miatta, egy korcsmárost pedig 
tökéletesen gazdaggá tett az által, hogy minden héten 
összetörte az üvegeit, fizette a város. 

— Hát azt számolod-e, édes öcsém : hányszor mentek 
kárba a lovaid? 

— Sohase törődöm én vele. Nem én őrzöm, hanem az 
alattvalóim. 

— Hány leányt bolondítottál el ? 

— Minek bolondultak el? 

— Sok nem-igaz jószág fordult meg a kezeden. 

— Engem nem kapott rajta senki. 

— De ilyenformán a te pünkösdi királyságod vajmi 
sokba kerül ám a városnak. 

— Jól tudom én azt, hogy ez nem a város pénzéből 
telik, hanem hogy nagyságos Kárpáthi János úr édes 
atyja, a kinek érdemes orczája most is ott függ a falon la, 
hagyott egy summa pénzt a községnek azon czélból, hogy 

Jókai: Bgy magyar nábob. I. 10 

egyrészint imez ősi szokás fentartassék, másrészint pedig, 
hogy a lónemesítés előmozdíttassék, minél fogvást minden 
pünkösd harmadik ünnepén összegyűlnek a lovas legények 
a környékről s versenyt futtatnak egymással; azt is tudom, 
hogy a ki ez alkalommal győztes marad, annak a kegyes 
úr hagyományából szabad ivása van a város minden 
korcsmájában, annak a lovait minden gazda tartozik 
őrizni, s akárhova kárbamennek, nem szabad megzálo- 
golni, hanem fizeti a kárt, a ki rosszul vigyázott rajok. 
Továbbá szabad bejárása van mindenféle vendégségbe és 
lakodalomba, és ha egyszer-másszor jókedvéből ki t^lál 
rúgni, azért őt testi büntetéssel illetni nem szabad, sem 
megcsapatván, sem pedig börtönbe záratván. 

— Ejnye öcsém, be jó prókátor lett volna belőled, hol 
tanultál meg ilyen folyvást beszélni? 

— Hat esztendeig mindig én maradtam meg pünkösdi 
királynak, felel a legény, mellét büszkén kidüllesztve, 
nagy módomban volt jussaimat kitanulni. 

— No, no, feddőzék a biró. Nem jó az a hányavetiség, 
Márton ; mert majd nagyon hozzá találsz szokni ehhez az 
élethez s majd nehezen esik aztán újra rendhez szokni, 
fizetett bort inni s vétségek esetén megcsapattatódni, ha 
ma vagy holnap letelik rólad a pünkösdi királyság. Pedig 
vajmi hamar megesik ám, hogy egy vagy más legény elé- 
bed hág. 

— Nem született még az az ember ! szólt Márton, hety- 
kén intve a fél szemöldökével s két hüvelykujját a nadrág- 
hasítékba akasztva nagy méltóságosan. 

A tanácsbeliek is átlátták, hogy itt hiába feleselnek, de 
meg nem is volt illendő ilyen magas állású személy tekin- 
télye ellen munkálódni, tehát áttérének egyenesen az ün- 
nepély előkészületeire. 

Négy hordó bor, külön-különféle, volt szekerekre rakva, 
egy szekér tele frissen sült czipóval, a szekerek mögé volt 
kötve szarvánál fogva a levágatásra szánt két ökör. 

— Ez nem jó leszen így, monda, büszkére változtatott 

hangon Márton, ki egészen beleszokott már abba a pe- 
remptorius parancsoló hangba. Nagyobb pompa kell ide. 
Ki látta azt: a vágni való ökröt szekér után kötni? holott 
azt a mészárosoknak kell kétfelöl szarvánál fogva vezetni, 
a szarvára pedig czitromot kell tűzni és szalagot kötni. 

— Ejnye, hogy tudja az öcsém a módját ! 

— A hordók tetejébe pedig üljön fel négy-négy szűz, 
az osztogassa onnan füles kancsókkal a bort. 

— Parancsolsz-e még valamit, Márton ? 

— Hát ! A czigányok húzzák az én nótámat, mikor 
megindulnak, nekem pedig tartsa a lovamat két hajdú, 
mikor felülök rá. — Minden a parancsolat szerint történt. 

A népség, rövid isteni tiszteletét végezve, megindult 
szép rendben ki a mező felé. Elül lovagolt két esküdi, 
pántlikával bevont rézfokost tartva kezében, utánuk a 
szekérre rakott czigány-banda égbekiáltó hangokon har- 
sogtatva a Márton nótáját. Ezek után jött közvetlen a két 
felpántlikázott tulok, nekigyürkőzött mészáros-legények 
által vezettetve, kiknek nem győzött eleget rimánkodni a 
saraglyában ülő vén brúgós, hogy az Istenért el ne eresz- 
szék azt a bikát, mert ő lesz az első, a kit fel fog bökni, 
vörös nadrágjának miatta. 

Ezek után jöttek az élelmiszeres kocsik, hátrább a bo- 
ros társzekerek, fürge hajadonok ültek minden hordón. 

Itt következett Varjú uram. A sors még magasabbra 
emelte. Most lovon ült, s kezében egy nagy vörös zászlót 
tartott, melylyel majd kiverte a szél a szemeit. Ha szabad 
arcza elégültségéből következtetni : legalább is azt gon* 
dolhatta, hogy ha Márton pünkösdi király, akkor ő pün- 
kösdi palatínus. 

Végre jött a pünkösdi király. Lova nem igen szép, de 
nagy, csontos, tizenhat markos állat s a mi hiányzott rajta 
a formából, az meg volt neki adva czifra sallangokban, 
sörénye tizenkét fűzérbe szalagok közé fonva, nyeregtaka- 
rója farkasbőrből. 

Nem rosszul ül a lovon. Egy kicsinyt lóg rajta, de ez 

10* 

nem a bevett reggelitől van, ez csak megszokott hetyke- 
ség, hol oldalt, hol hátra hajlik, pedig oly szilárdul ül a 
lovon, mintha hozzá volna nőve. 

Mellette kétfelől két polgár lovagol kivont kardokkal, 
kiknek ugyancsak vigyázni kell magukra, mert Márton 
lova, a mint észreveszi, hogy valamelyik ló félfejjel elébb 
van nála, olyat harap rajta, hogy elbődül bele. • 

Utána jönnek hosszú sorral a pályázó legények, mind- 
egyik arczán látszik valami biztató sugara a reménynek, 
hogy hátha ő lesz nyertes ? Ki tudja, hátha tavaly óta meg- 
hosszabbodtak a lova lábai? hátha a többié rosszabb lett? 

Befejezi a menetet az úri és fakó szekerek rendé, me- 
lyek nagy port verve száguldnak a lovasok nyomában, 
megrakva vidám ünneplő népekkel, s körültüzködve sze- 
kéroldal és lószerszám zöld galylyal és repülő kendővel. 

így érkeznek ki a síkra. Azon pillanatban taraczkdurra- 
nás jelenti, hogy a legfőbb patrónus, Jancsi úr, a gazdag 
nábob, elindula kastélyából. A népség az elárkolt kertek- 
ben s temetőkben helyezi el magát. A bizakodó lovasok 
kiállnak a síkra, egy-kettő kevélyen finczoltatja a lovát, 
nagyokat kongatnak karikásaikkal, fogadásokat tesznek 
egymás között és az mind borba megy. 

Nemsokára a kertek alól támadó porfelleg jelenti, hogy 
Jancsi úr közelít, a dombra állított gyermekek futnak 
nagy sivalkodással, mert most mindjárt nagyot fognak 
lőni kettőt. 

Két vasból készült állat van a földbe ásva s beverve 
faczövekkel; egy tapasztalt ember, ki a franczia háború- 
ban is járt, messziről hasonmászva közeledik feléjök 
hosszú póznára szúrt égő taplóval s megbántva vele 
gyujtólyukaikat, elpukkantja szépen a veszedelmes ágyút; 
a faczövek kimegy a levegőbe, a népség szétszalad előle, 
nehogy valakire ráessék, azután meg hogy leesett, ismét 
odatódulnak, meglátni, hogy nem lett-e valami belőle, a 
míg odafenn járt? 

A mint az úri hintók láthatóvá lőnek, hol a nép előtt 

elhaladtak, óriási vivát-ordítozás volt hallható (még akkor 
magyarul nem tudták mondani), melyet azonnal zsibongó 
víg kaczaj válta fel. 

Hát ezúttal azt a tréfát gondolta ki Jancsi úr, hogy 
Vidra czigányt felöltöztette pompás aranyos ruhába, őt 
ültette a négy lovas díszhintóba, maga pedig utána fakó 
szekerén ülve hajtatott, a jámbor népség aztán elébb nagy 
vivátokat kiáltott az aranyos ruhának, később pedig meg- 
látva, hogy abba a czigány van öltöztetve, annál nagyobb 
lőn kaczagása s ez a jó urat úgy mulattatá. 

Vele jöttek a két udvari bohóczon kívül legszívesebben 
látott vendégei: a bácsmegyei Horhi Miska, ötezer holdnyi 
birtok gazdája, ki át szokott néha rándulni egy szóra a 
szomszédba (Nagy-Kunságba) kedves komájához, így pél- 
dául eljött hozzá márcziusban, s körülbelül augusztus 
végével kérdezé meg, hogy kinek hittak a szabolcsi máso- 
dik alisj)ánt? Otthon azalatt meghagyta, hogy míg haza 
nem megy, aratáshoz, kaszáláshoz ne fogjanak; lábán 
maradt minden termése. Ez egy. Másik a híres Csenkő 
Laczi, a legszebb ménes birtokosa az alföldön, ki ha más 
szekerén nem ülhet, gyalog jár, mert sajnálja szép lovait 
befogatni. Harmadik Berki Lőrincz, leghíresebb vadász és 
agarász a környékben, oly folyvást tud hazudni, mintha 
diktálnák neki. Negyedik Kalotai Friczi, kinek az a külö- 
nös rossz tulajdonsága van, hogy a mi kezeügyébe akad, 
pipa, ezüstkanál, zsebóra, azt menten ellopja; a kik már 
ismerik, jól tudják, ha valamijök elveszett, hogy hol ke- 
ressék, s minden tartózkodás nélkül nyakon fogják, kimo- 
tozzák a zsebeit, s ez őt légkevésbbé sem szokta meg- 
zavarni. Végezetre itt van Kutyfalvi Bandi, legpompásabb 
ivó és verekedő az országban, ki valahányszor iszik, min- 
dig elzsákolja ivó társait, inni pedig úgy tud, mint egy 
nílusi ló és soha sem látta őt senki holtrészegnek. 

Ilyen ripők compániából állott Jancsi úr környezete, 
kik mind nagyon tetszettek maguknak azon gondolatbán, 
hogy őket eredeti ficzkóknak tartsák, s enn^k kiérdenjlé- 

sére fül nem hallott, szem nem látott ostobaságokon tör- 
ték a fejőket, melyek között a legszelídebbek közé tartoz- 
tak ezek: a vendég lovainak farkait töbtil levágatni; 
újdonatúj hintóját oly apróra faragtatni, mint a forgács ; 
a házat felgyújtani, mikor legjobban mulatnak alatta; 
fényes délben, mikor legtöbb nép jár a városban, oly cos- 
tumben járni végig a sétányon, a milyet csak az úszó- 
iskolában szokás viselni; orthodox zsidókkal szalonnát 
etetni, s más efféle genialis dolgok, melyek egy időben 
nagyon mulatságos elménczségeknek tartattak. 

Az úri vendégek megérkezvén, a barna zenészek három- 
szoros tust fuvának, azzal az elöljáró esküdtek kimérték 
a pályatért, a czél végéhez odaállíták Varjú uramat a vö- 
rös zászlóval, túlnan pedig a lovas legényeket, sorshúzás 
által határozott sorban, úgy, hogy az úri nézők az egész 
futtatást a legkényelmesebben láthassák hintáikról. 

A pályatér ezer lépésnyi volt. 

Jancsi úr már inteni akart aranygombú botjával, hogy 
süssék el a taraczkokat, a harmadik lövés leendvén jel a 
verseny kezdésére, a midőn túlnan a pusztáról nagy vág- 
tatva lát közeledni egy lovas legényt, ki nagyokat kon- 
dítva karikásával, rohan a pályázók felé, s nem sokára 
a két esküdt elé érve, megáll, s megbillentve kalapját, el- 
mondja röviden, hogy ő is szerencsét próbálni jött a pün- 
kösdi királyságért. 

— Ki vagyok, mi vagyok ? soha se kérdezzék ; ha le- 
győznek, úgy is odább megyek, ha én győzök, úgy is itt 
maradok ! Ez volt válasza az esküdtek kérdésére. 

Senki nem ismeré a legényt. Szép, barnapiros arczú, 
huszonhat éves fiú volt, kicsiny, pörge bajuszszal, mely 
betyárosan fölfelé volt csapva, ömlő haja göndör karikába 
szedve, fekete, villogó szemei, s merész kifejezésü szája, 
termete alacsony, de izmos és ügyes, viselete népies, de 
a kényességig tiszta, fehér lobogó ingén keresve sem le- 
hetne találni egy pecsétet, s kalapját a hosszú árvaleány- 
hajjal úgy tudja viselni, mint akármi gavallér.. 

Akárhol vette azt a paripát, a melyen ül, de gyönyörű 
állat: nyugtalan erdélyi telivér, hosszú, földig érő sörény- 
nyel és farkkal, egy perczig sem tud nyugton maradni, 
egyre tánczol és ágaskodik. 

Oda állítják őt is sorsot húzni s azután elvegyül a többi 
lovas között. 

Míg ott alkudozott, az úri lócsiszárok szemügyre vették 
a lovat, a lovasra nem sok gondjuk volt, de a paripa figyel- 
met gerjesztett. 

Végre megtörtént a jeladás, az első taraczkdurranásra 
elkezdtek hánykódni a paripák, a második lövésnél el- 
csendesültek, füleiket hegyezve figyelmesen, csak egy-két 
tapasztalatlanabb paripa toporzékolt még apróra. Ekkor 
a harmadik pukkanás is elhangzott s azon perczben meg- 
indult az egész sor a pályasíkon. 

Öt-hat mindjárt eleinte kivált a többi közül, ezek a leg- 
szélesebb lovasok, kik az elején sarkantyúzzák lovaikat 
s utóbb elmaradnak, köztük van a legújabban érkezett 
legény is. 

A pünkösdi király a középtájon lovagol még, csípőre 
tett kézzel s meg sem mozdítja korbácsát. 

Midőn háromszáz lépésnyire haladtak, akkor azután 
egyszerre sarkantyúba kapja a lovát s kieresztve kariká- 
sát, egyet rikolt és három szökéssel kinn van a többiek 
csoportjából. 

Ekkor kezdődik a lárma, az ostorcsattogás, valamennyi 
lovas lova nyakára fekszik, a kalapok hullnak, a menték 
repülnek, a pálya közepén mindenki azt hiszi, hogy ő 
leend a nyertes ; egy paripa elbukott lovagostul a porban, 
a többi előre nyargal. 

A hintókról szépen lehet látni, mint vágtat előre a többi 
között a pünkösdi király, fejéről a hosszú virágfűzér re- 
pülve vonul utána. Egyenkint elhagyja azokat, a kik eléje 
vágtattak, s valahányat elhagy, egyet pattant az ostorával, 
rákiáltva hetykén : 

— Szorítsd öosém ! 



Digitized 



by Google 



152 

A pályatér negyedik részében már világosan elhagyta 
vajamennyit, csak egy van még előtte, az idegen le- 
gény. 

Márton neki rugaszkodik ennek is, az ő lova hosszabb, 
de amazé gyors, mint a szellő. Már csak kétszáz lépés az 
élet. A fiatal legény visszanéz versenytársára, önbizakodó 
mosolylyal, az urak onnan a hintókról kiabálják: ne 
hagyd magad ! mely kiáltás mind a két versenyzőt illet- 
heti, Jancsi úr felállva nézi az érdekes versenyt. 

— No most mindjárt elibe Vág ! Nem biz a. Ez is sar- 
kantyút adott a lovának. Egyet pattant, s repül mint a 
fergeteg; milliom adta, milyen ló, s hogy ül rajta az a 
suhancz ! . . . No Marczi, most mindjárt vége a pünkösdi 
királyságnak ! Már csak száz lépés az élet . . . Vége van ! 
nem birja többet elérni. 

Úgy is lett, az idegen legény egy egész másodperczczel 
hamarább ért a czélhoz, mint Márton s ott a zászló előtt 
megállt. Márton azonban, a mint odaugratott, hirtelen 
kikapta Varjú uram kezéből a zászlót s diadalmasan ki- 
álta a legényre : 

— Ne is gondold öcsém, hogy te győztél, mert az a pa- 
rancsolat, hogy a ki hamarább elkapja a zászlót, azé a 
pünkösdi királyság, már az pedig az én kezemben van. 

— Úgy? szólt a legény nyugodt szívvel. Nem tudtam. 
No majd a másodszori futásnál ügyelni fogok rá. 

— ugyan úgy-e ? monda Márton. Tán biz azt gondo- 
lod, hogy majd akkor is magam elé eresztelek? Nem éred 
azt hajasán. Most is csak annak köszönd, hogy a lovam 
megijedt a lobogós üngödtől s félreugrott, különben ott 
hagytalak volna, a hol szent Pál az oláhokat. No de csak 
gyere másodszor, majd megtanítlak rá, hogy ki a legény 
a gáton ? 

Ez alatt a többi versenyzők is beérkeztek, kiket Márton 
százféle okokkal sietett felvilágosítani, hogy miért tudott 
az idegen legény hamarább odaérni, mint ő? utoljára még 
az Í9 kisült; hogy nem is ért oda hamarább^ csupán psak 

hogy egy paraszt hajszállal volt előbbre a lovának a feje, 
mint az övé. 

Az idegen legény hagyta öt beszélni békével s csende- 
sen, jó kedvvel léptetett vissza a kiindulási vonalra. 

E nyugalom, ez önbizakodó engedékenység teljesen 
megnyerek számára a közönség rokonszenvét a garázda 
Márton ellenében, s az úri sereg között élénk fogadások 
kezdtek szövődni, még pedig tizet egyre, hogy az idegen 
lesz mind a három futásban a győztes. 

A taraczkokat újra megtöltötték, a legéuyek ismét sorba 
álltak, a harmadik lövésre megindult a versenyző csapat. 
Most már egyszerre ugratott ki mind a két versenyhős a 
többiek sorából. A pálya közepén már mind elhagyták egy 
öllel a hozzájok közelebb jövőket, s szorosan egymás mellé 
férkőzve vágtattak a zászló felé. 

Egész a pálya végéig egyik sem bírta megelőzni a má- 
sikat. Midőn már csak alig ötven lépésnyire voltak, hirte- 
len nagyot durrantott ostorával az idegen, mire a meg- 
riadt paripa három nekidühödt szökést téve, egy egész 
fejjel előzte meg Márton lovát, s ez a különbség egész a 
pályaczélig változatlanul megmaradt közöttük, bár a pün- 
kösdi király korbácsnyéllel verte is tajtékzó paripáját. 

Az idegen legény elébb ott volt a zászlónál, s ezúttal 
úgy kikapta azt Varjú uram kezéből, hogy maga Varjú 
uram is leesett a lóról. 

Márton magánkívül dühében vágott ostorával az előle 
elragadott zászlóhoz, s lyukat liasított annak piros leber- 
nyegén. Hasztalan düh. Az esküdtek odaj övének, s a mér- 
gében reszkető pünkösdi király fejéről levevék a virág- 
koronát s feltették a győztes fejére. 

— Nem kell az a kalap, kiálta rekedten a legyőzött 
lovas, midőn kalapjával kínálták. Visszanyerem én még 
azt a koszorút újra. 

— Pihenést kell nekik engedni, kiáltanak a hin- 
tókról. 

- — N^m szükség, felelt Mártoji dítczosan^ én n^m yíi.- 

gyök fáradt, sem a lovam, mi futunk, ha belehalunk is. 
ügy-e Báró ? 

A paripa, mintha értené, hogy mit beszélnek hozzá, ka- 
pált lábaival, s fejét szügyébe hányta. Az esküdtek vissza- 
vezették a fiatalságot a vonalra. 

Sokan átlátva, hogy e két lovassal nincs mit versenyezni, 
kiálltak a sorból, s a nézők közé vegyültek, úgy, hogy a 
két versenyhős alig hatodmagával maradt a síkon. 

Annál érdekesebb lőn a verseny, mert a tömeg nem 
vonta félre a figyelmet. 

Mielőtt harmadszor is hozzá fogtak volna a versenyhez, 
az idegen legény leszállt a lováról s a temető árkából egy 
hajlós fűzfavesszőt metszve, arról lehántá a leveleket s 
karikását nyakába vetve, így ült föl ismét lovára. 

Még eddig egyszer sem ütötte meg a paripáját. 

Most, a mint meghallotta a nemes állat a vékony fűzfa- 
vessző éles fütyölését, elkezdett ágaskodni. Két lábra állt 
és zabláját harapta dühödten, köröskörül tánczolva két 
hátulsó lábán. A legényt félteni kezdték, nem attól, hogy 
lova leveti, mert aiTÓl szó sem volt, hanem hogy elkésik 
vele, már a második lövés is eldördült, a többi mind 
hosszúra ereszté a kantárt s felkészülve várt, az ő lova 
még egyre ágaskodott, s lábaival kapálta a földet. 

A mint a harmadik lövést tették, az idegen lovag egy- 
szerre rávágott a fűzfavesszővel a lovára s odaveté a kan- 
társzárat. 

Mint a vihar száguldott előre a megcsapott ló, szilajon, 
bőszülten nyargalta be a tért, a hogy csak akkor tud futni 
8 paripa, ha valamitől megrettent, s magával ragadja ve- 
szendő lovagját. Senki, senki sem éri még csak közel is 
hozzá, maga Márton több ölnyi távolságra maradt el mö- 
götte már a pálya felén, a népség bámult a lovag vak- 
merőségén, vagy paripája dühén, a midőn hirielen a sebes 
roham közepette lebontakozik a legény fejéről a hosszú 
virágfüzéres korona s lehull a földre. Az utána rohanók 
patkói mind összegázolták^ 

Ö maga észre sem vévé koszorúja elestét, míg a czél- 
hoz nem ért, hol már előre vissza kellett tartania minden 
erejével bőszült paripáját. A czélt elérte, de a koronát el- 
veszte. 

— így nem lehet pünkösdi király, mondának többen. 
Minek vesztette el a koronát ? 

De hát ki lesz akkor ? A koronát senki sem vette észre 
a földön, beletapodták a porba. 

. — Ez nem igazság ! kiáltozott a nagy rész, míg többen 
új futtatást indítványoztak. 

— En mindenre kész vagyok, monda az idegen legény. 

— Megállj öcsém, szólt rekedt, eltompult hangon Már- 
ton, ki reszketett a dühtől, váljék el hát köztünk, hogy 
melyikünk a derekabb legény? Itt a síkon te jártál elébb, 
megvallom : jobb lovad van, éhez a bolond is ért, csak 
gyors lova legyen ; de gyere, mutasd meg : ember vagy-e 
ott is, a hol meg is kell állni? Látod, itt sok szép népség 
van együtt s ennyi nép számára nem hoztak többet két 
tuloknál. Ez kevés lesz. Gyere velem, ha legény vagy, 
hozzunk még egy harmadikat. Nem kell messze mennünk, 
itt a nádas közepén van egy kivert bika, a ki már két hét 
óta rontja a vidéket, embereket öl meg, gulyákat kerget 
szét, kalangyákat dúl fel, az utazó szekereket felforgatja 
az útban, s bekergeti a városba a mezőről a munkásokat, 
a város valamennyi bérese, gulyása nem bírta egyesült 
erővel elfogni, menjünk mi rá ketten s a melyikünk ide 
hajtja, legyen az a pünkösdi király. 

— Itt a kezem, szólt versenytársa tenyerébe csapva az 
idegen legény, minden hosszas gondolkozás nélkül. 

A kik hallották a köztük tett fogadást, kezdtek tágulni 
mellőlök, hisz ezek veszett emberek, a kik az ünneplő nép 
közé akarják hajtani a szilaj bikát! 

— Nem kell félni, monda Márton, mire ide hajtjuk, úgy 
megszelídül az, mint a. bárány, vagy mi is ott maradunk. 

Hirtelen, mint a futó tűz terjedt el a vakmerő fogadás 
laíre. A népség félénkebb része iparkodott elárkolt helyek 

mögé jutni, a bátrabb legények lóra kaptak, utánok menen- 
dők, hogy meglássák a merénylet sikerét ; az urak is mind 
paripáikat hozatták elő, még Jancsi úr is neki hajtatott 
parasztszekerével. Tán azt hitte, hogy ő iránta még a szilaj 
állat is tartozik respectussal viseltetni? 

Alig félórányira a várostól kezdődik az a rengeteg mo- 
csár, mely innen azután lenyúlik egész Püspök-Ladányig 
és fel Nádudvarig és Tisza-Füredig : abban bizony ellakha- 
tik nemcsak a szilaj bika, de még a hyppopotamus is. 

Egyfelől gazdag búzavetések terülnek, másfelől gazdag 
sötét-zöld sás mutatja a vonalt, a meddig a víz szokott 
járni, csak egy keskeny gát választja el a rétet és kaszállót 
az ingovánjrtól. 

A legelőkön elszórva tanyázó gulyák pásztoraitól cse- 
kély fáradsággal meg lehetett tudni, merre jár most a ki- 
vert bika a mocsárban. 

Jelenleg épen a a füzes sziget bokrai közé vette magát, 
oda látták becsörtetni s egész éjjel ott morgott, bőgött, 
csak nappal hallgatott el. 

Tudnunk kell mindenek előtt, hogy miféle charakter- 
beli állat egy kivert bika ? 

Mikor egy gulyához két bika kerül, vagy pedig egy ifjabb 
borjúból felnövekszik, télen át csak el vannak csendesen, 
legfeljebb, ha összetalálkoznak is, nagy morogva össze- 
vetik homlokaikat, s úgy elforognak egymás körül, s ha a 
bojtár közükbe hajítja botját, szétszaladnak; de a mint a 
tavasz kinyílik s a fűszeresebb virágok merészebbé tesznek 
minden fűevő állatot, midőn a vér fon-ni kezd, mindkettő 
magasan kezdi hordani szarvát, már messziről bömböl- 
nek, ha egymást meglátják s a gulyásoknak ugyan ügyelni 
kell, hogy ne találkozhassanak. Ha azután egy meleg 
nyári napon, mikor a pásztorok gubáik alatt alusznak, 
megkeríti egymást a két ellenséges főnök, eldöntő viadal 
kezdődik közöttük, mely rendesen az egyik elestével, vagy 
futásával végződik. Ilyenkor már hiába iparkodnak őket 
a pásztorok szétválasztani, a neki bőszült állat ji^m Ht és 

nem érex, minden erejét megfeszíti, hogy ellenét letörje. 
Gyakran órákig eltart a viadal egy szérűnyi téren, melyen 
úgy felkapálják a füvet, mintha szántva volna. A melyik 
azután végtére hanyatlani kezd, érzi, hogy társa erősebb, 
iszonyú bömbölés közt elkezd futni a gulya közül, bele- 
vadul a pusztába, véres nyelvvel, véres szemekkel kóborol 
keresztül-kasul mezőkön, vetéseken, gyakran visszatér 
oda, a hol meggyaláztatott, de a gulyához nem vegyül 
többé s jaj minden élő állatnak, a mit előtalál ; azt, a mily 
messziről meglátta, elkezdi üldözni, van rá eset, hogy a 
fára felfutott utast napokig előrizte a fa alatt, míg oda 
vetődő csikósok el nem terelték onnan, sőt újabb időkben 
a Szolnok felé járó vaskocsit is megtámadta egy ily bő- 
szült állat, a szemközt jövő gőzmozdonyra rohanva előre 
tartott szarvaival, s az összeütközésnél agyonzúzatott. 

A gulyások utasítása szerint könnyű volt rátalálni a 
bika tanyájára, a magas nád között két külön út volt ki- 
vehető, melyeket maga előtt gázolt; a két legény egymás- 
tól különválva, a két külön úton indult el a bőszült vadat 
keresni. A nézőbe jött lovasok ez alatt a magas gátra vo- 
nultak fel, honnan a füzest egészen be lehetett látni. 

Alig haladt Márton mintegy száz lépésnyire a sás között, 
midőn meghallá a bika mormogását. Egy perczig gondol- 
kozott, ha ne kiáltson-e a más úton járó legénynek ? de 
utóbb győzött benne a büszkeség : egyedül küzdhetni le az 
állatot s kibontva dróttal fonott végű karikását, karjára 
öltve az összeszedett pányvát, merészen neki indult egyedül 
azon helynek, honnan a dörmögést hallotta jönni. 

Ott feküdt a termetes vad a sás közepén, térdig bele- 
ásta magát a mocsárba, köröskörül nagy temletben legá- 
zolva maga körül a tért, bőszültségből vagy elővigyázatból. 

A mint meghallá a közeledő csörtetését, felnyújtá fejét, 
egyik szarva korábbi tülekedésben meghajolva, előre állt, 
a má&ik hegyesen fölfelé. Kormos fekete homloka tele volt 
tüskés ragadó vizi bojtorjánynyal, orrán egy nagy hasítás 
be nem hegedt sebe látszók. 

Meglátva a közeledő lovast, rögtön két első lábára emel- 
kedett, s hosszú, ismételt vad bőgést hallata. 

Márton ki akarta csalni a síkra az állatot, hol könnyeb- 
ben bánhatott vele, mint itt ez ismeretlen süppedékben, s 
mintegy kihívó jelül nagyot pattantott karikás ostorával. 

E bosszantó hangra dühödten szökött fel helyéből a 
szilaj állat, s a lovag felé rohant. 

Ez rögtön megfordítá paripáját s futott ki az ingovány- 
ból, maga után csalva a bőszült bikát. 

A mint kiért a vadállat a mezőre, s körültekintve meg- 
látta a gáton álló sokaságot, mintha sejtené, hogy mit 
akarnak vele, egyszerre megfordult, s morogva, bosszúsan 
lefeküdt az ingovány szélében. 

Márton erre ismét visszafordult reá, s ostorával pattan- 
tott felé. 

A bika elbődült rá, de meg sem moczczant helyéből, 
sőt inkább az orrát is beledugta a sásba, s azután kongat- 
hatott tőle eleget a csikós, nem is felelt rá, csak a farká- 
val csapkodott a légbe. 

Mártont bosszantá e makacsság, s közelebb léptetve a 
szilaj bikához, rávágott egyet karikás ostorával. A horgos 
aczélsodrony, mely az ostor végébe volt fonva, egész csíkot 
hasított fel a vad állat bőrén ; de az meg sem mozdult. 
Egy második vágás a nyakát érte, hegyes pattanással 
csípve ki egy folt bőrt : a bika csak nyögött, de fel nem 
állt, s fejét úgy eldugta a sás közé, hogy a pányvát nem 
lehetett belevetni. 

Most már a vadász kezdett dühbe jönni, egyre vágta, 
ütötte a magát megbikacsoló vadat, a nélkül, hogy azt 
megbírná indítani ; már többen a lovasok közül oda kez- 
dettek hozzá seregleni, kiket boszantott a bika gyávasága, 
s lármáj okkal igyekeztek azt felriasztani. 

Ekkor egy ostorcsapás hirtelen a szemét találta a biká- 
nak. Villámgyorsan ugrott az egyszerre talpra, fejét meg- 
rázva, ádáz dühvel rohant a lovagra, s mielőtt annak ideje 
lett volna előle menekülhetni, oldalt kapta és iszonyú lö- 

késsel föltaszítá a porba lovastul, keresztül gázolva rajta. 
A többiek rémülten futottak szerte. A legázolt paripa 
vergődve iparkodott ismét talpra állni ; hasztalan ! a fene- 
vad szarva keresztül járta vékonyát, a nemes állat nem 
fog többé versenyt futni a mezőn, véresen hull ismét 
vissza, maga alá szorítva lovagját, ki lábával a kengyelbe 
keveredve, nem bir alóla kiszabadulni. 

A felzaklatott vad irtóztató bömböléssel állt meg a síkon, 
lábait megvetve a földön, kivágott szeméből csorgott alá 
fekete szügyén a vér. Nem üldözé a futókat, hanem ismét 
visszafordult s meglátva a földön fetrengő lovat és lova- 
got, bakkecskeszerű szökéssel kezdett feléje rohanni, szarvá- 
val itt-amott felhányva a földet. 

Isten legyen irgalmas kegyelmes a szegény legénynek. 

Végre sikerült Mártonnak lova alól kiszabadulhatni. 
A mint a bika meglátta, hogy ellenfele talpra állt, veszett 
dühvel nyargalt reá egyenesen. Egyetlen rémkiáltás tölte 
be a levegőt, többen elfórdíták arczaikat, most mindjárt 
vége lesz ! 

Ebben a pillanatban, a mint alig egy szökésnyire volt 
már áldozatához a vad, hirtelen megállt és nyakát hátra 
kapta. Egy ügyesen vetett pányva burkolása szorította azt 
össze, melynek vége az idegen lovag kezében volt, ki most 
törtetett elő a sás közöl. Meghallva a hajszolás zaját, sie- 
tett arrafelé, s épen jókor érkezek. Egy perez múlva ver- 
senytársa össze lett volna tiporva. 

A meglepett fenevad a fojtó hurkot nyakán érezve, hir- 
telen új ellenének fordult; de már akkor ez is megfordí- 
totta a kantár szárát, s a pányvakötelet vállára kapva, el- 
kezdett futtatni a síkon keresztül. 

Ez volt a futtatás ! A nehéz vadállat versenyt száguldott 
a leggyorsabb paripával, a kötél megfeszült nyakán, hanyatt 
homlok rohant előre egyenes irányban, nem látott már 
semmit, futni fog, míg meg nem szakad bele. 

A legény egyenesen a versenytér felé nyargalt vele, s 
egyszerre félre ugratott előle lovával ; a bika elfutott mel- 



Digitized by 



Google 



160 

lette, 8 ekkor a lovas maradt hátul, a vad futott elől. Azt 
sem vette már észre. 

A lovag ekkor elővoná karikás ostorát s elkezdte vágni 
hátulról a bikát, az mindig sebesebben rohant, a lódobo- 
gás, ostorpattogatás, a nép ujjongatása elvevék eszméletét, 
csak futott, orrán, száján megeredt a vér, egész teste taj- 
téktól habzott, nyelve kicsüggött szájából, végre a verseny- 
térre ért, az összegyűlt népség ordító tömege közé, erős 
lábai megcsuklottak alatta, de nem birta már magát meg- 
tartani, egy árokban elbotlott s messze előre rohanva, 
orrával túrta a földet, azután végig nyúlt a pázsiton és meg- 
szűnt élni. 

A népség ujjongva, vivátozva kisérte végig az utczákon 
az új pünkösdi királyt, kinek e közben minden tanácpbeli 
és a főbiró háza előtt meg kellett állapodni, s ott egy pohár 
bort kiinni annak egészségére, mely szokás azt bizonyítja, 
hogy a pünkösdi királynak nemcsak jó futónak, hanem jó 
ivónak is kellett lenni ; mely tulajdonság még szüksége- 
sebbé vált azon körülmény által, hogy mind ezeket el- 
végezve, utoljára Kárpáthi János úr kastélyába keUett mind 
az esküdtekkel egyetemben betérnie. 

Fentartjuk magunknak az alkalmat e kastélyról s annak 
saját vigalmairól annak idejében beszélhetni, s hogy tör- 
ténetünk egyik újabb szerep vivőjének tért nyithassunk, 
magát a többiekkel egyenlő érdekűvé nőhetni ki, ezúttal a 
mellékes tárgyakról csak futólag fogunk emlékezni. Külön- 
ben is a következő vigalom nem tartozik azon érdekesebb 
látványok közé, miket a Kárpáthi-kastély egy-egy János 
fő vétele napján szokott mutatni, a midőn összesereglik a 
gazdag nábob névnapjára a vidék nemessége és czigány- 
sága s a midőn színészek ütik fel a szín alatt ponyvaber- 
keiket, poéták jönnek versenyezni őrült dythirambokkal, 
s hírhedett szónokok mondanak kacskaringós toasztokat, 
a midőn tűzijátékok lövetnek el, s csűrök égnek le, s az 
égés lángjai közt ott húzzák a barna zenészek tánczra kere- 
kítő nótáikat, s az urak tánczolnak paraszt menyecskékkel. 

Mind ezek helyett most csak az örök pohár vad mulat- 
ságát fogjuk látni, mely abból áll, hogy egy nagy üres 
teremben körbe ülnek az eredeti ficzkók egy nagy göm- 
bölyű asztal körül ; az egésís teremben semmi összetörhető 
bútor nincsen, csupán kicsiny, kartalan, gömbölyű székek 
lábak nélkül, melyeket nem lehet megfogni s egymás fejé- 
hez vagdalni. Ekkor kézbe adatik egy gömbölyű talpatlan 
pohár, melyet nem lehet letenni az asztalra, hanem a mint 
a hajdú, ki minden ember háta mögött áll, tele töltötte, ki 
kell inni menten és a szomszédnak átadni, ilyenformán 
szüntelen körüljár a pohár, s valahányszor egy vendég ki- 
iszsza, a többinek ezt a nótát kell dalolni: 

Valahányszor az oláh mondja: «szinyetátye» stb. 

Az eredménye e jeles mulatságnak az szokott lenni, 
hogy majd egyike, majd másika a vendégeknek kidűl a 
sorból, azt azután a hajdúk felfogják s lefektetik a fal 
mellé egy gyékényre ; ott alhatik másnap délig, a többi 
iszik tovább. E kétségtelenül igen kedélyes mulatság mind 
addig tart, a mig csak egy ember marad utoljára az asztal- 
nál, a ki rendesen Kutyfalvi Bandi szokott lenni. 

A feltett borból előre meg lehet mindig jósolni, milyen 
kimenetele lesz az esti mulatságnak ? a mint azt a borok 
különböző szelleme hozza magával. 

Mikor neszmélyire jár az örök pohár, akkor a közönség 
lái'más, beszédes lesz, egyik pajkos anecdota a másikat éri 
s kaczagnak rajta eleget ; a kik kidűlnek, alusznak csende- 
sen horkolva, s ki utói marad, sorba csókolja jó kedvében 
az őt vezető hajdúkat. 

De mikor villányira megy a verseny, akkor már a tize- 
dik fordulónál hajba kapott a közönség, mérges, haragos 
mindenki, törököt akar ölni s egymást nézi annak, a föl- 
dön heverők ordítanak és nyögnek, az utolsó hős birkózás- 
nak ered a házi úr fogdmegeivel, s úgy kell lekötözni az 
ágyba. 

Egyszer valami külföldi bort próbáltak ilyképen, akkor 
meg az egész társaság azt képzelte, hogy szélvészektől há- 

Jókai: Egy magyar nábob. I. 1^1 

nyatott hajón van, s hogy megkönnyebbítse a hajót, ki- 
hányt az ablakon minden széket és asztalt, a földön fek- 
vők tengeri betegségről ordítoztak, s Kutyfalvi Bandi mind 
ki akarta őket is hányatni a tengerbe. 

Hogy azonban kettős czél legyen összekötve, míg a po- 
hár egyet fordul, kivált népes társaság közt, unaloműzés 
végett előveszik a kártyákat. — Csak kicsiben fognak ját- 
szani, mondják, egy húszasba. Egy óra múlva aztán már 
ezerek állnak egy lapon, s nem egy bölcs, előrelátó férfiú 
jár úgy, hogy felteszi magában, miszerint nem iszsza le 
magát s kicsinyben fog játszani s eldűl tele fővel és üres 
erszénynyel. 

Mint a magyarázatból látjuk, e szellemdús mulatság 
nem sok változatosságot igér, s arra, hogy az ember gyö- 
nyörűségét találhassa abban, mint hány a poéta czigány- 
kereket közkívánatra, s hogy mond viszont verseket a czi- 
gány, minő dictiókat tart a helybeli kántor, s hogy énekli 
el viszont a délesti dicséretet a komolyképű Horhi Miska ? 
szükségképen oly állapotban kellene lennünk, mint ők, 
már pedig olyankor olvasni nem szoktunk. 

A mint az esküdtek felvezették Jancsi úrhoz az új pün- 
kösdi királyt, a nagy úr meghagyá, hogy mindenki taka- 
rodjék a szobából, csak ők maradjanak egymással egyedül. 

Jancsi úr lábait egy nagy kád vízben tartva s egy pár 
keserű mandulát rágogatva, ült karszékében. Mindez arra- 
való volt, hogy a ma esteli ivásjiál jó előkészülettel le- 
hessen. 

— Kinek hínak, öcsém? kérdé a pünkösdi királytól. 

— Kis Mihálynak, szolgalatjára, nagyságos uram. 

— No te Kis Miska, te derék fiu vagy. Te nekem meg- 
tetszettél. Már most te esztendeig pünkösdi király fogsz 
lenni, ugy-e ? Hát mit mívelsz ez alatt az esztendő alatt? 

A legény felpödörte pörge bajszát, s felnézett a plafondra. 

— Magam sem tudom én. Annyit tudok, hogy nagyobb 
úr leszek, mint eddig. 

— Hátha esztendő múlva levetnek? 

— Akkor megint visszamegyek csikósnak Nádudvarra, 
a honnan jöttem. 

— Nincs sem apád, sem anyád ? 

— Egy szikra sincs nekem. Soha sem láttam egyiket is. 

— Hát megállj te, Miska. Mit szólnál hozzá, ha én téged 
még nagyobb úrrá tennélek, mint a mekkorának képzeled 
magadat, beültetnélek ide az úri compánia közé, adnék 
pénzt, a mennyi kell, hogy igyál és kártyázzál velők, mint 
nemes Kis Mihály úr, nádudvari földesúr. 

— Én nem bánom; de nem tudom ám én, hogyan kell 
magamat viselnem, hogy úrnak nézzenek. 

— Légy mentül nagyobb betyár, annál nagyobb úrnak 
fognak tartani, csak a szemérmeteöég az, a miről a parasztra 
rá lehet ismerni. 

— - Ha csak ez kell, én kész vagyok rá. 

— Mindenüvé eljársz velem, iszol, kártyázol, garázdál- 
kodol, verekedel, megvered a férfit s elcsábítod a leányt, a 
ki hagyja magát. Egy esztendő múlva aztán vége a pün- 
kösdi királyságnak, leveted az úri gúnyát, s beállva hozzám 
hajdúk hadnagyának, fölveszed a piros mentét, s szolgá- 
lod azokat az urakat, a kikkel együtt ittál és kártyáztál 
egész esztendeig, s segíted hintóba ülni a kisaszonyokat, 
kik együtt farsangoltak veled. Én ezt igen jó tréfának talá- 
lom, nem tudom, te is annak találod-e ? hogy fognak ká- 
romkodni az úrfiak, s pironkodni a dámák, ha megtudják, 
hogy ki voltál. 

A legény egy kicsinyt gondolkozott, azután megbicz- 
czenté fejét : 

— Nem bánom. 

Jancsi úr megnézé az óráját : 

— Most háromnegyed négyre. Rá emlékezzél. Mához 
esztendőre háromnegyed négyre kitelik az uraságod és 
nemességed, addig oly úr vagy mint a többi, minden hó- 
napra kapsz tőlem elprédálni való pénzt ezer forintot, az 
első ezer itt van a bugyilárisban. Most eredj, a hajdúim 
majd felöltöztetnek, ha készen léssz, gyere le az ivó- 

terembe. Goromba légy a cselédekkel, különben észre- 
veszik, hogy paraszt vagy, s az urakat csak a kölyök ne- 
veiken szólítsd, per Miska, Bandi, Laczi, Friczi, Lenczi. 
Engem úgyis tudod, hogy Jancsinak hinak. 

Félóra alatt fel volt Miska öltöztetve umak. 

Az ivóteremben már ekkor nála nélkül is vigan voltak, 
mert itt az a szokás, hogy mindenkit szívesen látnak, de 
senkire sem várnak. A háziúr bemutatta az érkezőt ven- 
dégeinek, mint nemes Kis Mihály nádudvari földesurat, 
ki, mint « eredeti ficzkó», csikósnak öltözve jött a pün- 
kösdi királyságért versenyezni s ott oly derekasan viselte 
magát. 

Ezt mindenki eredeti tréfának találta. Látszik a özemé- 
ből is, hogy úr és nem paraszt ! Minden mozdulata, a 
íiogy székre leül, a hogy lekönyököl az asztalra, a hogy a 
kalapját a szegletbe vágja, azok a betyáros tempók, vilá- 
gosan mutatják, hogy a jobb körökben növekedett; holmi 
valódi betyár fel sem merné itt ütni a fejét, míg ez az egész 
világgal csak úgy komázva bánik. Most már mindenki 
emlékezett rá, hogy a legelső látásnál felismerte benne az 
urat, sőt némelyek még azt is bizonyosan tudták, hogy 
itt-ott a főispáni ebédeken, a statutiókon találkoztak vele. 
Miska természetesen szintén mindazokra jól emlékezett, s 
egy perez alatt pajtásságot ivott az egész társasággal s oly 
ismerős lett velők, mintha mindig köztük lett volna, s 
szinte maga is elcsodálkozott rajta, hogy milyen könnyű 
az úri magaviseletet elsajátítani. 

Az örök pohár e közben elkezdte vándorpályáját. 

Miska új, eddigelé nem ismeii; bordalt kezdett el, a 
társaság azonnal felkapta azt és sokkal szebbnek találta 
az eddiginél. 

Kalotai Friczi nagj' érzékenységében odarohant hozzá 
s összeölelgette. 

— El ne lopd valamimet a nagy ölelgetésben, hej ! 
monda neki Miska, mely mondás, minthogy nagyon he- 
lyén volt Friczi irányában, az egész társaság által hatal- 

mas elménczségül fogadtatott, ámbár eredetileg nem volt 
egyéb csárdai impromptunál. 

Egy óra alatt tökéletes hőse lett Miska az úri társaság- 
nak, ivásban senki sem haladta túl, a poharat mindig 
körömpróbáig hajtotta fel, elkezdtek kártyázni, ő mindjárt 
telemarokkal rakta a pénzt, nyert egyremásra, mint a bom- 
lott óra s még csak egy arczvonással sem mutatott rajta 
legkisebb örömet is, oly hidegvérrel nyúlt a pénzhez, 
mintha otthon zsákkal állana nála, s még kölcsön is adott 
Kalotai Friczinek, a mi világos megvetése a pénznek, mert 
az sohasem szokta visszafizetni. 

A többség feje már lógott a borversenyben, mindenki 
túl volt azon a határon, a hol a bor jó kedve végződik s 
kezdődik a mámor, mikor már az ember nem érzi a bor 
izét, csak á szédelgő ingert, mely csábítja a még többet 
ivásra. Kutyfalvi Bandi ilyenkor szokta elővenni régi tudo- 
mányát, mely abból állott, hogy feltartott nyakkal egy 
egész pohár bort ki tudott inni, a nélkül, hogy egyet nyelne 
a közben, vagy hogy műkifejezést használjunk : a nélkül, 
hogy egyet kortyantana. Éhez, mint tudva van, igen jó 
öblös és gyakorlott torok kivántatik, s Bandin kívül alig 
volt még egy-kettő a társaságban, a ki azt utána tudta 
csinálni. 

— Ez mind semmi, szólt Kis Miska, legkisebb erőtetés 
nélkül teljesítve a feladatot; de csináljátok meg azt, amit 
én: próbáljon valaki, úgy miként én, dalolva kiüríteni egy 
poharat, a nélkül, hogy a dalolást félbeszakasztaná. 

Ez akkoriban még új tudomány volt és igen nehéz, 
miután kivitelére nemcsak az szükséges, hogy a bornak a 
torkon keresztül patakzása alatt a gégefő, az ádámalma- 
csutája, meg ne mozduljon, hanem még e felett az is, hogy 
ugyanakkor félbeszakítatlan hangot kell adni. 

E mutatványt közbámulatra remek ügyességgel teljesíté 
Kis Miska s átadá a poharat, hogy csinálja utána más. 

Természetesen mind bele buktak. Minden pohár bor 
^gy-6gy újabb kudarcznak lett okozója, az ivók egymáson 

nevettek, mert az éneket mindegyik kénytelen volt félbe- 
szakasztani az ivás alatt. 

Kis Miska még egyszer megmutatta, hogy hogyan kell ? 

— Ide azt a poharat ! kiálta végre Bandi, s hozzáfogott 
ő is a kísérlethez ; egy darabig csak ment is az ének, de 
akkor a czigány-útra talált szaladni egy csepp ital, s egy- 
szerre visszacsapódva az elfojtott lélekzet, mint a tenger- 
ből felmerülő czethal, vagy mint a szökőkutakra faragott 
tengeri isten lövellte szét egyszerre, fejének minden nyi- 
lasán a torkán akadt italt. 

E jelenetet óvatosabb körülírással nem birjuk részletezni. 

Igen jó mulatságnak tartják ezt s szoktak vele dicse- 
kedni. 

Az egész asztal felugrált, a társaság majd megpukkadt 
a kaczagás miatt, míg Bandi fuldoklott a köhögéstől, ha 
egyszer-egyszer csendesült tüdejének rohama, ököllel mu- 
tatva Miskára és kiáltva : megöllek ! megöllek ! S midőn 
eltudott végre csendesülni, felgyüré ingujjait vastag, húsos 
karjain, rekedten ordítva : 

— Készülj, mert megöllek. Megölöm az egész com- 
pániát! 

E szóra kiki menekült az ajtók felé ; ismerték már a 
szokását, jó volt ilyenkor előle futni vagy lefeküdni, mert 
a medvék természetével birt, hogy a földönfekvőt nem 
bántotta. A hajdúk hirtelen kezdték kifelé czepelni Jancsi 
urat is. A ki kevesebbé tudott lábaival parancsolni, meg- 
húzta magát az asztal alatt. 

Csak Kis Miska nem mozdult meg a helyéből. 

Kutyfalvi nagy brutális erejű ember volt, három vékás 
zsákot a fogaival keresztülhajított a fején, a tallért ketté 
tudta harapni, s lefogta egyes egyedül a szilaj lovat, mely 
tulajdonságok oly tekintélyt szerzének számára, miszerint 
igen nagy foka az ittasságnak volt arra szükséges, hogy 
ismerősei közül valaki kikössön vele, s az ily merénylet 
rendesen azzal végződött, hogy az éktelen Brontes köny- 
nyebb testalkatú ellenfelét tökéletesen kimángorolta. 

Jaj te neked Kis Miska! sóhaj ta minden lélek, a ki 
látta, hogy ő egyesegyedül teszi ki magát e gygás dühének, 
ki fel volt bőszülve a rosszul sikerült bomyelési kisérlet 
miatt s f eldöntve az előtte álló székeket, kinyújtott karok- 
kal rohant reá, hogy egyszeribe szétmorzsolja. 

De a csikósból váltott gavallér szokva volt már az ilyen 
viadalokhoz, s a mint ellenfele közel jutott hozzá, hirte- 
len karjai alá ugrott s megmutatta ö is, hogy mi a csikós- 
tempó ? 

Egy kézzel megragadni az ellenfél nyakravalóját, s 
egyet csavarintani rajta, hogy a lélekzete elálljon, ugyan- 
akkor gáncsot vetni neki lábbal s a másik kézzel keresz- 
tülvetni a térdén. Ez a csikós-tempó, njely a legóriásabb 
erejű yerekedők ellenében is rendesen sikerül, csak az 
ember ne resteljen egy pár ütleget kiállani a fejére, mire 
nézve gyakorta szoktak a csikósok födetlen fővel járni a 
napon, hogy koponyáj ok megvastagodjék, úgy hogy a fokos 
se törje be. 

Az ajtókból visszatekintő czimborák csak egy nagy zuha- 
nást hallottak, a mint Kutyfalvi Bandi roppant termeté- 
vel megüté a földet, s látták, mint terül el a nagy erejű 
ember mozdulatlan, rátérdelő ellenfele alatt, s engedi ma- 
gát tarkótól talpig végigveretni, a hogy ő szokott tenni 
mással, a hogy ő verte meg nem egyszer egyik-másik 
czimboráját poharazás közben. Ah, jól esik ő kelmének ! 
Minden ember örült rajta, hogy rájárt a rúd, s midőn 
végre Kis Miska elér észté a nyakravalóját s ott hagyta a 
földön végignyúlva, csaknem tenyerökre vevék a sok évi 
sérelem megbosszulóját, s ezután egész reggelig az ő egész- 
ségére ittak. 

Kuiyfalvi pedig, kit a cselédek e kis tréfa után kivittek 
a teremből s szépen ágyba fektettek, délig aludván, azt 
álmodta, hogy egy magas hegytetőről egy mély kőbányába 
hengerült le, s a kiálló köveken össze-vissza zúzta minden 
porczikáját, s fölébredvén, nagyon csodálkozott rajta, hogy 
álma hatását még most is erezi. 

E naptól fogva Kis Miska kedvencze lett Jancsi úrnak, 
8 a környékbeli minden hímcompániának. 

Hogy ez utóbb kiejtett szónak okát adjam, el kell mon- 
danom, hogy az alföldön, és különösen a Bánságban, van 
egy , neme a férfi-separatismusnak, mely nem elégszik be 
azzal, hogy a nők befolyását minden nyilvános téren nél- 
külözze, hanem ezt még társadalmi életébe, vigalmaiba is 
átviszi. Hol nők vannak jelen, ott ők nem tudnak mulatni, 
vagy rajta vannak, hogy minél előbb elszöktessék őket a 
társaságból; az ilyen compániák tagjai többnyire azon 
fajta emberek, kikre magán perczeikben sem vár nyája- 
sabb, szelídebb lények boldogító közelléte, kik a paraszt- 
szolgálón s a városi olcsó szépségeken kívül minden egyéb 
női ismeretséget kerülnek: ha nősök, feleségeikkel úgy 
bánnak mint szolgálóikkal, és a szolgálóikkal mint felesé- 
geikkel. Az ilyen társulatok a legjobb terjesztői minden 
barbarismusnak s betyár-seminariumok úri emberek szá- 
mára. Ha poéta volnék, nevezhetném az ilyen hím-társa- 
ságokat erdőknek virág nélkül, és nem volna igazam, mert 
hiszen borvirág, mákvirág ott virágzik szépen. 

Az 1825-diki országgyűlés némi szakadást idézett elő ez 
erőteljes társulatokban ; kit egy, kit más hivatás kiraga- 
dott a baráti körből, s bár a rokon lelkek egymást Pozsony- 
ban is megtalálják, mégis az akkori időknek volt már 
valami szokatlan fordulata, a mely más ágakat oltott az 
elvadult kedélyek galagonya-tüskéibe : kezdtek politikáról 
beszélni. Még ez is elég vad mulatság, de legalább moz- 
gásba hozza nemcsak a torkot és tüdőt, hanem az észt és 
szivet is, eszébe juttatja az embernek, hogy vannak érde- 
kek, melyek a borozó asztalon túlterjednek; az a föld, 
melyet beszántunk, learatunk, melyet zálogba adunk, el- 
vesztegetünk, nemcsak dominiumnak, hanem egyúttal 
hazának is neveztetik, s ennek a hazának követelései van- 
nak irányunkban, melyek, a mióta kamatjaikat nem fizet- 
jük, iszonyú összegre kezdenek terjedni. 

Szóval : a vadpohár helyét felváltak a zöld-asztalok, a 

hím-társulatok helyett clubbok fogadták ismerőseinket, s 
nem egy elvadult kedély ismert e téren nemesebb hiva- 
tásaira. 

A Kárpáthi-család legidősebb tagját is Pozsonyba idézte 
a nemzeti alkotmányos foglalkozás ; megvált, bármi nehe- 
zen esek, bohóczaitól, kutyáitól, czimboráitól, hajdúitól és 
parasztleányaitól. Csak Miskától nem birt megválni. Öt 
elvitte magával Pozsonyba. Lehet azonban, hogy ezt csak 
mulatságból tévé, miszerint a pseudoneinessel ott még több 
főurat hozzon barátságba ; ki tudja, még tán egy grófkisasz- 
szony is beleszerethet a fiúba, s milyen jó tréfa lesz akkor a 
vőlegényt skarlát monturban bemutatni, mint hajdút, ki a 
bakra szokott felugrani, mikor az uraság a hintóban ül. 

Kis Miska azonban a pozsonyi elegáns társaságokban 
nyilt, vidám kedélye, s csinos, férfias alakjának ajánló 
levele mellett mindenütt kedvezően fogadtatott. 

A művelt köröknek saját szótára van, a durvaságot 
híják szélességnek, a rossz kifejezéseket eredetiségnek, a 
hevességet férfiasságnak és a figyelmetlenséget komoly- 
ságnak ; ilyenformán. Miska egy sereg szép tulajdonsághoz 
jutott, a nélkül, hogy egyéb változott volna rajta, mint 
hogy mente helyett attilát vett fel. Született úr volt. Min- 
denki bámulta, nem ugyan az eszét, mert azzal keveset 
bajlódott, hanem férfias előnyeit, piros arczát, karcsú ter- 
metét, villogó szemeit, fekete bajuszát, a mi mind többet 
ér minden tudománynál, s ha felült* a lovára, és ha egy 
szót sem szólt is, különb ember volt száz tudósnál, ki író- 
asztalánál görbe hátúvá tudományozza magát, s bárha a 
közjogi és alkotmányos viták alatt szeretett is bölcsen hall- 
gatni, de viszont tudott beszélni ott, hol ismét a haza 
atyjai hallgattak többet : a hölgyek körül s nem egy érzé- 
keny kalandróU monda volt már közforgalomban egyik 
vagy másik delnőről, ki némi kitüntetésben részesíté a 
deli kalandort, kiről ugyan senki sem tudta, hogy jószágai 
hol fekszenek ? hanem a^t lehetett tapasztalni, hogy pénze 
mindig van elég. 

Jancsi úr csak titkon nevetett magában, mert piros 
pünkösd napja már közeiedék, s Kis Miskával a fiatal fő- 
urak nagyrésze — pertu volt már s itt-ott lehetett hallani, 
mint kérdezősködnek gondos édes mamák a derék ifjú 
körülményei felől, kik nem látták kedvetlenül annak 
leányaik körüli megjelenését, sőt titok fejében megsúgák 
meghittebb barátnéiknak a kitüntetéseket, melyek okot 
engedének azt gyanítani, hogy a derék ifjú komolyabb czé- 
lokat táplál magában. 

Az ilyen titkok nagyon hamar el szoktak terjedni s az 
öreg Kárpáthinak furcsa rohamai kezdődtek : gyakran a 
legkomolyabb társaságokban elkezdett fenhangon haho- 
tázni ; ilyenkor az jutott eszébe, hogy néhány nap múlva 
ez az ünnepelt gavallér az ő hajdiíja fog lenni; néha az 
ágyban felült kaczagni, sőt egy izben plena sessione, mi- 
kor legtöbb úri nép volt a karzaton, s épen a jegyzőköny- 
vet olvasták fel, a főúr észrevéve, hogy a karzaton ülő 
delnők lorgnetjei mint keresik a köiülcsoportosult fiatal- 
ság között Miska deli alakját, e felett oly fékezhetlen 
kaczajban tört ki, hogy actiót kapott miatta ; a miért rög- 
tön le is fizette a birságiumát, még pedig egyúttal meg- 
duplázva, miután semmiképen sem birta magát visszatar- 
tóztatni a nevetés további folytatásától. 

Végre elkövetkezék a legmulatságosabb nap. Itt volt 
piros pünkösd napja. 

Kárpáthi nagy, költséges ozsonnát rendezett a dunántúli 
ligetben, melyre mindazokat meghívta, a kik Miskával 
valami ismeretségben voltak. 

Milyen derék mulatság lesz, az annyiszor diadalmas 
hőst mint inast mutatni be a társaság előtt. Jancsi úr nem 
adta volna e tréfát egy uradalomért. 

Épen három negyedet ütött négyre. 

Úgy volt kicsinálva, hogy már ekkor a pünkösdi király 
ott várakozzék az előszobában s Jancsi lírhoz csak akkor 
bocsáttassék be. 

— Hát ez micsoda új módi ! kiálta Miska a mint be- 

eresztették s levágta magát egy karszékbe ; mióta vára- 
koztatják a becsületes embert tíz perczig az előszobában? 

Jancsi úr szájában pipa volt, melyet épen akkor tömött 
meg dohánynyal. 

— - Te fiam Miska, szólt nagy ravaszsággal, kelj fel csak 
onnan a székről, s gyújtsd meg a pipámat. 

— Ott a fidibus mellette, gyújtson rá maga ; eléri. 
Jancsi úr rámeresztette a szemeit. 

A fiu bizonyosan maga is elfelejtette, hogy mi nap van 
ma? Annál érdekesebb lesz, ha még ő maga is meglepetik 
általa, 

— Hát szerelmetes öcsém, tudod-e, hogy ma van piros 
pünkösd napja? 

, — Tudja a pap, meg a kalendáriomcsináló ; hát mi 
gondom nekem arra? 

— Ej ej, gondolj csak rá, hogy háromnegyed négyre 
megszűnt a te pünkösdi királyságod. 

— Hát aztán ? kérdé Miska, legkisebb megütközés nél- 
kül, attilája antik opálgombjait csiszolva selyemkendő- 
jével. 

— Hát aztán ! kiálta Jancsi, ki kezdett dühbe jönni. Hát 
aztán e percztől fogva nem vagy többé úr ! 

— Hát mi vagyok ? 

— Mi vagy ? paraszt vagy, betyár vagy, gézengúz, jött- 
ment sehonnai pimasz vagy, a ki kezet csókolhat nekem, ' 
ha hajdúmnak megfogadom, hogy éhen, vagy az akasztófán 
ne veszszen. 

— Ah dehogy ! felelt Kis Miska szépen felpodörve baju- 
szát. Én nemes Kis Mihály vagyok. Almásfalva birtokosa, 
melyet tegnapelőtt vettem Almásfalvi Kázmér tömegéből 
örök áron százhúszezer forinton, még pedig birói végre- 
hajtás útján, tehát a legbiztosabb jogczímen. 

Jancsi úr csodájában majd hanyatt esett. 

— Százhúszezer forinton ! Hát hol és mikor találtál te 
ennyi pénzt? 

— Tisztességes úton, szólt Kis Miska mosolyogva, egy 

esteli ülés alatt több nemes czimboráimmal való játszás 
közben. Még többet is nyertem, hanem azt egy pompás 
kastélyra szántam, melyet jószágomon fogok építtetni, hol 
a nyáron át lakom. 

Jancsi úr előtt tökéletesen megfoghatóvá lett a dolog ; 
a pozsonyi országgyűléseken sokkal nagyobb összegeket 
is volt szokás íiyemi és veszteni. 

Csak egyet nem értett még az esetből. , 

— Hogy vehettél te nemesi jószágot? hiszen nem vagy 
nemes ember. 

— Az is nagyon egyszerű. A midőn két hétig a minap 
távol voltam, az alatt egy dunántúh megyében időztem ; 
ott kihirdettetem, hogy egy elszakadt tagja a nemes Kiss- 
családnak itt maradt rokonait keresi, azért ha vannak e 
vármegyében nemes Kissek, a kik emlékeznek Szabolcsba 
vándorolt rokonaikra, s nemesi leveleik birtokában azokat 
is kívánják részesíteni, aluhrtnál ezer foiint átvétele végett 
szíveskedjenek magokat jelenteni. Egy hét alatt ötven- 
kilencz Kiss-famiüa emlékezett vissza szabolcsi rokonaira 
s hozta hozzám különféle nemesi leveleit ; nekem nem 
volt egyéb dolgom, mint kiválasztani, a melyiknek leg- 
különb czímere volt, azzal összecsókolóztnnk, megcsinál- 
tuk a genealógiát, én kifizettem az ezer forintot, ők atya- 
fivá fogadtak, a diplomát kihirdették a vármegyén és most 

" én is nemes ember vagyok : itt a czímer a gyűrűmön. 

Jancsi úrnak ez a tréfa még a saját magáénál is jobban 
tetszett; a helyett, hogy haragudott volna, összecsókolá 
a ravasz kalandort, ki túljárt mindenki eszén s míg játé- 
kot véltek űzhetni vele, addig ő játszotta ki az egész vilá- 
got, komolyan elfoglalva a csak tréfából neki szánt sze- 
repet. 

IX. EZERNYOLCZSZAZHUSZONOT. 

Ilyenek voltak a magyar társadalmi viszonyok e század 
első negyedében . . . 

Sokan legnagyobb uraink közül még akkor nem ismerek 
azon hazát, melyben napi járó földeknek voltak birtokosai ; 
idegen, tán soha nem hallott volt előttük a nyelv, melyen 
őseik beszéltek ; idegen helyekre pazariák gazdagságukat, 
szellemtelen majmolásra lelkeik erejét, bekergették a ke- 
rek világot sivár gyönyörök hajhászatában s megfoszták 
magukat a legnagyobb gyönyörtől, mely ebben áll: hasz- 
nálni tudni. 

Kiknek azon dicsőség juthatott volna osztályrészül, hogy 
milliók áldó magasztalásában örökítsék neveiket, örömü- 
ket találták benne, ha a bolondok és henyék által emelt 
hiúság szinpadán egy napig tartó bohóczhősök diadalát 
ünnepelhették. Ök nagyon drágán vásáriák meg az európai 
műveltséget : a honszeretet árán és még akkor is kérdés 
marad, ha vajjön a rouerie finomságai, a saloni ügyesség, 
a clubbok rendszabályainak, s a code du duelnek ismerete 
lényeges alkatrészei-e az európai műveltségnek ? 

Más, bár kisebb része főurainknak itthon maradt a ha- 
zában, - s az által vélte az ősi szokásokat, az ép eredeti 
magyar vért megőrizhetni, ha szellemétől minden maga- 
sabb műveltséget megtagadott; ez valódi betyár-propa- 
ganda volt, kik szűrben, gubában állítottak be a táncz- 
vigalmakba, végigmuzsikáltatták magukat az utczán, hét- 
ről-hétre jártak egyik háztól a másikhoz farsangolni, 
tyúkverőre, kárlátóra, a tudóst tárták bolondnak, a köny- 
vet életrövidítő eszköznek, a munkát paraszt-kötelességnek 
s éltek abban a boldog öntudatban, hogy ők nemcsak az 
igaz életbölcseség feltalálói, hanem egyúttal jó hazafiak is, 
mert hiszen még csak nem is ismerik az idegen dolgait. 

E két irány között oszlott meg a köznemesség tömege 
is. Jobb házainknál vagy száműzve volt a nemzeti szel- 

lem ; a családfő nejével és gyermekeivel idegen nyelven 
beszélt, csak közönségesebb cselédjeikkel szólottak magya- 
rul ; fiak, leányok oly növeldékben képeztettek, miknek 
tanrendszerében legkisebb helyet sem foglalt semmi, a mi 
nemzetünkre, s nemzetünk nyelvére emlékeztetne ; vala- 
mely nyilvános mulatságban bármely jobb családból való 
kisasszonyt hazai nyelven szólitni meg, vagy tánczra föl- 
kérni, a legvilágosabb sottise lett volna, miért bizonyos 
lehetett a tánczra felkérő, hogy boszúsan visszautasitta- 
tik, mert ezt a nyelvet csak a szolgálók irányában volt 
szokás gyakorolni, és ez a legtörzsökösebb magyar kis- 
városokban is ily rendben volt ; vagy pedig más szélső- 
ségben vad, szemetszúró modor uralkodott a nemesi kö- 
rökben, a nemzeti érzület iparkodott mindenben ellentéte 
lenni amannak, fiak, leányok nem tanultak semmit, a 
leányoknak úgy sem kell tanulni, mert hisz az asszony 
akkor legjobb, ha semmit sem tud ; a fiak csak abban az 
esetben vetették magukat a tudományok után, ha már 
annyira elszaporodtak, hogy az ősi ugarokon nem volt 
mindnyájok számára elegendő njníl, amit kergessenek; 
akkor aztán egyik vagy másik megtanult diákul és lett 
prókátor, a corpus jurison túl nem kellett neki semmit tudni. 

Nép? Az nem létezett sehol. Mikor robot ideje volt, 
akkor néha találkoztunk vele, meg az úri széken, hanem 
akkor nem volt szokás őket népnek nevezni. 

Ez a szó « munka)) ismeretlen volt nálunk. 

Mit dolgozott volna a magyar nemes ember ? 

Kereskedő, mesterember többnyire a német polgárság- 
ból telt ki. ^ 

Földmívelőnek elég jó volt a paraszt, a gazdálkodás 
kevés mesterséggel járt. 

Tudományokra mi szüksége volt? Használhatta vala- 
mire ? legfölebb aranyeret kaphatott a sok ülés miatt, s ha 
csak professor nem akart lenni, ismereteinek semmi hasz- 
nát sem vehette. 

Nyelvét mívelte volna ? Elég szomorú példa volt előtte 

éhenholt poéták és vándor komédiások siralmas sorsában, 
kiket vad fátum, vagy iskolából való kicsapatás e tüskés 
pályára üldözött. 

Alig tűnt ki egy-két kiváló szellem az alvó nemzedék 
közül, ámde mégis e néhány elég volt arra, hogy gyanitni 
engedje, hogy e kavics homokja közt arany terem, csak 
mívelni kell. 

Voltak magaslelkű delnőink, kik anyjokká fogadták az 
elárvult nemzeti ügyet, egy Ürményi Anna országbiróné 
neve Magyarországon, egy Teliekinéé, Bomemiszánéé, 
Bánfynéé Erdélyben örök emlékkel birandnak, mint utolsó 
csillagai az éjszakának és első csillagai a hajnalnak. 

Főuraink nevei közül is ott találandunk többeket a mű- 
veltség és haladás küzdterén, kik a hazai indolentia s a 
külföldieskedés visszhatása ellenében csodabizalommal 
léptek elő, tért foglalandók a műveltség országában a ma- 
gyar nemzetnek és Magyarországon a műveltségnek. Ellen- 
ség volt és irtatlan erdő előttük, utánuk ! 

E derekak között tisztelve említünk mindörökké egy 
Festetich Györgyöt, a magyar Helicon megalapítóját, s 
ennek méltó sógorát, gróf Széchenyi Ferenczet, a nemzeti 
múzeum teremtőjét, egy Eádayt, egy Telekit, egy Mailáthot, 
egy Podmaniczkyt, egy Dessewfifyt, kik első zászlóemelői 
voltak egy szellemi mozgalomnak, mely akkor kezdetett 
meg, midőn széltére azt hitték a magyar népről, hogy ez . 
csak a kardforgatáshoz ért, sőt voltak, a kik már ezt sem 
hitték róla. 

Előtünedeztek a közelgő kikelet dalnokai: Berzsenyi, 
Kazinczy, a két Kisfaludy, Kölcsey, Vörösmarty és Bajza, 
még akkor mind ifjú szellemek, — annak már huszon- 
nyolcz esztendeje.* 

Kezdtek támadni hírlapok, miknek olvasása a mai kor 
szülötteire nézve nagyon tanulságos. 

Derék, komoly művészek álltak csapatokba, hirdetendők 

* 1853: a regény keltének éve. 

művészetet és hazai nyelvet s megczáfolák az előítéletet, 
mely ez osztályt terhelni szokta. Erdély megelőzte a ma- 
gyarhoniak buzgalmát, s ez évben elkészült díszes nemzeti 
színpadát Kolozsvártt oly ünnepélylyel nyitá meg, mely 
annak magas tekintélyt volt képes kölcsönözni ; húsz férfi 
és hölgy Erdély legelőbbkelő családjaiból, mind komoly, 
nagyrabecsült jellemek, vállalkozának a legelső műnek 
előadására, melylyel ez új temploma a nemzeti művelt- 
ségnek fölszenteltetett. Ily helyzetek közt nyílt meg az 
ezernyolczszázhuszonötödik év, mely új korszakot kezde 
meg nemzetünk életében. 

Új élet, új vérforgás minden erében a közéletnek, álom- 
ból ébredő emberek, kik maguk sem akarják hiimi, hogy 
aludtak, s tovább alvók, kik most is azt álmodják, hogy 
minden alszik. 

Nem szólok azon év politikai eredményeiről, ország- 
gyűlési tusairól ; sem elég eszesnek, sem elég botornak 
nem tartom magamat arra, hogy most (1853 !) e tárgyról 
iiiii tudjak. Vannak tárgyak, mikről bölcs ember sokat 
beszélhet, de vannak ismét esetek, mikben a bölcseség 
nem használatos. 

Hanem ez év eredményei meglátszottak a közéletben 
is, a Pozsonyban tartott országgj^űlés nemcsak a közigaz- 
gatást szaporitá új, üdvös törvényekkel, hanem a. társas 
életet is új, érdekes alakokkal. 

Ez alakok nsigy része előttünk már nem ismeretlen. 

Ha néhány hóval az országgyűlés megnyitása után ér- 
kezünk, igen érdekes csoportozatokat fogunk találni. A pár- 
tok már megalakulvák s a rokonszenvek, a conferentiák 
és clubbok útján leszivárogtak a közéletbe. 

Ismerős alakjaink nagyobb része kitűnő szerepet foglal 
el vagy itt, vagy amott. 

Méltó, hogy legelső helyen említtessék közülök István 
gróf, kinek ifjú lángeszét, annyi agg bölcseséggel páro- 
sulva, a hazafiak legkomolyabb része bámulja, ki oly ma- 
gasan, oly tisztán áll nyilvános jellemében, hogy barátai 

nem bátrak őt szeretni, ellenségei nem bátrak gyűlölni, de 
tiszteli őt mind a kettő. 

Miklós nem jár többé karonfogva vele ; őt hevesebb 
szenvedély meredekebb utakon ragadja : körüle sereglik 
a bővérű fiatalság, a vérmesebb hazafiak, kiknek közelebb 
van fejőkhöz a szívok, mint másoknak, őt kezdi a közvéle- 
mény több agg celebritás sorában bálványozni, kik részint 
túlélték emlékeiket, részint siettek azt elfeledtetni az utó- 
korral. 

Mint egykor megjö vendölé, a mit a poéták cantilénái 
ki nem vihettek: távollevő főuraink hazajöttét, azt meg- 
szerezték a regalisok. Az országgyűlés haza idézett min- 
denkit, a kiben csak egy csepp büszkeség volt. Minden 
félreértés kikerülése végett kijelentem, hogy nem nemzeti 
büszkeséget értek. Ez csak magánbüszkeségre volt értve. 

És ha egy tíz órai vegyes ülés előtt megállanánk az 
országház ajtajában, szívünk repesne örömében, látva e 
derék, délczeg, dahás hazafiakat, kik egymás után érkez- 
nek pompás fogataikon, kócsagos kalpagokkal, prémes, 
zsinóros ősmagyar mentékben, kaczagányokban ; turqouis- 
val kirakott kardok markolatát szorítva, gyönyörű pörge 
bajuszokkal, vagy körül meghagyott tuhutumi szakállal 
és megismemők bennök egyenkint majd a mi párisi isme- 
rősünket Kárpáthi Bélát, Fennimoret, Liviust és a többi 
ősmagyar főurakat, s ezen szívünk örömét alig korlátolná 
egyéb, mint annak tudata, hogy ez ősmagyar főurak nagy- 
része, midőn e három szót kell a teremben elmondania: 
«én az indítvány ellen (vagy mellett) szavazok)), ahg bír 
megküzdeni az akadályokkal, hosszabb beszédet pedig csak 
latinul tud elmondani. 

De aUg ismemők meg Kárpáthi Jánost, a magyar 
nábobot, e pompás, drágakövektől ragyogó öltözetben, 
melyben ő nehéz termetével a legtermészetesebb követ- 
kezetességgel képviseli a tunya maradás elvét, örökös czél- 
táblája lévén az ifjú ellenzék gúnynyilainak, melyek közül 
egy sem élesebb, egy sincs oly maró méregbe mártva, 

Jókai: Egy magjar nábob. I. ^-^ 

mint unokaöcscseé, kinek ha semmi egyéb oka nem lett 
volna Magyarhonba visszajönni, csak azért visszatért volna, 
hogy nagybátyját a nyilt viták terén üldözhesse. ' 

Nem vonzá őt a magyar országgyűlésre annyira azon 
gondolat, hogy ott a legnagyobb fényben ragyoghat, magát 
közbeszéd, hír, dicsőség tárgyává teheti, s az ország elő- 
kelő urainak, kik ide minden határból összegyülekeztek, 
nejei és leányai ellen hódító hadjáratot kezdhet, mint azon 
eszme-, hogy nagybátyjával mindennap találkozhatik oly 
helyen, hol az előle meg nem szökhetik, hol őt vérig szúr- 
hatja és azt e bántás ellen senki sem védelmezheti. 

Ha bátyja>z ellenzékhez tartozott volna, úgy ő conser- 
vativ leendett, így megfordítva esett ki a viszony s Béla oly 
dühös ellenzéki volt, hogy társai kétkedni kezdtek benne. 

Még egy régi ismerőnk nevével fogunk találkozni gyak- 
rabban, — nem ugyan a heves vitákról tudósító ország- 
gyűlési naplók hasábjain, s a divateseményekről tudósító 
bécsi lapokban, de igen minden szabadelvű haladási moz- 
galom terén, minden jótékony czélú aláírási íven, nemzeti 
intézetek alapítói névsorában, s e név Szentirmay Eudolfé, 
melyet minden emberbaráti, vagy magasabb eszméket elő- 
mozdító vállalatnál még egy másik név is szokott kísérni 
s ez — Szentirmay-Eszéki Flóra. 

Tehát mindnyájan hazakerültünk. 

Eredménydús idők kezdetét érjük, ezt érzi minden 
ember. 

Nagy eszmék, messze terjedő reformok merülnek fel a 
nyilvánosság terén, a kávéházakban falják a hírlapokat, 
estélyeken, lakomákon egyebekről is beszélnek, mint va- 
dászatról és divatkelmékről, a hölgyek kezdik a színeket 
válogatni öltözékeikhez, a közvélemény sújt és emel, hol 
valakit kegyencze, vagy üldözöttévé fogadott. Nappal a 
közönség oly kíváncsisággal és kedvvel jár az országgyű- 
lési karzatokra, mint a színházba, s este a haza atyjai a 
színházba nagyobb kedvvel, mint az országgyűlésbe. 

Ma épen a főrendi táblának van nyilt ülése, a karzatok 

rendkívül megteltek mindennemű és osztályú hallgató- 
sággal, mert már előttevaló nap híre futamodott, hogy ma 
heves vitatkozások fognak történni ; a legkedveltebb szó- 
nbkok tartanak beszédet, s lesz éljenzaj és piszegés. 

Fontos kérdés van napirenden, melynek hovadtilésétől 
függ egyik és másik párt diadala vagy vesztesége. A figye- 
lem mind alant mind fent fel van fokozva, s a megelőző 
jegyzőkönyvek felolvasását oly országos csend fogadja, 
hogy a gyorsírók tollának serczegését meg lehet hallani. 

Fölkel azonban egy hosszadalmasságáról és kifejezései 
laposságáról félelmetesen ismert szónok s bele fog egy 
hosszú latin előadásba, melynek bonyolult exordiuma rém- 
letes távolságban engedi gyanítni a befejezést. 

A közönség azon részét, a mely e nyelvet nem érti 
untatni kezdi az egyhangú mulatság, a figyelmezők pedig 
épen boszankodnak. A fiatal jurátushad már-már türelmet- 
e nül kezd kardjával zörögni ; némely felötlőbb mondat- 
nál a táblánál ülő ellenzék szájasabb tagjai nem késnek 
közbekiáltani : óh, óh ! — Hol a kifejezések kissé tűrhetle- 
nebbekké válnak, valaki felkiált: « halljuk !» utána száz és 
azután ezer meg ezer kiáltás hangzik: ((halljuk !» úgy 
hogy épen semmit sem lehet hallani. 

A beszélő szónokot mind ez nem zavarja meg, ő a leg- 
nagyobb zsivaj közt foljrtatja beszédét, a nélkül, hogy csak 
félre is tekintene, — míg végre magától elcsendesedik 
a zaj. 

Beszéde roppant ingerültséget idéz elő a táblánál. Töb- 
ben a hevesebb vérű főurak közül fölkelnek az asztaltól, túl- 
nan ülő társaikkal értekezni, a hol három-négy egyértelmű 
tag van együtt, azok összedugják fejeiket s heves tagj ár- 
tatás közt suttognak, a hallgatóság találgatja: vájjon mit 
beszélnek ott most ? 

Az egyik karzaton, melyet vegyesen foglalt el nő és 
férfi-hallgatóság, egy csoport jurátus áll fekete attiladolmá- 
nyokban, feszes magyar nadrágban, kik közül az egyik most 
már régen itt van Pozsonyban, a többiek hihetőleg csak 

érkeztek, mert szörnyen bámulnak mindenen, s egyre kér- 
dezgetik amazt: ki az, a ki most a székérői fölkelt? ki az, 
a ki ott tollát a kalamárisba mártja? Hát az ott, a ki hát- 
tal van fordulva ? Hol ül ez, hol ül amaz ? ki a liberális,' s 
ki nem az ? s több efféle. Ez pedig természetesen mindezen 
kérdésekre kielégítő feleleteket tud adni, mert az ország- 
gyűlés ^megnyitása óta Pozsonyban lakik, a personálisnál 
van praxison, s valamennyi celebritással személyesen is- 
merős, azt is tudja, melyik kávéházba szokott az egyik, 
melyikbe a másik pártbeli járni? s társai előtt ennélfogva 
némi reputatióban tud állani. 

— Nézzétek, az ottan Kárpáthi Béla, mutatja a többi- 
eknek, az ám a derék ember, nincs olyan liberális fiu az 
egész mágnási táblánál! El lehet képzelni : mikor az 
édes unokabátyja ellen feltámad, a midőn az a conservativ 
párthoz tartozik. Mernék én Gergely urambátyám ell^n 
szólani ? pedig az csak szolgabiró. Ez, barátim, nagy jellem, 
dicső férfi ; még magyarul is tud ; oly folyvást elbeszél, 
hogy akármelyikünk megérti. 

A vad gyerekek nem győztek eléggé csodálkozni. 

— Nézzétek csak, hogy nem tetszik neki, a mit a szó- 
nok beszél, most tollat vesz kezébe ; dicső ! milyen pom- 
pásan mártja a kalamárisba. Bizonyosan jegyzéket tesz 
rá, vagy valamit indítványoz. Ahán, most kézről-kézre 
adja. — Mindenkinek tetszik, helybenhagyják, okos em- 
ber ám ez ! 

Az ifjabb Kárpáthi ez alatt azzal mulatta magát, hogy 
nagybátyával szemközt ülvén, arról egy furcsa torzképet 
rajzolt; a jámbor urat mint türelmes kost álhtva elő, mely 
urbariaKs actákon kérődzik. Ez azon irat, melyet szom- 
szédjaival közöl, s melyet a juratusok valami fontos indít- 
ványnak néznek. 

— Nézzétek csak, most ketten is fölkeltek, hogy oda- 
menjenek hozzá. Azokat is mind ismerem. Azt csodálom, 
hogy minek beszél velők, hiszen mind a ketten ellenpár- 
tiak. Ahán, bizonyosan capacitálja őket. Nézd, mint mutatja 

nekik nagy büszkén, hogy ő meg fog nekik felelni. — El- 
hiszem azt ; azok kételkedni akarnak. Hiszen csak kerül- 
jön beszédre a dolog, kettő is kevés lesz a kis ujjára .... 
.... No hát fogadjunk, hogy itt lesz, szólt Kárpáthi a 
két ifjú főúrhoz, a kik e perczben székére hajolva beszél- 
tek hozzá. 

— Én nem hiszem, míg nem látom^ monda Livius, egy 
nyúlánk, sasorrú ifjú. Ez rendkívül szigorúan nevelt leány. 

— Ejh, a leány mind egyforma. Mindeniknek van szíve, 
csak kulcsot kell találni hozzá. 

— Ott még zártörőkkel sem boldogulsz. A leányt egy 
kegyes, szüntelen imádkozó nagynéne, s egy pokróez- 
goromba, harapós nagybátya őrzi, a kik soha el nem ma- 
radnak a sarkából. 

— Pah ! a kegyes nagynénét elbolondítjuk, a goromba 
nagybátyát pedig elriasztjuk, s a Hesperidák, kertje a 
miénk. 

— Mondom, hogy hozzáférhetetlen, nem bocsáiják 
semmi nyilvános helyre, soha sem jár sem színházba, 
sem sétányra, sem sehová, a hol sok ember szokott össze- 
gyűlni, kivéve egy helyet és az a templom, ott is az or- 
gona mellett szokott ülni és a rituálékban együtt énekelni. 

— Mind régen tudom én azt. Nekem is mondták, hogy 
a leány csupán csak templomi énekekben szokott feltűnni. 
Elég. Ebből az a tanulság, hogy tehát szereti magát hal- 
latni és bír művészi hajlamokkal. Ebbe lehet mindenféle 
gyümölcsöt oltani. Azt tudjátok, hogy ezer darab arany- 
ban fogadtam Fennimoreal, hogy egy év múlva a leány 
nálam fog lakni. 

— Csaknem hihetlennek látszik, ha meggondolom, hogy. 
Fennimore törekvései e leány körül milyen siralmas vé- 
get értek. 

— Hogyan, hogyan? Mi történt vele? Kérdezősködék 
egy harmadik, ki most érkezezett ide. Abellino kész volt 
rögtön magyarázatokkal szolgálni. 

' — Hát a jó fiu szerelmes ajánlatokat küldött levelek- 

ben a leánynak, ki mindazokat nagynénje kezébe szolgál- 
tatta. Ez a ravasz, imádkozó boszorkány Fanny nevében 
légyottra rendelé Fennimoret a házmelletti kertbe; ez 
megjelenik a hátulsó, nyitva hagyott ajtón a kitűzött órá- 
ban, egy ideig vár türelmesen a köszmétebokrok között, 
majd hogy senki sem érkezik, kezdi észrevenni, hogy rá- 
szedték. Azzal menni akar, s ime az ajtót, melyen bejött, 
zárva találja. Gondolkozik, hogy mit csináljon ? zörgetni 
veszedelmes volt, az udvarban Boltay uramnak n^'olcz 
asztaloslegénye tartózkodik ; ha zajt csinál, úgy megfour- 
nirozzák, hogy a tulajdon bőrére nem ismer; köröskörül 
áthághatlan kőfal. Nem volt más választás, mint kénye- 
lembe helyezni magát a virágágyak között, s ott maradni 
reggelig, mikor a kertész ki fogja nyitni az ajtót. Képzel- 
hetni, milyen feladat ez Fennimorera nézve, kinek ha ágy- 
lepedője ^egy ránczot vet, nem bir elaludni, s le nem fek- 
szik soha, míg ezerféle vízben meg nem mosdott. Éhhez 
járult még az a kegyetlenség is, hogy éjfél tájon az eső 
megeredt s úgy szakadt reggelig, mintha cseberből önte- 
nek, az egész kertben pedig sehol egy hajlék, egy üvegház, 
még csak egy spárgatakaró sem találtatott, mely alá va- 
laki elrejthesse magát, s ez a mulatság tartott reggeli hat 
óráig, csak ekkor szabadult ki Fennimore a zuhany-fürdő- 
ből. Nanking inexpressible volt rajta, selyemgallérú frakk 
és castor-kalap. Képzelhetitek, hogy nézett ki ? Valahány 
ismerősével találkozott hazáig, mindnek azt mondta, hogy 
most jön a Dunából, a honnan egy vizbefúlni akaró fiút 
szabadított ki. 

— Ezért volt hát oly kedve Fanny erényeire fogadni. 

— Természetes. Ha nyer, igaza is lesz, meg ezer aranya ; 
ha veszt, az az elégtétele, hogy a hölgy megbukott, bárha 
nem is ő általa. — Bizonyossá tehetem, hogy veszteni fog. 
Fanny egy év múlva tökéletesen az lesz, a mi a nénjei. 

— S mi úton vélsz czélhoz juthatni? 

— Azt nem beszélem ki előre, elég azt tudnotok, hogy 
annyira haladtam^ miszerint ma a leány meg fog jelenni a 

karzaton : itt mindjárt az ötödik oszlopnál, pontban tizen- 
egy órakor, ott a hol az a sok jurátus áll ... . 

Ilyen tanulságos beszélgetés folyt azon jeles csoportozat 
között, melynek bámulásában a mi jurátusaink üfogyhatat- 
lanok voltak, mialatt a többi honatyák kemény szavakat 
váltottak egy, a hon életébe^ vágó kérdés fölött. 

• — Nézzétek csak, szólt a juratusi notabilitás ujoncztár- 
saihoz, most ő méltósága ide nézett reám. Engem jól 
ismer, sokszor beszélek vele, mikor principálisom oircula- 
rékkal küld hozzá. Azért nézett ide bizonyosan, hogy figyel- 
meztessen bennünket, hogy nemsokára beszélni fog. Majd 
éljenezzünk neki. Csak jó nagyokat kiáltsatok. 

E perczben hölgyruha-suhogás hallatszott a fiatalok háta 
mögött, néhányan, kiknek idejök volt hátratekinteni, egy 
csinosan öltözött polgárleányt vehettek észre egy éltes, de 
nagyon czifra asszonyság kíséretében. A leányka alig lehe- 
tett több tizenhat évesnél, termete nyúlánk és delien karcsú, 
arcza teljes és életszínű, mely e perczben szokatlanul égni 
látszik, ajkai remegnek, mint a ki fél ; szemeivel az előtte 
állók vállain keresztül iparkodik az alant ülőkre tekint- 
hetni, míg a czifra öltözetű asszonyság fülébe sugdos va- 
lamit, mire a leány gyakran kíváncsian fordul vissza, hal- 
kan kérdezve : « melyik ?» 

— Ott van ni ! súgá Abellíno társai csoportjához s oda- 
irányzá lorgnettjét. Épen most érkezett; ott azokon a ju- 
rátusokon túl. Most nem látszik attól a nagy hórihorgas 
kamasztól, a ki előtte áll. Most ismét előtűnik ; hogy el 
van pirulva, nagy fekete szemei félénken járnak körül; 
ne nézzetek nagyon oda, mert észreveszi, és elriad. Bár- 
csak az ördög elvinné előle azt a hosszú sihedert. 

— Nini, szólt a juratus. Most rám mutatott, a többi 
méltóságos urak is ide néznek. Bizonyosan rólam beszél 
nekik. Engem nagyon szeret ; a principálisom mindig di- 
csér előtte. Ejnye, de néz rám. Talán köszönni is kellene 
neki. 

A fráter kezdte helyét nem találni; új meg új állásokat 

vett föl, kardját ölébe kapta, majd meg rátámaszkodott, a 
bajuszát pödörgette, társaihoz fordult furcsa komolysággal, 
beszélgetni ; egyszer szelíd képet csinált, majd bölcsen mo- 
solygott, a hogy szoktak fiatal emberek feszengeni, midőn 
észreveszik, hogy nagyon nézik őket. 

Végre nem állhatta tovább a dicsőséget; ezek a felé 
fordított lorgnettek gyújtó üvegekként látszottak bőrét 
égetni. — Azt móndá társainak, hogy e perczben hirtelen 
szaladnia kell a principálisához, ha azalatt Kárpáthi be- 
szélni talál, jól megjegyezzék, mit mondott, hogy ő neki 
elmondhassák. — És azzal megszökött. 

Az eltűnése által támadt hézagon keresztül egyszerre 
látható lett a szép polgárleány alakja, ki csak néhány per- 
czig időzött ott és aztán kísérőjével együtt ismét eltávozott. 

— Valóban ő volt az, mondák oda alant. Ez ördögség 
Bélától ! 

E perczben hangzottak el az ellenzék utolsó szónoká- 
nak végszavai, a hallgatóság közbevegyült dörejétől kisérve. 

— Mit ? mi zaj ez ? kérdek egymástól az egy csoport- 
ban beszélgető ifjú honatyák. Miről volt szó? 

Az elnök a további ingerlékeny viták kikerülése tekin- 
tetéből jónak látta szavazat alá bocsátani, hogy az alsóház 
végzése elfogadtassék-e vagy sem ? A komoly státusférfiak 
arczán méltó aggodalom honolt, míg az igent vagy nemet 
kimondták; a mi ifjú nemzedékünk mondta, a mi nyelvére 
akadt. 

A mi jurátusainknak kevés fáradságukba került könyv 
nélkül megtanulni azt a beszédet, a mit Abellino tartott. 

— Nos ? Nos ? kérdé a coryphaeus hazaérkező társaitól, 
hát mit beszélt Kárpáthi? úgy-e dicső volt? ügy-e fölsé- 
ges volt? 

— Hát azt mondta, hogy «én az alsóház indítványát 
elfogadom ». 

— Azt mondta? Milyen elmésség! 

X. EGY C SALAT) ATKA. 

Lakott ezen időkben Pozsonyban egy nevezetes család, 
ha ugyan a köznyelven forgás szomorú fatumát szabad 
nevezetességnek mondani. 

Nevezzük őket Mayeréknek : ez a név olyan sok emberé, 
hogy senki sem veheti magára. 

Az apa valami közpénztár kezelője volt és volt neki öt 
szép leánya. 

A leányok mind igen szépek voltak, egyik eszményibb, 
gyönyörűbb alak, mint a másik. 

Milyen istenáldás öt szép gyermek ! Kettő a leányok 
közöl már 1818-ban nagy volt; aredoutok ünnepelt szép- 
ségei, bálkirálynék ! elegáns urak, még mágnások is örö- 
mest tánczoltak velők; nem is nevezték őket másként, 
mint a wszép Mayer-leányoknak». 

Apa, anya, hogy örült e dicsőségnek. A szép leányokat 
szépségöket megillető módon nevelték; nem alacsony 
munka és házi foglalkozás között, hanem mint kikre 
nagyobb hivatás vár a polgári háztartás kötelességeinél : 
fényes, úri módon. A közönséges kötő iskolák helyett a 
legelső nevelőintézetekbe járatták őket, az egyik kitűnően 
megtanult hímzeni, a másik csinosan énekelt, a többiek- 
nek is voltak nemes hajlamaik. Az apa olykor elgondolá : 
ebből híres művésznő lesz, amaz divatkereskedésből gaz- 
dagszik meg, valamennyit elveszik ezek a gazdag földes- 
urak és bankárok, a kik szüntelen körülöttük tapossák a 
földet. Talán valahol, valami múlt századbeli románban 
olvashatott ilyen esetet. 

Ily úri neveléshez úri jövedelem is kellett, pedig, mint 
tudjuk, egy közhivatalnok megszabott fizetése annak nem 
igen nevezhető. A háztartása sokkal többe került, mint a 
mennyit szabad volt kiadni; az apa jól látta ezt, törte is 
rajta a fejét, néha egész éjszakákon át; hogy hol, melyik 

ágában a kiadásoknak lehetne megszorítást tenni, de sehol 
sem talált menekülést : a leányokat nem volt szabad, nem 
lehetett a világból visszavonni, nehogy szereneséjöket el- 
rontsa, a nagyobbiknak épen akkor udvarolt valami föl- 
desúr, ki vele a tavalyi redouteokban ismerkedett meg ; 
az talán el fogja majd venni, mert hiszen más egyéb kiné- 
zése nem lehet tisztességes, jó hírben álló ember leányá- 
val, s akkor egy pár ezer forinttal mibe kerül neki őt 
kisegíteni zavarából ? 

A földesurakkali ismeretség pedig sokba kerül, a nyil- 
vános vigalmak, a pipere, a fény az elborzadásig sokat 
megemésztenek, a terített asztalnál látatlan alakban ott 
ülnek a szabók, vargák, piperészek, fodrászok, selyem- 
kereskedők és virágárusok és segítik fogyasztani a családfő 
ebédjét. 

E mellett az asszony is gondatlan volt, a milyenről azt 
mondja a magyar példabeszéd, hogy: tűz van a háznál, 
csakhogy a füstje nem látszik. 

A legrosszabb gazdasszony volt, a milyet csak képzelni 
lehet. Maga semmihez sem értett, mindent cselédjeire 
hagyott ; ha meg volt szorulva, fünél-fánál adósságot csi- 
nált, s arra soha sem számolt, hogy azt vissza is kell 
fizetni, s gyakran tett olyan tréfát, hogy midőn nem volt 
több pénze, mint épen az utolsó napok konyhaköltsége, 
elment a virágárushoz és vett rajta egy ananászt. 

Egy napon aztán az történt, hogy a felsőbb hatóságok 
hirtelen, mint szokás : előleges tudtul adás nélkül pénztár- 
vizsgálatot rendeltek, s a Mayer által kezelt összegekben 
hatezer forintnyi hiány találtatott. 

Ide vezetett az apai könnyelműség. 

Mayert rögtön kitették hivatalából, s a mi vagyona volt, 
lefoglalták; szó volt róla, hogy be is csukják. 

Két hétig nem beszéltek a városban egyébről, mint az 
ő bukásáról. 

Élt azonban Mayernek egy öreg nénje Pozsonyban, egy 
világtól elvonult agg szűZ; boldogabb időkbeji a C8p.lád 

ne vétségeinek czáltáblája; ki egész nap nem tesz egyebet, 
mint imádkozik, templomba jár, a macskáját czirógatja, s 
ha magához hasonlókkal összejön, szólja, szapulja a fiata- 
labb népet, talán mert ő nem élvezheti azt, a mit azok ; 
e mellett még tán uzsoráskodik is és senki iránt sincs 
olyan gyűlölettel, mint testvére családja iránt, kikre azért 
haragszik, hogy miért járnak czifrán, miért élnek jól, mit 
báloznak annyit, mikor ő el tud lenni egész télen át a 
kályha mellett, s tizenkét esztendeig viselhet egy ruhát, s 
hétről-hétre nem eszik egyebet köménymagos rántott le- 
vesnél, beleaprított zsemlyével. A leányok, ha meg akarják 
egymást nevettetni, csak azt kérdik: cnem megyünk el 
Teréz nénihez ebédre ?» 

Tehát ez a részint nevetséges, részint gonosz indulatú 
kisasszony, a mint meghallá öcscsének szomorú esetét, 
felszedé rögtön törvényes kamatokon künlevő pénzeit, 
sok nélkülözés- teljes év forintonkin t félrerakott gyümöl- 
csét, s bekötve azokat tarka zsebkendőjébe, elment fel 
a városházára és kifizetvén a pénztárban talált hiányt, 
addig meg nem nyugodott, míg valamennyi nagy ura- 
kat sorra nem járva, kérelemmel, siralommal ki nem 
vitte, hogy testvérét ne csukják be, s az ellene támasztott 
bűnvádi eljárást szüntessék meg. 

Mayer megtudva nénjének e cselekedeteit, sietett őt fel- 
keresni, sűrű könyhuUatások között s számtalanszor csó- 
kolva kezeit, nem talált elegendő szavakat, hogy hála- 
datosságát iránta kifejezhesse, sőt még leányait is rábírta, 
hogy elmenjenek hozzá kezét csókolni, mely eléggé mu- 
tatja a jó leányok önfeláldozását, hogy nem sajnálták 
rózsához és eperhez hasonlító ajkaikat az öreg, össze- 
töpörödött kezekkel érintkezésbe hozni s nevetés nélkül 
néztek a vén kisasszony csinált sneklijére s régimódi öl- 
tözetére. 

Mayer égre földre esküdött, hogy egész életének nem 
leend egyéb féladata, mint kedves nénje jótékonyságát 
meghálálhatni, 



Digitized by 



Google 



188 

— Azt az által érheted el, szólt az éltes hölgy, ha csa- 
ládodnak tisztességes életmódot szerzesz. Én úgyszólván 
mindenemet odaadtam azért, hogy nevedet e nagy gyalá- 
zattól megőrizzem, mos te is vigyázz, hogy megóvd azt még 
nagyobb gyalázattól, mert van ám még nagyobb gyalázat is 
e földön a tömlöczbe jutásnál. Te értesz engem. Szerezz 
magadnak foglalkozást, szoktasd gyermekeidet munkához. 
Te magad ne szégyelj valami kereskedőhöz könyvvezetőnek 
beállani, ahoz értesz és legalább van mire támaszkodnod, 
leányaid elég nagyok már, hogy magukon segíthessenek. 
Az Isten őrizze meg őket attól, hogy mások segítsenek raj- 
tok ! — egyik megkeresheti a kenyerét mint divatárusnő, 
mert ért finom kézi munkához, másik elmehet nevelőnő- 
nek valamely tisztességes úri házhoz, a többinek is majd 
inutat dolgot az Isten, és még bizonyosan mindnyájan 
boldogok fognak lenni. 

A jámbor Mayer egészen megvigasztalódottan tért vissza 
nénjétől. Nem gondolkozott többé öngyilkolásról, hanem 
nagy hamar beavatá magát egy kereskedő-házhoz mint 
segéd, leányaival közié üdvös élettervét, s azok nagy sírá- 
sok között el is fogadták azt : Eliza egy varrónőnél nyert 
alkalmazást, Matild azonban sokkal kedvezőbbnek találta 
a nevelőnői pálya helyett a művészetire lépni s minthogy 
csinos hangja volt és tudott valamennyire énekelni, könnyű 
volt neki elhitetni atyjával, hogy rá a színpadon fényes 
jövendő vár, ezen a pályán legkönnyebben és legdicsőbben 
szerezhető a gazdagság; jutott is eszébe egynehány nagy 
művésznő neve, kik épen így tönkrejutott családból ered- 
tek, s épen így jutottak a szini pályára, s aztán gazdagon 
eltarták egyedül rajok támaszkodó szülőiket. 

Mayer engedett leánya művészi hajlamának, s engedé 
őt hivatását követni. Előbb ugyan csak mint kardalnoknő 
szerződtetett, hanem hiszen a leghíresebb művésznők is 
így szokták kezdeni; ezt mondák Mayemek ahoz ^rtő 
személyek, a mit azonban nem tanácsiunk senkinek^ hogy 
elhigyjen. 

Ezt természetesen nem kötötték Teréz néni orrára, ha- 
nem azt hitették el vele, hogy Matild nevelőnő ; hisz a 
tisztes kisasszony soha sem szokott szinházba járni, s ha 
véletlenül valaki megsúgná neki, hogy Mayer leánya a szin- 
háznál van, könnyű lesz neki azt mondani, hogy az más 
Mayer leánya, nem az ő testvéréé, hisz ilyen nevű szi- 
nésznő találtatik Wolf almanachjában legalább is három- 
száz, s Teréz inkább hinni fog, mintsem tájékára is menjen 
ez általa kárhoztatott intézetnek, a valót megtudako- 
landó. 

így azt hivé Mayer, hogy már most egészen új életet 
fog kezdeni, a családban más rend fog beállani, mindenki 
teljesiti a maga kötelességét és boldogság fog a házba hul- 
lani ajtón, ablakon és kéményen. 

Mayemé asszonynak hozzá kellett magát szoktatni a 
főzéshez, Mayer úrnak pedig a kozmás levesekhez; az 
egész család naphosszant dolgozott : Mayer reggeltol estig 
el volt foglalva a comptoirban, Mayemé a konyhában, a 
gyermekek varrtak, kötöttek, a nagyobbak kinn a háztul 
törték m^agukat a nagy munkában, egyik rettentő sok 
kalapot és fökötőt készitett, másik alig győzte a sok 
szereptanulást, legalább ezt hitték egymásról. Pedig volta- 
képen az úr ezalatt a kávéházban időzött s újságot olva- 
sott, a mi legolcsóbb kávéházi fogyasztás, az asszonyság 
bizta a pesztonkára a fazekakat, s a szomszédasszonyok- 
kal cserfelt, a gyermekek eldugott könjrveket olvastak, 
vagy szembekötősdit játszottak; a divatárusnőnél elegáns 
uracsok mulattaták a nagyobb leányt, a szinházi kar- 
dalnoknő fáradságos tanulmányairól pedig jobb lesz nem 
beszélni. Csak ebéd idején találkozott aztán a család egy- 
mással, s akkor mogorva, kedvetlen képpel ültek asztal- 
hoz, a fiatalabbak czivakodva, irigykedve a sovány étkek 
felett, a nagyobbja czukros nyalánkságok által elrontott 
étvágygyal, mindenki hallgatag, unatkozó volt, mintha 
alig várná, hogy vége legyen együttlétöknek, s mehessen 
kiki ismét fáradságos dolga után. 

Vannak olyan boldog emberek, a kik sohasem akarják 
azt hinni, a mi nekik nem tetszik ; a kik el nem hiszik, 
hogy valaki haragszik rajok, ha csak a lábukra nem gázol ; 
kik észre nem veszik, ha az utczán lenézik őket legjobb 
ismerőseik ; kik rá nem jőnek semmi változásra, mely hoz- 
zájok legközelebb, családjok bensejében történik, hacsak 
valaki meg nem mondja nekik; s ellenkezőleg a féltés 
gyanakodó szellemével, valami álmos ördögnek engedik 
át lelkületöket, mely a legvilágosabb hibák számára is 
inkább mentségeket keres, mintsem megjavításukkal fá- 
raszsza magát. 

Ez kétségtelenül nagy kényelem és sokáig lehet mel- 
lette élni. 

Mayerék néhány hónapig igen elvonult, mondhatni szo- 
morú életet viseltek. 

A természeti gondviselés azon embereknek, kik mtmká- 
jok után kénytelenek élni, gyöngéd gondoskodásból va- 
lami jótékony össztönt is szokott nyújtani, hogy örömük, 
büszkeségök legyen az elkezdett munkához; mikor az 
egész család összejön, eldicsekszenek vele, ki mennyire 
haladt vállalatában? és az olyan jól esik ! 

Ez ösztön hiányzott Mayeréknél; az ő munkájokon a 
paradicsomi elűzetés átka fogott, senki sem dicsekedett 
haladásával, senki sem tudakozódott a másik után, őriz- 
kedett mindenki bármiféle beszédhez kezdeni, mintha 
attól tartana, hogy abból ismét panasz lesz és családi 
panaszokat hallgatni, valami irtózatos dolog. 

És vannak panaszok, melyek aztán hallgatva is beszél- 
nek; a család minden tagja kezdett valami lomposságot 
venni fel külsejében, a mire jutnak mindazok, kik csak 
új ruhában tudnak csinosak lenni, s ha csak egész nap 
nem ülhetnek a tükör előtt, csügg, lóg rajtok minden 
öltözet, kopottnak látszik, a nélkül, hogy ócska volna, s 
elárulja a szegénységet. 

A leányok kénytelenek voltak tavalyi ruháikat elő- 
keresni, kiigazgatní, eljött a farsang, nagy bálok voltak 

hirdetve mindenfelé, az idén nekik itthon kellett marad- 
niok, mert nem telt a jövedelemből. 

Mayer akárhová tekintett, rosszkedvű, levert, durczás 
képeket látott maga körül, de aztán nem is sokat törődött 
velők ; csak vasárnap délutánonkint, midőn a meszely bor 
magnetizálta idegeit, akkor eredtek meg szavai, ömlött 
belőle a kegyes tanítás leányaihoz ; elmondá nekik, hogy 
milyen boldog ő, hogy becsületes hírnevét megtarthatta, 
bár szegény és kaputja rongyos (a mi ugyan nem nagy 
dicséret volt a felnőtt leányokra), de büszke ő e rongyokra, 
s kívánja, hogy leányai is olyan büszkék legyenek eré- 
nyeikre stb. 

Azok természetesen e prédikáczió elől apródonkint ki- 
szöktek a szobából. 

Egyszer azonban kezdett ismét jobb kedv, vígabb szel- 
lem szállni a családba ; Mayer uram, midőn bureaujából, 
vagy ki tudja honnan megtért, zajos éneklés közt lepte 
meg leányait, az asszony új főkötőket vásárolt, a vise- 
letek újra kicsinosultak, az ételek kezdtek jobbak lenni, 
Mayer úr maga az eddig csak vasárnap élvezett meszely 
bor helyett most már mindennap találkozott e kedves 
asztali tüneménynyel. Neki ugyan mindez épen úgy 
nem tűnt volna fel, mint az Isten madarainak a meg- 
lepett búzaföld, melytől nem kérdezik, hogy ki vetette 
oda ? ha egy napon maga az asszony meg nem súgta volna 
neki, hogy Matild örvendetes haladást követett el a mű- 
vészetben , miszerint az igazgató jónak látta fizetését 
tetemesen megjavítani; a mit azonban egy ideig még 
szükség titokban tartani, nehogy a többiek megtudják, s 
ők is fizetésjavítást követeljenek. Mayer úr ezt igen termé- 
szetesnek találta. 

Meglepte ugyan, hogy Matildot mindig czífránál czif- 
rább öltözetekben látta megjelenni, a legdivatosabb shaw- 
lok, kalapok járták egyre, s mihelyt valami törődött, 
azonnal öcscsének adta ; azt is tapasztala, hogy gyakran, 
midőn a szobába belép, egyszerre félbeszakasztják a beszé- 

det, s ha kérdezi, miről beszéltek? elébb egymásra néz- 
nek, nehogy ellenkező feleleteket adjanak, sőt egyszer 
annyira ment a nynghatatlanságban, hogy meg is kérdezé 
nejétől: minek visel Matild ily drága öltönyöket? 

A jó asszonyság azonban tökéletesen megnyugtatá a 
gondos családapát. Először azok nem valami drága kel- 
mék, hanem hogy sokat mutatnak ; a mi moirnak látszik, 
az csak habos tafota, aztán nem is az eredeti árán veszi 
azokat Matild, hanem a primadonnák szokták azokat po- 
tom árért elvesztegetni, s ha egyet vesz, a másikon ismét 
túlad. Ezt így szokták a szinháznál. 

Mayer úr nagy dolgokat tanult. Ez mind igen termé- 
szetes volt. 

E naptól kezdve az egész háznép különösen kezdte ked- 
vét keresni. Tudakolták, utána jártak, mit szeret? mit 
óhajt? Milyen jó leányok ezek az én leányaim ! monda a 
boldog családfő magában. 

Születése napján egyik is, másik is meglepte valami 
ajándokkal. 

Matild maga egy becses tajtékpipával örvendezteté meg, 
melyre vadászkutyák voltak faragva. A darab, az ezüst 
kupakot nem is számítva, megért huszonöt pengő forintot. 

Eészint e fölötti örömében, részint megszokott illede- 
lemből, feltévé magában Mayer, hogy e napon Terézt is 
meg fogja látogatni, mihez annál nagyobb kedve lehetett, 
mert kaputjára új bársony gallért varrtak; a czifra tajték- 
pipát is szájába dugta s úgy ment végig a városon Teréz 
lakásáig. 

A jámbor kisasszony ott ült kandallója mellett; még ő 
nála most is fűtöttek, pedig tavasz dereka volt. 

Mayer úr felköszönté őt, a nélkül, hogy pipáját kivenné 
szájából. 

Teréz leülteté őt. Végtelenül fagyosan bánt vele, három- 
szor köhögött, míg egyet szólt. Mayer úr csak várta, hogy 
mikor fogja megkérdezni tőle : honnan jutott e szép pipá- 
hoz ? a miben azon mellék-eszméje is volt, hogy megtudva 

annak ünnepélyes eredetét, Teréz is sietni fog őt valami 
születésnapi ajándokkal megörvendeztetni; végre maga 
kezdé meg a szót. 

— Nézze néném, milyen szép tajtpipám van. 

— Szép, szólt az, a nélkül, hogy ránézett volna. 

— A leányom vette születésem napjára. Nézze hát! 
E szókkal odanyujtá Teréznek a szép műdarabot. 

Az fogta a száránál fogva a pipát^ s úgy vágta azt a 
kályha vas lábához, hogy szerteszét mállott. 

Mayer úrnak kétfelé fordult a szája; no ez szép szüle- 
tésnapi köszöntő. 

— Néném ? Mit jelent ez ? 

— Mit jelent ? Azt jelenti, hogy ön egy hígvelejű, ostoba 
ember, a kinek akkorára nőttek már szarvai, hogy az 
ajtón nem fér be velők s még sem veszi észre, hogy viseli. 
Ön egy bamba. Az egész világ tudja, hogy az ön leánya 
egy gazdag főúrnak a szeretője, s ön nemcsak hogy nem 
átall vele együtt lakni, gyalázatos keresményében vele 
osztozni, hanem még idejön hozzám azzal dicsekedni. 

— Mit ! Melyik leányom ? kiáltá fel Mayer. 

Hirtelen annyifelé ment az esze, hogy maga hátra ma- 
radt tőle. 

Teréz vállat vont. 

— Ha nem ismerném önt, hogy milyen könnyelmű, 
kénytelen volnék igen elvetemedettnek tartani. Ön engem 
bolonddá vélt tenni, midőn azt mondta, hogy leányát ne- 
velőnőnek adta, holott azt a színpadra vivé. Én nem aka- 
rom önnek elmondani, hogy mi nézeteim vannak ez élet- 
pálya felől? elismerem, hogy azok a múlt századból valók, 
hanem annyit fölteszek egy emberről, a ki algebrát tanult, 
hogy legegyszerűbb aequatio utján ki tudja számítani, váj- 
jon lehet-e tizenhat forint havi díjból, a mit az ön leánya 
kap, százakat adni ki feltűnő fényűzésre ? 

— Ah kérem, Matild fizetése felemeltetett, szólt Mayer, 
ki nagyon szerette volna, hogy más is higyjen abból vala- 
mit, a mit ő hisz. 

Jókai: Egy magyar nábob. I. 13 

— Az nem igaz. Megtudhatja ön magától az igazgató- 
tól, ha akarja. 

— És aztán nem is oly fényűzés ám az, a milyennek 
néném gondolja. Azok ócska ruhák, miket ő visel, s a 
primadonnáktól veszi. 

— Az sem igaz, újdonan vásárlott mindent; csupán 
Flesz és Huber uraknál többet vett a héten háromszáz 
forint áru csipkénél. 

Erre nem tudott Mayer úr mit felelni. 

— De mit néz maga elé, mint egy homyu a vágóhídon ! 
kiálta rá végre epés kifakadással Teréz. Hisz százig, ezerén 
látták őt azzal a bizonyos úrral bérkocsin, hintóban ülni, 
csak ön maga az az ostoba, ki nem látja a fejére tett lám- 
pást, a mit mindenki lát ; ön egy otromba, rászedett filkó, 
a kiről csodálom, hogy valamelyik komédiásnak nem jutott 
eszébe színdarabot irni: Eine Posse mit Gesang. Egy család- 
apa, ki vasárnaponkint jól felborozva erkölcsi prédikáczió- 
kat tart hátamögött nevető leányainak, s a mellett tajték- 
pipákkal dicsekszik, miket leánya csábítója vett neki szü- 
letésnapi ajándékul; mert ha azt hinném, hogy önnek csak 
sejtelme is volt e fertelmességről, azzal a seprűvel, mely- 
lyel a pipa cserepeit kitakarítom, kiseperném önt is a szo- 
bából, s ha önnek lelkét megvehetik mások egy tajték- 
pipáért, én meg nem adnék érte egy ütet taplót. 

Mayer uram nagyon megütődött e szavakon, felkelt, egy 
szót sem válaszolt, vette a kalapját és ment legelőbb is 
Flesz és Huber urak boltjába, megtudta, mennyit vásárolt 
ott a leánya ? Biz az felül haladta a háromszáz forintot. 
Teréz jól volt értesülve. Hiába. Az embernek mindig van- 
nak jó barátai, kik mindenről tudósítják, a miről tudják, 
hogy neki szomorúságot fog okozni. 

Innen elment a szinház-igazgatóhoz. Kérdé, hogy mi 
fizetése van a leányának? 

Az igazgató könyv nélkül emlékezett rá ; monda, hogy 
tizenhat forint, hanem azt sem érdemli meg, mert nagyon 
hanyag a tanulásban, egy cseppet sem halad előre, egyéb- 

iránt úgy látszik, hogy nincs is reá szorulva, mert a próbá- 
kon soha sem jelenik meg, fizetésének fele büntetésbe 
megy el. 

Ez sok volt ! 

Mayer uram nem ismert magára dühében. Haza rohant. 
Szerencsére oly zajjal rontott be a házba, hogy a család- 
nak ideje maradt Matildot ádáz dühe elől elszöktetni, de 
mégis azon elégtételt vévé magának, hogy kitagadá az 
elvetemült leánjrt mindenféle vagyonaiból, megparancsol- 
ván, hogy azon födél alá ne merészeljen lépni, a mely 
alatt ő lakik, mert nyakát fogja tekerni, ketté hasítja, da- 
rabokra tépi és más egyéb legkevésbbé szokásos kivégzé- 
sek nemével irtja ki a világból. 

A jámbor ember tigris-szívet váltott; dühös volt és kér- 
lelhetlen, hallani sem akart elátkozott leánya felől s meg- 
parancsolá, hogy odahaza elő ne meqék annak a nevét 
hozni, mert a ki szólni bátorkodik felőle, utána megy ! 

E kegyetlen mondás nagy sírásokra adott alkalmat, de 
Mayer uram feltette magában, hogy keményszívű fog lenni 
8 nem veszi észre, hogy leányai anyj óstul együtt az egész 
ebéd alatt nem te&znek egyebet, mint egyre sóhajtoznak. 
Sóhajtozni szabad; a kinek tetszik, gyakorolhatja magát 
benne, de ő nem fogja kérdezni, kinek mi baja? 

Egy egész hétig kiállotta a kegyetlenséget, nem bánta 
volna ugyan olykor, ha már szólnának valamit felőle, csak 
hogy ő visszautasíthassa a beszédet, de nem lőn mit vissza- 
utasítani. 

Néha már a nyelvén lebegett, hogy kérdezősködjék felőle, 
de csak visszafojtotta a szókat és hallgatott. Végre egy 
napon ebédhez ülvén, a családnak semminemű tagja sem 
evett egy falatot is, pedig stercz volt. Mayer úr nem áll- 
hatta tovább. 

— Hát titeket mi lelt? Mi bajotok? Miért nem esztek? 
Minek sírtok itt nekem ? 

A leányok kötényeiket emelték szemeikhez s még job- 
ban sírtak ; az asszony nagy zokogva felelt : 

13* 

— Meghal a leányom. 

— Persze ! monda a férj, akkora kanál sült lisztet dugva 
a szájába, hogy majd megfulladt tőle. Olyan könnyen 
adják azt! Ha olyan könnyű volna meghalni. 

• — Hiszen jobb is lesz szegényre nézve, ha meghal, jól 
jár vele, legalább nem szenved többet, 

— Hát miért nem hivatnak neki doktort? 

— Az ő betegségét doktor nem gyógyíthatja meg. 

— Üm, mordula Mayer úr s elkezdé a fogait piszkálni. 
Az asszony egy ideig hallgatott, azután siránk hangon 

folytatá : 

— Mindig csak téged emleget, csak az apját szeretné 
látni, csak még egyszer óhajtaná megcsókolni kezét, azután 
örömest meghalna. 

E szóra az egész család, mint egy orgona kezdte rá a 
sírást, Mayer uram úgy tett, mintha az orrát fúna. 

— Hát hol fekszik? kérdé megerősítve hangját. 

— A Zuckermandelen* egy szegényes hónapos szobá- 
ban, mindenkitől elhagyatva. 

Tehát szegény állapotban! gondola Mayer úr; akkor 
talán hát még sem egészen igaz az, a mit Teréz beszélt 
felőle. 

Meglehet, hogy szeretett valakit, s ajándékokat fogadott 
el tőle, ez még nem olyan nagy bűn, de ebből még nem az 
következik, hogy eladta volna magát. Mikor ezek a vén 
kisasszonyok, a kik soha sem élvezték a világ legfőbb örö- 
meit, olyan irigyek a fiatalság mulatságaira. 

— Hm. Tehát rólam is beszél az a rossz leány, 

— Azt hiszi, hogy a te átkod fogott rajta. A mióta innen 
elment . . . 

Itt közbeszakítá a beszédet az általános siralom ismét. 

— A mióta innen elment, folytatá újra Mayemé, soha 
fel nem kelt az ágyból, nem is hagyja azt el már, tudom, 
csak mikor a koporsóba teszik. 

* Pozsony külvárosa. 

Digitized by CjOOQIC 



197 

— No, vezessetek el hozzá délután. Monda Mayer úr 
végképen elérzékenyülve. 

Erre a szóra az egész család a nyakába borult, csókol- 
ták, czibálták, nem volt ilyen jó ember, ilyen kegyes apa 
több a világon. 

Alig várták, hogy az asztalt elszedjék, felöltöztették a 
jámbor családfőt, pálczáját kezébe adták s valamennyien 
elmentek vele a Zuckermandlira, a hol egy szegény padlás- 
szobában feküdt Matild, melyben a szó szoros értelmében 
nem volt egyéb, mint egy ágy és számtalan orvosságos üveg. 
A jó apa szíve elfacsarodott e látványon. Tehát Matild- 
nak semmije sincs ! szegény leány. 

Arra a gondolatra ki tudott volna jönni, hogy a csipkéit 
és selyemkendőit csak nem itta be mind orvosságban egy 
hét alatt. 

A leány fel akart kelni, hogy atyját meglátta, de nem 
birt ; Mayer úr bűnbánó képpel lépett-öda hozzá, mintha 
ő vétett volna ellene ; a leány megragadá kezét, oda szo- 
rítá kebléhez, csókjaival halmozta s töredezett hangon 
esedezék bocsánatért. 

Valóban kőből kellett vohja a jámbor apa szívének 
lenni, hogy azt megtagadhassa tőle. Megbocsátott neki. 
Eögtön bérkocsit rendelt s visszaviteté őt a házhoz. Be- 
széljen a világ a mit neki tetszik! a vér nem válhatik vízzé, 
egy apa nem ölheti meg szülöttjét egy kis botlás miatt. 

Ezt annál kevésbbé teheti, minthogy ezúttal oka sincs 
rá, mert még az nap kaj)ott egy levelet, melyet libériás 
inas hozott neki és azt a sokszor említett földesúr saját- 
kezüleg irta hozzá, mély fájdalmát fejezve ki a felett, hogy 
ártatlan, tiszta szándékú közeledése által oly félreértésekre 
adott okot. a legnagyobb tisztelettel viseltetik az egész 
becses családja iránt, s a mit Matild irányában érez, az 
semmi egyéb, mint a művészet iránti tisztelet, arról pedig, 
hogy az ifjú leányzó erényei mily ostromolhatlan sánczok 
közé vannak zárva, ő adhat legérvényesebb bizonyítványo- 
kat s o-zokat; ha kell, keze írásával is kész ellátni. 

Ah, hiszen éz derék, becsületes ember ! 

Mayer, Mayer ! hol volt az eszed, midőn a másik fél ki- 
* hallgatása nélkül ítéltél? bizony megérdemlenéd, hogy te 
kéq bocsánatot megbántott családodtól. 

Más leánynál ugyan azt felelné az ember az ilyen imá- 
dónak, hogy ha oly tiszta szándokkal van iránta, hát vegye 
el, hanem a művésznő kivétel, azt tisztelni is szabad ; a 
művészetnek szabad hódolni s az nem csábítás, az csak 
tisztelet, kitüntetés, méltó elismerés s abból nem követke- 
zik, hogy el kell venni. 

— No jól van, monda Mayer úr, kit e levél egészen 
megnyugtatott, ez már egészen más; de hát legalább ne 
iparkodjék Matildot a sétányokon, a színfalak között fel- 
keresni, mert ez mégis compromittálhatja, hanem, ha tisz- 
tességes czéljai vannak, járjon a házhoz. 

Balgatag ember! Kenyeret ad a patkányoknak, hogy 
éjszaka ne zörögjenek, a helyett, hogy macskát tartana. 

Két nap alatt Matild természetesen oly egészséges volt, 
mint a fáról szakasztott alma, s a földesúr már most a 
házhoz járt szépen. 

Leírásával nem vesződünk, mert úgysem soká fogunk 
vele bajlódni ; néhány hónap múlva elutazik, utána jő egy 
bankárfiú, azután ismét egy földesúr, majd egy negyedik 
és egy ötödik, és ki tudná hányadik? És ezek mind igen 
nagy tisztelői a művészetnek, mind igen derék, illedelmes 
emberek, a kiktől egy illetlen szót nem lehet hallani, kik 
kezet csókolnak a mamának, s bölcs dolgokat beszélnek a 
papával, 8 oly szerényen hajtják meg magukat a leányok 
előtt, mikor mennek, mintha grófkisasszonyokkal társa- 
lognának. Akadnak közöttük víg, mulatságos fiuk, a kik 
halálra nevettetik az embert tréfáikkal, a kik kimennek a 
konyhába Mayer mamával kötekedni, megkóstolják az éte- 
leit, ellopják a palacsintát, olyan kedves, bohó fiuk. 

Négy leány lett nagy és deli. Egyik szebb volt, mint a 
másik ; életkorukban alig volt közöttük egy-egy év különb- 
ség. A mint felnőttek, a mint hajadoni szépségük kifejlett. 

annyival zajosabb, látogatottabb Ion Mayer uram háza; a 
régi fényűzés, könnyelműség, pazarlás visszatért, örök jó 
kedv tanyázott a háznál, a legválogatottabb társaságok 
gyűltek ottan össze, grófok, bárók, főnemesek, bankárok 
és más nagy urak. 

Vette ugyan észre 3íayer uram, hogy midőn az utczán 
találkozik ezen grófokkal és bankárokkal, azok úgy tesz- 
nek, mintha nem látnák, sőt ha leányaival találkoznak is, 
egyik sem néz a másikra, hanem ő az olyan dolgokon, a 
mik neki nem tetszettek, nem szokta törni a fejét; azt 
gondolta, hogy ezt mind így szokták a nagy urak. 

Már a legkisebb leány is jól megnőtt, tizenkét éves volt, 
s látai lehete fejlődéséből, hogy mindegyik nénjénél szebb 
lesz. Még most kurta viganót és fodros nadrágocskát viselt . 
s" tömött hosszú hajzata két tekercsben fonva csüggött le 
hátul, s a ház tisztelői nem egyszer kérdek már tréfálva : 
mikor fog ő is hosszú öltönyt kapni, mint nénjei? 

Egy napon szokatlan, meglepő látogatás érte Mayeir 
uramat. Épen egy csoport jókedvű fiatal enyelgett a vidám 
leánykákkal, jutott egy elefánt a mamának is, ki őt ne- 
vettesse. 

Mayer papa pedig legyeket ütögetett a falon s nagy meg- 
elégedésére szolgált, ha egy-egy hangosabb csattanásra 
valamelyik leány felsikoltott, mintha megijedt volna; a 
tiiidőn koczogás hallatszik az ajtón s minthogy senki sem 
felelt rá, a koczogás ismétlődik ; harmadszor is rákezdi, 
végre egy vidám czimbora oda ugrik s feltárja az ajtót, 
gondolva, hogy ez is egy tréfás fiu lesz — ki őket meg 
akarja lepni. 

Egy vén, száraz hölgy alakja, kopott fekete ruhában állt 
a fényes társaság előtt. 

Mayer papa úgy megijedt, hogy elkezdett csuklani ijed- 
tében. Teréz volt az . . . 

Az éltes kisasszony, a nélkül, hogy a jelenlevő társasá- 
got legkisebb figyelemre is méltatná, minden megütődés 
nélkül odajárult Mayer úrhoz. 

A jámbor családapa hallatlan zavarban volt, nem tudta, 
hogy leültesse-e a tisztes kisasszonyt? hová? oda vala- 
melyik merveilleux mellé? bemutassa-e a vidám társaság- 
nak, mint testvéménjét, vagy eltagadja, hogy ismeri? vi- 
szont a diszes vendégeket fej énként megismertesse-e Teróz- 
zel, mint házának mindmegannyi tisztelőit ? 

Kisegité őt a zavarból maga Teréz. Nyugodt, hideg arcz- 
czal megszólitá : 

— Néhány szóm volna önhöz, s ha ráér, vendégeit egy 
pár pillanatra elhagyhatni, legyen szives oly helyre jönni 
velem, hol a társaságot nem zavarjuk. 

Mayer papa kapott az ajánlaton, hogy testvérét ez úri 
körből eltávolíthatja s nyitotta előtte az ajtót, keresztül 
vezetve őt a távolabbi szobákba. 

Alig tette be az ajtót, midőn víg kaczaj hangzott fel az 
elhagyott társaság közepéből ; Mayer papa sietett Terézt 
odább terelni : nagy együgyűség kellett volna hozzá, hogy 
ki ne találja, miszerint azok oda benn most a múlt század- 
beli kisasszony felett kaczagnak. 

Mayer papa iparkodott olyan nyájas lenni Terézhez, 
mint egy czitromkereskedő. 

— Foglaljon helyet, kedves jó rokonom. Oh milyen sze- 
rencse, valahára láthatni . . . 

— Épen nem udvariasságokat jöttem ide mondani, be- 
szélt száraz hangon Teréz, s ahoz a néhány szóhoz nem 
szükséges leülnöm : állva is elmondhatom. Két év óta nem 
láttuk egymást, azon idő alatt ön meglehetősen messze el- 
távozott tőlem s oly életmódot folytat, mely körülbelől 
örök időkre lehetetlenné teszi, hogy ismét egymáshoz kö- 
zeledhessünk ; ez, úgy hiszem, nem nagy bámulásara fog 
önnek szolgálni, s azért volt bátorságom azt elmondani. — 
Ön négy leányának egymás után ugyanazon életpályát 
választá. Nem szólok felőle. Az ilyenről legjobb hallgatni, 
kérem ne szakítson félbe ; nem szemrehányásul mondtam. 
Ön ura saját tetteinek. Most még egy leánya van önnek, 
az is tizenkét éves már^ és idestova felnőtt hajadon le^nd. 

Nem jöttem színházi jelenéseket idézni elő az ön házánál; 
nem akarok önnek leczkéket tartani erkölcsről, vallásról, 
Istenről, hölgyi szüzességről, miket a nagy urak és nagy 
szellemek által kigúnyolt szenteskedők annyit emleget- 
nek ; nem akarok önnek atyai szívére h^-tni könyörögve, 
hogy a mit négy leányában elvesztett, mentse meg az 
ötödikben, mert tudom jól, hogy ha erre volna is önnek 
akarata, de nincsen ereje, s ha ereje volna is, nincsen 
esze hozzá. 

Mayer úr olyan jó ember volt, hogy mikor ilyen dolgo- 
kat mondtak neki, csak mosolyogni szokott rá. 

— Hogy mentül kevesebb ideig legyek önnek alkalmat- 
lanságára, röviden kívánom elmondani, a miért jöttem. 
Én azt kérem, — nem : rosszul mondtam, követelem, hogy 
legkisebbik leányát adja át nekem. Én fel fogom őt nevelni 
tisztességesen, becsületes polgárleányhoz illő módon. Még 
a^' ő lelke romlatlan, még Isten kezében van, én holtom 
napjáig azon fogok törekedni, hogy őt a jó erkölcsben meg- 
őrizhesseín s öntől egyebet nem kívánok, mint hogy sem 
önnek, sem családja bármely tagjának is ne legyen rá többé 
semmi gondja. Engemet jó szándokomban megsegít az 
Isten. Jónak látom egyébiránt önnek megjegyezni, mi- 
szerint nem hiába mondám az elébb, hogy ((követelem)), 
mert azon esetben, ha ön netalán ez ajánlatomat vissza- 
utasítaná, én a legfensőbb hatóságokhoz fogok folyamodni, 
hogy kérelmemet foganatosítsam és ez önre nézve sok 
kellemetlenségnek lehetne okozója, mert én részemről 
kész vagyok a herczegprimásig felmenni és elmondani 
előtte azon okokat, melyek engemet e föllépésre kénysze- 
rítettek, — Ajánlatom nem kíván hosszas gondolkozást: 
mindamellett holnap reggelig engedek önnek időt, hogy 
elhatározza magát. Ha ez ideig a leányt hozzám el nem 
fogja hozni, legállhatatosabb ellenségére számolhat ben- 
nem. A bűnbocsátó Isten kegyelme legyen önnel mindenha. 

Ezzel megfordult az éltes kisasszony s elhagyá a 
bázat. 

Mayer úr kikísérte nénjét s míg őt maga előtt látta, az 
esze állva maradt, egy gondolatnak nem volt ura. Csak 
azután kezde magához térni, hogy őt kiküszöbölte. A leá- 
nyok, az ifjonczok mulatságos észrevételekkel kísérek az 
aggszűz megjelenését s e tréfákra megjött Mayer papa bá- 
torsága. Elkezdett nekik referálni róla, hogy mi hozta ide 
a vén kisasszonyt? 

— A bizony nem akar egyebet, mint Fannyt elvinni a 
háztól és magánál tartani örökre. 

— Ho ! — óh ! — áh ! hangzott mindenfelől. 

— És miért? szeretném tudni, miért? Hát nem nevelem 
én őt tisztességesen? Hát lehet-e én ellenem valakinek 
valami kifogása? Vethet nekem valaki valamit szememre? 
Nem úgy bánok- e én leányaimmal, mint a szemem fényé- 
vel? Hallott-e valaha valamelyik egy rossz szót tőlem? 
Tán bizony én valami országos hírű csaló vagyok, a ki 
rossz példát ad gyermekeinek, hogy a hatóságok elvegyék 
azokat kezeim közöl? — Nos uraim, mondják meg, mit 
tudnak én felölem? Tolvaj vagyok-e én? Eablókapitány, 
vagy hamispénzverő? Istenkáromlásokat hallani-e én tőlem 
vagy tékozlást vethetni-e az én szememre? 

E közben hevesen járt alá s fel a szobában nagy lépé- 
sekkel, mint egy színpadi héros s bámultatta magát ven- 
dégeível. 

A mit beszélt, az végtére is nagy hatást szült, azt a 
hatást tudniillik, hogy az úrfiak mind megszökdöstek a 
házból. Teréz fenyegetésében volt valami, a mi rajok nézve 
is kellemetlen leendett. 

Midőn a család magára maradt, akkor kezdődött még 
csak rá a Teréz elleni kifakadás ; e mindent felülmúló 
vakmerőség fellázasztá a kedélyeket ; nem volt oly gonosz 
indulatú, incselkedő, áskálódó személy több a világon, 
mint a vén kisasszony; ne is próbálja többet betenni lábát 
a házba, mert ott kiseprűzik, lelúgozzák, lapáton vetik ki 
az utálatos, fertelmes méregkeverőnét. 

Maga Mayer úr is egészen dühbe kezde jönni. Nem 

nyughatott a haragtól, el kellett neki mennie hazulról, 
hogy panaszát kiöntse. 

Volt három régi jó ismerőse még azon időkből, hogy 
hivatalt viselt ; ezek most is főtörvényszéki hivatalnokok, 
hires jogtudósok voltak, kiknek tanácsadására sokat lehet 
építeni. Eégen nem látta ugyan már őket, de most eszébe 
jutott, hogy felkeresse mindegyiket és megelőzze Terézt, 
há netán az fenyegetését foganatba találná venni. 

Első ismerőse, kit legközelebb talált, volt Schmerz úr 
tanácsnok, nőtelen negyvenes férfi, simaképű, szelid ke- 
délyű ember, kit épen a kertjében talált, a mint szegfűket 
oltogatott. 

Elmondá neki panaszát. Elmondá hogy Teréz milyen 
álnok megtámadással fenyegeti, hogy őt még a herczeg- 
primásnak is fel akarja adni. 

Schmerz úr az egész beszéd alatt egyre mosolygott, csak 
néha figyelmezteté Mayer urat, hogy a nagy declamatio 
közt bele ne lépjen a virágágyakba, mert oda kakastaréj, 
meg vitéz-sarkantyú van vetve. Mikor aztán Mayer úr 
elvégzé beszédét, nagy szelíden az felelte rá : 

— Nem fogja azt Teréz cselekedni. 

Nem fogja Teréz cselekedni? gondola magában Mayer. 
Ez nem elég. Ö azt akarta hallani, hogy Teréznek azt 
nem lehet, nem szabad tenni, és ha elkezdi, csúfot lát vele. 

Schmerz úr véghetetlen sok szegfűt szándékozott oltani 
ezen a délután ; úgy hogy Mayer úr jobbnak látta pana- 
szával második ismerősét keresni fel, remélve, hogy az 
majd határozottabb választ adand. 

Ez volt Chlamek úr, híres ügyvéd, egyike a legbecsül- 
tebb jellemeknek, rendkívül száraz ember, csupa praxis 
és józan okosság, e mellett maga is családapa, kinek há- 
rom fia és két leánya volt. 

Chlamek úr végig hallgatta ügyvédi türelemmel az elé- 
adott ügyet, s szelid, őszinte modorban válaszolt a kérde- 
zőnek: 

• — Sohase c^ivódjék ön^ édes barátom, testvérével ily 

Ügy felett, ha neki épen úgy tetszik, hogy egy leányát 
magához akarja venni, adja oda Isten hirével, önnek ma- 
rad még azért elég ; úgy is magamról tudom, hogy több 
baj van egy leánygyermekkel, mint három fiúval. Én 
bizony nem tagadnám meg a kivánatát, ha önnek volnék. 

Mayer úr egy szót sem felelt. Ez a tanács még kevésbbé 
tetszett neki. Ment a harmadik ismerőshöz. 

Ez volt előtte a legderekabb ember. Magyar neve volt, 
tekintetes Bordácsi úrnak hittak. Criminalis törvényszéki 
assessor, rettenetes goromba ember azok iránt, a kikre 
megharagszik, az egész törvényszéket úgy forgatja az 
ujján, mint a gyűrűt. 

Mayer úr egy nagy csomó pörös papiros között találta 
az érdemes criminalis assessort, kinek kitünőleg azon 
szokása volt, hogy mikor befészkelte magát valamely ösz- 
sze-vissza bonyolult ügybe, azt annyira sajátjává tévé, 
hogy egészen benne élt, benne erezett, mérges volt, a hol 
igaztalan fondorlatokat, szembeötlő exceptivákat látott s 
csak akkor volt megengesztelődve, ha az igazságos fél 
ügyesen kivágta magát. E mellett ismeretes volt megveez- 
tegethetlensége felől ; a ki aranyakat hozott neki, azt ki- 
verte a szobából, s ha szépasszonyok jöttek hozzá, Ítéletére 
kecseik által befolyást gyakorlandók, azok irányában oly 
minden udvariasságot mellőző modorral viseltetett, hogy 
bizonyára nem mentek hozzá másodszor informálni. 

A mint Bordácsi meglátta a hozzá belépő Mayer urat, 
levevé pápaszemét s a kinyitott okmányokba tette, hogy 
az olvasás fonalát el ne veszítse s valami rendkívüli pok- 
róczhangon kiálta rá, darócz mimikával kisérve szavait : 

— No mi baj, barátom uram Mayer? 

Mayer úr megörült a « barát)) szónak, pedig ez csak 
szójárás volt az assessor úrnál : így szokta nevezni a pat- 
varistáját, hajdúját és a pörös feleket, a kiket megszid. 

Elmondá panaszát nagy bizton, le is ült, a nélkül, hogy 
kínálva lett volna, mint a hajdani boldog időkben szoká, 
midőn még hivataltiszti társak voltak, 

Mayer úr az alatt míg beszélt, sohasem szokott annak 
a szeme közé nézni, a kihez szavait intézte, mely lélek- 
bátortalanság által meg volt fosztva azon előnyöktől, mi- 
szerint szavainak hatását az arczokból olvashassa. Nagyon 
meglepő lehetett tehát rá nézve, midőn beszédét végezvén, 
tekintetes Bordácsi úr a kitelhető legharagosabb hangon 
ráordíta : 

— Hát miért mondja el az úr nekem mindezeket? 
Mayer úrban egyszerre meghűlt a lélek, nem tudott 

felelni, csak a szája mozgott, mint egy megtaszított gypsz- 
figurának. 

— Mi ? ! kiálta még nagyobb tüdőfeszítéssel tekintetes 
Bordácsi úr, egészen odalépve a szerencsétlen cliens elé 
8 ránézve ijesztően felnyitott szemeivel. 

A szerencsétlen ember ijedtében felugrott a székről, 
melyre kínálatlanul le talált ülni s csaknem rívafakadtan 
rebegé : 

— Én, kérem alássan, tanácsot kérni jöttem ide, és — 
és pártfogást. 

— Micsoda? Hát azt gondolja az úr, hogy én az úrnak 
pártját fogom fogni? kiálta az assessor oly hangon, mintha 
azt hinnó^, hogy egy süketnek kiabál. 

— En azt hittem, hebegé a boldogtalan családapa, hogy 
azon régi szívesség, melylyel kegyed hajdanában házam 
iránt viseltetett .... 

Bordácsi nem hagyta végig beszélni. 

— Mit ? az ön háza ! Akkor az ön háza tisztességes ház 
volt, most pedig az ön háza Sodoma és Gomorha, mely 
tárva-nyitva áll a világ bolondjainak; ön mind a négy 
leányát eljegyzette a mélységes poklokkal és botránkoz- 
tatására szolgál minden tiszta lelkű embernek ; ön meg- 
rontója a városi fiatalságnak, a kinek a nevét, hol csak 
kicsapongó fiak és elbúsult apák vannak, mindenütt em- 
legetik széles ez országban. 

Már e helynél^ tökéletesen sírva fakadt Mayer s olyas 
valamit hebegett : hogy ő semmit sem tud. 

— Milyen szép családdal áldotta meg önt az Isten, és 
az úr hogy tette őket világ csúfjaivá, kereskedést űzött 
leányai ártatlanságával, szerelmével, lelki üdvösségével; 
eladta, elárverezte őket a többet Ígérőnek, megtanította 
őket, hogy kell az utczán menőket elfogni szemeik tekin- 
tetével, hogy kell nevetni, mosolyogni, szerelmet tettetni 
emberek előtt, kiket először látnak életökben, hogy kell 
hazudni, hogy pénzöket kicsikarják! 

A szerencsétlen ember zokogva fuldokolt néhány szót, 
hogy ő ezt soha sem cselekvé. 

— Most még egy leánya van az úrnak ; az utolsó, a 
legszebbik, a legkedvesebbik. Mikor még én az úr házához 
jártam, kicsiny ölbeli gyermek volt, mindnyájan azt sze- 
rették legjobban, mindig kézben volt. Nem emlékezik már 
reá az úr? És most ezt is el akarja adni az úr? És harag- 
szik, ellenkezik, fűhöz-fához kapkod, midőn egy tisztes- 
séges személy meg akarja a szerencsétlen gyermeket men- 
teni attól, hogy ártatlansága befertőztessék, hogy lelke, 
szerelme haszontalan pimasz kéjenczek, utczataposó, ka- 
lap-félrevágó opera-fütyörésző lafanczok körmei közt her- 
vadjon el, hogy egész élete szerencsétlen legyen és gyalá- 
zatos, halála órája elhagyatott és megátkozott s a halálon 
túl irtózat s pokol tüze ! S az úr még kifogásokat tesz ? 
Persze, mert hiszen nagy kincstől akarják az urat meg- 
fosztani, a mit jó drágáért eladhat, a mit már magában 
előre számítgatott hogy ennyi, meg ennyi árát fogja kérni. 
Nem így van-e ? 

Mayemek vaczogtak a fogai, ijedtség és borzalom miatt. 

— Azt mondom az úrnak, ha még hajlandó a jó taná- 
csot bevenni, folytatá az assessor kérlelhetlen hangon, 
hogy ha becsületes Teréz testvérje kívánja az úrnak Panny 
leányát magához venni, adja oda, minden feltétel alatt, 
levegye n'la kezeit örökre és adja át neki tisztán és bé- 
kességesen; mert ha pörre engedi jönni a dolgot, és 
további kifogásokat tesz, — teremt úgy segéljen ! én ma- 
gam leszek, a ki bezáratom az urat. 

Mayer ijedtében azt kérdezte, — hogy «hová?» 
Az assessort egy perezre meglepte a kérdés, de rögtön 
talált rá feleletet. 

— Hová? Azon esetben, ha az úrnak tudomásával van- 
nak azon dolgok, a mik családja körében véghez men- 
nek, — a fenyítő házba ; ha pedig semmit sem tud azok- 
ról, — akkor a bolondok házába ! 

Mayer úrnak elég volt ennyi. Magát ajánlotta és ment. 
Alig talált ki az ajtón, melyen bejött s tántorogva ért le 
az utczára, az ácsorgók nevetve mondák egymásnak : ez is 
jól felöntött ma valahol ! 

Tehát másoktól kellett neki megtudnia, hogy ő nem 
becsületes ember; idegen ajkról kellett meghallania, hogy 
őt lenézik, csúfolják, átkozzák, hogy őt szerelemkalmár- 
nak nevezik, ki önleányai szerelmével űz kereskedést, s 
házát a fiatalság romlása helyének tartják. 

Pedig ő azt hitte, hogy ő a legjobb ember a világon, 
kinek házát tisztelik, becsülik, kinek barátságát keresve- 
keresik. Azon gondolkozott, vájjon illendő-e még ő neki 
azon házba betenni a lábát? 

Elbúsultában kibarangolt egész a malomligeti tóig ; mi- 
lyen szép tó, gondola magában, mennyi rossz leányt bele 
lehetne fojtani, az ember maga is bele ugorhatnék ! 

Azzal visszafordult ismét és sietett haza felé. 

Otthon ez alatt még mindig folyt a beszéd, a panasz 
és jajveszékeléa Teréz követelése fölött. 

Egyik testvér a másik kezéből kapta ki a legkisebb 
leányt, ölelték, csókolták, mintha valami nagy szerencsét- 
lenség várna rá. 

— Szegény Fanny ! Nálunk a szolgálónak jobb dolga 
van, mint te neked fog lenni Teréznél. 

— Oh milyen kedves napjaid lesznek : egész nap kötni, 
varrni, este aztán az ((Áhítatosság óráit » olvasni a nagy- 
néni előtt, míg el nem alszik. 

— Tudom, hogy fog bennünket előtted szidni mindig, 
majd úgy elidegenülsz tőlünk, hogy ránk sem nézesz többé. 

— Szegény Fanny, az a vén csont meg is fogja verni. 

— Szegény Fanny ! 

— Szegény leányom ! 

— Szegény öcsénk ! 

A gyermeket egészen megvadították ezzel a sok sopán- 
kodással, végi-e is abban állapodtak meg, hogy mondja 
azt Fanny a papának, ha az csakugyan engedni akarna 
Teréznek, hogy ő nem akar odamenni, majd a többiek 
azután mind pártját fogják. 

Épen lehetett Mayer úr lépéseit hallani a lépcsőkön. 

A kalappal fején lépett be a szobába, mert hiszen ilyen 
háznál nem szokás a kalapot levenni. 

Tudta, hogy mindenki az ő arczára néz. Azt is tudta, 
hogy arcza eléggé zavart arra, hogy mindenki megijedjen 
tőle, a ki ránéz. 

Senkire sem tekintett, csak Fannyhoz szólt. 

— Vedd fel a köpenyedet, tégy kalapot és készülj. 

— Minek, papa? kérdé Fanny rosszult nevelt leányok 
szokásaként, kik mielőtt tennék, a mi mondva van, elébb 
megkérdik : miért ? 

— Jösz velem. 

— Hová papa? 

— Terézhez. 

Mindenki iparkodott csodálkozását kifejezni. Fanny le- 
sütve szemeit és egy szalagot tekergetve ujjai körül, rebegé 
félénk hangon : 

— Én nem akarok Terézhez menni. 

Egy szétszedett himzőráma feküdt az asztalon. 

— T- Mit mondtál? kérdé Mayer, leányához lehajolva, 
mintha nem jól hallott volna. 

Fanny szétnézett anyjára s testvéreire s azoknak biz- 
tató tekintetével találkozva, bátor, határozott hangon is- 
métlé : 

— Én nem akarok Terézhez menni. 

— Úgy ? nem akarsz ? 

— Én itt akarok maradni az anyámnál és a nénéimnél. 

— Az anyádnál és a nénéidnél ? És lenni az, a mi ők ? 

Azzal megfogá a leány kezét, másik kezével felkapta a 
himzőráma egyik ágát s mielőtt Fannynak ideje lett volna 
a megijedésre, olyan sort vert rajta, hogy magának is meg- 
esett rajt a szíve. 

A testvérek mind közbevetek magukat : épen jókor ! a 
hány ága volt a himzőrámának, azt Mayer papa mind 
összetöré rajtok, utoljára került az asszony. Már annak 
nem jutott a rámából. Tehát ököllel üté meg, úgy, hogy le- 
rogyott a szögletbe. 

Néhány év előtt kellő mértékben alkalmazva még tán 
használt volna e megintés ; így csak fájdalmat okozott. 

Mayer úr az egész alatt egy szót sem szólt, ő csak dühét 
elégítette ki, mint egy kaUtkájából kiszabadult vadállat. 

Azzal megfogá Fanny kezét, s a nélkül, hogy valakitől 
elbúcsúztatná, elhurczolá őt magával Terézhez. A leány 
végig sírt az utczán. 

A megvert leányok haragj okban azt kívánták, a hogy 
apjok eltávozott, hogy bár vissza se térne többet. Ez a kí- 
vánságuk be is telt, mert Mayer úr sohasem tért többé 
vissza. Ez órától fogva eltűnt Pozsonyból. Hová lett? mivé 
lett? soha sem tudta meg senki. Némelyek azt állíták, hogy 
a Dunába ugrott, mások, hogy elbujdosott, s évek múlva 
is hordták haza a hírt távoli utasok, kik majd Törökország- 
ban, majd Angliában láttak hozzá hasonló embert. 

XI. A KISERTO A TEMPLOMBAN. 

Mikor azután felvitte Jéztist az ördög 
egy magas hegyre, megmutatá neki a föld- 
nek luinden országit egy szempillantásban. 
És monda neki: im én neked adom mind 
azt a hatalmat, ha te imádandasz eugemet, ' 
líiindezek tieid legyenek. Felele neki Jézus : 
« távozzál én tőlem sátáni* 

Szentírás, 

Boldog Isten ! Mennyivel közelebb vannak a gazdagok a 
mennyországhoz, mint a szegény emberek ! 

Mennyi bün van, a mibe a szegény ember bele esik, a 
mit a gazdBg nem is ismer ! 

Hát hallhatni-e, hogy a gazdagok lopnak ? hogy az élet- 
fentartás ösztöne oly lépésre kényszeríti ökei, a mire Isten 
parancsa és a világ Ítélete átkot kiált ? Hallhatni-e, hogy egy 
előkelő hölgy erényeit megvették pénzen? Nem. Ez csak a 
szegény emberek leányainak a bűne. 

Ös időktől kezdve, mióta az aranyat és a szerelmet 
ismerik, a szerelem volt az istenség jelképe és a pénz az 
ördögé. Oly ritka eset-e, hogy az Istent eladják az ör- 
dögért ? Nagyon sűrű. És a szégyen mindig azé, a ki elad, 
és nem azé, a ki vesz. 

Szerény, szorgalmatos a leányka? Nem látott soha egyéb 
példát maga körül erény, türelem, lemondásnál ? Szívébe 
edzve van a jó iránti érzés, s egy illetlen tekintet képes 
arczát pirulásra indítni? Lelke tiszta, erénye gyémánt, 
szerelme szűz ? . . . De ha a kisértő felviszi őt a magas 
hegj^re és megmutatja neki a gazdag, az örömökben és 
élvezetekben határtalan világot és azt mondja neki: «nézd, 
én ezt mind neked adom, ha engemet imádsz !» — hány 
lesz, ki el nem szédül és azt mondja: «távozzál tőlem, 
sátán!)) Kivált ha a kisértő csinos alakkal, kedvező arcz- 
czal jelenik meg. Pedig hisz azt mindenki tudja, hogy a ki 

a magasból leszédül, mindig összezúzza magát s a termé- 
szet rendé azt kivánja, hogy esni csak lefelé leíaet, de föl- 
felé soha. — És mégis annyian elesnek ! — — — — 

Három év folyt le már, hogy Fanny, Teréz nagynénjé- 
nél lakott. Az ifjú, hajlékony lelkületi-e nagy befolyással 
volt a három év. 

Régi eszme, hogy az emberi szívben a jó és rossz indulat 
egy bölcsőben alszik. A melyiket ápolják, az nő meg, és 
elhagyja testvérét, a nevelés tudománya megtöri a cra- 
neologok tanait ; — í 'annyból, a hírhedett divatleányok 
testvéréből, a legszendébb, a leggyöngédebb szűz lett. Tán 
testvérei nem lettek volna azok, ha leikeiknek más irányt 
tudott volna valaki adni ? 

Eleinte szigorú, keményszívű volt iránta Teréz, ez meg- 
töré a gyermeklélek tövises makacsságát. Legkisebb hibája 
iránt sem volt elnéző, idejének minden perczére munkát 
szabott és azt számon kérte, egyetlen ellenmondást, leg- 
kisebb szeszélyt nem tűrt, figyelmét nem lehetett kikerülni, 
mélyen tekintő, szigorú szemei előtt lehetetlen volt ha- 
zudni, keresztül látott a leány lelkén, megkapta a csírájá- 
ban levő gondolatot és kitépte onnan. Hiába, elébb a 
gyomot kellett kiirtani, azután lehetett elvetni a nemesebb 
virágok magvait. 

Ezeknek a vén, életkedvhagyott nagynénéknek nevelési 
modoruk bizonyára igen kellemetlen, de igen hasznos. 

Midőn végre a gyermek elvadult lelkülete meg volt törve, 
s bebizonyítva előtte, hogy a jót tettetni, színlelni, hazudni 
nem használ, mert van egy lény, a ki a gondolatok mögé 
lát, ki mindenütt figyel, ki semmit el nem néz, ki tán még 
álmában is vigyáz ; hanem kénytelenségből igaznak, be- 
csületesnek kell lennie ; akkor lassankint odavivé őt Teréz, 
hogy a lélekváltozat kellemeit is tanulja ismerni. Őszinte- 
ségével egyenlő arányban nőtt Teréz bizalma is. Gyakran 
magára merte hagyni, a rábízott dolgoknak nem járt utána, 
szavait elhivé, bárha mindent titkon jól tudott is és ez föl- 

emelte, megtisztítá a gyermek kedélyét. Látva, hogy szi- 
gorú nevelönője bízik benne, önbizalomhoz jutott. Es ez 
drága kincs ! Kár, hogy olyan kevés figyelmet fordítanak rá. 

Testvéreiről soha sem szólt előtte Teréz ; sőt még arra is 
figyelt, hogy mikor gondolkozik felölök, s olyankor ipar- 
kodott eszméit elszórni. 

Később tisztasága érzetében kevesebbet sóhajtozott utá- 
nuk. Végre annyira jutott, hogy midőn egyszer Teréz 
engedelmével valahova kellett mennie, meglátva, hogy az 
utezán Matild jön szemközt nyitott hintóban, ijedten futoti 
be egy ismerős asszonyság udvarába s félve rebegé ott : 
« bárcsak meg ne látott volna ». 

Teréz megtudta ezt s ez idő óta legnagyobb gyöngéd- 
séggel viseltetett Fanny iránt. A leány munkájához ülve 
nagyot sóhajtott. Teréz jól tudá, hogy most testvéreire 
gondolt. 

— Miért sóhajtál? kérdé tőle. 

— Szegény Matild ! monda a leány, őszintén, igazán, 
megvallva gondolatát, mert hisz az eszme nem volt tisz- 
tátalan, ő sajnálta testvérét, ki hintóban ült és brabanti 
csipkéket viselt, míg ő kézi munkája mellett oly boldog 
tudott lenni. 

Teréz nem válaszolt semmit, csak érzékenyen szorítá 
keblére a gyermeket. Isten megjutalmazá őt három évi 
lelki testi fáradalmaiért, mert a leány meg volt mentve, 
visszaadva boldogabb jövendőjének ! . . . 

Nem olyan nagy csapás ám az a szegénység. A kik kö- 
zelebbről ismerik, tudják, hogy annak is megvannak a 
maga örömei, miket mások nem lelnek föl, ha aranyok 
halmazát adják is érte. Azután Teréz állapota nem is volt 
oly elhagyatott : egy életbiztosító intézettől holtiglani jöve- 
delme volt ötszáz forint évdíj, melynek feléből ő kettőjök 
számára nemcsak jólétet, de apró mulatságokat is tudott 
szerezni ; összejöttek az ismerős ifjak, leánykák, s nagy 
hiba volna azt hinni, hogy az egyszerű emberek nem érte- 
nek a mulatsághoz. — Jövedelme másik felét pedig szor- 

galmasan félretéve, gondolva, hogy hátha majd ő nem 
lesz : maradjon Fannynak. És a leány is keresett már. — 
Munkájáért pénzt kapott. Oh ti ezt nem tudjátok, jólétben 
úszó emberek, milyen gyönyör, milyen élvezet az, midőn 
a fiatal férfi, leány, becsületes fáradságát legelőször meg- 
jutalmazva látja; az a büszke öntudat, hogy önmagának 
hasznos tud lenni, s megél birtok és mások könyörülete, 
segítsége nélkül ! 

Es Faúny munkáját igen jól fizették; a minek titkául el 
kell mondanom egy korábbi körülményt, mely szorosabb 
kapcsot képezend történetünk némely személyei között. 

Azon ház, a melyben laktak, egy magyar asztalosmesteré 
volt, ki több házzal birt Pozsonyban, neve Boltay János. 
E gazdag kézműves régen, régen ! mikor még új mester 
volt, — a minek már negyven éve, — rokonérzelemmel 
viseltetett Teréz iránt és kezét megkérte. De Teréz szülői 
nem adták hozzá a leányt, — pedig az is szerette őt, — 
mert családjok hivatalbeli volt, s nem illett bele egy kéz- 
, műves. Boltay azután mást vett el, házassága szerencsétlen 
volt és magtalan s mire nője meghalt, megvénült ő is és 
Teréz is. Teréz soha sem ment nőül senkihez. Negyven év 
alatt megőszült, megvénült, a nélkül, hogy első szerelmét 
feledte volna. Ez alatt az ő családja elszegényült s ő maga 
egy külvárosi házba szorult lakni, s ott élt már huszonöt 
év óta. Boltay az alatt meggazdagodott s megvette azt a 
házat, melyben Teréz lakott s így alkalma volt annak apró 
kényelmeiről gondoskodni oly modorban, hogy azt Teréz 
nem utasíthatta vissza. Az udvarból kertet csináltatott, a 
lármásabb lakókat eltávoKtotta és a legcsekélyebb házbért 
fogadta el csupán. És a mellett soha sem beszéltek egy- 
mással. — Maga Boltay a város túlsó végén lakott, egy 
másik házában, hol egyszersmind raktára is volt ; hanem 
azért mindent jól tudott, a mi Teréz körül történik; meg- 
tudta azt is, hogy Fannyt magához vette s ez idő óta 
gyakran küldözött oda egy fiatal legényt, első legényét, ki 
igen derék, jeles fiu volt, mint mondák, Boltay kedvencze, 

kit úgyszólván örökbe fogadott s mindenét rá szándékozik 
hagyni ; mert rokonai úgy sincsenek. 

Ez a mi Parisban látott ismerősünk, * az ermenon viliéi 
ábrándozó, a Mainvielle-Catalani ügyben a nép szószólója. 

Ez ifjút azét küldé annyiszorr Terézhez Boltay, hogy 
majd egy, majd más női munkát rendeljen meg, Fanny 
által készítendőt, miket ő igen gazdagon szokott meg- 
fizetni. Teréznek nem merte volna ajánlani segélyét, de ily 
úton el kellett neki azt fogadni a leány számára. 

A figyelmes vizsgáló előtt feltűnhetett volna az is, hogy 
mind Teréz, mind Boltay igen kevés nyugtalanságot tanú- 
sítanak a felett, ha Sándor (most említjük először az ifjú 
kézműves nevét) hosszabb ideig ott felejti magát az ifjú 
leánynyali beszélgetésben. 

Tán gondoltak felölök valamit ? 

Valóban szép pár leendett belölök. Az ifjú magas, ide- 
ges, szabályos termet, szőke, göndör fürtökkel és szenve- 
délyes, kék szemekkel, arcza bátor, férfias, magatartásában 
semmi elhanyagolt v^gy közönséges és viszont semjni 
keresett úriasság, hanem az a nyugodt biztosság, mit az 
egyiránt kimívelt lélek és test szokott adni. A leány karcsú, 
ideál- alak, epedő fekete szemekkel, mélyen piros teli arcz- 
czal, mely még a szemek körül sem enged ellágyult színe- 
zetet látni. Valóban olyan alak, a minővel nagy hatást 
lehetne előidézni a nagy \ilágban ; szépen egymáshoz ille- 
nének: az szőke, ez barna; az kék, ez fekete szem; az 
bátor, komoly, erőteljes, ez szenvedély- és érzelemgazdag ; 
azonban ki tudja, mi van felölök megírva a csillagokban ? 

Azon ismerősök között, kik Teréz lakát látogatni szokták, 
volt egy kis, alacsony, fürgencz emberke, kit közönségesen 
nem a nevén szoktak híni, hanem hivatalczímén. 

Ez volt a regenschori, a templomi karnagy. • 

A derék regenschori egy délután, mikor az ifjaknak jó 
kedvük volt, énekelni hallotta Fannyt. Valami ((Gyöngyöm 
Minkám el kell válnom)) -féle együgyű nóta lehetett az, de 
^ niűértö karnagyot meglepé a szép csengésű fiatal hang, 

nem tartóztathatá magát, hogy ki ne mondja, mennyire 
érdekes volna Fannynak a «Stabat materw áriáját betaní- 
tani, hogy^azt a templomban elénekelje, 

Teréz összerezzent e gondolatra. Matild jutott eszébe. 
Ámde az egészen más : énekelni nyilt színpadon^ cííifrára 
felöltözködve könnyelmű szerelmi dalokat, hivalkodó né- 
zők előtt, — mint énekelni Isten templomában, rejtett 
rácsozat mögött, magasztos, lélekemelő éneket, ájtatos 
imádkozok előtt. 

Pedig ft gonosz, mely keresi, a kit megegyen, megtalálja 
a templomban is a maga áldozatát. 

Teréznek tehát meg kellett engedni, hogy Fanny eljárjon 
a regenschorihoz, ki őt nagy szenvedélylyel tanította s 
fáradhatlan volt magasztalásában. 

A leányka ritkán járt egyedül odáig is ; vagy Teréz, vagy 
annak egy barátnője, egy jámbor asszonyság, Krammné 
kisérte őt rendesen a karnagy lakáig, s óra végeztével 
ismét érte ment. Különben is e polgári körökben nincs 
annyi ok félteni a leányokat, mert egyik család úgy vigyáz 
a másik leányára, mint tulajdon gyermekére, s anyja, véd- 
nője nélkül bátran jelenhet meg akárhol a hajadon, mert 
mindenütt védőire talál, s a szerelem-kalmárok ellen itt 
igen erős védvámrendszer van felállítva. 

Hogy Fanny szépsége és erényes magaviseletének híre 
szét ne terjedt volna a városi körökben, azt várni sem 
lehetett. Vannak olyan dologtalan urak, kiknek nincs 
egyéb foglalatosságuk, mint hasonló felfedezések után 
járni, s ez érdemes gyönyörvadászok száma az összehívott 
országgyűlés alkalmával még többre szaporodott, fiatal 
honatyáink terjesztették is a jó erkölcsöt, a merre csak 
lehetett. 

A Mayer leányokat ki ne ismerte volna már ekkor s a 
ki őket ismerte, hogy kerülhette volna ki figyelmét, mi- 
szerint azoknak még egy ötödik testvérök is van ? Hol van 
e legkisebb testvér ? Nemde, ez volt a legtermészetesebb 
kérdés, 

A leányok nem csináltak belőle titkot. Elmondák, hogy 
kinél tartózkodik, hogy mikor és hol lehet őt látni? Ah ! 
ez több volt mint könnyelműség: ez lelki a^asság, ez 
irigység, ez gyűlölet; Matild nem birta megbocsátani 
Fannynak, hogy előle az utczán megszökött és egyik sem 
birta megbocsátani neki, hogy oly kincscsel bir, a mivel 
ők nem : ártatlansággal. Minő falat volt ez a finom izlelők 
számára ! — Milyen paradicsomi ritka gyümölcs ! Egy 
tizenöt-tizenhat éves gyermek, kinek gyémántlelkét a sár- 
ból, a szemétből tisztogatták ki, kinek gyöngéd szivét tán 
egy ábrándozó ifjoncz számára tartogatják, ki még csak 
Istenről és gyermeteg vigalmakról eszmél ; — ezt letépni 
könyörtelenül, bimbójából egyenkint kiszaggatni a levele- 
ket, bele hurczolni újra abba a fertőbe, a melyből kivették, 
s megismertetni vele egy egész pokol-egyetemét azon új, 
azon szárasztó, elemésztő szenvedélyeknek, melyek a szi- 
vek alvilágában születnek ! Ah, mit értitek ti e gyönyört 
köznapi fogalmakkal bajlódó emberek, kik megszerettek 
egy leányt, azt nőül veszitek, egész élteteket annak boldo- 
gitásában töritek össze ; megvénültök vele, mig megőszült, 
míg összeroskad és akkor is szeretitek ; ti nem fogjátok azt 
érteni, minő gyönyör van abban, egy ártatlan szívet felál- 
dozni egy óra örömének ? a ti katechismustokban nincs 
még ez a tétel : « asszonyt megcsalni nem bűn». Miért nem 
vigyázott magára. Mi felkeressük, fölszaglásztatjuk, hol 
vannak ártatlan, ismeretlen szívek, körülhálózzuk, tőrt 
vetünk nekik, vermet ásunk lábaik alá, tükröt villogtatunk 
szemeikbe, hajtóvadászatot indítunk ellenök. — Miért nem 
vigyáznak magukra ? 

A haj tó vadászat megindult a paradicsomból lejárogató 
őzike ellen. 

Úton, útfélen kerülgették, kísérgették ezek a mindenre rá-. 
érő chevalier errants-ok, törték magukatutána,hizelgéseket, 
hódolatokat, ajánlatokat nyilaztak felé, de a tündér őziké- 
nek egy csillag lebegett feje felett, mely nem engedé, hogy a 
rálőtt nyilak érjék: e csillag volt az erény tiszta csillaga. 

A csodaifjak naponta bosszúsabban jöttek össze Mayerék- 
nél 8 egymást gúnyolták a sikeretlen kísérletek miatt. Leg- 
többnyire fogadásokat is tettek és vesztettek e tárgy felett, 
a hogy szokás lóversenyek és agárfuttatások alkalmával. 

Végre egyike az ismerős dandyknak, kit mi Fennimore 
néven szoktunk híni, azon elvet állítá fel, miszerint leg- 
jobb és legczélszerűbb modor nők irányában az egyenes, 
nyilt támadás. 

ö tehát egy napon, midőn megtudá, hogy Fanny egye- 
dül van otthon, pompás télkerti virágokból kötött bokrétát 
külde hozzá, a mibe egy szerelmi levél volt dugva, olyan- 
forma ajánlattal: hogy ha Fanny hajlandó egy szerető 
szívet elfogadni, este hagyja a kert hátulsó ajtaját nyitva. 
Vannak esetek, mikben hasonló ajánlatok leggyorsabban 
czélhoz vezetnek. 

A tapasztalatlan leány a meglepetés öntudatlanságában 

elfogadá a küldött virágot. És ez ügyesen volt kigondolva. 

"Más küldemény figyelmessé, óvatossá tehette volna, de 

hisz a virágok oly összhangzók egy lányka kedélyével, hogy 

lehetne azok iránt gyanús? 

Csak miután a küldeményt hozó eltávozott, vévé észre 
Fanny a virágok közt rejlő levelet, s mintha egyszerre egy 
nagy mérges pókot látott volna meg, elejté azt kezéből és 
sírva futott át Krammnéhoz, zokogások közt panaszolva el 
esetét. Azt hivé, hogy már ezáltal is meg van gyalázva. 

Nemsokára hazaérkezék Teréz is s Krammné asszony- 
nyal együtt látleletet tártának a még lepecsételve talált 
levél felett. Fanny vigasztalhatlan volt, midőn Krammné 
ki találta előtte fecsegni a levél tartalmát ; komolyan azt 
hivé, hogy e levél elfogadása által már most ő örökre meg 
van becstelenítve s daczára a két jámbor hölgy vigaszta- 
lásainak, úgy kilelte a hideg, hogy egész éjszaka lázban 
feküdt. 

Ilyen érzékeny a lélek tisztasága, legelső érintésére a 
piszoknak. 

A két hölgy ezalatt bos^út forralt e bánat okozója ellen^ 

oh mert azok a vén asszonyok olyan boszúállók ! Nyitva 
hagyatták a kert hátulsó ajtaját s rálesettek, midőn a che- 
valier bement, akkor meg bezáratták. Ök maguk azután a 
padlásszoba aJDlakából nézték felváltva, mint tépelődik az 
egérfogóba került csábító, a derék vadász, ki maga esett 
bele a verembe, s midőn végre elkezdett esni az eső, go- 
nősz kárörömmel mentek lefeküdni, fejők alá téve a kul- 
csokat és örvendve hallgaták, a mint az eső verte az ablak- 
táblákat. 

E tisztességes kudarcz csak magasabbra szíta a vadászok 
hevét. Megbukni egy tapasztalatlan gyermek előtt, kiját- 
szatni vén asszonyok által: ezt már csak az « esprit du 
corps)) sem engedé meg abban hagyatni s az egész osztály 
renomméjának helyreállítására Abellino veté fel magát, 
büszke önbizalommal téve fogadást akármely összegre, 
hogy egy év múlva a paradicsomi szépség ő nála fog lakni. 
Természetesen ezalatt nem feleségül- vétel van értve. 

Fanny a következő vasárnapon gyönyörűen éneklé a fő- 
templomban a öStabat mater dolorosa»-t; a jelenlevők 
szívei megteltek áhítattal. 

Krammné asszonyság, ezúttal vasárnapi piperében, ott 
ült egyik oldaloltár előtt és magában gyönyörködött a 
gyermek szép énekében, midőn maga mellett elragadtatott 
hangon hallja susogni : 

— Oh mily fölséges, oh mily magasztos ének ! 

Erre csakugyan oda kellett fordulnia, hogy meglássa, ki 
osztja ily mértékben lelki örömeit. 

Egy szerényen öltözött úri embert látott maga előtt, ki 
kalapján gyászt viselt s ég felé forgatott szemeiben épen 
egy könyet törölt szét. Ez Kárpáthi Abellino volt. 

— Nemde, uram, gyönyörűen énekel? monda a jó asz- 
szony büszkén. 

— Angyalhoz hasonlóan. Ah asszonyom, valahányszor 
ily éneket hallok, a köny megered szememből. 

Es kendőjét szemére tartá az érzékeny ifjú. 
Vájjon minő sors érhette szegényt ? 

Azután elment és egy szót sem s^ólt többet Krammnéhoz. 

Krammnét hót napon keresztül azután majd megölte a 
tudnivágy, hogy mi baja lehet azon rejtélyes férfinak? 
Vájjon jövő vasárnap eljön-e ismét? 

Valóban újra megjelent. Most már mint régi ismerősök 
üdvözlék egymást. 

— Lássa asszonyom, monda szomorú arczczal az ifjú 
lovag, ezelőtt tíz évvel nekem is volt egy kedvesem, meny- 
asszonyom, ki épen ily szépen énekelt, a <(Stabat mater » 
épen így hangzott ajkairól, mintha csak őt magát halla- 
nám. Épen a menyegzőnkre kitűzött napon halt meg. 
Halálos ágyán megfogadtatá velem, hogy ha találok fiatal, 
szegény hölgyet, Id e szent dallamokat oly szépen ének- 
lendi, mint ő, az ő emlékeért minden évben háromezer 
forintot szenteljek arra, hogy azon hölgynek alkalmat 
nyújthassak magát a magasabb művészetben kiképez- 
hetni, s így boldogságot szerezhetni magának. Én csak egy 
föltételt kötöttem e kivánatához : ha azon hölgy ép oly 
tiszta, oly ártatlan marad, miként ő volt, az én szeretett, 
az én feledhetetlen Máriám. 

Az ifjú itt ismét szemeire nyoma kendőjét. 

Milyen valódi fájdalom ! gondola magában az asszonyság. 

— Fájdalommal kell megvallanom, asszonyom, folytatá 
reszketeg hangon a dandy, hogy nyolcz év alatt nem 
tehettem eleget megholt arám kivánatának. Kiket jótéte- 
ményeimmel halmozék, haladtak bár a műveltségben, de 
megbuktak az erény útján. Szégyennel gondolok reájok ; 
pedig vannak közöttük, kiket a világ dicsőséggel halmoz 
el. Minden újabb kísérlet csak újabb csalódás. 

Itt ismét abban hagyá a beszédet, s engedé Krammné 
asszonyt egy egész hétig töprenkedni a különös történet 
felett. De ez nem szólt felőle senkinek. 

Jövő vasárnap ismét megjelent Abellino. 

Az ének végeztéig hallgatott, de arczán látszott, mintha 
valamit nagyon szeretne, de átall kérdezni, De csak mégis 
erőt vett magán, 

— Bocsánat asszonyom, hogy ilyen kérdéssel terhelem. 
Ne vegye tőlem rossz néven, ön úgy látszik, ismeri az 
éneklő személyt; én már annyiszor csalódtam jószívűsé- 
gemben, miszerint alig merek előleges értesülés nélkül 
közeledni valakihez ; én e leányzó családjáról a legcsodá- 
latosabb híreket hallottam, mintha nem épen nagyon sokat 
tartanának a jó erkölcsre. 

Már erre a szóra Kramnmé is beszédes lett. 

— Akármik legyenek is e leányzó rokonai, uram, ő 
gyermekkorától fogva nincs közöttük, s lelke oly tiszta, 
mint azon gyermekeké, kiket az idvezítő magához bocsá- 
tott, neveltetése pedig oly szigorú, hogy ha ma egyedül 
maradna is, bárminő sorsban, soha a véteknek még csak 
árnyéka sem lehetne ő rajta. 

— Ah, asszonyom, ön engemet egészen boldoggá tesz. 

— Hogyan, uram? 

— Máriám szellemének valahára eleget fogok tehetni. 
Ezzel ismét elment, s Krammnét újra hagyta gondol- 
kozni egy álló hétig. 

Azon vasárnapon azután szívének egész bizalmával 
megtisztelé a derék asszonyságot. 

— íme, asszonyom, én meggyőződtem a felől, hogy az 
ön védencze tökéletesen méltó pártfogásomra. E lánykából 
egykor híres művésznő lesz, s a mi őt mindeneknek fölé 
fogja emelni, ritka erényű hölgy leend. De vigyázni kell 
reá nagyon. Én már megtudtam, hogy titokban gazdag 
fiatal emberek incselkednek utána. Vigyázzon asszonyom 
és mondja meg azoknak, kik a lányka felügyelői, hogy őt 
jól őrizzék. A fény a legnagyobb jellemeket is megvakítja. 
De én feltettem magamban, hogy őt megszabadítom az 
álnokok cseleitől. Legyen ö művésznő. Ö hangjában oly 
kincset bír, hogy ha az mívelve fog lenni, ezek a gavallérok 
minden jövedelmeikkel koldusoknak fognak mellette lát- 
szani, s akkor, ha ő magában birandja gazdagsága forrá- 
sát, elenyészik a veszély, melylyel a gazdagság fenyegeti 
a? ártatlanságot. 

Krammné tökéletesen érteni hitte a dolgot. Már a tem- 
plomot is szinháznak nézte s várta, hogy tapsoljanak Fanny 
énekére. 

— Két év alatt tökéletes művésznő válhatik belőle. 
Csupán szorgalom és íjagyon kevés költség kívántatik 
hozzá. Ez utóbbit szívesen előlegezem én, arámnak tett 
fogadásomnál fogva. Nem adom ingyen, nem ajándékba, 
csak kölcsön;, majd ha gazdag leend, nekem vissza fogia 
azt fizetni, hogy ismét másokat boldogíthassak vele. Én 
kegyednek havonkint átadok háromszáz forintot, hogy 
abból a leányzó tanulmányaira szükséges költségeket fe- 
dezze ; de arra kérem, hogy ne tudassa vele, miszerint az 
egy férfitól jön, mert akkor meglehet, hogy el nem fogadná. 
Nevezze előtte megholt arámat, Darvai Máriát, a jótékony- 
ság küldőjéül. Valóban ő is küldi azt, csakhogy az égből. 
Én csak egyet követelek : azt, hogy erényes maradjon. Ha 
ellenkezőt tudnék meg, rögtön megszüntetném pártfogá- 
somat. Most tehát legyen szíves kegyed az első havi össz- 
letet tőlem átvenni és czélszerűen felhasználni. Még 
egyszer kérem, hogy rólam ne szóljon semmit. A derék 
leány végett kérem. Tudja, a világ mindjárt rosszat mon- 
dana. 

Krammné elvette a pénzt. Miért ne vette volna el? 
Akárki is azt tenné helyében. Adott valami okot a gyanúra 
a titkos jóltevő? Hisz ismeretlen akar maradni, hisz köze- 
ledni sem kíván, hiszen ő figyelmezteti mások incselke- 
déseire s jótékonysága föltételéül szabja a feddhetlen 
erényt. Hát mi kell több ? 

Krammné elfogadta a pénzt s titokban ének- és zene- 
mestereket fogadott Fanny számára, egyedül vele tudatta 
a dolgot. És ez volt a hiba, hogy Terézzel nem közlötte 
azt. Attól tartott, a mi bizonyosan meg is történt volna, 
hogy a szigorú hölgy kihajította volna a pénzt az ablakon, 
azt mondva, hogy tisztességes leánynak senkitől semmi 
ürügy alatt sem szabad elfogadni pénzt, mely becsületesen 
nincs megszolgálva ! Hát még a másik pont : a művészi 

pálya? ez is nagy ellenzésre talált volna Teréz előtt. E felől 
alig mertek előtte példálózni. 

Pedig Teréz előtt nem lehetett titokban maradni. 

Eögtön észrevette ő a változást, mely a leány kedélyében 
véghez ment az első napok után. 

A leány szivébe be volt ültetve azon gondolat, hogy ő 
magában oly kincset bir, mely őt dicsőséges úton pálya- 
társai fölé emelheti .... És többé nem volt kedve az egy- 
szerű munkákhoz, a szegényes mulatságokhoz, miknek 
eddig örült ; a fiatal kézművessel sem beszélt többé oly 
szívesen, gyakran órákig elábrándozott, s ily ábrándok 
után azt szokta mondani nénjének, hogy egykor ő gaz- 
dagon jutalmazandja meg fáradozásait. 

Mennyire megrezzent e szavakon Teréz ! . . . 

A leány gazdagságról ábrándozik. A gonosz megmutatta 
neki a világot és monda : ezt mhid neked adom, imádj 
engemet. És neki nem jut eszébe a felelet: távozzál sátán ! 

A vadász jól veté a cselt. 

A leányt a hálaérzet többször készteté arra, hogy 
Krammnét unszolja, miszerint vigye el őt az ismeretlen 
jóltevőnőhöz, hogy forró köszönetét elmondhassa neki s 
további tanácsát kérje, s hogj^ nénjét beszélje rá engedé- 
kenységre ; ily dolgokkal végre oly szűk sarokba szorítá a 
jámbor asszonyságot, miszerint a^ egyszer ki találta előtte 
riiondani, hogy titkos jóltevője nem asszony, hanem férfi, 
ki- örökké titokban akar maradni. 

E fölfedezés az első perczben nagyon megrettenté 
Fannyt, de későbben annál jobban ingerié képzelődését. 
Ki lehet azon férfi, a ki őt boldogítani akarja, a nélkül, 
hogy valaha csak látni is szándékoznék, a ki annyira óva- 
tos, annyira fél becsületes ajándékával a leány szep- 
lőtlen hírének ártani, hogy még csak nevét sem mondja 
meg? 

Mi természetesebb, mint hogy a leány képzeletében isme- . 
rétien védőjére magának ideálképeket alkotott. Magas, 
komor, halvány arczú férfiúnak képzelte azt, ki soha nem 

mosolyog, csak midőn jót tesz, szelíd tekintete sokszor fel- 
kereste őt álmaiban. 

Midőn az utczán végig ment s ifjú gavallérokkal talál- 
kozott, lopva egy tekintetet vetett rájuk. Nem ez az ő titkos 
jóltevője? 

De azok mind nem igen jól illettek a lelkében alkotott 
minta helyébe. 

Végre egy napon találkozott hasonló arezczal, hasonló 
szemekkel, hasonló tekintettel, a milyet magában képzelt. 
Igen, épen ilyen ideált alkotott ő magának, ez ő ! ez az ő 
titkos nemtője, ki nem akarja, hogy őt ismerje. Igen, igen, 
ez alakról szokott ő álmodni, e szép kék szemekről, e ne- 
mes vonásokról, e délczeg termetről. 

Szegény leány ! Az nem az ő jóltevője volt. Az Szent- 
irmay Eudolf volt, Flóra férje, a legboldogabb, leghívebb 
férj, kinek ő reá igazán semmi gondja. 

A leány fejéből semmi sem verte ki többé, hogy ez az ő 
pártfogója. 

Kérte, unszolta szüntelen Krammnét, hogy mutassa meg 
neki csak egyszer a távolból azon férfit, ki sorsáról oly 
titokteljesen gondoskodik; de midőn végre a kegyes asz- 
szonyság elhatározá is rá magát, hogy kérésének engedjen, 
az nem vala módjában, mert Abellino nem jött el többé 
vasámaponkint a templomba, sőt a legközelebbi hónap 
elején nem személyesen adá át Krammnénak az újabb há- 
romszáz forintot, hanem vén komornyikja által küldé meg. 
• Milyen finom kiszámítás. 

Krammné nem hihetett egyebet, mint hogy az ismeret- 
len úr ugyan őrizkedik valamikép közel jutni a leányhoz, 
8 azt erővel kell keresni. 

Megkéré tehát nagy alázatosan a komornyikot, ha nem 
lehetne-e valahol az urát^ bár csak egy perezre is, valami 
nyilvános helyen távolról meglátni ? 

A komornyik azt feleié, hogy a főrendi táblánál a hol- 
napi közülésen, ott szokott ülni az ötödik oszloppal 
szemben. 

Ah ! Tehát ő főfő úr is. Egyike a haza atyjainat, ki éjjel- 
nappal azon gondolkozik, mint lehetne országát és népét 
boldogabbá tenni? Ez még nagyobb bizalmat gerjeszte szí- 
vében. A kire az ország sorsa van bízva, az bizonyára nem 
lehet könnyelmű ember. 

Hajh ! sokan nagyuraink közöl, ha ismernék azon ke- 
gyeletet, melylyel a köznép irántuk viseltetik, büszkék len- 
nének arra és iparkodnának azt — megérdemelni. 

Krammné tudtára adá Fannynak, hogy ismeretlen jól- 
tevöjét megláthatja holnap az országgyűlésen, a hol a nagy 
sokaság közt úgy el lehet vegyülni, hogy ki sem veendi 
őket észre, s az egész csak néhány perczig tartand. 

így jutott Fanny az országgyűlési terem karzatára, hol 
Krammné megmutatá neki titkos jóltevőjét. 

Fanny egéből hullott alá, ő egészen mást vélt ott látni. 
Azt most fel sem találta a többiek között. Az arcz, melyet 
Krammné mutatott neki, semmi vonzerővel sem bírt reá, . . . 
sőt bizalmatlan, félelemidéző befolyást gerjesztett szívében. 
Sietteté Kramnmét a karzatról és csalódott szívvel tért 
haza. 

Otthon mindent kivallott nagynénjének; ábrándjait, 
nagyravágyó czéljait és csalódását. Megvallá, hogy most is 
szeret, szeret egy embert, a ki ideálja, de kinek nevét sem 
ismeri s kérte, hogy védje őt saját maga ellen, mert érzi, 
hogy szédül és nem bír saját szívével többé. 

Másnap, midőn Krammné Fannyért ment, őt az ének- 
mesterhez viendő, üresnek találta Teréz szállását. Ajtók, 
ablakok tárva nyitva, a bútorok elhordva. Senki sem tudta, 
hova ment, éjszaka jutott eszébe elhurczolkodni, a házbért 
letette a házmesternél s ismeretlen hordárokkal vitetett el 
mindent. Senkinek sem mondta meg, hogy ezentúl hol ke- 
ressék. 

Xn. SALDIET. (KI YAN FIZETVE.) 

Hova ttint el Paiiny oly rögtön, oly nyomtalan, nagy- 
nénjével együtt. 

Teréz kétségbeesve hallá a leány vallomásait. 

A leány elmondá neki őszintén, hogy szeret, lelkének, 
szívének minden hevével szeret egy ideált, kit jóltevöjé- 
vel ugyanazon alaknak hitt, kinek jósága, magas, ember- 
fölötti nemes jelleméről hónapok óta ábrándozik, kinek 
jótéteményeiért egykor szerelme hálaérzetével tudott volna 
fizetni és most megtudva, hogy titkos pártfogója nem az, 
a kit képzelt, a kit egyszer látott, s azóta nem tud feledni, 
rettentő borzalom támadt szívében. Érzi, hogy helytelenül 
cselekvék, midőn amaz embertől pénzt fogadott el, bár- 
mily ürügy alatt, eladva, lekötelezve látja magát iránta és 
fél, retteg tőle, nem mer az utczán megjelenni, nehogy 
vele találkozzék, arcza bizalmatlanságot költ szívében és 
irtózik azon eszmétől, hogy azon ember ő rá gondol. Ámde 
azért a tövis benn van a lélekben ! Ama másik, amaz ideál- 
kép, bár nincs oka többé róla gondolkozni, benne jóltevő- 
jét sejteni, többé ki nem törülhető szívéből; nem ismeri 
őt, még csak névét sem tudja, de szeretni fogja holtig, el- 
vész, elhal bele, de meg nem válik emlékétől. 

Szegény Sándor .... 

Teréz annyi évek fáradalmainak romjain látta magát. 

Tehát még itt is elérik az ártatlan gyermekszívet, tehát 
még a templomban sincs előlük biztosítva senki. 

Kétségbeesett keservében oly lépésre határozta el magát, 
melyre a legnagyobb nyomor sem vehette egykor rá, elment 
Boltayhoz, elmondott neki mindent és kérte, hogy védje, 
oltalmazza a leányt, mert asszonyvédelem itt többé nem 
elég. 

Boltay örömmel ajánlkozott a pártfogásra. A durva 
tenyerű kézműves nagy képe sötétvörös lett a haragtól, az 

okai: Egy magyar n&bob. I. 15 

nap feléje sem ment a gyárnak, nehogy valakivel össze- 
vesszen, csak az iránt tett parancsokat, hogy Teréz hol- 
miját szállítsák át még azon az éjjel az ő saját lakóházába, 
tulajdon szállása egyik szárnyába. Itt férjen azután hoz- 
zájok valaki. 

Sándor megtudott mindent, nagyon szomorú lett, de 
azóta kétszeres figyelemmel viseltetett Fanny ii*ánt. Hisz 
az is reménytelenül szeretett, — ö a leányt, a leány egy 
mást és mind a ketten boldogtalanok. 

A családnál mindenki tudta e titkot, de senki sem be- 
szélt felőle. A két öreg sokat tanácskozott egymással, mely 
családi gyűlésekbe néha Sándort is meghívták, kinek ez idő 
óta sok olyan helyen kellé járnia, hol azelőtt meg nem 
fordult. 

A jó öregek abban fáradoztak, hogy az ismeretlen nagy 
úr nevét kitudhassák. Minek volt az nekik ? Vissza akarták 
neki küldeni a Fannyra költött összeget. Oh az ilyen tarto- 
zásokkal adósnak maradni nem szabad! Le kell fizetni 
mentül elébb, ugyanazon pénzben, forintot forintért, három 
húszast számítva darabjára, nehogy azt mondhassa valaki, 
hogy mást kapott, mint a mit adott. 

Úg}% dehogy lehetett e- nevet kitudni? Fanny maga 
sem ismeré azt, s ő rá nem fog mutatni az utczán, ha meg 
kellene is halnia. Boltay mindenfelé eljárt a kávéházakba, 
a kereskedők gyülekezeteibe, fülelt, hallgatózott, ha nem 
beszélnek-e valahol egy polgárleányról, ki foglalót vett fel 
erényei árában egy gazdag úrtól ? Nem beszéltek semmit. 
Ez ugyan egy részről megnyugtató volt, hogy még senki 
sem tud felőle semmit, tehát a baj még nem olyan nagy. 
De a név, a név ? 

Végre Abelüno maga segített a kutatókon.. 

Sándor minden vasárnap meg szokott jelenni a tem- 
plomban, hová Krammné járt s egy oszlop mellől vigj^ázott 
rá, hogy kivel fog az asszonyság beszélni. 

Harmadik vasárnap maga jött oda Abellino. 

A jámbor asszonyság elmondá neki a csodatörténetet, 

hogy Panny nagynénjével egy éjszakán véletlenül eltűnt, 
neki sem szóltak semmit, hogy hová mennek, a mi elég 
nem szép tőlük, hanem ő gyanítja, hogy Boltay uramhoz 
hurezolkodtak el s Teréz bizonyosan azt titkolja, mert va- 
lami viszony volt közte és Boltay között fiatal korukban, 
vagy talán azért ment oda, mert Boltay uram fogadott" 
fiával akaqa elvétetni Fannyt. Ö bizony nem törődik ve- 
lök többet. 

Abellino vérig harapta ajkait bosszúságában: ezek a 
filiszterek aligha meg nem szagoltak valamit. 

— Miféle mesterember az a Boltay? kérdezé Kramm- 
nétól. 

— Asztalos, lön a felelet. 

Asztalos ? . . . Egy perez alatt kész volt Abellino fejében 
a terv. ' 

— No, Isten velünk madame, monda. Többé nem volt 
Krammnéra szüksége, sietett ki a csarnokból. 

Sándor utána. Tehát végtére meglelé a templomi kisér- 
tőt ! Abellino sietve ment az utczaszegletig, Sándor min- 
denütt nyomában. Ott amaz várakozó hintájába hágott, 
Sándor egy bérkocsiba veté magát s vágtatott utána. A Mi- 
hálykapunál utolérte, itt kiszállt a főúr, hintaja berobogott 
az udvarra. Nagy medvebőrös kapus állt a bejárás alatt. 

— Ki ezen úr, ki most itt bement ? kérdé Sándor á 
kapustól. 

— Kárpáthi Kárpáthy Abellino ő nagysága. 

— Köszönöm. 

Menten följegyzé azt tárczájába; pedig fölösleges volt 
azt odajegyezni. Évek, évtizedek múlva is lelkében mara- 
dandott e név, mint a melyet a fák kérgébe véstek. 

Tehát Kárpáthy Abellinonak hívják ! 

Azt hiszitek, hogy ezek a tizenkét órakor ebédelő em- 
berek nem tudnak gyűlölni ? 

Sándor sietett haza felfedezésével. 

Ezen a napon az egész háznál oly harapós kinézésű volt 
minden ember, hogy a ki látogatóba jött, megijedt tőlük. 

15* 

Másnap ismét munkanap volt. Mindenki dolgai után 
látott. Boltay uram felgyűxközve versenyt dolgozott legé- 
nyeivel, de hiába vegyült a lárma közé, minden eszköz egy 
nevet látszott ismételni fülébe. soha sem gondolkozott 
azon, hogy a gyalúk, a fűrészek mondanak-e valamit 
dolgozás közben ? s most ráhallgatott, hogy az mind Kár- 
páthy nevét niondja, különösen volt egy kétember-taszi- 
gálta fűrész, melylyel a fournirozásokat volt szokás 
metszeni, ez minden vonásnál oly tisztán ísmétlé : Kár- 
páthy, Kárpáthy! hogy Boltay uram utoljára rákiáltott a 
legényekre, «ne húzzátok olyan csúnyául azt a fűrészt!)) 
A legények elcsodálkoztak rajta : a mester tán azt akarja, 
hogy a fűrész úgy szóljon, mint a hegedű? 

Tei^éz és Fanny ez alatt egy utczára nyíló ablakban 
ültek, kézimunkával foglalkozva, szótlanul, mint egy idő 
óta szokták. 

Egyszerre díszes úri hintó jött be az utczába, s épen 
Boltay háza előtt állt meg. 

Fanny fiatal leányok szokásaként, kitekintett az abla- 
kon ; a hintóban ülő épen akkor szállt ki. Ijedten, össze- 
rezzenve kapta vissza fejét, arcza elsáppadt, szemei 
elhidegültek, kezei leestek -ölébe. 

Mindez nem kerülé ki Teréz figyelmét. Öt látta ! van 
itt! Legelső gondolatja ez volt. Keszketett. Ha ez ember 
bejő, ha szemei elé merészel lépni, nem tudta, mit fog 
cselekedni akkor? de á düh, a szégyen, a kétségbeesés 
járta keresztül lelkét. Egészen elfeledkezett róla, hogy 
hiszen férfi is van a háznál, komoly, tréfát nem értő 
ember, úgy érzé, mintha az egész támadással neki kellene 
megküzdenie. 

Az érkező léptei végig hangzottak a lépcsőn, kívül va- 
lami arrogáns hang tudakozódása hallatszék, s a bejövő már 
az előterembe lépett. Vájjon be fog-e a szobába is jönni? 

Fanny felugrott székéről s kétségbeesve rohant nagy- 
nénjéhez, arczát annak ölébe rejtve, lábaihoz omolva és 
zokogott fuldokolva. 

— Ne félj, ne félj, rebegé Teréz és minden íze reszke- 
tett. Én itt vagyok. 

De már ekkorra nyilt a túlsó ajtó is, melyen Boltay uram 
jött az előterembe, az érkezett vendéget elfogadni. Mű- 
helyből hittak elő, honnan még most is fülébe hangzott 
a mit a gyalúk és fűrészek pokolbeli kisérteties hangja 
egyre szakadatlanul beszél : Kárpáthy, Kárpáthy . . . 

— Aha jó napot! szólt az érkezett úr fidélis leeresz- 
kedéssel, a mestert meglátva. Ön az, Boltay mester? Ah 
derék mester. Nagy híre van mindenfelé. A munkáit széltire 
magasztalják; derék, becsületes ember. Most is műhelyéből 
jön, ezt szeretem, a munkás polgárokat én nagyra be- 
esülöm. 

Boltay uram nem volt az az ember, a ki mindenkitől 
dicsérni engedi magát, s nagy röviden félbe szakasztá a 
magasztalást. 

— Kihez legyen szerencsém ? Mit parancsol uraságod ? 

— Én Kárpáthy Abellino vagyok, mondta az idegen. 
Boltay uramat csak az almáriom tartotta, hogy hanyatt 

nem esett. 

Erre a meglepetésre csakugyan nem számolt. 

A magas úr nem méltóztatott észrevenni a kézműves 
arczkifejezését, miután úgy gondolom, hogy egy kézműves 
arczán nem is volna szabad kifejezésnek lenni, hanem 
folytatá a mint következik : 

— Én önhöz egy egész etablissement megrendelése 
végett jöttem, azért jöttem pedig személyesen, mivel hal- 
Iám', hogy igen szép remek butormintákat rajzol . . 

— Nem én rajzolom uram, az első legényem, ki Paris- 
ban lakott. 

— Azt én nem bánom. Tehát azért jöttem magam, hogy 
azon mintákból válaszszak, mert szeretnék valami külö- 
nösen csinos és a mellett egyszerű polgári kiállítást, tudja 
ön, polgári ízlésben. Megmondom, hogy miért. Mert nő- 
sülni fogok s egy fiatal polgárleánykát veszek nőül ; ne 
C^odálkoz^éjí ön rajta, éu polgárleányt veszek valóságos, 

törvényes nőül. Miért teszem pedig azt? Arra nekem 
különös okaim vannak. Lássa, én különcz vagyok. Ez 
rendkívüli valami, a mi aközrendűek között nem fordul elő. 
Nekem az apám is különcz volt és minden tagja családom- 
nak különcz ; én egyszer meg akartam házasodni, mát- 
kám valóságos szatócs leánya volt, gyönyörűen tudott 
énekelni a templomban. 

Ahán a régi mese ! 

— Én elvettem volna, folytatá a bőbeszédű dandy olyan 
éles hangon, hogy minden szobán keresztül hang- 
zott; de meghalt szegény. És én akkor megfogadtam, 
hogy addig nem nősülök, a míg nem lelek egy másik 
polgárleányt, ki ép oly erényes, oly szép legyen, mint ö 
volt és oly szépen énekelje a «Stabat mater »-t. És 
már nyolcz év óta járok a világban és nem találtam a 
kit kerestem sehol, mert vagy énekelt valaki szépen, 
de nem volt szép, vagy szép volt, de nem volt eré- 
nyes, vagy volt erényes, de nem énekelt, egy szóval 
nem lehetett enyim. És most uram, ebben a kicsiny város- 
ban találtam a kit régen keresek, egy leánykát, ki szép, 
erényes és énekel és én azt elfogom venni, már most 
adjon tanácsot, hogy milyen bútorzatot vegyek neki 
menyasszony-ajándokul ? 

Mind e szavakat jól hallhatták a mellékszobában. Teréz 
öntudatlanul takarta el Panny fejét, mely ölébe volt rejtve, 
mintha attól féltené, hogy ez együgyű mese hitelre talál 
előtte s elkábítja fiatal lelkét. Hisz a fiatal leányok 
olyan könnyenhivők ; még a virágtól is megkérdezik: 
szeret-e, nem szeret-e? hát még ha valaki szemökbe 
mondja. 

Boltay uram e beszéd alatt lassankint összeszedte magát 
s minden válasz nélkül írószekrényéhez lépett, ott keres- 
gélt valamit és azután irt nagy sebesen. 

Bizonyosan a mintákat keresi s számvetést ír, gondola 
magában Abellino s az alatt szétnézegetett : vájjon sok 
szobája lehet-e ennek a filiszternek ? s melyikben tartja 

fogva a szép kis czukorfalatot ? Hallotta-e a leány, a mit 
ő beszélt? 

A mester ez alatt készen volt az Írással és keresgéléssel, 
odainté Kárpáthyt az asztalhoz s egy csomó százas bank- 
jegy közöl leszámlált eléje hat darabot, mellé még négy 
forintot ezüst húszasban és harmincz krajczárt kongó 
vörös pénzben. 

— Tessék ide vigyázni : ez egy, két, három, négy, öt, 
hatszáz forint és négy forint meg harminöz krajczár, szólt 
ujjaival megböködve mindenik összeget. 

Mi a patvart akar ez a filiszter a maga piszkos gara- 
saival ? 

— így ni. Már most tessék leülni s aláirni ezt a nyug- 
tatványt. 

Azzal egy kész nyugtatót adott a chevalier kezébe, hat- 
száz forintról és ennek kiszámított négy forint harmincz 
krajczár kamatjáról, mint a mely összeget alulírott Mayer 
Fanny kisasszonynak kölcsön adván, ez alulirt napon 
hiányosság nélkül visszakapta. 

Abellino végtelenül meg volt lépetve. Arra nem volt 
készen, hogy ezek az ostoba filiszterek azokkal a vastag 
húsos pofákkal így keresztül lássanak minden tervén. 
Legjobb ily alkalommal minden esetre a megsértettet ját- 
szani. 

Némán, grandseigneuri félvállal végig nézte az asztalos- 
mestert, s lovagkorbácsával egyet ketytyentett, mintegy 
annak kifejezéséül, hogy ily haszontalan emberre nem 
érdemes vesztegetni a szót s azzal megfordult, hogy men- 
jen kifelé. 

Ez idő alatt mély csendesség volt a teremben, a mellék- 
szobában levő hölgyek szívdobogva, remegve figyeltek e 
csendre, melyben annyi indulat zivatarja volt rejtve. 

Boltay, látva, hogy a dandy távozni készül, mély, erő- 
szakosan lenyomott hangon még egyszer megszólítá. 

— Vigye el ön uram a pénzét és írja alá a nyugtát, 
mert bizonyomra, meg fogja bánni, ha ezt nem teszi. 

Karpáthy megvetően elfordult, s becsapva maga után az 
ajtót, eltávozott. Csak midőn hintajában ült, akkor jutott 
neki eszébe, hogy miért nem ütötte ő pofon azt az em- 
bert? Ezúttal azonban nagy köszönettel tartozik feledé- 
kenységének. 

De ki is várhatta volna ettől a kérges tenyerű asztalos- 
mestertől azt a ritka önmérsékletet, hogy dühös, sangvini- 
cus természete ellenére, legkisebb kifakadás nélkül, ily 
egyszerű módon adja tudtára a meglepett udvarlónak ellen- 
séges indulatát? 

Abellino nem merte e jelentést elmondani társai előtt, 
annyira érzé, hogy bárminő versio szerint is, a kézműves 
magaviselete diadalmasnak fog látszani. 

Pedig még nem itt volt vége a visszautasításnak. 

Boltay mester vissza sem tévé többé fiókjába az asztalon 
hagyott pénzt, hanem összesepré, elvitte a «Pressburger 
Zeitungw érdemes szerkesztőjéhez s másnap a fentisztelt 
lap hasábjain következő hirdetmény volt olvasható : 

«Egy helybeli családapa hatszáznégy forint és harmincz 
krajczárt adott által a polgári kóroda számára, mely ösz- 
szeget nagyságos Karpáthy Béla úr kegyeskedett az átadó 
fogadott leányának ajándékozni, mit azonban ez czélszerű- 
nek talált kegyesebb czélokra fordítani. » 

Ilyen aflfront azután ritkítja párját a társadalmi élet 
történetében. 

A dologból nagy zaj lett, a kitett nevet minden maga- 
sabb körben jól ismerek, itt nevették, ott szörnyűködtek 
a furcsa hirdetmény felett, egy pár elméncz úr az ellen- 
párton a zöld asztal előtt gratulálni kezde Abellinonak a 
szenvedő emberiség nevében, az ifjú óriások tüzelték, loval- 
ták, hogy ezt a bosszantást megtorlatlan hagyni nem 
lehet. Abellino egész nap járt alá s fel a városban, keresve^ 
hogy kit hívjon ki párbajra? de senkit sem talált e czelra 
alkalmasnak, végre abban állapodok meg az elegansoknak 
Mayeréknél tartott conferentiáján, hogy magát a család- 
apát kell párbajra kihívni. 

Kit? Boltay uramat? Az asztalosmestert? Ez lesz csak a 
furcsa. 

Hátha nem megy ki ? Akkor addig insultáltatni úton, 
útfélen míg Pozsonyból megszökik. 

Mi czél lesz ezáltal elérve ? 

Az, hogy megijed a filiszter. Megtér, megjuhászodik, 
megszelidül. És azután nincsen kedvesebb ember egy 
megszeUdült, megtért ellenségnél, mert az mindig azon 
iparkodik, hogy elébbi tetteit jóvá tegye. És akkor, -^ 
akkor prédára jntott a tündér kisasszony, kinek őriző sár- 
kánya meghódíttatott. 

Az élettapasztalás jogot ad hasonló összevetésekre. Szám- 
talan eset van, hogy rakonczátlankodó ember, ki nem 
szűnt meg ellenfelét sértegetni, ha az egyszer keményen 
ráijesztett, nemcsak felhagyott a bántalmakkal, sőt ennek 
legengedelmesebb jó barátja támadt belőle. 

Azon egy tekintet, hogy vájjon convenant helyzet-e egy 
főrendű úrnak egy kézművessel párbajt víni, ki még tán 
nem is nemes ember, de ha nemes ember is, azáltal, hogy 
kézi munkára adta magát, azáltal, hogy szorgalma után él, 
minden megillető nemesi respectusról lemondott; ez, 
mondom, kérdésbe sem jöhetett, mert hiszen a jámbor 
filisztereket ismerjük már, mikor lírnapi díszmenetek al- 
kahnával saját puskáikat el kel sütni, hogy megijednek 
tőle ! Ez nem fog párbajt elfogadni, hanem inkább magya- 
rázatokat ad, azaz, hogy bocsánatot kér és megiszszuk az 
áldomást, melynél a szép kis bujdosó lesz a ((Hébe», ki a 
poharakba bort s a szívekbe szerelmet töltöget. 

Ez a legtermészetesebb perfolyama a hasonló eljárá- 
soknak. 

Délután tehát elküldé segédeit Abellino az asztaloshoz. 

Az egyik volt Livius; párbaji tekintély, kinek ítélete 
canon volt a jobb társaságok ifjai előtt minden point 
d'honneui-t illető ügyekl^i^n s ki Hugó Victorral együtt fára- 
dozott a «code du duelw kidolgozásában. 

Másik volt Konrád (magyar főúr), roppant athletai alkat, 

kit e miatt minden kihívó fél nagyon szerencsésen alkal- 
mazott hasonló eljárásoknál, a hol attól lehetett tartani, 
hogy a kihívott durva visszautasításokra vetemedhetik. 
A bramarbasi termet imposant arczczal volt ellátva és 
hangja képes lett volna a medvéket is visszakergetni 
odúikba. 

E két érdemes lovag tehát, pro superabundanti, megírva 
a kihívó levelet, ha netalán a filiszter eltagadná magát, 
vagy elbujt volna előlük, felkérésé Boltay uram lakát s 
benyitott annak dolgozó-szobájába. 

A mester nem volt honn. Korán reggel szekérre ült 
Terézzel és Fannyval s úti készületeiből lehete gyanítani, 
hogy hosszabb időre távozik. 

A szobában magánosan ült Sándor s mintákat rajzolt 
táblára feszített papíron. 

A két gentleman bon jourt kívánt, mit az ifjú hasonlóul 
viszonozva, eléjök járult, kérdezve, hogy mit paran- 
csolnak. 

— Hm, fiatal ember ? Kezdé dörgő hangon Konrád. Ez 
Boltay mester háza? 

— Ez, viszonza Sándor, magában gondolva, hogy azért 
nem szükség olyan nagyon morogni. 

Konrád erősen fujtatva tekinte körül a szobában, mint 
a mesebeli sárkány, a ki emberbűzt érez s lenyomott gégé- 
vel dörmögé : 

— Elé kell híni a mestert. 

— Nincs ide haza. 

Konrád szemeivel inte Liviusnak, oda dörmögve : 

— Nem mondtam ? 

Azután le tévé egyik öklét az asztalra, másikat háta mögé 
dugta s meghajtva derekát, szemébe néze az ifjúnak 
marczona tekintettel. 

— Hát hol van a mester ? 

— E bizalmával nem tisztelt- meg, felelt Sándor, ki 
oly hidegvérrel bírt, hogy még a kifejezésekben is bírt vá- 
logatni. 

— Jól van, monda Konrád, előhúzva belső zsebéből a 
pecsételt levelet. Kinek híják önt, fiatal ember ? 

Sándor csodálkozva és boszankodva kezde a kérdezőre 
nézni. 

— No, no, ne ijedjen meg, biztatá Konrád, nem akarom 
önt bántani, csak van önnek valami neve ? 

— Igen. Barna Sándor. 

Konrád feljegyzé azt tárczájába, s azzal ünnepélyesen 
foga a levél szélét. 

— Tehát hallja ön, édesem, Barna Sándor úr . . . (az 
«úr)) szót erősen megnyomva, hogy a ficzkó észre vehesse, 
mennyire meg van ő ezáltal tisztelve) ezen levél az ön 
mesterének szól ... 

— Bátran átadhatja uraságod. Engem Boltay úr meg- 
bízott, távollétében minden előforduló ügyeit saját nevé- 
ben elintézhetni. 

— No tehát fogja ön ezen levelet, szólt meny dörgő 
hangon Konrád, s még sok imposant dolgot elmondott 
volna, mikből azonban teljesen kizavarta Sándornak azon 
indiscret cselekedete, miszerint a mestere nevére czímzett 
levelet feltöré s az ablakhoz lépett vele, hogy azt elolvas- 
hassa. 

— Mit cselekszik ön ? kiálta rá egyszerre mind a két 
tanú. 

— Én meg vagyok bízva Boltay úr által, hogy távol- 
létében minden hozzá érkező levelet elolvashassak s idegen 
követeléseket, tartozásokat kifizessek. 

— De ez nem olyan követelés, a milyet ön gondol ! Ez 
magánügy, személyes ügy, a mit ön nem ért. 

Sándor ez alatt keresztül futotta a levelet, s azzal a két 
tanú elé lépett. 

— Szolgalatjukra állok, uraim. 

— Micsoda? Mit ért ön ez alatt? 

— Engem Boltay úr -minden ellene intézett követelés 
kielégítésére megbízott. 

— Nos ? Hát aztán ? 

— Tehát, szólt Sándor, a kitárt levelet lesimítva kezé- 
vel, én e számadást kész vagyok bárhol és bármikor kielé- 
gíteni. 

Konrád Láviusra nézett. 

— Ez a ficzkó velünk tréfálni látszik. 

— Nem tréfálok uraim, én tegnap óta czímtársa vagyok 
Boltay úrnak, s akármely követelés éri firmánkat, egymás 
helyett tartozunk fizetni, ezt kívánja a kölcsönös hitel. 

Konrád kételkedni kezdett a legény józan eszében, vagy 
olvasási tehetségében. Eárivallt : 

— Olvasta ön, mi van azon levélben ? 

— Igen. Ez kihívás párbajra. 

— No, és mi jogon akar ön egy más valaki ellen inté- 
zett kihívást elfogadni ? 

— Mert az nekem czímtársam, mert az fogadott apám 
és nincsen jelen, s minden jó és balszerencse, bukás vagy 
botrány, a mi öt éri, ér engemet is. Ha maga jelen volna, 
felelne magáért; úgy, de eltávozott, s nekem okaim van- 
nak meg nem mondani sem azt, hogy hová, sem azt, hogy 
mennyi időre ? és így uraságtoknak nincs mit tenni egyéb, 
mint vagy visszavonni a kihívást, vagy tőlem fogadni el 
annak kielégítését. 

Konrád félrevoná Liviust, megtudandó tőle, ha szokásos 
dolog-e ez párbaji rendszabályok szerint? Livius emléke- 
zett hasonló esetekre, de csak nemes emberek között. 

— Hallja ön, Barna Sándor, szólt Konrád, a mit ön 
ajánl, csak nemes emberek közt szokásos. 

— Hisz uram, nem én vagyok a kihívó, hanem önök. 
Erre nem lehetett mit felelni. 

Konrád összefoná nagy mellén rettentő karjait s az ifjú 
elé állva, csaknem a szájába kiáltott. 

— Tud ön víni ? 

— Voltam Waterloo alatt és kaptam érdemrendet. 
Konrád megcsóválta a fejét. 

— Ez dühös bolond. 

Pedig Sándor igen is nyugodtan viselte magát 

— Tehát csakugyan meg akar ön verekedni mestere 
helyett? ön nekem valami hetvenkedő, kötekedő, vakmerő 
czimborának látszik, gondolja meg ön, hogy a párbaj nem 
háború, a hol messziről lövöldöznek az emberre, s le lehet 
a golyó elől hasalni, félrebukni, meg azután két-három 
gléda áll előttünk s minket hátul semmi baj sem ér, ha- 
nem meg kell állani szem szembe, pisztoly pisztoly ellen, 
fedetlen mellel egy arasznyira a kard hegye előtt és az 
ember senkit sem hívhat segítségül, egyedül magára van 
hagyva. — Hán? 

Sándor meg nem állhatta, hogy el ne mosolyodjék. , 

— Mindegy az nekem, uraim, én tudok pisztolylyal, 
karddal, még vöröshagymával is víni. 

Konrád visszahökkent. 

— Diable ! Ez az ember valamire czéloz. S kezdett való- 
ban emlékezni rá, hogy a Mainvielle-Catalani színházi 
csatában valaki h'galmatlanul meghajigálta vereshagy- 
mával. 

Livius hivatalos hidegséggel vévé fel a szót : 

— Kik lesznek önnek tanúi? Nevezzen meg két ismerőjét. 

— Ismerőim mind békés, munkás emberek, kiket nem 
akarok ily veszélyes ügybe keverni. — Megtörténhetik, 
hogy én a kihívót lelövöm, s azon esetre nem akarok még 
két ártatlan embert földönfutóvá tenni, hanem legyenek 
önök szívesek saját becses körükből számomra két tanút 
kinevezni, én elfogadom, bárkik legyenek. Nagysádtok 
könnyebben keresztül vágják magukat hasonló kényessé- 
geken. 

— Az időről és helyről majd tudósítják önt. Monda 
Livius 8 azzal vevék kalapjaikat és eltávoztak. 

— No, ennek a fiúnak nemes emberhez illő szíve van, 
monda Livius Konrádhoz, eltávozásuk közben. 

— Majd meglássuk, eltart-e neki holnap reggelig. 
Még ez nap este egy czifra, ezüstzsinóros hajdú keresé 

fel Boltay mester műhelyét és Barna Sándor úr után tuda- 
kozódott. 

Egy levél volt kezében. 

— Tisztelettel kérem, szólt a hajdú udvarias hangon, 
melyből kitetszett, hogy jó magaviselethez van szoktatva, 
ön dolgozott Gaudcheux úr atelierjében Parisban? 

— Igen, ott dolgoztam. 

— Kegyed találkozott ez előtt három esztendővel az 
ermenonvillei erdőben három magyar úrral. 

— Igen, én találkoztam, felelt Sándgr csodálkozva, 
hogy kinek jut eszébe életéből ily apró részletekre emlé- 
kezni. 

— Úgy kegyed lesz az, kinek ez a levél szól, monda a 
hajdú, átadva a levelet. Tessék elolvasni, én megvárom a 
választ. 

Sándor felszakitva a levelet s mint szokás, legelébb is 
a névaláírásra tekintett, a meglepetés felkiáltása hangzott 
el ajkairól. 

Két nevet olvasott egymás alá irva, két oly nevet, me- 
lyek a legnagyobb tiszteletben állottak mindenki előtt, ki 
magát jó hazafinak, s felvilágosult, becsületes embernek 
tartá : — Rudolf és — Miklós. 

Mit Írhatnak ők ez árva fiúnak ? ők, a nagyok, a nemzet 
ünnepeltjei, a nap hősei, egy szegény, ismeretlen munkás- 
nak, kiről senki sem tud semmit. 

E levél így szólt : 

«0n derék férfi; ön igen helyesen cselekvék. Önnek 
helyzetében bármelyikünk hasonlót tett volna. Ha segéd- 
ségünket elfogadja ön,- hajdani ismeretségünknél fogva, 
készek vagyunk önnek e lovagi szolgálatot felajánlani. » 

Sándor nyugodtan hajtá össze a levelet. 

— Nagyrabecsülöm ez ajánlatát ő méltóságaiknak, 
monda a hajdúhoz fordulva, és mindenekfelett elfogadom. 

A küldött illedelmesen meghajtá magát és eltávozott. 

Fél óra múlva eljött Rudolf és Miklós. 

Ah, ha e perczben Fanny otthon lett volna, de távol 
volt ő, ki tudja hol, ki tudja merre ? s az imádó és az imá- 
dott egj-mással szemben ültek, a nélkül, hogy sejtelmük 

volna róla, hogy egyik azért szeret reménytelenül, mert a 
másik reménytelenül szerettetik. 

Kudolf elmondá, hogy Írásbeli felhatalmazásra van szük- 
ségük Sándortól, nehogy Konrád és Livius oly embereket 
adjanak neki segédül, kiket nem óhajt. 

— Tehát mások is vannak, kik segédül ajánlkoz- 
nának. 

— Oh elegen. Az ifjú óriások közt valóságos csődület 
van a felett, hogy ki lehessen jelen, mint ők mondják, a 
tragicomoedián ? 

— Nem lesz tragicomoedia, mondhatom. 

— Leginkább ez volt, mi bennünket arra indított, hogy 
önnek e találkozásnál szolgálatunkat felajánljuk. Mi épen 
nem találunk semmi gyönyörűséget abban, hogy embere- 
ket összeveszítsünk, s párbajokat siettessünk, a mi kö- 
rünkben, fájdalom, a legiobb mulatságok közé tartozik; 
azonban ezúttal lovagias kötelességet látunk abban, hogy 
önnek segélyünket felajánlva, ezáltal útját álljuk azon 
idétlen tréfának, miket egy eléggé komoly ügyben köny- 
nyebbvérű barátaink örömest szeretnének előidézni. 

Mikből állottak e szándékolt tréfák, azt határozottan 
nem fejthetjük meg. Voltak, kik azt indítványozták, hogy 
valami jeles comoediát kell ezzel a ficzkóval játszani, ki 
vakmerészkedik egy nemes ember elvetett keztyűjét fel- 
venni. Keresztül kell őt vinni a halál minden félelmein s 
mikor ijedtében már félig meg van halva, akkor pisztolyba 
tömött pelyhet kell a szeme közé lőni, s több efféle. Ha- 
sonló indítványok ugyan csupán a fiatal óriások leg- 
könnyelműbbjeitől származhattak, de az általános hangu- 
lat mégis adott aggodalomra okot, miszerint a kihívók 
részéről e párbaj inkább mulatságnak, mint komoly dolog- 
nak tekintetik. A szegény mesterlegényt bizony senki sem 
szándékozott agyonlőni, s az sem igen volt valószínű, hogy 
az ő munkában elfásult kezei harmincz-negyven lépésről, 
közönséges, új, ki nem próbált pisztoly lyal valakit eltalál- 
janak, hanem egy kissé meg akarták őt szeppenteni, hogy 

máskor elmaradjon a kedve a fiúnak hasonló, nem neki 
való mulatságoktól. 

E zavartól akarták lovagiasabb érzelmű ifjaink az em- 
berséges kézművest megmenteni. Fájt volna nekik a gon- 
dolat, hogy e nemes érzelmű fiu társaik gyöngédtelen 
gúnyjának áldozatul essék ; inkább akarták, hogy menjen 
az egész komolyan, annak rendé szerint. 

Sándor megköszöné szivességeiket és nagyon jól esett 
neki, hogy azok egy szót sem vesztegettek arra, hogy őt 
bátorítsák. 

Másnap korán reggel egy bérkocsin megjelentek az ifjak. 
Sándor készen várta már őket, csupán néhány levelet 
pecsételt még le, miket az éjjel irt : egyiket gazdájához, 
elmondva, hogy a ház ügyeit minő rendben hagyta? mási- 
kat Fannyhoz, kérve, hogy csekély birtokát, mit szor- 
galma által szerze, legyen szives tőle véghagyományul el- 
fogadni. 

E leveleket egy harmadik borítékba zárva, átadta a ház- 
felügyelőnek azon kérelemmel, hogy ha tizenkét óráig 
vissza nem fog térni, bontsa fel a borítékot s a belül irt 
helyre küldje el a benne foglaltakat. 

Azzal felült a hintóba, hol Kudolf és Miklós vártak reá, 
távolabb egy másik bérkocsin kisérte őket a seborvos. 

Ifjaink csodálkozva vevék észre, hogy a fiatal kézműves 
arczán legkisebb aggály, szorongás nyomai sem látszanak, 
oly hidegen, oly nyugalommal viseli magát, mint a ki már 
beleszokott az ily helyzetekbe. Szokott elfogulatlan hang- 
ján beszélt velők a legközönyösebb tárgj^akról, s midőn a 
napirenden levő országos és közemberiséget érdeklő tár- 
gyakra hajlott át a beszéd, oly lelkesüléssel szólt hozzá, 
mint a ki száz év haladó boldogságát látja maga előtt — 
és abból egy napot sem igér magának. 

Még nagyon kora volt az idő, midőn a hidon keresztül 
a ligetbe hajtattak ; ott egy frissítő-árus sátora állott. Ifjaink 
megáUíták a kocsit s felszóHták Sándort, hogy nem kí- 
vánna-e elébb reggelizni ? 

— Köszönöm, felel ez. Megtalálna rajtam érzeni, s még 
valaki azt mondhatná, hogy szíverősítöre volt szükségem. 
Majd azután... Vagy azután sem! veté utána könnyű 
kedélylyel. 

Innen gyalog mentek az erdőn keresztül a kitűzött 
helyig, hová alig néhány percznyi várakozás után, ellen- 
feleik is megérkezének. ^ 

Komor, felhős reggel volt s hasonló komor egykedvűség 
ült a mi ifjaink arczán. 

Az ellenfél nevetve, hányaveti délczegséggel jött karon- 
fogva az eztistnyárfa-bokrokon keresztül ; Abellino, a ter- 
metes Konrád, Livius, egy seborvos és egy szolga. — Áz 
utóbbi hozta magával nagy, saját alakú tokokban a piszto- 
lyokat és a sebészi műszereket. 

A négy tanú a középre ment s halk beszéddel némi 
közös pontok felett látszott egyezkedni, mint a kiindulási 
és a lőtávolság, és az első lövés felett. Ez tetszésre bízatott. 
A kiindulási távolság negyvenöt lépés, huszonöt a korlát. 

Ez értekezés alatt Abellino elővéve jó vontcsövű pecz- 
kes (Schneller) pisztolyait, s productiókat tartott a társaság 
előtt. Inasának paranesolá, hogy hajítson fel előtte hársfa- 
leveleket a levegőbe s ő azokat háromszor egymásután 
egyes golyóval lelőtte. 

Ez csak az ellenfél remegtetéseért történt.- 

Miklós észrevéve a czélt s megnyugtató biztossággal 
súgá a kézműves fülébe : 

— Nem azokkal a pisztolyokkal fognak önök lőni, hanem 
a mieinkkel, melyek egészen újak, s nem olyan könnyű 
velők bravourlövéseket tenni. 

Sándor keserűen mosolygott. 

— Nekem mindegy. Előttem nem becsesebb az élet annál 
az ellőtt falevélnél. 

Miklós mélyen tekinte az ifjú szemeibe. Sejteni kezdé, 
hogy ennek több oka is van a párbajt elfogadni, a közös 
firma becsületénél. 

Mindamellett kötelességökhez híven megkísérték a tanúk 

Jókai: Egy magyar nábob. I. 1^ 

elébb a felek kibékítését. Abellino e két feltétel alatt igére 
a kihívást visszavonni : 1 . ha a kihívott fél a védett firma 
nevében kinyilatkoztatja, miszerint őt megsérteni soha sem 
volt szándéka ; 2. ha Boltay mester ugyanazon téren, me- 
lyen a sértő nyilatkozatot tévé, be fogja igtatni, miszerint 
Kái-páthy a kérdéses összeget a legnemesebb, tisztán mű- 
baráti czélokból adta gyámleányának. 

Sándor tanúi elmondák előtte a feltételeket. 

Mindjárt az elsőt visszautasítá. 

Nem akarta őt megsérteni? Akarta, világosan, öntuda- 
tosan akarta, a séiiiést egyenesen magáévá teszi és azt 
vissza nem vonja. 

Ah, ennek több oka van puszta hetvenkedésnél a viadalra. 
Itt nincs más mód, mmt lőni. 

Abellino segédjeit fellázasztotta ellenfelök makacssága. 
Most már csak azért is meg kell őt kínozni. 

Konrád nagj^ stentorral fordult a velők hozott sebészhez : 

— Itt vannak önnek műszerei? Tárja ki, tartsa készen. 
Ervágóra, úgy hiszem, kevés szükség fog lenni. Mit, hát a 
csontfűrészt miért nem hozta ön el? Ön gondatlan ember, 
barátom. Párbajban megesik, hogy az embert nem lövik 
sonica főbe, nem találnak a szívébe, hanem vagy lábát, 
vagy karját éri a golyó; s akkor, ha csontot sértett s míg 
a városba viszik, és rögtön nem amputálják, könnyen rák 
eshetik bele. Még csak az kellene, hogy a golyókivevőt is 
otthon felejtette légyen, a mire minden bizonynyal szük- 
ség fog lenni. 

— Helyre ! helyre, uraim ! kiálta Rudolf, véget vetendő 
a gj^öngédtelen kínzásnak. 

Abellino ekkor lövé el a negyedik hárslevelet huszonöt 
lépésről. 

— Azokat a pisztolyokat félre kell tenni, mert már is- 
meretesek, szólt Rudolf. A mieink egészen újak. 

— Elfogadjuk ; felelt Konrád ; biztos kézben ez is szi- 
lárdul hord ; csupán arra kell vigyáznod, folytatá Abellino- 
hoz fordulva, hogy midőn czélozni kezdesz, ne felülről 

bocsásd lefelé karodat, hanem alulról fölfelé emeld, így ha 
a mellére czélzasz, s a pisztoly lefelé rúg, a hasába fogsz 
találni, ha pedig felfelé rúg, akkor épen a koponyájába. 

Ez alatt megtöltötték a pisztolyokat, a golyók mindenki 
szeme láttára bocsáttattak a csövekbe, s a kihívott válasz- 
tott beíőlök. 

Azzal kiállíták őket a kiindulási pontokra ; a sorompók 
fehér kendőkkel voltak jelezve. 

A tanúk oldalt vonultak, egy csoportban az egyik félé, 
másikban a másiké, Konrád egy vastag jegenye mellé 
húzódott, mely meglehetősen elfedé széles termetét. 

Három taps jelt adott a vívóknak az indulásra. 

Sándor néhány perczig állva maradt helyén, a pisztolyt 
leeresztett kezében tartva. Arczán hideg nyugalom ült, 
bánatnak is nevezhetnők, ha ez egy neme nem volna a 
gyávaságnak. AbelUno lassan féloldalt állva tett apró lépé- 
seket előre, több izben szeméhez vonva a kiszegzett pisz- 
tolyt, mintha rögtön lőni akarna. Ez a lehető legnagyobb 
kínzása az ellenfélnek, mely a kissé remegős szívűt ren- 
desen arra kényszeríti, hogy a nagyobb távolságból elébb 
lőjjön, s akkor, ha nem talált, egészen ellenfelének adta 
át magát. 

Ehhez látni azt a bosszantó mosolyt, azt a kötekedő, 
ingerlő hunyorítást, melylyel Abellino ellenfelét zavarba 
hozni törekedett ! Hisz ő a repülő falevelet is lelövi ! Sze- 
gény fiu ! sóhaj ta halkan Kudolf, míg társa már rá akart 
kiáltani Kárpáthira, hogy lovagias párbajban semmi in* 
gerkedés nincs megengedve. 

Azonban akkor egyszerre megindult helyéből Sándor s 
szilárd, meg nem szakasztott léptekkel egész az őt illető 
sorompóig lépett, ott megállt, felemelé a pisztolyt és czél- 
zott. Arczán valami szokatlan hőség terült el e pillanat- 
ban, szemeiben rendkívüli tű z szikrázott, keze nem resz- 
ketett. 

Ez szokatlan merészség. Az első lövés előtt nem igen 
szokott senki a saját sorompójáig lépni, mert akkor rossz 

16* 

siker esetére ellenfelének nagy előnyt adott; e merészség 
azt okozá, hogy Abellino megállt hat lépésnyire saját so- 
rompójától, s hüvelyk ujját elmozdítá a pisztoly sárkányá- 
ról, melyet eddig tartott. 

A mi a következő pillanatban történt, azt nem tudja 
megmagyarázni senki. 

Egy lövés eldördült, s rá egy félmásod perez múlva a 
másik. Az elősiető tanúk Sándort a maga helyén látták 
állni egyenesen. Abellino háttal volt felé fordulva s kezét 
balfülére tapasztá. A sebészek oda futottak az utóbbihoz. 

— Meg van ön sebesülve ? 

— Semmi, semmi, inte az, egyik kezét folyvást fülén 
tartva. Az ördöngös golyó épen fülem mellett repült el, 
aligha meg nem siketültem. Egy szót sem hallok abból, a 
mit magam beszélek. Ördöngös golyó. Inkább az oldal- 
bordáim közé ment volna. 

— Óhajtanám, hogy odament volna! Onhtá az elő- 
rohanó Konrád ; ön egy veszett bolond, ön engemet lőtt 
meg ellenfele helyett. No nézzék uraim, a mely fa mellett 
álltam, oda fúródott a golyó, hát discretio ez, tulajdon 
segédeinkre lövöldözni, ha az a fa ott nincs, maustodt 
vagyok, maustodt ! — Maustodt ! Majd jövök én többször 
párbaj segédnek, csak egy ekkora gyereket kell értem kül- 
deni, mint a kis ujjam; mindjárt eljövök. 

Ez úgy történhetett, hogy a mely perczben Sándor go- 
lyója azzal a leirhatlan erőszakú fütytyentéssel Kárpáthy 
füle mellett elsüvöltött, ez az egész agyrendszerét megrázó 
légütésre önkénytelen felkapta kezét, s az e perczben elsült 
pisztoly golyója egészen oldalt vette az irányt, s Kárpáthy 
maga háttal fordulva találtatott a lövés után. 

Ö nem hallá többé Konrád szemrehányásait, füléből 
lassú cseppekkel kezde szivárogni a vér. Bár nem mutatta, 
de arcza halaványságán meglátszott, hogy iszonjni kinokat 
kell neki érezni agyában. Az orvosok azt suttogák, hogy 
fülhártyája megrepedt, s egész életén át nagyot fog hallani. 

Nagyot hallani ! a legprózaibb minden emberi gyöngék 

között, melyet szánni ritkán, többször gúnyolni szoktak. 
Inkább az oldalbordák közé ment volna az a golyó. 

Kárpáthyt kocsijához kellé vezetni. Ha fájdalmai enge- 
dek, szitkozódott. Inkább egy sebet kapott volna a tüde- 
jébe ! 

EudoK és Miklós akkor a két ellentanúhoz léptek, meg- 
kérdezve, hogy meg vannak-e elégedve a nyújtott elég- 
tétellel? 

Livius elismeré, hogy minden a maga rendében ment 
véghez s a törvényes öt perez már - lefolyt. Konrád pedig 
azt állitá, hogy ő annyira meg van elégedve ezzel a pár- 
bajjal, hogy zsivány legyen a neve, ha még valaha egyben 
is részt fog venni ! 

— Úgy legyenek szivesek uraim, saldirozni ezt a köve- 
telést; szólt Sándor a tanúkhoz lépve s eléjök mutatva 
azon kihiv ó-levelet, melyet azok mesteréhez intéztek. 
Tessék ideirni,hogy «saldirt)). — Becsülettel ki van fizetve. 

A tanúk jót nevettek az ötleten s a legelső patzenháusli- 
ban tollat és tintát kerítve, annak rendi szerint aláirtak a 
kihívó-levélre a «saldirt»-ot. 

Saját tanúi pedig előttemezték. 

Az ekként hitelesített okiratot zsebébe dugva, köszönetet 
monda az ifjú saját tanúinak szívességeikért, s gyalog 
visszatért a városba. 



Xm. A NÁBOB NÉVNAPJA. 

János fő vétele napja közelgett, híres, nevezetes nap 
egész Szabolcs vármegye környékén. Kárpáthy János úr 
ő nagysága névnapja ez, s minthogy ugyanazon napon 
szülétek, melyre kereszteltetett, egyúttal születése napja 
is, s már hatvankilencz esztendő óta hetedhét országra 
szóló vígalomnak ünnepe, mert a mióta János úr meg- 
született, minden évfordulatnál nagynál nagyobb dáridó- 
val szokták azt megülni és ületni, elsőbb ugyan Kárpáthy 

János úr édes atyja, később pedig saját maga, s nagyon 
világtalan embernek kellett volna lenni abban az időben, 
kinek ez ünnepélyekről tudomása ne lett volna. 

A körülfekvő falvak lelkipásztorai már előtte egy hó- 
nappal megrendelek Debreczenben vagy Nagy-Kún-Mada- 
rason az új kaputokat, ráparancsolván a szabóra, hogy 
((Zsebet nagyot!* Lembergi szemfényvesztő és tüzijátékos 
törte a szenet és szalamiát a rakétákhoz. Debreczeni diákok 
tanulták a kántust : szép megköszöntő éneket s czifra nép- 
dalokat hármóniás nótára ; czigányprimás sorra alkudott 
a gyantára valamennyi boltban; s vándor szinész-társulat 
készíté titokban a tervet, mint lehetne akkorra megszökni 
Nyíregyházáról ? 

Az úriabb körökben, hol boldogtalan férjek feje felett 
gondos házi asszonyságok gyakorolják azon hivatalt, mely 
az égben az őrangyalokra, itt e földön pedig a rendőrökre 
van bizva, előre folytak a házi zivatarok, a mint János 
napja közelgett, mely el szokott tartani egy hétig, az első 
napon minden női renden levő teremtés megszökvén 
onnan, az utolsón pedig az ott maradt férfi-népből ki fél- 
holtan, ki egész részegen, jól megverve, pénzét elkártyázva 
szállinkózván haza. 

János úr ő maga annyira szokva volt az ezen nap örö- 
meihez, hogy elveszettnek hitte volna azon esztendőt, 
melyben azt fel nem tartotta volna és halálos ellensége 
leendett mindazon ismerőinek, a kik e névnapon a meg- 
jelenést elmulasztották. Ez alól csak a halál volt okszerű 
mentség. 

Ezen évben tehát kénytelen levén az országgyűlésen 
fenn időzni, nagy tusakodásába került, vájjon Pozsonyban 
tartsa-e fel nevenapját s felvitesse saját költségén minden 
czimboráit, ismerőseit, papjait, diákjait, czigányait, poétáit, 
színészeit és menyecskéit? Ez mind nem történhetik meg. 
Azt nem lehet valakitől kivánni, hogy egy névnap kedvéért 
hat napi utat tegyen és ha mindezek itt volnának is, hol 
maradna az otthoni úri kényelem, a rakonczátlanság és 

dévaj ság senkitől meg nem birált menhelye? mert hisz 
akkor három mérföldnjd kerületben nem szabad józan 
embernek mutatni magát, s csak úgy apródonkint hordják 
szélylyel a hírét haza szállongó vendégek, minő capitalis 
bohóságok történtek a kárpátfalvai kastélyban, Jancsi úr 
legkedvenczebb lakhelyén, a holott nem lakik senki más, 
mint az ő vendégei, cselédjei és kutyái. 

Ilyen mulatságok számára nagyon kedvezőtlen hely 
leendett Pozsony. Az ellenpártiak figyelme, a főlovász- 
mester felügyelete alatt, a nádor és az egész ország szemei 
előtt, józan német polgárok városában, bérbe vett szük- 
udvarú szálláson, ujságiró közellétében ; az ember még 
csak el sem meri rikkantani magát. 

A kik ismerek Jancsi urat, már július vége felé vehet- 
ték észre rajta azt a kényelmetlen feszengést, azt a bőré- 
ből kibújni vágyást, a mit e nyomasztó körülmények idéz- 
tek elé benne, s midőn végre a nádor ő fensége megen- 
gedé neki, hogy két hétre szabadulhasson, oly jó kedve 
támadt, hogy madarat lehetett volna vele fogatni. 

A kiket elől-utól talált, ismerőit, vagy a kiket csak név- 
szerint ismert, hitta, invitálta magához Kárpátfalvára, úgy, 
hogy utoljára példabeszéddé vált az úri körökben «nem 
megyünk Kárpátfalvára Jánost köszönteni ?» Ha két em- 
ber összeveszett, egy harmadiknak csak ezt kellett mon- 
dania, hogy rögtön elnevessék magukat és kibéküljenek. 

E példabeszéd eljutott Abellinohoz is, ki már ekkor 
kezdett magához térni a fejében támadt daganatból s 
egyik fülére meglehetősen hallott. Betegsége azzal lett 
súlyosabb, hogy belül emésztő boszúja, a bátyja iránti 
gyűlölet 8 a Fanny által történt megszégyenülés szünte- 
len háboríták kedélyét. És ő nem volt azon ember, a ki 
lemondani tudott; a bukás csak újabb inger volt reá 
nézve s a kinek megrontását egyszer föltette magában, 
attól el nem állt s ha tízszer elesett is, tizenegyedszer 
megint megrohanta volna. 

Egy napon, a kik hozzá látogatni mentek, értesítik róla. 

hogy nagybátyja haza kérezkedett nevenapját megtartani. 
Ez igazán mulatságos szenvedély. 

Abellino mosolyogni látszott. Noha egy-egy szisszenés 
szakitá félbe mosolygását, percznyi fájdalomra torzítva 
arcza vonásait; a vér fájdalmasan lüktetett füle idegein 
keresztül. Azután ismét mosolygott. 

— Majd én is megköszöntöm őt, mormogá fogai közöl. 
Küldök neki névnapi ajándékot, a milyet még nem kapott 
soha. 

És újra mosolygott, fel-felkiáltva, hogy fejében pokol- 
beli kínokat érez ! 



Most jertink a kárpátfalvi kastélyba. 

A Berettyó egyik szeszélyes kanyarodása mintegy fél- 
szigetbe körít néhány ezer holdnyi területet, ezen fekszik 
a Kárpáthi-család öskastélya. 

Azt illetőleg nehéz volna meghatározni, melyik a sok 
épület közöl a voltaképeni ősi lakhely? miután az elődök 
mindegyike óhajtá magát építményeiben megörökíteni, 
egyik jobb szeretett a vízpartra építeni, másik be az erdők 
közé, ismét másik az országútra akart látni, a negyedik 
pedig erővel elbújt szem elől ; az utódok azután egy vagy 
Toaás czélra használták az ősök pyramidjait, a népszerűbb 
egyéniségek emlékeit nagy becsben marasztván, a ke- 
vésbbé tisztelteket alárendeltebb czélokra fordítva. 

így ott látni a vízparton, agg gesztenyék árnyékában, 
egy fekete romiadékot, mely eredetileg nem is itten épült, 
hanem kinn a síkságon találtatott. Ez volt a legrégibb 
nagyapának, Kárpáthy Ubulnak erős faragott kövekből 
épített sasfészke, melyet a tatárok IV. Béla idejében éget- 
tek föl, de köveit nem bírták szétfeszegetni; ott maradt 
a tisztes emlék késő Ulászló idejéig, midőn a körüle terült 
falunak nyoma sem vala már, ekkor feltámadt a nemzeti 
büszkeség Kárpáthy Ákosban, az akkori szabolcsvármegyei 
főispánban, s mindjárt Dózsa vezér megsütíetése után, a 

megiuhászodott kuruczokkal darabról-darabra elhordatá 
a méltatlan síkságról a bún építészet eme. tiszteletreméltó 
maradványát, s a bogy állt, felállíttatá azt ismét a Berettyó 
partján, palotája mellett, s jaj lett volna annak, a ki ebből 
csak egy követ is meg mert volna mozdítani. 

Egy későbbi utód : Kárpátby Ábel, akkor térvén át re- 
formátus hitre, roppant templomot építtetett oda, haran- 
gokkal és orgonával ellátva, s alapítványt tett a pap fize- 
tésére. Sőt buzgalma még annyira vitte, hogy egy irtóztató 
kaszárnyát kezdett el rakatni, azon szándékkal, hogy ab- 
ból coUegium lesz, huszonnégy kathedrával, convictussal, 
kilenozs'záz diákra, könyvtárral, múzeummal s más tréfa- 
ságokkal. De belehalt az óriási vállalatba s öcscse, a prac- 
ticus Kárpátby Bertalan, magtárnak fordítá a coUegium- 
nak candidált falakat. 

Ennek a fia, Kárpátby Boldizsár, iszonyú fösvény volt, 
soha sem költött sem magára, sem másra, s hogy vendé- 
geket ne legyen kénytelen elfogadni, kihurczolkodott az 
I. Leopold alatt épült roppant palotából, annak az abla- 
kait berakatta téglával, magának pedig építtetett egy kis 
földszinti házat, mely csak akkora volt, hogy maga elfért 
benne, s onnan soha ki nem mozdult. Utódai, kiket ször- 
nyen megvexált az által, Tiogy sokáig élt és várakoztatta 
őket halálára, a piszkos lakást kutyapeczéreik számára 
áldozák föl. 

Az utóbbi ős nagyszerű gazda volt, szüntelen gazdasági 
épületeket rakatott egymás hegyire, hátára, olyan pálinka- 
főző házat támasztatott a versaillesi mintára épült kastély 
oldalának, hogy nem lehetett az utóbbiban megmaradni a 
moslékszag miatt. Istállón és esztrangán keresztül kellett 
bejutni az angolkertbe. 

Kárpátby Dalia, ki Mária Terézia fényes korszakában 
díszlett, új, pompás kétemeletes kastélyt építtetett a Be- 
rettyó-partra, divatos rondellákkal, s közepén aranyos 
donjonnal, a kapu fölött arany czifrázatú márvány ősi 
czimer, még nagyobb a tető homlokzatán, s a víz felőli 

fronton caryatidákra emelt arany rácsozatií erkély, benn 
hosszú folyosók,, boltozatos termek, kifestve, táblázva és 
szőnyegezve, nem különben megrakva nagybecsű képek- 
kel és ellátva titkos ki- és bejárásokkal , s alattomos 
csigalépcsőkkel, a hogy ez azon időkben szokás volt. A kö- 
vetkező ős n. József császár idejében jutott a kastélyhoz, 
addig Bécsben lakott, ennek meg az a gondolatja támadt, 
hogy ő várost telepít Kárpátfalva helyibe. Építtetett is egy 
sor hosszú házat a fűzek aljába, s egy csomó naplopót 
belekolonizált ; a kastélyban pedig minden termet felosz- 
tott spanyol falakkal három-négy részre, hanem a követ- 
kező évben telepítvényét nagyon megrongálta a vérhas 
és váltóláz, s emberei lassankint visszaszökdöstek, ki hon- 
nan idejött. maga is rövid időn boldogabb hazákba in- 
digenáltatott be. 

Erre következett a mi Nábobunk, ki holta napjáig Jancsi 
maradt. 

Az ő kezeinek nyomai legláthatóbbak az ősi telepen. 
Minden, mi felötlő, mi kiáltó, mi az embereket mérföl- 
dekre figyelmessé teszi, az ő szerzeménye. A park tele 
szarvas- és dámvaddal, s azok számára téli rekesztékkel ; 
ezek ötlenek már messziről a .közeledő szemébe, még mi- 
dőn csak messziről látja a kárpátfalvai templom tornyát, 
melyet Jancsi úr két akkorára építtetett s befödeté villogó 
bádoggal, hogy a vendég tíz mérföldnyi távolból kiismerje 
a többi falunyelek közöl. 

Üvegházat építtetett kétakkorát, mint őse. Daliáé volt, 
nem mintha pálmákat akart volna benne növelni, hanem 
hogy a roppant hatszáz éves gesztenyét ne érjék a szelek, 
melynek lombjai közt rejtőzött Kárpáthy Kupa három nap 
és három éjjel, midőn a tatárok üldözék, táplálván magát 
azon idő alatt a vendégszerető fa édes gyümölcseivel. 

Kárpáthi Dalia csak egy kerek teimet építtetett a kas- 
télyban, a holott hébehóba Bécsből aláhozott énekesek és 
virtuózok zengedezének ; Jancsi úr e helyett az angol kert 
közepén saját terve szerinti színházat emeltetett, s voltak 

kóbor társaságok, melyek rávetették a fejőket, hogy oda 
menjenek játszani. A honorárium elég csalogató volt, de 
annál visszatetszőbb a kritika, mely abból állt, hogy ha a 
szinész nem jól tudta a szerepet, ott in facie loci lehúzatta 
a nagyságos úr s olyan sort veretett rajta, a milyen csak 
dukált. 

Ez esettől azonban nem lehete félni, midőn nevenapján 
történt valamely tableaux-kal és görög-tüzekkel ékesített 
előadás, mert e napon a nagyságos úr mindenki iránt szo- 
katlanul kegyes volt, három napig gyönyörködhetek ke- 
gyeiben minden lélek, a negyediken aztán hordta min- 
denki, az irháját, mert akkor kezdődött a haddel-hadd a 
hírneves vendég urak között. 

E kibékülési symptomákra történt hivatkozás több, mint 
puszta phrasis. 

A mint születésnapja közeledett, valami szokatlan áhí- 
tat lepte meg János urat, a bohóczok, a pórleányok kizá- 
rattak a kastélyból, helyettök a tisztelendő úr tett látoga- 
tásokat a kastély uránál; a kutyákat, medvéket elzárták 
az udvarról, hogy a közeledő szegényeket meg ne tépjék, 
8 az új kenyérreli áldozat alkalmával a főúr egész udvari 
népével együtt templomba ment, ott felveendő az úr va- 
csoráját 8 onnan visszatérve, a mit az úr oltára előtt foga- 
dott, hogy az nap kibékülend minden ellenségeivel, azt 
menten foganatba vévé. 

— Küldjétek legelőbb is a jószágigazgatót. 

Nem azért, mintha e derék ember volna az ő ellenségei 
között a legelső, hanem azért, mivel nála vannak letéve 
mindazon tiszttartók, ispánok, kasznárok, korcsmárosok 
és árendások számadásai, kik Jancsi úr roppant birtokán 
felezik a jövedelmet s a Nábob igen jól tudja, hogy midőn 
e számadásokat átnézi és helybenhagyja, legszámosabb 
ellenségeivel van alkalma kibékülni, s épen azért hozatja 
azokat maga elé közelgő születésnapja előtt, mert meg- 
lehet, hogy ha valami gonosz órában vetne beléjök egy 
pillantást, felét elcsapná az összes személyzetnek, s azért 

megint kár volna, mert szegények többnyire gyermekes 
emberek, s aztán a kik utánok jönnének sem lennének 
jobbak. 

Az érintett jószágigazgató, nemzetes Varga Péter uram, 
egy Jancsi úrral hasonkorú férfi, kinek apja kondás volt 
Jancsi úr apjánál, s a kit azért tartottak az úrfi mellett, 
hogy legyen neki kit ütni-vemi. A mi tudományt Jancsi 
úr nevelői az ifjú úrra raktak, az arról menten lepergett, 
hulladékai azonban annál fogékonyabb földre találtak 
Petiké lelkében. Az öreg Kárpáthyt nagyon mulattatá az 
eset, hogy fia helyett Petiké tanulja meg a leczkét, s ké- 
sőbb a fiút elküldé tanulni a debreczeni coUegiumba, a 
hol aztán a világ minden létező tanulmányait ki- és be- 
tanulván, visszatérett megtéve őt egyenesen jószágigaz- 
gatónak, mely hivatalában mind a fentebb emiitett napig 
híven meg is maradott, s ha megmondjuk, miszerint most 
is azon szegényes állapotban van, melyben volt eleve, 
nem épen gazdag fizetéséből élve évről-évre, teljes fogal- 
mat adánk becsületességéről. 

Mert a magyar Nábobnak elve az, hogy a fizetéstől irtó- 
zik, inkább ajándékoz, vagy elnézi, ha lopják, csak fizetés- 
nagyobbitásért ne folyamodjanak tisztviselői, mert azt 
utálja szörnyen. 

S ha azután egy-egy olyan bohó akad hozzá, mint Varga 
Péter uram, a ki nemcsak hogy lopni nem tud, de még 
csak meg nem szolgált ajándékokat sem örömest vesz el, 
annak a kincsnek közepett könnyen felkopik az álla. Más 
ember rég milliomos volna az ő helyzetében, az aláren- 
delt ispánok, tiszttartók mind hintóban járnak, ezüstről 
ebédelnek, s kisasszonyaikat Bécsben neveltetik, ő pedig 
alig tudott annyira menni, hogy egy pár ezüst sarkantyút 
üttethessen kordován csizmájára s egy ócska csézára te- 
gyen szert, melyen két csikóból nevelt ló szállítja, a náikor 
parádézik. ; 

Most is arról látjuk őt leszállni a kastély kapujában 
megállva, mert behajtatni átall, hogy a komisz cséza ke- 

rekei fel ne vágják a szép gömbölyű kavicsot, a mivel az 
udvar fel van töltve. i j . j 

A szekér dereka tele van rakva egybekötözött hosszú 
iratcsomagokkal, miket Péter úr elébb az odasiető hajdúk 
karjaiba támogat s azután általuk előre bocsátva, becsü- 
lettudó lépésekre szedegetve sarkantyús lábait, felballag 
Jancsi úr elé, ki ott várakozik rá a családi archívum ter- 
mében, melynek óriási fehérmázas aranyozott szekrényei 
likas rácsozattal a boltozatig emelkednek, telve lévén ok- 
iratok és bevégzett számadások múmiáival, miket hosszú 
évek során át egynehány számkivetett egéren kívül senki 
sem háborgat, azokat sem tudni, mely átokfogta szenve- 
dély, vagy családi viszontagság kényszeríti eme sovány 
kosztra, a midőn hombárok és szalonnás kamarák kecseg- 
tető közelségben vannak. 

Míg az érdemes jószágigazgató eddig a szobába eljutott, 
számtalan ajtókon kellett neki keresztül botorkáznia, me- 
lyek akár voltak becsukva előtte, akár nem, mindegyiknél 
megállt, kopogtatott, ha az ajtó tárva volt, akkor az ajtó- 
ragasztón kopogtatott, míg a sarkában jövő öreg Pál hajdú, 
ki az actákat hozta nyalábban, be nem tuszkolta erővel, 
hogy soha se kopogtasson ott, mert senki sem felel. Végre 
az archívumba jutott. Jancsi úr meglátva a közeledőt, 
előbbre ült karszékében s kezét nyújtá felé; Péter úr 
azonban a helyett, hogy egyenesen odament volna az eléje 
nyújtott kezet megfogni, körülhátrálta a hosszú tölgyfa- 
asztalt, nehogy azt a gorombaságot kövesse el, hogy bal- 
kéz felől ejtse a nagyságos urat s akkor is három lé- 
pésnyi távolban megállt előtte s mély tisztelettel meghajtá 
magát. 

— No ! Menjen már közelebb ! riadt rá a confidena 
hajdú, nem látja, hogy nyújtogatja az első lábát a nagy- 
ságos úr? 

— Oh kérem alássan, szólt, kezeit félre dugva az ér- 
demes jószágigazgató, nem vagyok én azon kitüntetésre 
érdemes. 

És a nagy világért rá nem lehetett volna venni, hogy 
kezét oda nyújtsa Jancsi úrnak, kinek a világon tán egye- 
dül ö adta meg a valódi czimet, azután meg azt nem le- 
hetett vele megértetni, hogy ö a méltóságos úr mellé 
leüljön, hanem erővel kellett őt Pálnak lenyomni egy 
székre, de csak megint felkelt róla s állva maradt földes- 
ura előtt. 

Sajátságos három alak volt az együtt, a méltóságos úr, 
a jószágigazgató és a hajdú; Kárpáthy arcza ez órában 
szokatlanul derült volt, nagy kopasz homloka fénylett, 
mint egy templom kupolája, ősz hajzatának gyér marad- 
ványai ezüst billengekben kondorultak tarkója és halán- 
téki körül. Szépen meg volt borotválkozva simára, s a 
bajusza kétfelé simitva, szemeinek lázas veressége elmúlt 
s képéről eltűntek a torzitó ránczok. 

Átellenben a derék tisztviselő, sárga-barna arczán a 
múlt században elsajátított modor, pontos alkalmazkodás 
és múlhatatlan tisztelet; bajusza kurtárva van nyirva, 
hogy sok baja ne legyen vele, pedig több gondot ad an- 
nál a csodára meghagyott hajporos czopf, mely tisztes 
emléket fekete szalag közé fonva országvilág láttára viseli 
az emberséges ember, s köntösét máig is azon divatra 
szabatja, melyről nem lehete tudni, vájjon frakk-e az, 
vagy attila-dolmány? elől össze nem gombolható, alul 
hátrafelé húzódik s látni engedi a csipőn alul érő ezüst 
gombos mellényt. 

Mögötte áll Palkó, a vén hajdú, zsinóros dolmányban. 
Ez is oly ősz, mint ők, együtt nőttek fel, együtt vénültek 
meg mind a hárman, s Palkó most is csak úgy bánik 
a nagyságos úrral, mint mikor együtt lapdáztak az ud- 
varon. 

Megőszült már a haja a legénynek, de egy szála sem 
hiányzik; hosszan, tömötten hátrafelé van az simítva, 
s lefogva görbe fésűvel, bajusza hegyesebb a csizmadia- 
árnál, s félelemgerjesztőn kétfelé van kenve, arczvonásai 
oly egyszerűek, hogy három húzással lerajzolhatná egy 

Ügyesebb festő, csak a színével gyűlne meg a baja, kissé 
nehéz lévén festeni pirosba veressel. 

— Méltóztatott keg}"eskedni a méltóságos úrnak, szólt 
Péter az asztalhoz állva, becses személyében leereszkedni 
a számadások megvizsgálása végett, annak okáért bátor- 
kodtam egész alázattal az egészet egy kis systemába 
szedni, hogy méltóságodra nézve annál köimyebb legyen 
az áttekintés. 

Ezzel inte Pálnak, hogy tegye le az iratokat. 
Ez nagy mérgesen oda tálalta valamennyit az asztalra. 
S nem állhatta meg, hogy ennyit ne mondjon : 

— De kár, hogy ez a sok szép papiros tele van fir- 
kálva. 

— Ész nélkül beszél kend ! förmedt rá Jancsi úr. 

— Hiszen mindegy volna a nagyságos úrnak, ha üres 
papirost mutatnának neki e helyett, úgy sem hallgat reá. 
Nem elég azt tudni, hogy meglopták, még azt is tudni 
akarja, hogy mit loptak ? 

— Ejnye, beste lélek fia! Én velem beszélsz így? Már 
most csak azért is végig nézem az egész számadást s te 
azalatt itt fogsz állva maradni a hátam mögött. 

— Megeszem én azt az írást mind, a mit a nagyságos 
úr átnéz ; dörmögé az öreg szolga. 

— Eogja be kend a száját ! rivalla rá Jancsi úr ; mire 
Palkó comicus szófogadással tévé markát bajuszos ajkára 
s csak úgy az öt újjá közöl morogta : 

— Befogtam már. 

János úr erre példás elszántsággal nyújtá kezét a leg- 
felől fekvő csomag után, mely Kárlátó János tiszttartó 
számadásait foglalá magában s elkezde benne keresgélni, 
mindaddig, míg azon meggyőződésre nem jutott, hogy 
nem találja az elejét, mire oda tolá azt Péter úr elé, ki is 
rögtön rátalált a keresett lajstromra. 

— íme itt a kakadi jószágról kelt évi kiadások és be- 
vételek lajstroma. 

Hallgassuk meg mi is. Kissé unalmas, de jobban tanul- 

ságos fog lenni annak megtudása, hogyan gazdálkodtak a 
Nábob jószágán. 

Péter úr, daczára hajlott korának, pápaszem nélkül ol- 
vasott. 

«Az 1824 — 25-dik esztendőben valának a kakadi 

uradalomban bevételek, ut sub stria bizonyittatnak, e kö- 
vetkezők : 

Itt elébb félbeszakitá az olvasást Péter. 

— Méltóságodnak kegyes engedelmével, ide a margóra 
bátorkodtam egynéhány észrevételt tenni az illető posi- 
tiókra nézve, ha kegyeskednék azokat meghallgatni. 

Jancsi úr inte, hogy felajánlja rá magát. 

— Tehát : ez évben tett a kakadi uradalom gabonater- 
melése 12 ezer köböl tiszta búzát. E szerint alig adta meg 
a magot, a mit belevetettek, a leggazdagabb földön. 

— Eossz esztendő volt az idén, menté a tiszttartót Jancsi 
úr. Megdűlt a gabona, a nyáron elverte a jég, a sok eső 
miatt kicsirázott az asztagban. 

így monda a tiszttartó maga is, viszonzá Péter úr, de 
télen rá kellett volna ereszteni a birkákat a vetésre, néhol 
lekaszáltatni a sássát s majd nem dűlt volna meg; jégeső 
ellen Pozsonyban lehetett volna kármentesíteni, s ott van 
az irtóztató nagy csűr, ha behordták volna, nem csirádzik 
ki és meg van. 

— Jól van, Péter uram, tovább. Majd máskor máskép 
lesz. Csak bízza kegyelmed azt reám. 

— Eladódott a tizenkétezer mérő élet, köblét nyolcz 
forinttal véve, — ennyit adott érte egy győri kereskedő 
váltó czédulában — összesen kilenczvenhatezer forintért, 
holott én az újságokban olvasám, hogy Pesten tizenegy 
forinttal kelt a sikeres búza, s könnyen el lehetett volna 
szállítani, mert az árvíz miatt az ökröknek úgy sem volt 
semmi dolguk. 

— Igenis, de épen ezen árvíz okozta, hogy elvivén a 
hidat, nem lehetett átkelni a Tiszán. 

— Baj ugyan, hogy a víz elvitte a hidat, de nem 

kellett volna elhagyni romlani a gátot, akkor nem vitte 
volna el. 

— No csak bizza azt kegyelmed rám. Menjünk tovább. 

— A repcze megdohosodott, a vevő utáni várakozásban, 
úgy hogy nem folyt be érte több 8 ezer forintnál. Ez hibás 
állapot, mert a hogy én tudom, akkor nem járt eső, hanem 
a tiszttartó keresztelője miatt a boglyákban fülledt a be- 
takart repcze s attól lett fekete és savanyodott meg. 

— No bizony. Hát keresztény ember kegyelmed, hogy 
a tiszttartótól azt kivánja, miszerint fia keresztelését hát- 
rább való dolognak tekintse holmi világi repczénél ? Csak 
hagyja azt kegyelmed én reám. 

— A szénát elvitte a viz, mert épen takarodás idején 
haj tó vadászatra rendelt a méltóságos úr minden villafog- 
ható embert. Máskor e rovat alatt szép sommák szoktak 
megnevezve lenni. 

— No annak hát egyenesen magam vagyok az oka, 
szegények nem tehetnek róla, csak bízza azt kegyel- 
med rám. 

— E miatt azonban a bevételek egy új tétellel szaporod- 
tak, mely származik a juhok és igásbarmok dögbőreiből, 
melyek takarmány hiánya miatt rakásra hullottak. 

— Lám, a kár haszonba ment. 

— Fogyott ellenben a bevétel a gyapjú rovatával, mely 
máskor nevezetes volt. 

— ügy is rossz volt az idén az ára, alig keresték. 

— Továbbá . . . 

— Hagyjuk el ezt már, Péter. Ezt látjuk, hogy derék 
becsületes ember, minden rendén van; mi az a másik 
csomó ottan ? 

— Ez Kajaput Taddé számadása, a nyilasi uradalom 
kasznárjáé. 

— Ah, ez érdekes szokott lenni, nincsenek most új ta- 
lálmányai ? 

Az említett férfiú vállalkozó szellem volt, ki példány- 
gazdászatot állíta a kezeire bízott urodalomban, hanem az 

Jókfti: Egy magyar nábob. I. ^' 

a példánygazdászat példátlanul többe került, mint a meny- 
nyit behozott. 

Állított ő czukorgyárat, de a kotyvadékot sohasem vitte 
odább a szörpnél s a tarthatatlan madárlép alakú czukor 
minden fontja tíz forintba került. 

Selymet is tenyésztett, de egy rőf szalag többe került 
abból, mintha egy röf bársonyt vett volna készpénzen. 

Hallotta valaha a festő csüUeng hírét s nagy mennyi- 
séget vetett belőle, hogy majd ő abból indigót támaszt; de 
rajta savanyodott a kifacsart lé, mert nem találta ki, hogy 
miáltal lesz kristálylyá ? 

Állított üveghutát is, s készpénzen vette hozzá a fát 
és nem birt egyebet előállítani zöld üvegnél, a mit senki 
sem vesz. 

Fenyőerdőt ültetett a futóhomokba, még pedig tavasz- 
kor ; őszre híre hamva sem volt. 

Posztógyárt állított, Szakolczáról hozatott bele egj^ meg- 
bukott takácsot főfelügyelőnek, a ki aztán olyan kék szö- 
veteket álhtott elő, hogy ha három hétig viselte valaki, 
szanaszét mállott rajta, hanem ha megázott egyszer, akkor 
meg úgy összement, hogy a könyökéig ért az embernek a 
ködmen újjá, s megfesté kékre az alatta levő inget úg^', 
hogy nem volt többé szüksége ködmenre. 

Egyszóval sokkal több volt a költség, mint a nyereség 
az egész gazdaságból, ez a resultatum. 

— íme íg3' van az, mikor tudósok kezdenek gazdálkodni, 
monda Jancsi úr, miután jól kikaczagta magát az egyes 
tételeken. 

— Megkövetem alázatossággal, szólt Péter úr, így van 
az, mikor féltudósok gazdálkodnak; a tudomány oly méreg, 
a miből a sok meggyógyít, a kevés megöl. 

— No de lássuk a többieket, mi az a vékony köteg 
ottan ? 

Már ekkor a vékonyát kezdte válogatni. 

— Ez az opálbányák ái*endásának a jelentése. A négy- 
ezer forint haszonbér fejében elküldé a drágaköveket, mi- 

ket ugyan készpénzen ezer forintért meg lehetett volna 
tőle kapni. 

— Hát mit csináljon szegény ember? Csak élni is kell 
neki. Hat gyermeke van, a mint hallom. 

— De Galicziából volt itt egy kereskedő s az meg- 
nézte a bányát és húszezer forintot igért haszonbérbe első 
szóval. 

— Mit? én galicziai embernek, idegennek adjam ahá- 
nyakat? Hát ha csillagokkal fizetúe ! Maradjmik a réginél. 
Mi az a másik csomó ? 

— Ez a talpadi erdősz számadása. 

— Tisztelem azt az erdőt ! Már tizenkét esztendő óta 
látok itt, számadásokat a talpadi erdőről ; a minap agará- 
szaton vagyok többed magammal s utolér az eső. Se baj, 
mondám én ; itt kell lenni közel az én talpadi erdőmnek, 
vágtassunk oda, ott bevárhatjuk, míg a zápor átmegy. Oda 
nyargalunk nagy sietve, hát erdőnek se híre, se hamva. 
Kérdem utoljára egy ázott kukoriczacsősztől, hol itt a tal- 
padi erdő ? Ahol ni ! szól ez, egy helyre mutatva, a hol 
vagy ötven girbe-gurba nyírfa sínylett a homokban, mintha 
seprűket ültettek volna szépen sorba. Hát ez az én nagy 
költséggel ültetett talpadi erdőm! Meg kell mondani annak 
az embernek, hogy ültessen oda még egynehány seprű- 
nyelet, ha azt akarja, hogy erdősznek nevezzem. 

— Emez pedig itt a tárcsái molnár számadása. Ez is 
mindig korpával számol be. 

— Hagyja el kegyelmed, szép felesége van. 

— Szép, de rossz. 

E moráhs észrevételre jónak látta Jancsi úr philosophus 
válaszszal felelni. 

— Barátom, -a rossz asszonyok szükségesek a világon. 
Mert miután vannak kicsapongó férfiak, kell, hogy legye- 
nek kicsapongó asszonyok is, mert ha ezek nem volnának, 
akkor amazok a tisztességes asszonyokra vetnék szemei- 
ket. Csak bízza kegyelmed azt rám. 

17* 

— Csak bízza kegyelmed a tárcsái molnámét a nagy- 
ságos úrra, szólt közbe a hátul álló Palkó. 

— Megint beszól kend ? 

— Én ? egy szót sem szóltam. 

— No. Ez az ember itt mindig a fülembe beszél ; hát 
lehet ilyen lárma mellett számadásokat átvizsgálni ? Men- 
jünk gyorsan a végére Péter. Mi van még hátra? 

— A kegyes hagyományok és alapítványok. 

— Ne is bontsuk fel, elég azt tudni, hogy ki vannak 
fizetve ; van-e valakinek még valami várnivalója tőlünk ? 

— Igenis. A** coUegium nem kapta még meg az évi 
díját. 

— Nem is kapja, mert tavaly névnapomra nem küldték 
el a supplikánst ! 

— De ha az idén elküldik, akkor kiadjuk nekik? 

— A tavalyit is. 

— Azonkívül egy csomó folyamodvány és körív van 
még hátra. 

— Mik azok ? 

— Ez itt felszólítás egy magj^ar tudós társaság alapí- 
tására. 

— De már arra egy batkát sem adok. Addig volt boldog 
az ország, a míg tudósok nem voltak benne. Elég az, a mit 
a coUegiumban tanulnak. 

— Itt egy előfizetési ív egy keletkező újságra. 

— Újság: hazugság. Azzal biz a véremet nem rontom. 

— Ez itt indítvány egy állandó magyar színház építé- 
sére Pesten. 

— A ki játszani akar, jöjjön hozzám, itt színház is van, 
enni is kap, el lehet nálam holtig. 

— Ez felszólítás a nemzeti múzeum gyarapítására. 

— Fogadom, hogy nekem külömb gyűjteményem van, 
mint annak a nemzeti múzeumnak, s ha a kuruczj áraskor 
el nem pusztult volna, kitenne magán a bécsin. — — 

Ilyenforma volt a magyar főúr évi számadása. 

Jövedelmét megrövidíté a czélszerűtlen gazdálkodás, 
hűtlen, kényükre hagyott tisztviselők ; nagy része szétmál- 
lott üres léhaságok, hiú fitogtatás s ízetlen mulatságok- 
ban ; közügyekre csak ott áldozott, hol neve dicsőíttetek, 
hol patronusi szerepet viselhetett, s oly vállalatoknál, hol 
az áldozatot csupán hazafiság, ügyszeretet kérte, zárva 
voltak markai s daczára annyi pazarlás-, oktalanságnak, 
év végével mégis kétszáz és néhány ezer forint készpénze 
volt még a pénztárban, melyet nerii bírt elkölteni. 

A többi számadást át sem tekinté Jancsi úr. Minek? 
Bosszantsa magát azzal, hogy észrevegye, miszerint csal- 
ják? Hát nincs-e annyi pénze, hogy el sem bírja költeni? 
vagy tán épen perlekedjék azok ellen, a kiken követelése 
van? Már akkor csak inkább maradjon annál, a ki eltette. 
Vagy utána járjon, mint a serény gazdasszony a piaczra 
küldött szakácsnénak, hogy nem számol-e be drágábban, 
mint a hogy vesz ? Ez mind nem volna nemes emberhez 
méltó fáradság. 

— Kösse össze Varga Péter uram az actáit ! 

A tiltúl átlapozott számadások azután betétettek a csa- 
ládi archívum rácsai mögé, soha többé napfényt és kala- 
márist nem látandók. 

Mennyi nemzeti intézet, mennyi emberbaráti vállalat, 
mennyi közhasznú indítvány jöhetett volna létre csak 
azon hulladékokból, melyek a Nábob terített asztaláról 
lehullottak és a miket később egy nemzedék hangyaszor- 
galma ismét morzsánkint alig győz össze hordogatni, hogy 
felépítse apródonkint mindazt, a mit az elődök építetlen 
hagytak ! 

— No azután holnap nevem estéjére elvárom kegyelme- 
det Péter, szólt Jancsi úr, mint negyven év óta mindig 
szokta, meghíva a hű tisztviselőt asztalához, hová csak 
előkelő vendég vagy szolgálattevő bohócz képében volt be- 
juthatása akárki fiának. 

A jámbor tisztviselő, mint negyven év óta mindig, most 
is mély főhajtással válaszolt nagy alázatosan : 

— Nem vagyok én méltó ezen úri kegyre, lehetetlenség 
énnekem annyi előkelő vendég társaságában megjelennem, 
majd én csak holnapután reggel fogom tenni tiszteletemet 
a többi szolgálatban levő tisztségekkel egyben. 

Azzal meghajtá magát és lábával hátra seperve elkot- 
ródott, nem tévesztve szem elől, hogy eltávozása közben 
háttal ne találjon fordulni a méltóságos úr felé. 

Jancsi úr nevetett, a mint Varga Péter eltávozott. A hű 
tiszt\íselő becsületessége fölötti elégültségből nevetett tán? 
Nem. Neki ez is csak olyan bolond volt, mint Vidra czi- 
gány, a ki mórióskodik, mint Gyárfás poéta, a ki verseket 
köpköd maga körül, mint Lokodi szmész-direktor, a ki 
Hamletet játsza, vagy mint Matyi agár, ki a levegőbe ha- 
jigálja a nyulat és úgy kapja el; csakhogy neki az a ki- 
váló bolondság jutott, hogy az urát megbecsüli és nem 
lopja meg, holott az ellenkezőre elég- alkalma volna. — 
Ez is bolond, mint a többi, s csak arra van rendeltetve, 
hogy az urát mulattassa. És épen azért őt is oly. kiválólag 
szereti Jancsi úr, mint a többi kedvencz bolondjait-: 
Vidra czigányt. Gyárfás poétát, Lokodi direktort és 
Matyi agarat s ha meghalna, époly keservesen megsiratná 
mint azokat, époly fényes sírkövet álUttatna neki, mint 
azoknak: a czigánynak, a poétának, a szinésznek, az 
agárnak. 

— No mit tátja kend a száját? kiálta Jancsi úr a háta 
mögött álló Palkóra, miért nem megy a fiskálisért, hogy 
ide híja? 

— Jól van na. Azért nem kell olyan nagyon kiabálni, 
felelt vissza a vén hajdú. Csak nem ugorhatok egyszerre, 
mikor még most is tele van a fejem a sok menykőhordta 
számadással. 

— Úgy: jó hogy eszembe juttatod. Hát te mikor adsz 
számot arról a száz forintról, a mit a múltkor kaptál, a 
mikor Debreczenbe küldtelek? No most tessék előállni, 

most tessék hetvenkedni, Pál uram. Lássuk, hogyan tanult 
meg számadást csinálni. 

— Az könnyű, feleié Pál huszáros rövidséggel, s meg- 
felelő actióképen kettőt sodoritott a bajuszán, a mentéjét 
megrántotta elől kétszer, a hajába mélyebben vágta a görbe 
fésűt és állát beleegyengette nyakravalójába, nadrágszíján 
egyet húzott, s csizmáját letörülte a kezével, hármat kö- 
hentett, és mondja: 

— Kaptam a méltóságos úrtól száz forintot bankóczé- 
dulában. Ebből vagyon még a zsebemben egy peták, a 
többi megevődött és megivódott ; summa summarum : itt 
van a száz forint, 

Jancsi úr az oldalait tartotta nevettében. 

— Kend is olyan számadást csinál, mint az egyszeri 
deputatió; « jöttünk, mentünk: száz forint; ettünk, ittunk: 
száz forint; összesen háromszáz forint. » 

— No hát. Volt rá a felelet. 

— Most lóduljon kend a fiskálisért; Mondja meg neki, 
hogy jó tollat is hozzon magával, mert imi fog, s a mi itt 
van, az nem okos embernek való. 

Egy negyed múlva hozta Pál a fiskálist. 

Nem tudatik, hol foga ki a vízből ezt a jeles egyénisé.- 
get Jancsi úr; hanem annyit mondhatni, hogy szörnyen a 
többi közé illett. 

Épen csak akkora képe volt ez emberséges embernek, 
mint egy született mókusnak, s mosdási ellenszenv miatt 
hallatlanul kormos. Ezzel egybehangzó, boglyas, tüskés 
hajától elkezdve, félregázolt csizmasarkáig minden, a mi 
rajta avagy körülötte vagyon; gallérja elhízva sok évi 
piszoktól, a kabát eleje is csillog valamitől, ki tudná, hogy 
mitől? Kétséges színű mellénye egy gomblyukkal feljebb 
gombolva az egyik oldalán mint kellene, minélfogva a 
másik oldalon üresen maradt lyuk igen czélszerűen rá van 
fogantatva a pantalló legfelső gombjára, ilyenformán a 
hevedert is pótolja. Nyakravalója, mely lehetett valaha 
fehér is, hátul van megkötve, a hogy ez egy időben divat 

volt, de nem párisi. Mindkét zsebje tele van dugva egész 
térdig egygyel-mással, zsebkendővel, spárgával és téli kez- 
tyűkkel ; ujjai pediglen oly tentásak, mintha nem is tollal 
szokna imi, hanem csak azokat mártogatná a kalamárisba. 

Ez is Jancsi úr bolondja. Mert neki nem kell másforma 
ember ; ő különös gonddal gyűjti az ilyen embereket, ha- 
nem ez nagyon is sordidus bolond, csak olyankor veszik 
elő mulatság kedvéért, mikor valakivel meg kell itatni az 
olajat szilvóriimi helyett, egyébkor csak prózai dolgokra 
használtatik: leveleket imi, inventariumokat késziteni s 
urbarialis gyűléseken parasztokat megcsapatni. 

Ezt per «haUja az úr!» szokta czímezni a Nábob, a mi 
nála még a kendezésnél is alábbvaló megtiszteltetés. 

— Hallja az úr! No jöjjön ide az úr. Jaj be mennykő 
foghagymaszagú az úr! Tartsa be a száját; nem megmond- 
tam már, hogy ne egyék foghagymát, mert elcsapom. De 
hol juthat hozzá, mikor az egész uradalomban nem szabad 
termeszteni? — Hát: azért hivattam az urat, hogy irjon 
azonnal leveleket, de ide füleljen, mert kétszer nem mon- 
dom el; irjon leveleket mindazoknak az úri barátinanak, 
a kikkel némi-nemű összekoczczanásban voltam az idén, 
tudósítván őket a felől, miszerint adandó születésem nap- 
jának ünnepén óhajtanék velők kibékülni. Névszerint: 
Írja meg Horhi Miskának (intra parenthesim azt mondonoi, 
hogy Mihálynak irja az úr, mert ő nem minden bolond 
embernek Miska), hogy nem bánom: a határvillongási pert 
condescendáltatom s neki engedem a burjányosi halmot. 
Csenkő Laczinak irja meg azt (el ne felejtse, hogy ez per- 
illustris ac generosus titulust kap a levélen, de belül diá- 
kul ne irja neki, mert nem érti meg, csak syntaxist végzett), 
irja meg neki, hogy a mi ménlovat kért tőlem, de akkor 
nem adtam neki, ha eljön érte, elvitetheti. Berki Lőrinczet 
tudósítsa, hogy mindent elhiszek már neki, még ha azt 
megígéri is, hogy soha sem hazudik többet, még azt is el- 
hiszem. Ezt ezen szavakkal írja a levélbe. Kalotai Friczi- 
nek — nem, ennek ne írjon semmit, — mert képes volna 

adóslevelet csinálni a meghívó levelemből, ez úgyis eljön, 
ámbátor ebrudon dobattam ki ezelőtt félesztendővel. Utol- 
jára pedig tudósítsa Kutyfalvy Bandit, hogy felejtse el már 
azt a kis elpáholtatást, a mit Kis Miska öcsém követett 
el rajta mindnyájunk nevében, béküljön ki vele, majd szer- 
zek neki valakit, a kin bosszúját töltse, ha egyebet nem, a 
fiskálisomat. Megértette az úr? 

A fiskális intett a fejével. 

— Az úrral is kezet fognék immár, miután benne vagyok a 
nemszeretem dolgokkal való kibékülésben, ha olyan ménkű 
tintás nem volna az öt ujja. Menjen ki, mosdj ék meg, az- 
után jöjjön be megint. 

A fiskális szót fogadott, kiment, szappant kért s félóráig 
mívelte a kezein elévült mindenféle hagyományos szuty- 
kot; mire visszatért, Jancsi urat az ablakban találta, a 
mint kinézett az udvarra, hátratéve kezeit és meg sem 
mozdult. 

A fiskális megállt és várta, míg meg fog fordulni. Várt 
egy já félórát, akkor visszafordult a Nábob, s mint a ki jól 
tudja, hogy várakozik rá valaki, inte az ügyésznek. 

— Üljön le az úr és írjon. 

A nagy úr hangjában valami szokatlan elfogultság volt 
észevehető, mely a fiskálison kívül bizonyosan más akárkit 
meglepett volna. 

«Edes öcsém uram!» kezde az öreg Kárpáthy dictálni. 

« Miután öcsém uram jelenleg az országban lakik, én 
pedig nem akarom, hogy a Kárpáthy név kisebbítve legyen, 
e mai napon, melyben minden haragosaimmal kibékülék, 
atyafiságosan nyújtom kezemet öcsémuramnak is, s re- 
mélve, hogy nem utasítja azt vissza, ezennel felajánlok 
öcsém uramnak kétszázezer forintot, melyet, a míg én élek, 
évről-évre meg fog tőlem kapni. S reménylem, hogy ezen- 
túl jó atyafiak maradunk. 

Az öreg szemei megnedvesedtek e sorok mondolása 
alatt, s ha egy komolyabb ember lett volna közelében, igen 
érzékeny jelenetet idézhetett volna elő. 



Digitized by 



Google 



266 

— Csináljon neki borítékot, és irja rá: Nagj'^ságos Kár- 
páti Kárpáthy Béla úrnak, ő méltóságának Pozsonyban. 
Egy lovas-legény vigye el neki személyesen e levelet. 

Azzal, mintha kétszáz ezer követ vetett volna le szivéről, 
abban a kétszáz ezer forintban, oly könnyülten sóhaj ta 
fel. Soha sem érzé magát boldogabb embernek, mint e 
pillanatban. 

Mivel fogja e nemes, bocsánatkész indulatot viszonzani 
Abellinó, azt majd meglátjuk azonnal. 



Jancsi úr alig birta bevárni a János fövétele reggelét, 
úgy örült előre, mint egy gyermek, kit valami régóhajtott 
mulatságba visznek ; korán reggel még virradat előtt feléb- 
resztek a kopók vihogási s az udvarra bedöczögő társzeke- 
rek zaja. A vadászok érkeztek meg az erdőről, frissen lőtt 
vadakkal, a hosszú szekerek oldalán kilógott a szai*vas 
feje czimeres agabogával, ketten póznára vetett fáczánokat 
hoztak, s hízott császármadarakat vállaikon emelve, a 
szakács kijött eléjök fehér kantusában, s elégült orczával 
tapogatta sorra a kövér vadakat. Jancsi úr az ablakredő- 
nyök közöl nézett ki az udvarra; még csak akkor hajnalo- 
dott, az ég keleti kárpitja bíbor és rózsa, karmazsin és sáf- 
rán színeiben égett, körül még csendes volt a vidék, a me- 
zőkön ezüst köd lapult meg, mintha tündér tenger támadt 
volna itt-ott. 

Jól hallá az udvaron, mint jönnek-mennek az emberek, 
kiki készületeket tesz, a minők csak esztendőben egyszer 
szoktak előfordulni ; a kertben, a parkban erősen kopá- 
csolnak, mind ünnepélyes előkészület az. Nem sokára jönni 
fognak az üdvözlő jobbágyok, tisztviselők, azután a várva 
várt ismerősök, távol és közel rokonok, talán maga Béla 
is. — Ez volt legutolsó gondolata mindig. Egy szerelmes 
ifjú nem várja oly vak hittel kedvesét, mint ő unokaöcs- 
csét. Úgy örült, hogy békülő kezet n^iíjta neki, s bár alig 
volt hihető, hogy ö a hozzá küldött levelet ez ideig kap- 

hattá volna, de mintha valami mégis azt mondaná belül, 
hogy öcscse, egyetlen vérrokona, vagyonainak leendő örö- 
köse, ide s tova a Kárpáthi név egyedüli fen tartója, még 
ma este ő nála fog lenni. Hogy találkoznak? hogy békül- 
nek ki ? mit fognak egymásnak mondani ? 

Még egy kicsinyt lefeküdt aludni, a hajnah álom a leg- 
édesebb; akkor is azzal álmodott, hogy Bélával beszélt, 
mellette ült, vele barátságos poharat ivott, s már jól fenn 
volt a nap az égen, midőn Pál felrángatá álmából, fülébe 
kiabálva : 

— No keljen fel, itt a csizma! 

Jancsi úr virgoncz erővel ugrott ki ágyából, mint á ki- 
nek rögtön eszébe jut a jövő nap öröme vagy terhe. Ilyen- 
kor, midőn úgy vár az ember valamire, a kitűzött óra üté- 
sére is felébred. 

— Van itt már valaki ? Ez volt első kérdése a szolgához. 

— Annyi, mint a szemét ; szólt ez, ugyancsak megbe- 
csülve az illetőket. 

Itt van-e Kis Miska? tudakozódék csizmáit felhúzva 
Jancsi úr. 

— volt a legelső. Az apja sem volt annak nemes em- 
ber, mert már két órakor talpon van. 

— Hát még ki van itt? 

— Itt van a Horhi Miska. A kapuban jutott eszébe, 
hogy a dohányzacskóját Szabadkán felejtette a vendéglő- 
ben, ha a kocsiról erővel le nem húzom, visszamegy. 

A bolondos ! Hát még kik érkeztek ? 

— Az úri renden lévő jó madarak mind compareáltak. 
Kalotai Friczi is itt van, tulajdon szekerén jött. — Vájjon 
hol lophatta? 

— De nagy bolond vagy te, Palkó. Hát más senki 
sincs itt? 

— Más ? Más ? Hogy ne volna más ? De nem káptalan 
a fejem, hogy valamennyinek a nevét a fejemben tartsam ; 
majd meglátja őket, még meg is unhatja. 

E közben fölöltözteté urát a bizalmas hajdú, szépen 

lesimogatva, körültörülgetve, ha mi ránczot talált öltö- 
zetén. 

— Hát valaki, valami különös, nem igen szokott vendég 
nincs jelen, valami olyan ember, a ki nem igen szokott 
engem látogatni. Mi ? 

Palkó egy ideig eltátotta a szemét-száját, nem tudva, 
mit feleljen? 

— De bizony itt van a pataki supplikáns ; az még soha 
sem volt itt. 

— Ejnye Pál, be simplex ember kend ! 

— Hát mit tudom én, kit vár a nagyságos úr ! felelt 
Pál durczásan, s úgy feladta urára a dolmányt, hogy majd 
kitörte vele a kezét. 

— Azt akarom megtudni, monda Kárpáthy komoly han- 
gon, ha nincs-e még itt Béla öcsém ? 

Pál csúnya képet meresztett erre a szóra, s letette kezé- 
ből a bársony kefét, melylyel épen a mentegallért készült 
végig simítani. 

— Kicsoda? Az a szélkergető .... 

— Nos ! Mi az? Tanulja meg kend, hogy egy Kárpáthy- 
ról mindig tisztelettel kell beszélni. 

— Mit? szólt Pál, hátratéve kezeit, tán épen ki akar 
vele békülni a nagyságos úr ? A ki a nagyságos urat úgy 
megbántotta. 

— S mi gondja arra kendnek? 

— Oh nekem egy csepp gondom sincs rá ; dehogy van 
egy szikra is, hisz én csak egy kótyomfitty hajdú vagyok, 
mi dolgom nekem a nagy urak ügyeibe beleavatkozni. 
Csak tessék kibékülni vele! Mit bánom én. Ölelgessék 
egymást! ha egymásnak móringolnak, sem bánom én. 
Engemet nem bántott a jámbor, a nagyságos urat bán- 
totta, s ha a nagyságos úrnak az kedvére van, hát csak 
tessék. 

— No, ne bolondulj te Palkó, szólt tréfásabb accord- 
ból Jancsi úr. Mondd csak, ki van még itt? 

— A csőcselékből itt van a pukkancsi tiszttartó, hozott 

^gy iiagy ménkű sajtot, aztán a dudái esperes, az, a kit én 
ki nem állhatok. 

— No ugyan sokat is törődik az vele. 

— Hát iszen ne is törődjék vele ; elég az hozzá, hogy 
én ki nem állhatom. 

— Hát miért nem állhatod ki, te vén golyhó ? 

— Mert valahányszor találkozom vele, mindig a nagy- 
ságos úr egészsége felől tudakozódik. Hát mi gondja neki 
a nagyságos úr egészségére ? hisz nem doktor ő. 

— De rossz kedvedben vagy ma te Palkó, hát az apró- 
szentek itt vannak-e ? 

— Ohohohühühü ? mosolyga Pál, itt ám ; az egész deb- 
reczeni kán tus a kontrával együtt, négy banda czigányjött. 
Bihari is itt van, a rektor is felállította a paraszt fattyúkat 
az udvaron, meg ne ijedjen a nagyságos úr, m^rt nagyot 
fognak kiáltani, a mikor meglátják ; itt van a tűzi mester 
is. Ott fúr, farag a fák között, azt mondja, hogy valami 
meglepetést készít este felé, csak aztán megint fel ne 
gyújtsa az asztagot, mint tavaly. 

— Hát komédiások nem jöttek? 

— Dehogy nem jöttek, hiszen épen azon nevettem. 
Megint itt van az a Lokodi ötöd magával : ő maga, a ki 
vitézeket játszik, egy vékony borbélylegény, a ki játszik 
öreg apákat, és egy éltes asszonyság, a ki a fiatal kisasszo- 
nyokat játsza. Már ki is csinálták, hogy estére mit fognak 
előadni ? mikor a nagyságos urak a nagy teremben ebédel- 
nek, ők az alatt az előszobában Dobozyt játszák el felesé- 
gestül, tizenkét képes ábrázolatban, — görög-tűz mellett. 

— Hát miért az előszobámban és nem a színhá- 
zamban ? 

— Kicsiny az nekik. ^ 

— Hiszen csak öten vannak. 

— Igen, de valamennyi hajdú mind ott lesz ám, ki 
töröknek, ki magyarnak ; a régiségtárból elő is hordtunk 
már minden hozzá való fegyvert és öltözetet, a diákok 
meg az alatt énekelni fogják Dobozy történetet. Gyárfás 

most készíti hozzá a verset, a kántus prézes meg a nótát. 
Be derék lesz. 

A vén golyhó úgy örült a komédiának, mint egy gyerek. 

Ez alatt felöltözteté Jancsi urat, megfésülé, megmos- 
datta, levagdalta a körmeit, megborotválá, felköté nyakra- 
valóját és begombolá, a mint illett. 

— No már most kimehet emberek elejbe. 

— Merre a pipám ? 

— Csitt! Micsoda pipa? Nem tudja, hogy elébb tem- 
plomba kell menni, imádkozni, addig nem pipázik senki. 

— Úgy ! Biz igazad van. Hát miért nem harangoznak 
még? 

— Várjon ! Elébb meg kell izenni a papnak, hogy fel- 
kelt a nagyságos úr. 

— Még egyet kell neki megizenni, hogy: « hosszú kol- 
bász, rövid prédikáczió l» 

— Tudom. Monda Pál és lódult a paphoz, kinél tulaj - 
donképen nem az volt a fő baj, hogy hosszú prédikácziókat 
tartott, mint inkább az, hogy esztendőben egyszer színe 
elé kaphatván Jancsi urat, az Isten nevében úgy meg- 
dorgálá mindannyiszor, hogy az összegyűlt vendégeknek 
volt miről tréfálni egész ebéd idejéig. Ez alkalommal azon- 
ban a különös véletlen felmenté Jancsi urat e keserves 
mulatság alól, mert a tisztelendő úr hirtelen megbete- 
gedett, nem végezhette kötelességét. 

— Hisz itt van az esperes, monda a gyászhirrel érkező 
Palkó. 

— Ki ne ereszd a szádon többet! kiálta rá Jancsi úr; 
ha az befog bennünket, vacsora lesz az ebédből, s úgy 
össze-vissza talál dicsérni Isten fülei hallatára, hogy ma- 
gam is elszégyenlem magamat. Végezze az istentiszteletet 
a supplikáns. 

A supplikáns öt esztendős (nem születését, hanem a 
tanfolyamot számítva) tógátus diák volt, ki a mióta a 
kollégiumba zárták, soha sem látott ennyi urat egy raká- 
son; képzelhetni a jámbor ijedelmét, midőn tudtára adták, 

hogy egy Hegyed óra múlva ő fog prédikálni ennyi Istentől 
elvetemült ember lelki épületére. 

Jó lett volna elszökni valamerre, de szemmel tartották, 
s látva félelmeit és szorongattatásait, mindenféle dévaj - 
ságot elkövetett vele a csintalan sereg: a zsebkendőjét 
hozzá varrták a tógája zsebéhez, hogy ki ne húzhassa, 
mikor az orrával lesz baja; elhitették vele, hogy Vidra 
ezigány a kántor, ezt azután körülfogta, hogy ha bele talál 
maradni valami mondásba, kezdje rá az orgonát; utoljára 
pedig kicserélték az imádságos könyvét egy nagy barom- 
orvoslási könyvvel. 

A jámbor diák nem birt azzal a lélekjelenléttel, mivel 
Csokonai Vitéz Mihály, kinek hasonló esetben dévaj úrfiak 
szakácskönyvvel helyettesítvén az imakönyvét, a mint azt 
a jegyzéken kinyitá, elkezdé olvasni: «az eczetes ...» itt 
vévé észre, hogy eczetes ugorkáról van szó és rögtön 
f oly tata: .... vízzel megitatott Jézus monda, fejét lehajt- 
ván: elvégeztetett.)) S olyan szónoklatot hevenyészett ez 
alapigékről, hogy mindenki elbámult bele. 

A szegény supplikáns e helyett, a mint észrevette, hogy 
barmoknak való könyyet vitt fel a katedrába, úgy belesült 
mindenbe, hogy azt sem tudta, micsoda szavakon kezdő- 
dik a ((Miatyánk)). Azon módon visszament a szószékből 
és egy szót sem szólt. Csakugyan az esperes urat kellett 
felkérni, megigéi-tetvén elébb vele, hogy prédikálni nem 
fog, csupán imádkozik. Az is eltartott másfél óra hosszat. 
Az érdemes úr úgy ellátá jó kívánságokkal a Kárpáthy- 
családot, annak minden fi- és leányágon lévő ivadékit ín 
ascendenti et descendenti, mind ezen, mind pedig a másik 
világon, hogy azokat, akár élnek, akár meghalnak, semmi 
nemű malheur nem érheti. 

E kegyes szertartáson mind jelen valának az érkezeti 
vendégek, Jancsi úr addig senkivel sem szólott, a míg 
Istenhez nem emelé lelkét, s arczán ez alkalommal nem 
mindennapi érzelmek kifejezéseit lehete látni. Midőn le- 
borult imádkozni, valódi mély áhítat ült minden vonásán 

8 lesüté szemeit, midőn érdemeit hallá emlegetni, mintha 
mindazt, a mit életében jót tett, ahoz képest, a mit tennie 
lehetett, a mit tennie kellett volna, oly csekélynek látná ! . . 
Csak még egy esztendőt adjon a többiekhez Isten, sóhaj ta 
fel magában, és ki lesz pótolva, a mit a többi elmulasz- 
tott. De van-e Ígérve onnan felülről ilyen év? Jön-e csak 
egy új hold, csak egy új nap is még a mai után? 

Egészen elérzékenyülve hagyá el a templomot s csak 
vendégei gratulatióira kezde ismét szokott eszmekörébe 
térni. 

Jancsi úr szokatlan megilletődése egy cseppet sem aka- 
dályozta a dévaj társaságot megkezdettje kedvében: tréfál- 
tak, nevetgéltek, míg a templomtól a kastélyig hajtattak, 
ki kocsin, ki lovon ; Kalotai Friczi nyolcz fiút felszedett a 
szekerére, s midőn legjavában hajtatott, kiesett mind a 
négy kereke, feldűlt a szekér, kinek keze, kinek lába mar- 
jult ; mert ama furfangos Horhi Miska, a míg a templom- 
ban ültek mások, azalatt kiszedte a szekerekből a kerék- 
szegeket, s Kalotai Friczin kellett a szomorú példának 
megesni. Kassay Lőrincz most az egyszer jött a maga 
lován, annak meg égő taplót dugott a fülébe a tréfás ifjú, 
mely elmésség következtében a dühödt paripa úgy vágta 
a földhöz ráülő gazdáját, hogy menten elájult. 

Jancsi urat máskor az ilyen dolgok nagyon mulattaták, 
most azonban fejet csóvált rajok. Horhi Miska mindenféle 
tréfát kigondolt, a min majd nevetni lehet nagyokat ; ő 
cserélte el a legátus könyvét, ö tett szurkot a kántor ülé- 
sébe, hogy majd ott fenekeljen meg; kiment a konyhába, 
a mákot kicserélte puskaporral, a hajdúk puskaportartóit 
pedig teletölté mákkal, hogy mikor salvékat kellett volna 
adni az érkező uraság elé, egy puska sem sült el, a mákos- 
kalácsok pedig szétvetették a sütőkemenczét. A harasztosi 
birkás, ki egy pusztát bírt olcsó haszonbérben Jancsi úr- 
tól, óriási sajtot hozott magával tisztelet jeléül s annak 
belsejébe egy pár galamb volt rejtve. Horhi Miska kilopta 
belőle a galambokat, s két szép darab patkányt alkalma- 

zott helyökbe, mikor aztán a birkás átnyújtá a sajtot s 
levette a tetejét, galamb helyett ime körmös állatok ugrot- 
tak a vendégsereg közé. 

Jancsi úr most mindezen dolgokon nem tudott kaczagni, 
sőt még figyelmezteté Horhi Miskát, hogy ezúttal ne kö- 
vessen el annyi ostobaságot, mint máskor szokott, hanem 
mulassunk szépen. A poétának meg kellett elébb mutatni 
a verset, a mit el akar mondani asztal felett, ha nincs-e 
benne valami triviális, útféli kifejezés; a c^igányra rá- 
parancsoltatott, hogy ha leiszsza magát, a vendégeket 
sorba ne csókolja, az agarakat kikergették a tomáczba, s 
nem volt nekik szabad az étterembe menni s a vendégek 
tányérjáról elszedni a konczot, mint máskor; czigányok, 
színészek és diákok utasitva voltak, hogy a legillendőbben 
viseljék magukat, s a pőre népnek tudtára adatott, mi- 
szerint ökör fog sülni és bor fog csurogni az ereszről, de 
verekedni ne próbáljanak, mert az most az egyszer nem 
szabad. 

Mindenki csodálkozva kérdezé egymástól a tünemény 
okát. 

— Tán vesztit érzi az öreg, hogy oly kegyes indula- 
tokra tért egyszerre ? monda Horhi Miska. 

— Vagy tán most tisztul az esze. A svábnak azt mond- 
ják, hogy negyven esztendős korára jön meg a sütni- 
valója; az övé hetvenre érett meg. 

— Ne bántsátok, szólt egy harmadik, az emberi termé- 
szet minden hét esztendőben egyszer megváltozik ; ő már 
Isten kegyelméből a tizedik hetest tölti : ideje, hogy rá- 
kerüljön a sor. 

— De biz azt hiszem, hogy a mióta az országgyűlésen 
van, kezdi átlátni, hogy fontos ember, tán aranykulcsot is 
kapott s most azért nem hagy magával komázni. 

Az igaz, hogy minden öröm mellett, a mivel Jancsi úr 
megtisztelőit fogadta, nem lehete észre nem venni bizo- 
nyos visszatartózkodást, a mi neki azelőtt legkevésbbé 
volt sajátja. 

Jókai : Egy magyar n4bob. I. ^^ 

Pedig mind e változást egyetlen gondolat okozta : azt 
hivé, hogy öcscse Béla okvetlenül el fog jönni az ő név- 
napjára, lehet, hogy késni fog, de jelen fog lenni. Maga 
sém tudta volna okát adni e hitnek, de mégifl várt, számí- 
tott reá, s ha czimborái valami felötlő ostobasághoz kezd- 
tek, rögtön az jutott eszébe : ha most ezt a Kárpáthy-család 
legifjabb ivadéka látná, mit mondana hozzá? Nem ! Egy- 
szer látta már nagybátyját hozzá illetlen mulatság köze- 
pett, most lássa tisztesebb vigalomban. 

Az ünnepélyes hálálkodások után leszálltak az úri ven- 
dégek a kertbe, hol az egybegyűlt parasztság vár földes- 
urára. 

Máskor Jancsi urát, mikor a lépcsőn ment le vagy fel, 
kétfelől tartani kellett, mert ő is, mint a locomotiv, csak a 
síkon tudott haladni ; most félretolta Palkó kezét, könnye- 
dén lépdelt le a harminczkét márványkő-fokon, mely a 
kertbe yezetett. 

Bizonyosan az országgyűlésen töltött félévi józan élet- 
mód szerzé vissza idegei rugókonyságát. 

Odalenn a sorba állított iskolásgyermekek éljen-rikoltása 
fogadá. — Az iskolamester már akkor magyarán mondva 
nyakban volt, szegénynek nem kellett több egy pohár bor- 
nál, hogy tökéletesen leigya magát, s ezt a pohár bort már 
anticipálta valahol, minek is következtében az az ötlete 
jött, hogy neki kell legelőször felköszön teni a nagyságos 
urat s ezt meg is cselekedte volna, ha Horhi Miska hóna 
alatt nem kapja s el nem hiteti vele, hogy nem János úr, 
hanem Kalotai Friczi nevenapja van most. 

Az érdemes népegyengető azután annak esett neki; 
Friczi futott volna, ha lehete hová, de a háromszáz paraszt- 
kölyök is mind neki uszult s akármerre fordult, mindenütt 
őt vivátozták, pofozni sem igen merte őket, mert voltak 
köztük nagy gyerekek, félt, hogy megverik, hanem segít- 
ségért kiabált. 

Ez alatt Jancsi úr leszállt a csomóba gyűlt nép közé; 
nagy trombitaszóval háromszor tust fúttak megjelenésére 

minden jelenlevő bzigányok, s két őszhajú jobbágy járula 
eléje, egy nagy kövér tulkot vezetve szarvánál, melyet csak 
épen e napra hizlaltak s a bátrabb közülök előállt, levette 
kalapját, egyet köhentett s lenézett a csizmája orráras 
elmondá nagy bizton a köszöntő versét, melyet kilencz 
évfordulóban ugyanő szokott elmondani. De tudta is könyv 
nélkül, sehol sem akadt meg. 

•Az Isten éltesse nagyságod sokáig, 
A mihez hozzá nyúl, mind aranynyá váljík, 
Csústűl"^ szálljon reá az Isten áldása 
Einek nincsen mása. 

A hány harapást tett e tulok a Mben, 
Járván ez ideig épen ötödfűben, 
Annyi esztendeig terjedjen élete; 
Ne legyen fekete. 

Bor, búza, pecsenye mindig elég legyen, 
Apetitusa is hozzá elég legyen, 
Soh'se költsön annyi pénzt a patikára, 
Mint a Eatikára. 

Ö dicső hirének ne legyen csorbája, 
Mindennap új meg új örömét találja, 
Nemzetségének nagy legyen dicsősége, 
Soh'se legyen vége. 

Ha pediglen meghal, angyali karokban 
Üljön fel az égbe, ott sem a sarokban, 
S ha mi is itt hagyjuk e földön fogunkat, 
Fogja ott pártunkat. » 

•Az Isten éltesse a nagyságos urat, kivánom tiszta szív- 
ből*, monda utána a jámbor ember, mintha maga sem 
hinné, hogy a fentebbi verseknek valami foganatja lehes- 
sen az égben. 

Jancsi úr, mint rendesen szoká, készen tartva ötven 

* Ellentéte a • szemenkinti kifejezésnek. 

18* 

aranyat, azt a tulkot átadó öregeknek nyujtá, magát a 
kövér bamiot pedig parancsolá az egybegyűlt parasztság 
számára megsüttetni. 

Ezekután jött a városbeli fiatalság, egy tízakós hordót 
hengerítve elő, tele hegyaljai borral; ott a Nábob előtt 
talpra állíták a hordót s felállíták reá Marczit, a hajdani 
levetett pünkösdi királyt, mint a kinek legiobban fel volt 
vágva a nyelve. Ez aztán foga a poharat s megtöltvén, 
elköszönté a nagyságos úrra, elmondván a körmönfont 
ezifra mondókát, a mit szerteszét hallani az országban, a 
hol akad valaki, a ki könyv nélkül be tudja tanulni, s kiki 
told, fold hozzá, a mit illendőnek talál. 

— «Isten jóvoltából kívánom én kegyelmednek, a nagy- 
ságos úrnak, hogy minekutána e mai aranynyal foldozott, 
bársonynyal behúzott, ezüst patkószegekkel kivert napra 
épkézláb fel hagyta kegyelmedet virradni a menyei fel- 
ség, tegye azt, hogy ne számlálgassa a kegj^elmed haj- 
szálait, hanem annyi áldással öntse kegyelmedet nyakon, 
a mennyi szál már lehullott fejéről; a hányan csak van- 
nak a menyei. cselédségből, egyéb dolguk ne legyen, mint 
hogy a kegyelmed útjából sepergessék a földi gondokat, 
hogy boldogságának aranysarkantyús csizmái a bajok po- 
csétájában be nem sározódván, jókedvének kulacsa mindig 
tele legyen piros egri borral, s valahányszor egyet iszik 
belőle, mindannyiszor prószitot kiáltson valamennyi se- 
lyem bocskorban járó angyali nemzetség, s ha netalán tán 
csúz vagy hideglelés, köszvény, guta és más nemszeretem 
vendég kerülgetné úri személye táját, két-két paradicsom- 
beli hajdú álljon ott kétfelül mogyorófa-pálczával s ker- 
gesse azokat, a honnan eljöttek, magát pedig úgy márto- 
gassa minden boldogságban, mint Fáraó népét a Veres- 
tengerben, s ha pedig végtére eljön az a kegyetlen kaszás, 
a ki minden embert szénának néz, s lekaszálja a nagy- 
ságos urat, ne hagyják ama menyei szekeresek sokáig 
forspont után járni a nagyságos úr lelkét, hanem jöjjenek 
hamar érte hat másvilági lóval, s úgy vigyék be nagy 

trombitaszóval ama menyei pitvarba, a hol Ábrahám, 
Izsák és a többi zsidó pátriarchák, harminczháromezer 
vörös nadrágos czigány égberepült hegedűszója mellett 
járják bársony bugyogóban a kállai kettőst. — Az Isten 
éltesse! Kivánom tiszta szívből. » 

Jancsi úr megajándékozta a legényt, ki egy szó vétség 
nélkül elmondá a furcsa megköszöntést. Ezúttal mindazt 
nem találta ő olyan mulatságosnak, mint egyébkor. 

Most szép fiatal leányka közeiedék, a legszebb hajadon, 
a kit hét falu határában találni lehetett. Ez fehér bárány- 
kát hozott névnapi ajándékba, mondott is hozzá valami 
beszédet, de abból egy szót sem hallott senki, olyan hal- 
kan mondta. Hiában mondták neki, hogy ne tartsa a kö- 
tényét a szája elé, mert nem értik a szót. 

Az a jó szokás volt Jancsi úr névnapján, hogy a kö- 
szöntő leánykát fel szokták vinni a vendégségbe, ott ült 
Jancsi úr mellett az asztalnál, s más nő nem volt jelen a 
lakomán. Még gonoszabbakat is beszélnek, midőn a ven- 
dégség vége felé a bor a fejekbe szállt, s az ismeretlen 
mámor megzavará a leányka agyát ; hanem azért mindig 
férjhez ment az, mert Jancsi úr gazdagon kiházasitá, s az 
apjából hatökrös gazda lett; a miért is a jámbor parasz- 
tok nem igen ijedtek vissza azon gondolattól, hogy leá- 
nyaikat ide hozzák. 

A leány elvégezte beszédét, a mit abból lehete meg- 
tudni, hogy hirtelen lekuporodott a báránykához s annak 
nyakát átölelte. 

— íii, hogy bújik egymáshoz ; monda egyik eredeti fiu. 

— Fél a vágóhídtól, felelt rá kétértelműén Horhi Miska. 
Jancsi úr atyai leereszkedéssel lépett a leánykához, meg- 

veregeté pofácskáját, megsimogatá fejét, s nyájasan kér- 
dezé: 

— Mi a neved leánykám ? 

— Zsuzsi, monda alig hallhatólag. 

— Van-e már szeretőd ? 

— Nincs nekem, monda a leány, lesütve szemeit. 

— No hát Yálaszsz magadnak ezek közül a hozzádvaló 
legények közül, mert ebben az órában férjhez adlak. 

(Jancsi úrnak az esze tisztul ; mondának itt-amott, más- 
kor el szokta ezt halasztani másnap délutánig.) 

— No legények, kinek van kedve mindjárt hazavinni 
feleségül ezt a hajadon leányzót? 

Tizen is ugrottak, Marczi is köztük volt, tréfából Horhi 
Miska is oda vegyité magát, de Jancsi úr félrehajtá őt 
botjával. 

— Ki innen kecske a bárányok közül. Nem a te fogadra 
szántam. No leányom, válaszsz izibe ennyi derék legény 
közül. 

— Az édes apám .... rebegé a lyányka, fel sem pis- 
lantva. 

— Hogy az édes apád válaszszon közülök számodra? 
kérdé magyarázó hangon Jancsi úr. Hol van ennek a 
leánynak az apja? 

Egy félig őszült ember kullogott elé, levett kalappal. 

— No válaszszon kend a leányának férjet, szaporán. 
A paraszt gondolkozni akart. 

— Egy, kettő, három ! Ne sokat hányj avesse kend. 
Végre talált a paraszt kedvére való vőt,. egy kurta suhan- 

czot, de kinek jómódú gazda volt az apja. 

— No hát megelégszel vele ? kérdé Jancsi úr a leánykától. 
Zsuzsi fülig pirult, s eléggé érthető hangon válaszolá : 

— Már akkor csak mégis inkább a Marczihoz állok. 
Az egész társaság hangosan felkaczagott rá. 

— Minek hívtad hát ide az apádat ? 

Marczinak sem kellett gondolkodási határidő, menten 
odaszökött, kezén foga a leányt ; Jancsi úr adott nekik 
áldást és ötven aranyat,. s rábízta Marczira, hogy jó gond- 
ját viselje a feleségének. 

— De már én megőrzöm ! monda Marczi hetykén s sze- 
meivel az úrfiak felé vágott. 

( — Mi lelhette az öreg urat? dörmögé a jó társaság, 
hogy olyan erkölcsös kezd lenni egyszerre ?) 

Erre ismét megharsantak a trombiták, az úri vendégek 
fölmentek a palotába, a párasztok láttak a maguk vigalmai 
után, ifjak, leányok játszották a Lengyel László révészeit, 
a gyűrűhajtást s más ártatlan mulatságot, az öregek szá- 
mára volt bor és égett szesz : s az aszonyoknak volt mit 
megszólani ifjakon és öregeken. 

Feljutva a palotába, újabb öröm várt Jancsi úrra. Kuty- 
falvi Bandi, kiről azt hivé, hogy már el sem fog jönni, 
épen akkor ugrott le a lováról. Nemsokára agybafőbe ölel- 
getek egymást. 

— No, csak hogy te is itt vagy ! monda a jámbor öreg, 
önkénytelen könyet törölve szét szemében. 

— Pedig ugyan kicsinyben múlt, hogy még más valaki 
is el nem jött, a kit legkevésbbé vártál. 

— Ki az ? kérdé Jancsi úr örömtől ragyogó arczczal. 

— Nos? találd ki. 

^- Béla öcsém ! szólt egyszerre az öreg. 

— Ördögöd van, monda Kütyfalvi Bandi, egészen meg- 
lepetve a Nábob örömétől. Boszantani vélte őt e hírrel. 

— Hol van ő? Hol maradt? Miért hagytad el? kérdé 
Jancsi úr sürgető örömmel a mindinkább elbámuló Bandit. 

— Itt van nálam a szomszéd faluban, hozzád indult 
névnapot köszönteni, csak azért jött le Pozsonyból, de az 
útban megbetegedett s kénytelen volt nálam megállapodni ; 
azonban hozott magával születésnapodra ajándékot, a mit 
még ma este el fog küldeni ; én is elhoztam volna, de lovon 
jöttem, s az egész szekérrel van. 

Jancsi úr reszketett az örömtől. Annyira magába dis- 
putálta már unokaöcscse megérkezését, miszerint azt mint 
valami elmulhatlan örvendetes eseményt tekinté. 

— Gyorsan, Palkó, gyorsan ! hintót kell küldeni érte, 
négy ló menjen előre, hogy a rukadi csárdánál felválthas- 
sák; menjen kend! azaz hogyne kend menjen, küldjön 
magánál alázatosabb embert, küldje a fiskálist, mondja 
Béla úrnak, hogy tisztelem, csókolom, hozza el őt minden 
erővel, menjen, szaladjon kend ! 

— Űm. Sz^dadjak? dünnyögé magában Palkó, szép ké- 
nyelmesen elballagva ; nem szaladtam én az insuirectió 
óta; még jó, hogy azt nem mondta, hogy repüljek. 

Jancsi úr addig senkihez sem szólt, míg nem látta, 
hogy a fiskális elindult a legdíszesebb hintóban unoka- 
öcscse elé. 

Számítgatni kezdé magában : odáig négy óra, vissza 
négy, az nyolcz, most két óra van délután, tízre itt lesz. 
Bizonyosan nincs semmi baja, csakhogy nem mert egy- 
szerre idejönni, azt hitte, hogy haragszom rá s Kutyfalvit 
küldte előre ; mégis szép tőle, hogy úgy tisztel. Most már 
sietni fog, megbánja heveskedését, bocsánatot fog kérni, 
8 azután jó rokonok leszünk s én nyugalommal térhetek 
Istenhez. 

— Látjátok barátim, szólt végre kitörő nyíltsággal a 
körülállókhoz, ez ünnepély kettős ünneppé fog az által 
válni, hogy a Kárpáthy-család két utolsó férfi-tagja oly 
hosszas elszakadás után e napon fog barátságos kézszorí- 
tással egymással egyesülni. 

— Ez valóban Istennek tetsző vigasság lészen, erősíté 
az esperes úr és a jelenlevők mind egyhangú helyben- 
hagyással zúgtak reá, csupán Kuiyfalvi árult el valami 
kényelmetlen feszengést e szavak hallatára, mintha nem 
tetszenék neki e nagyon kegyes szándék. 

E közben a hajdúk szilvóriumot s tízesztendős őszi- 
baraczk-szeszt hurczoltak körül czipószeletekkel a ven- 
dégek között, a mi azt jelenté, hogy közel az ebéd s szél- 
iére kelt az appetitórium, egy sem volt eretnek, egy sem 
volt vízissza. Félóra múlva hangzott a csengetyű, mely 
az ebédet jelenté, háromszor újra kezdve, ha netán valaki 
a vendégek közül szerte ácsorogna, s azzal a hajdúk szét- 
tárták a nagy szárnyajtókat, mik az ebédlőbe vezettek. 

A pompás nagy terem végig volt terítve hosszú aszta- 
lokkal, miken rendesen kétannyi teríték szokott lenni, 
mint a hány vendég volt, hogy necsak elférjenek a tisz- 
telgők, hanem ha később jön valaki, az is helyet találjon. 

Tortától, süteménytől görnyedt minden asztal, a leg- 
pompásabb gyümölcs, aranybélü dinnye, pikkelyes ana- 
nász egész kazalokban illatozott rajta, pástétomok ijesztő 
alakú nagyságban emelkedtek az átellenben ülők között, 
s czetnagyságú halak rengő kocsonya közepett ejtek két- 
ségbe a belőlük enni kívánókat. Minden étel között koszo- 
rúk, virágbokréták porczellán-vedrekben. 

Arany és ezüst edényekben egy egész múzeum kincse 
volt felrakva az asztalokra. Még az éneklő diákoknak is 
ezüst poharak jutottak. A terem közepén ezüst medenoze 
állt, melyből furfangos szökőkút lövelte magasra a tiszta 
tokaji bort, topáz-sárga nedvsugárban. 
. Kiki helyéhez sietett ; Jancsi úr az asztalfőhöz indult. 
Midőn odaért, megpillantá, hogy mellette egy másik terí- 
ték is áll. Az más névnapokon is ott szokott lenni ; ott 
ültek a bárányt hozó parasztleányok évről évre. Most 
megbotránkozva kiáltá Jancsi úr a széke mögött álló Pal- 
kóra: 

— Mi ez ? Minek itt a teríték ? 

— Ugyan ne kiabáljon olyan nagyon már no ! Hát nem 
látja, hogy a családi billikom van oda téve? Hát gondol- 
tam, hogy ha az a másik eljön, legyen neki hova ülni 

Jancsi úr ábrázatja szépen kigömbölyödött e szóra, tet- 
szett neki ez a figyelem, megveregeté Palkó vállát, s az- 
után minden vendégnek elmondá, hogy az az üres hely 
ott Béla öcscse számára van fenhagyva, Palkót pedig újra 
megdicséré : 

— Látja kend, hogy mégis jó szíve van kendnek. 

— Biz én nekem nincs, mormogá ez durczásan. 

A leves elhallgattatá egy perezre a vendégsereget, kiki 
jó appetitust kívánt a szomszédjának s azután hozzálátott, 
hogy a magáétól meneküljön. Jobb felől ült Jancsi úr 
mellett az esperes, az asztal túlsó végén Kutyfalvi Bandi, 
mellette Kis Miska. Horhi Miska mellé senki sem mert 
ülni, mert isten telenségeket szokott mívelni, tüzes békákat 
ereget el az asztal alatt s eczetet önt a szomszédja poha- 

rába, ha oda nem néz. Az alsóbb rendű nép más asztalt 
foglalt el. A háttérben állt egy oszlopzatos peristyl, közepét 
foglalva el a feldíszített színpad, melyről az ebéd ideje 
alatt Lokody uram elébb ködfátyol-képeket fog mutogatni, 
azután a diákok közremunkálása mellett egy víg komédiát 
fog produkálni, melynek czíme Doktor Faust. Göthéből 
fordította Lokody. Erre Göthe aligha ismert volna ; vég- 
tére pedig Dobozy futása fog előadatni görögtűz mellett 
12 képletben; az utolsónál aztán, mikor mindenki meg- 
halt, szétnyittatnak a háttérben levő számyajtók s pompás 
tűzijáték fejezi be az egész mulatságot. Az időközöket 
Bihari bandája fogja kitölteni válogatott nótákkal, mik 
részint saját, részint Lavotta legkedvenczebb szerzeményei. 

Javában folyt már a vígság ; dal, zene, pohárcsörgés és 
vidám beszédek vegyültek mulatságos zajjá, ahg vala em- 
ber, ki a míg nyelvét bírta, valami czifra áldást ne mon- 
dott volna a házi gazdára. Jó kedvű volt ő is, orczája 
ragyogott, bár kevesebb bort ivott most, mint másszor. 
Este is lett, a hajdúk nagy karos tartókban gyertyákat 
hoztak elé, a pohár csengett egyre. Hátul a függönyös 
peristylben harczias ének mellett fehér és rózsaszín fény- 
ben meredtek, változtak Lokody uram eleven képletei, s 
egyszerre széttárulván a hátulsó ajtók, az elcsendesült éj 
sötétjéből fénylő tűzoszlopok, szikrázó kerekek, emelkedő 
napok kezdenek kígyuladni, a tűzijátékos mesterművei, a 
futó röppentyűk kékre, rózsaszínre váló cöillagokat szórtak 
a sötétkék éjben, s a tüzes cseresnyefa aranyesőben hullatta 
alá szikrázó gyümölcseit .... 

E perczben hallatszék az udvarra gördülő hintó robogása. 

Az elküldött fiskális érkezek meg — azonban egyedül. 

Jancsi úr leveretten ült vissza helyére, megtudva a kül- 
dött szájából, hogy Abelhno csakugyan nem jöhet, mert 
beteg; hanem a mit óhajtott, a névnapi ajándékot ezennel 
átküldi kedves nagybátyjának azon őszinte kívánással, 
hogy találja abban legnagyobb örömét. 

Hat erős legénynek dolgot adott felhozni a hosszú ládát, 

melybe a születésnapi ajándék volt eltéve, s elhozva, fel- 
tevék azt az asztalra, hogy minden vendég megláthassa. 

A láda minden szegletén erős vaskapcsokkal volt össze- 
foglalva ; elébb azokat kell harapófogakkal lefeszegetni. 

Vájjon mi lehet e ládában? A vendégek összedugták 
fejeiket, hogy meglássák, mi lesz benne? találgatták és 
senki sem találta ki. 

Egyszerre széttágult mind a négy kapocs, a láda négy 
oldala négyfelé esett, s az asztalon állt — egy befedett 
koporsó . . . • 

Az elszömyedés hangja hallatszott mindenfelé ! 

Szép ajándék a hetvenedik születésnapra: fekete ko- 
porsó, bársony szemfödő vei letakarva, tetején a Kárpáthi- 
család ősi czimérei, oldalán ezüst szegekkel kiverve 
Kárpáthi János neve .... 

Az iszonyat lezárt minden ajkat, csak egy fájdalom- 
kiáltás volt hallható, nehéz, fuldokló, mint a szíven talált 
vadállaté. A vén Kárpáthy János feljajdulása volt az : az 
iszonyúan megbántott öreg, a mint a koporsót meglátta, a 
mint azon saját nevét olvasá, felugrott székéből, kitérj észté 
kezeit, arcza valami irtózatos mosolyra torzult el, s lassan- 
kint félelmesen elkékülni kezde; rebegő ajkain látszott, 
hogy akarna még valamit mondani, de az csak egy hosszú, 
kínos hörgés vala, azzal fölemelé az égre kezeit, s egy- 
szerre homlokára csapva velők, nyitott szemekkel esett 
hanyatt karszékébe. 

A vér fagyott meg azok ereiben, a kik látták. Senki sem 
mozdult helyéről néhány perczig. Akkor egyszerre zsibongó 
zajjal kezdett bomlani a társaság, néhányan a főúrhoz fu- 
tottak, hogy ágyába vitessék, mások orvos után kiáltoztak, 
többen a koporsót vették le az asztalról ; csak ketten ültek 
némán az asztal mellett, Kiss és Kutyfalvi. 

A hajdani pünkösdi király azon pillanat óta, hogy egy- 
kori jóltevője összerogyott, le nem vévé szemeit szomszédja 
arczárói, s az, mintha le volna bűvölve helyére, fel nem 
birt előle kelni. 

Kiss, mintegy öntudatlanul szorítá öklébe a nehéz arany 
serleget, mely előtte állt s midőn az elősiető hajdúk elvivék 
magukkal Kárpáthy Jánost, egyszerre felugrott helyéről s 
csattanó szózattal ordítá Kutyfalvira : 

— Kend, czimborájával együtt, egy nyomorult or- 
gyilkos ! 

S azzal, a mi bor a serlegben volt, a megtámadott szeme 
közé önté. 

A többiek egyik rémületből a másikba estek, kiki kereste 
az ajtót, mert itt szörnyű dolgok fognak még történni. 

A megcsúfolt verekedő a..megbántás után lassan föl- 
emelkedett székéről, kendőjével letörlé halavány arczárói 
a bort, s közbámulatra a helyett, hogy megbántójára ro- 
hanna, elkezde kifelé hátrálni. Senkisem foghatta meg ezt : 
máskor egy sértő tekintet elég volt arra, hogy valakit vér- 
ben-fagyban hagyjon. Mi lelte most? 

Meg volt rémülve ő is. Midőn az ifjabb Kárpáthival ki- 
csinálták, hogy az öregnek születésnapi ajándékul koporsót 
küldjenek, Kutyfalvi azt hivé, hogy abból csak egy gonosz 
tréfa lesz, mely legfeljebb ütlegeken fog végződni, s e vé- 
gett lovászának előre meghagyta, hogy paripáját fölnyer- 
gelve ott tartsa az ablak alatt, hogy könnyen megugor- 
hassék; de azt nem gondola, hogy ily szomorú véget érjen 
a tréfa, s midőn Kiss szemébe vágta az orgyilkos nevezetet, 
elzsibbadt bele minden tagja, nem érzé a megbántást s 
megcsúfolást, csak a rémületet, mely e szavakra szívében 
gerjedt, s nem gondolt egyébre, mint hogy mentül előbb 
nyergébe ülhessen s futhasson el innen, s kezde az ajtó 
felé hátrálni. 

— De nem megyünk el innen, uram ! ordítá rá Kiss, s 
mint a veszett vad keresztül szökve az asztalon, rárohant 
a szökni készülőre, s megragadá annak mellén az öltönyt. 
Nem megyünk mi innen, uram, hanem ha elejtettük a 
vadat, megüljük a torát! 

Kutyfalvi szemeit elfutotta a vér, kezével megtámadója 
kezét iparkodott letépni melléről s az ajtó felé törekedett; 

de amaz útját állta, s aczélkézzel tartá fogva. Senki sem 
merte magát közbevetni, hogy őket elválaszsza. Fegyver 
egyikhez sem volt közel, annál irtózatosabb volt a tusa ; 
nincs rémítőbb a puszta kézzel való harcznál. Kutyfalvi 
kisujj án egy diónagyságú antik gyűrűt viselt. Lehete észre- 
venni, mint fordítja kövével kifelé. Kiss kezében tartá az 
arany serleget, melyet az asztalról fölkapott. 

Ez alatt szinte az ajtóig értek tusakodva; itt Kutyfalvi 
egyszerre dühösen emelé fel öklét, s gyűrűjével egy veszett 
csapást intézett ellenfele halántékának. Az egyszerre félre- 
kapta fejét s a másik perczben Kutyfalvi bezúzott hom- 
lokkal terült el a küszöbben. 

A vendégsereg rémülten futott szerteszéllyel, késő éj- 
szakán nyargaló kocsik hagyták el minden irányban a 
Kárpáthi-kastélyt. Iszony és rémület szállt vendégül abba, 
csak a tűzijáték röppentyűi szálltak még a magasba, s 
óriási égő betűkkel kiírva ragyogott a távolba a «Kár- 
páthi» név. 

* * * 

Kutyfalvi Bandit vérben-fagyban szálhták haza cselédei, 
négy óra járásnjdra eső lakásába. 

Mi volt természetesebb, mint hogy a kárpátfalvi kastély- 
ból lélekszakadva menekülő vendégek útba ejtsék a szom- 
széd lakot; már ha csupa keresztényi kötelességből is, 
hogy a betört fejű uraság felüdültének örvendő tanúi 
lehessenek s részvétöket tudtul adhassák. És a ki már 
egyszer ott volt, hogyan mulaszthatta volna el, hogy a 
jelenlevő Kárpáthi Abellino, most már a Kárpáthi-család 
roppant birtokai praesumptiv örököse iránt viseltetett tisz- 
teletét és hódolatát nyilvánítsa? 

Mindnyájan látták Kárpáthi Jánost hanyatt dűlni kar- 
székében, azt megütötte a guta ; ha rögtön meg nem halt 
is, de bizonyosan elvész bele, s voltak többen, kik a barát- 
ságos részvét önkényt támadó ösztönével unszolák a 
nagyrabecsült ifjút, hogy rögtön, még azon éjjel siessen 

átutazni Kárpátfalvára, lefoglalni, lepecsételni a holmikat, 
nehogy valaki félretakaríthasson belőlök; azonban Béla 
úrfi már egyszer járt úgy, hogy elsietett tudósítások miatt 
útja végéről kellett visszafordulnia, s jónak találta ezúttal 
biztosabb híreket várni be s csak a temetés hírére jelenni 
meg. Másnap reggel csakugyan meg is érkezek az 
esperes úr, ki azért maradt legutoljára Kárpátfalván, hogy 
megtudja, vájjon aláirta-e Jancsi úr a ** coUegiumot ér- 
deklő codicillust? s ez azon szomorú hírt hozá, hogy biz 
az öreg úr, ámbátor még ki nem adá lelkét, de az utolsó 
halálküzdelmek között van, úgy hogy már egy okos szót 
sem lehet vele szólni. Értette alatta azt, hogy nem lehet 
vele aláíratni a codicilluöt. Követték még aznap az esperes 
urat több főtisztviselői a Kárpáthi-család uradalmainak, 
kik siettek magukat megismertetni ő excellentiájával az 
örökös lirral, leendő patronusukkal. Ezek még bővebb 
részleteket is tudtak a haldokló testi állapota felől. Egy 
falusi borbély eret vágott rajta, minek következtében kissé 
magához tért; ezután orvosért akartak küldeni, de azzal 
fenyegetődzött, hogy azt agyonlövi, csak hagyják nála a 
borbélyt, ahhoz több bizalma van, mert az nem meri meg- 
ölni. Semmi gyógyszert sem akar használni, és senkit sem 
akar látni, csupán Kiss Miskának van hozzá bejárása. 
Azonban aligha fogja már holnap reggelnél tovább vihetni. 

Abellino jó előjelenségnek vévé a tiszttartók megjele- 
nését, ez arra mutatott, hogy benne már leendő urokat 
tisztelik meg hódolataikkal. Másnap ismét egész sereg- 
számra jöttek Kutyfalvi udvarára az ispánok, kasznárok, 
írnokok, birkások, árendások s más afiféle apróbb emberek, 
magukat Abellino úri kegyeibe felkoldulni. Valójában a 
régi gazdának meg voltak számlálva pillanatai. Senki sem 
merte neki ígérni a holnapi napot. 

Harmadnap még a hajdúk és kulcsárok is átvándoroltak 
Abellinohoz ; már ekkor bosszantani kezdé a sok hálál- 
kodás ; ezekkel nagy kurtán beszélt s megértve tolok, hogy 
ezentúl ő fogja a földi gondviselés dolgait végezni közöttük, 

mert már nagybátyja az utolsó lélekzetet nyögi, egyszerre 
kiadá parancsban, hogy ö a Kárpáthi-uradalmak tiszti sze- 
mélyzete közt gyökeres reformokat kivan létrehozni, me- 
lyek közül legelső is az, hogy minden férfirenden levő. 
hivatalnok tartózik a bajuszát, mint dísztelen kinövést, 
menten kiirtani ! A tiszttartók, kasz;nárok haladéktalanul 
engedelmeskedtek; csupán a hajdúk között, akadt egy- 
kettő, a ki vonakodott magát csúffá tenni ; de miután az- 
alsóbb cselédségnek fejenkint négy darab császárarany 
igértetett, ha kötelességöket teljesítik, lefaragák azok is a 
sok esztendeig ápolt, s annyi viaszkot és faggyút fölemész- 
tett férfias díszét arczaiknak s megköszönték szépen a 
gombos frakkot, bársony bugyogót, harisnyát és csattos 
czipőt, melylyel otromba skarlát gunyájokat fel fogják 
cserélni. 

Negyednap nem maradt á halál révén álló Kárpáthi 
János mellett annyi jó barát, hivatalnok, cseléd és bohócz- 
ból más, mint Kiss Miska, az egykori pünkösdi király, 
Varga uram, a jószágigazgató, Palkó, a vén hajdú és Vidra, 
a czigány. Még a goéta is megszökött. Gyárfásnak csak 
«János» helyett «Bélát» kellett mindenüvé írni a köszöntő 
versbe, hogy az új patronusnak is elmondhassa ugyanazt. 
is átment és gratulált. Hiába, még a bolondok között is 
van qualificatio. 

Mindazon vendégek, jó barátok, alattvalók, kik János 
fő vétele napján együtt imádkoztak a templomban, együtt 
ittak az asztalnál Jancsi úrral, most együtt mulattak 
Abellinoval s ha három nap összeragadt volna is, még sem 
fogytak volna ki azon bohó és nevetséges kalandok meséi- 
ből, miket a jámbor öregre tudtak, kinél ez órában nevet- 
ségesebb, esztelenebb és balgatagabb ember nem lehetett. 
Szólta, szidta, rágalmazta a jámbort, a ki csak beszél- 
hetett, a teremben az urak, a konyhában a kukták, a tor- 
náczon a hajdúk s aligha volt valaki annyi nép között, 
kinek eszébe jutott volna, hogy már ha elkövetkezik szo- 
morú halála, lelkeért egy imát bocsásson az égbe. 

ötödnap már nem volt, a ki hírt hozzon Kárpáthiról. 
Talán azóta el is temették a boldogtalant. 

Hatodnap aztán egy lovas legény vágtatott be az ud- 
varra, kiben Marczit fogjuk megismerni. 

A mint lováról leugrott, meglátta a pukkancsi tiszttartó 
a tornáczból, s nevetve rá kiálta : 

— No, te is eljöttél, Marczi fiam? Te ugyan jól jártál, 
hogy nem esett egy héttel később a lakodalmad, új földes- 
urad ususba hozhatná a jus primae noctist. Hát mi újság 
Kárpátfalván ? 

Bizonyosan temetésre hívja az urakat. Ez volt a legter- 
mészetesebb vélemény. 

— Egy levelet hoztam a tiszttartó úrnak, szólt hideg- 
vérrel Marczi ; a tiszttartó nagy megbotránkozására meg 
sem billentve kalapját az erkélyen álló Abellino előtt. 

— Hát a kalapod, pimasz ? Ki küldi azt a levelet ? 

Az első kérdésre vállat vont Marczi, a másodikra azt 
felelte, hogy neki a jószágigazgató adta. 

A tiszttartó felszakítá a levelet, s zöld karikát hánytak 
a szemei, a hogy bele tekintett. 

Az öreg Kárpáthi János saját kézírása volt az, melyben 
tudatja a Kutyfalvi-kastélyba gyülekezett tisztviselőivel, 
hajdúival és cselédjeivel, hogy méltóztatott annyira magá- 
hoz térni, miszerint ágyából fölkelhet és nekik levelet írhat, 
értésökre adván, miszerint nagyon örül, hogy nálánál jobb 
urat találtak, már most annál csak maradjanak meg és ő 
hozzá többet képpel se forduljanak. 

A tiszttartó olyan képet csínált, mint a kit jóltartottak 
vadkörtével s hogy ne csak magát érje ez örvendetes hír, 
kézről-kézre adá a levelet a többi tisztitársaknak is, az 
ispánoknak, kasznároknak, birkásoknak és írnokoknak, 
utoljára a hajdúk és cselédek közt is megtéve a veszélyes 
írat a leverő körutat. Az embereknek hasonló esetekben 
vajmi nagy vigasztalás egyet sodoríthatni a bajuszán, s 
ahol van ni ! most már se hivatal, se bajusz. Ki a fejét va- 
karta, ki ríva fakadt, ki káromkodott. Az ember hevenyé- 

ben nem is tudta, hogy kit szidjon? Abellinot-e, hogy miért, 
nem örökölt valóban ? vagy Jancsi urat, hogy ha már meg; 
akart halni, miért nem halt meg igazán ? Most imhol ennyi 
ártatlan embert bolonddá tesznek! 

Abellino volt az utolsó, kinek ez. örömhírt síró arczczaL 
tudtul adák. A nagy philosophusi férfiú hidegvérrel szür^ 
csölé tojásos theáját : 

— üifin, örökké még sem fog élni. 



Jókti : Egy magyar nábob. I. * ^ 

